
L storie literară 


Mitul eminescian. Reconfigurari polemice: 
è * 
E. Lovinescu 


Antonio PATRAS 


(antoniopatras@yahoo.ca) 


Potrivit propriilor mărturii, Lovinescu s-a hotărât sa 
„romanţeze” biografia lui Eminescu (în forma unui „roman”, 
desigur) în urma lecturii acelei scrisori memorabile, publicate 
de I. E. Toroutiu într-unul dintre volumele de Studii şi docu- 
mente literare, în care Maiorescu, la puţin timp după groaz- 
nicul „accident”, încerca să menajeze susceptibilitatea poetului 
bolnav şi să-i aline, cumva, suferința. Epistola maioresciană 
l-a emoţionat profund pe criticul-scriitor (ar fi plâns, îşi 
aminteşte el, două ore în şir după ce a citit-o), din cauza unor 
motive subiective, care l-au făcut mai sensibil ca niciodată la 
tragedia vieţii poetului. „Cea mai puternică emoție resimțită 
vreodată — mărturiseşte Lovinescu —, nu chiar de ordin estetic, 
în urma unei lecturi, şi într-o ambianta literară, este emoția 
avută acum câţiva ani (1934), la Braşov, în prima zi de Paşti, 
la citirea unei scrisori a lui T. Maiorescu către Eminescu [...]. 
Emotia produsă de scrisoarea lui Maiorescu către Eminescu 
nu vine, negreşit, din valoarea literară, ci, pe de o parte, din 
conținutul ei de o mare frumuseţe etică pentru amândoi, şi, pe 
de alta, din valoarea oamenilor, din pateticul situației şi din 
toate rezonantele pe care le trezeşte în noi sau, mai precis, le 


” This paper is supported by the Sectorial Operational Programme 
Human Resources Development (SOP HRD), financed from the European 
Social Fund and by the Romanian Government under the contract number SOP 
HRD/89/1.5/S/59758. 

trezeste in mine o astfel de tragedie, intr-un moment dat 
(s.n.)”!. 

Dupä cum anticipam, imprejurarile existentiale invocate 
aici, aluziv, se pot reconstitui, în parte, cu ajutorul însemnă- 
rilor din „agende”, migălos contextualizate de către realizatorii 
ediției. Astfel, Gabriela Omăt atrăgea atenţia asupra cauzelor 
de ordin sufletesc care l-au îndemnat pe Lovinescu să-şi 
părăsească „bârlogul” şi să călătorească din nou, după aproape 
trei decenii, în Italia, pe urmele unor presupuse amoruri de 
tinereţe. Observatia are oarecare indreptatire, dacă ținem cont 
de natura sedentară a criticului, greu de urnit de la masa de 
lucru fără un motiv foarte întemeiat. (E de reţinut că aproape 
trei decenii nu a călătorit nicăieri, verile petrecandu-si-le, 
invariabil, în casa părintească de la Fălticeni — până la moartea 
mamei, în 1937). Şi totuşi, după voiajul italian Lovinescu 
recidivează şi, de la Fălticeni, pleacă două zile la Iaşi („mers la 
laşi, 6-7 august 1933”), fără a preciza scopul călătoriei, pentru 
ca, peste doar câteva luni, să noteze, sec: „dum. 10 dec. 1933 — 
RĂMAS SINGUR”. Nimic altceva, nicio explicaţie lămuri- 
toare, în afară de această consemnare fugară din 24 martie 
1934: „Umblu după casă. Prima casă”. 

Criticul se despärtea, la 52 de ani, de soţia sa, Ecaterina 
Bălăcioiu, care va muri în puşcăriile comuniste după ce 
izbutise să salveze, trimițând peste graniță, chiar „agendele” 
de unde am decupat notatiile de mai sus. În această etapă de 
criză a vieţii lui resimte aşadar Lovinescu „cea mai puternică 
emoție literară”, mărturisită şi în jurnal: „10 april. 1934. 
Lectură Eminescu — Mite. Scrisoarea lui Maiorescu — Em. 
Extraordinară impresie. Hotărârea de a romanta”. Mai mult, 
criticul citeşte epistola într-un spaţiu străin, la Braşov, în 
preajma sărbătorilor pascale, departe de biroul şi de cărțile lui, 
de căminul din strada Câmpineanu unde avuseseră loc, atâția 
ani la rând, şedinţele de cenaclu — fapt ce va fi contribuit, 
suplimentar, la accentuarea ,,emotie1” invocate. În consecinţă, 
despărțirea de soţie şi de copil, ce a condus la destrămarea 


l! E, Lovinescu, Cea mai puternică emoție literară, în „Adevărul”, an 
49, nr. 15 733, 27 apr. 1935. 

iluziei fericirii burgheze, e resimtitä ca un sacrificiu dureros pe 
altarul creatiei, al scrisului — activitate solitarä avand ca resort, 
in opinia criticului, un profund sentiment de insatisfactie, de 
frustrare si, în cazul creatorului român, chiar de resentiment?. 
Nu întâmplător, romanele din ciclul eminescian întrerup, cro- 
nologic, succesiunea volumelor din ciclul Bizu (,,autobio- 
grafic”, s-a zis) — semn al unei crize de identitate majore sufe- 
rite de autorul însuşi, care va fi trăit, pentru scurt timp, drama 
geniului romantic. Cu atât mai semnificativă mi se pare, din 
acest motiv, abandonarea proiectului „eminescian” — „gest” 
interpretabil în fel şi chip, dar care subliniază mai cu seamă 
sfârşitul „crizei”, ieşirea „din transă” a scriitorului, conştient 
de acum de inadecvarea dintre propriul destin (de intelectual 
lucid şi sceptic, incapabil de „nebunie” şi lipsit de genialitate) 
şi cel al „eroului” său (poetul genial), în ciuda profilului psihic 
asemănător. Ca atare, în loc să scrie Luceafărul (aşa urma să 
se intituleze ultima parte a „trilogiei” închinate lui Eminescu), 
Lovinescu se întoarce iarăşi la Bizu, personaj în care îi place 
să se regăsească, scriindu-(s)i, de data aceasta până la capăt, 
povestea — o poveste „burgheză”, despre oameni obişnuiţi, 
care nu caută în amor suferința, pasiunea bolnăvicioasă, ci 
fericirea domestică, liniştea şi confortul sufletesc. 

Înţelegând că si el e un om obişnuit, cu suflet conjugal, 
burghez, fără apetit pentru aventură, şi nu un „inhibit sexual” 
(precum creatorul de geniu), Lovinescu pare să fi încercat, 
după divorţ, dacă nu să-şi refacă viata, măcar să se bucure de 


x”? 


? Pentru E. Lovinescu, „lipsa de reacțiune moldovenească” e „o su- 
blimare estetică a resentimentelor” (vezi „ Miorița” şi psihologia etnică, în 
E. Lovinescu, Memorii. Aqua forte, ediţie îngrijită de Gabriela Omăt, Edi- 
tura Minerva, Bucureşti, 1998, p. 647). În opinia criticului, geneza creației 
artistice presupune un proces de sublimare freudiană: „Pentru ca un 
sentiment să devină o obsesie e necesar [...] ca el să nu fie satisfăcut, reali- 
zat în chip normal, adică tradus în acte, în descărcări fizice, în posesiune, 
când e vorba de dragoste. Negăsindu-şi o exteriorizare legitimă, el se 
reţine şi invadează toate încăperile sufletului [...], ajunge să paralizeze 
toate forțele sufleteşti prin întreţinerea unei febre continue, de care omul 
de rând nu poate scăpa decât doar prin crimă pasională, iar artistul prin 
transferul ei în ficțiune poetică: procesul cel mai obişnuit al creației 
artistice” (ibidem). 

compania unor femei iubitoare, care să-i mai alunge tristeţea. 
Foarte atentă (şi) la detaliile de acest gen, Gabriela Omăt 
afirmă, nu fără temei, că Lovinescu s-ar fi angajat, în ultimii 
ani ai vieţii, în nişte „relații destul de agitate şi consumante” 
de „amitié amoureuse”. lată câteva notații ilustrative: 22 sept. 
1937: „la dejun, Md**. Totală incapacitate de lucru o săptă- 
mână”, „Extraordinară conversaţie cu o minoră de 16 ani la 
telefon”; „Telefon E. P. Extrem de obositoare. Se impune rup- 
tura”, „E.P., liberă, se propune!! Sit. penibilă. Scap râzând”; 
22 april. 1938: „Popea plecată 1, 40 Sibiu. Mare melancolie”; 
12 nov. 1938: „Cella Serghi — disponibilitate amoroasă”; 30 
dec. 1938 (în chenar, n.n.): „Popea 6-8. Delicious. Reapărută 
după o săptămână. Primo baccio”; 13 febr. 1939: ,,Popea [...] 
Totul devine oficial. Trebuie limitat urgent”; 23 iun. 1939: 
„Popea (spaimă dacă vreau să o alung). Mă induiosez”; 10 
iulie 1939: „Popea scrie absolut gol şi fără interes”, „Popea 
tace de o săptămână”, „Popea, 2 scrisori trucate [...] Vulga- 
ritatea ma indigneazä. Invitaţie acolo”; 12 dec. 1939: 
„Bengescu şi Popea în acelaşi timp. Consternatie. Sînt gro- 
solan”; „Popea — abjectie morală. Lichidare”; „stări morbide 
sufleteşti din pricina P., gelos inexplicabil”; „Ştefania Russu 
îmi propune să scot pe dracu din ea”; Alice Basarab, 
„rubensiană şi proastă” etc. 

Asa cum se observă din aceste sumare însemnări, e clar 
că amicitiile amoroase de senectute i-au accentuat criticului şi 
mai mult angoasa, făcându-l să mediteze cu amărăciune la 
zădărnicia sentimentelor omeneşti. Din notatiile de mai sus 
rezultă însă că insatisfactia amfitrionului de la „Sburătorul” 
n-a fost atât de natură erotică (de vreme ce găseşte sărutul 
femeii „delicious”), cât... intelectuală: asemeni lui Bizu, Lovi- 
nescu nu poate iubi o femeie inferioară, mediocră, vulgară, 
Chiar dacă femeia ştie să se facă plăcută şi să fie conve- 
nabila... ,,fenomenal”. După ce constată: „Popea scrie atât de 


3 Vezi comentariul Gabrielei Omăt din E. Lovinescu, , Sburătorul”. 
Agende literare, vol. V, ediție de Monica Lovinescu si Gabriela Omăt, 
note de Alexandru George, Margareta Feraru si Gabriela Omăt, Editura 
Minerva, Bucureşti, 2001, p. 484-485. Femeile la care se referă frecvent 
Lovinescu sunt Eugenia Pop (E. P.) si Ioana Postelnicu (Popea). 

mediocru, încât toată poezia a dispărut”, criticul se întreabă, 
dezamăgit: „De ce e atât de banală?”. În acest context jude- 
când lucrurile, ultima scenă din Acord final (cu Mili şi Bizu 
imbratisati) capătă, pentru biografia lui Lovinescu, o semni- 
ficatie tulburătoare, de proiecţie ideală, de iluzie paradisiacă 
menită a lumina pustiul unei vieți chinuite — fiindcă Mili a 
rămas, până la urmă, doar un personaj de roman, o pură 
ficțiune, contrazisă brutal de „realitatea” amorului. 

Era firesc, aşadar, ca însemnările despre boală şi singu- 
rătate să fie mai abundente. Am ales doar câteva, cu atât mai 
cutremurătoare cu cât surprind, ca într-o stenogramă, cele mai 
dramatice momente din biografia sufletească a criticului: „12 
april. 1935 — la 9 ’4, mare criză de ficat. Situația devine cu 
totul rea. Boala se instalează”; 27 dec. 1935: „Scriu. Pustiu”; 
11 april. 1936: „Urât. Solitudine. Nu plec nicăieri”; „Dum., 
Paşti, 12 apr. Urât. Multă melancolie şi solitudine”; 24 iun. 
1936: 19 aug. 1936: „Boala se instalează”, 1936-1937: „anul 
boalei şi al muncii duble”; 4 sept. 1936: „Rău catastrofal. Gata 
să cad de mai multe ori”; 5 sept. 1936: „Impresia că e ultima 
dată când tiu tocul. Situaţie dezastruoasă... Sfârşit?”; 13 oct. 
1936: „Ultima noapte petrecută într-o casă în care locuiesc de 
21 de ani”; 16 dec. 1936: „Convingerea asupra naturii boalei 
mele: tumoare”; „Luni, 3 mai 1937, ziua II de Paşti: Urât — în 
toate chipurile. Sfârşesc definitiv Ist. Lit. Rom. — cea mai 
tragică carte a mea”; 5 mai 1937: moartea mamei; 16 oct. 
1937: ,,Senzatia banalizării scrisului meu. Intenţia de a părăsi 
ziaristica”, 9 mai 1937: 16 nov. 1937: „Nimeni. Impresie tot 
mai mare de abandonare”; 31 martie 1938: Sfârşesc Eneida — 
carte tragică”; marti, 3 mai 1938: „F. rău la 9. Angoissă de 
moarte toată noaptea. C. m. tragică noapte a vieții mele”; 18 
iul. 1938: „fenomene de pareză continuu”, 3 nov. 1938: „Ziua, 
frumos. [...] Începe probabil era marilor solitudini. Inactivitate 
devenită cronică”; 31 dec. 1939: „Nici un telefon, nici o 
urare”; 3 oct. 1940: „Boala. Trebuie să-mi fac testamentul. 
Moartea fiind cazul c. m. fericit”; 11 iulie 1943: „Zi răcoroasă. 
Umflat ca un pepene. Fără poftă de lucru”; 12 iulie 1943: „Tot 
indispus, balonat, lucrez putin”. (aceasta e, de altfel, ultima 
însemnare, n.n.). 

Citind notitele de mai sus, n-ai cum sa nu simti o imensa 
compasiune pentru suferinta celui ce si-a sfarsit zilele ca un 
biet om, dar de trăit, a trăit eroic, murind cu condeiul în mână. 
Mai ales că, după lectura epistolei maioresciene, abia pe patul 
de spital, cu puţin înaintea morţii, va plânge Lovinescu din 
nou, de emoție şi de bucurie, din cauza unei alte scrisori — una 
pe care Arghezi, cel mai mare poet român, i-o adresează lui, 
celui mai mare critic român, în circumstanţe nu mai puțin 
dramatice”. E de prisos să mai precizez că aceste evenimente 
biografice îşi vor găsi un puternic ecou şi în romanele lovi- 
nesciene — care, să nu uităm, sunt, toate, nişte romane de 
dragoste. 


În elaborarea propriu-zisă a textului inspirat de lectura 
scrisorii lui Maiorescu, autorul a păstrat vechea sa manieră de 
lucru, urmând acelaşi impuls, spontan, al scrisului „organic”, 
fără cenzură interioară: „Început Mite în 9 iulie — şi terminat 
forma întâia în 19 zile”. Dar dacă ,,metoda” de lucru rămâne 
identică, elementul de noutate absolută îl constituie, aici, 
substituirea referentului (auto)biografic cu un referent de 
factură livrescă — e vorba de documentele ce au furnizat prin- 
cipalele informații despre viaţa poetului (materialele publicate 
de Toroutiu, cartea lui Theodor Stefanelli, confesiunile lui 


4 Aflând că Lovinescu e bolnav, Tudor Arghezi publică o scrisoare 
deschisă (în „Informaţia zilei”, an III, nr. 501, 29 mai 1943), în care îşi 
exprimă admiraţia fata de activitatea criticului. Lovinescu îi răspunde, la 
rândul său, profund emoționat, două zile mai târziu (pe 31 mai 1943), în 
aceeaşi gazetă. Iată un scurt fragment edificator: „[...] N-am dat afectie şi 
nici n-am aşteptat; am literaturizat bătăile inimii. Boala mi-a deschis o 
lume nouă, necunoscută şi m-a smuls din viziunea sumbră a sentimentelor 
omeneşti. [...] Mă simt sărac şi umilit, ruşinat de mine însumi şi mai 
nevrednic decât toţi cei ce mă înconjoară; credeam că-mi aduc numai 
cerneală şi ei mi-au dat mărturii de dragoste, pe care n-o merit, pentru că 
eu nu le-am răspuns, în schimb, decât cu judecată critică. Am rămas de 
atunci cu o mare slăbiciune: lăcrimez la fiecare atenţie, înduioşat şi totuşi 
umilit”. Schimbul acesta epistolar are loc, aşadar, cu puţin înainte de 
moartea amfitrionului de la „Sburătorul”. Vezi E. Lovinescu, „Sburătorul ”. 
Agende literare, vol. VI, ediţie de Monica Lovinescu şi Gabriela Omăt, 
note de Alexandru George, Margareta Feraru şi Gabriela Omăt, Editura 
Minerva, Bucureşti, 2002, p. 559-566. 

Mite Kremnitz, jurnalul lui Maiorescu etc.), interpretate acum 
dintr-o perspectivă subiectiv-psihologizantă, marcă înregistrată 
E. Lovinescu. Pornind de la această observaţie, lon Holban 
afirma că „funcţiile naturii romantice din Aripa morții şi cele 
ale discursului din Lulu sunt preluate în Romanul lui Eminescu 
de literatură: ea constituie cadrul protector, reflector, starea de 
suflet şi factorul de activizare a trăirilor personajului”. E 
drept, nici nu se putea altfel, având în vedere că posteritatea a 
acreditat mai cu seamă imaginea geniului solitar, care „trăia 
scriind” (la fel ca Lovinescu!) — „acesta a fost felul prezenței 
sale în lume”, zicea cu indreptatire Petru Cretia în „testamen- 
tul” lui de eminescolog“. Şi totuşi, ce rol va fi avut amorul în 
creaţia eminesciană? De ce atribuia Lovinescu psihologiei 
erotice rolul esențial în geneza personalităţii şi în procesul 
creației artistice? 

Întâi de toate se cuvine invocată influenţa lui Freud, vizi- 
bilă şi în alte interpretări (inclusiv, chiar dacă nu explicit, în 
comentariile lui Călinescu), într-un context (anii '30) în care 
opera eminesciană devenise pretextul major al disputelor ideo- 
logice de tot soiul. Or, cum ideologiile constituie, la rândul lor, 
„traducerea politică a mitului”, exegetii au depistat „trei trăsă- 
turi definitorii ale funcționării mitului eminescian în perioada 
interbelică”: 1. „utilizarea politică a acestuia”, 2. „asocierea 
definitivă a problemei Eminescu aceleia a identității naționale 
româneşti”; 3. „retorica religioasă utilizată pentru a invoca 
mitul”. Însă lectura lovinesciană a biografiei şi operei poetu- 
lui „nepereche” nu se regăseşte integral în niciuna din cele trei 
categorii sus pomenite (chiar dacă autorul lui Mite insistă 


$ Joan Holban, Proza criticilor, Editura Minerva, Bucuresti, 1983, p. 85. 

6 Petru Cretia, Testamentul unui eminescolog, Editura Humanitas, 
Bucuresti, 1994, p. 35: „Scria extensiv, acoperea năvalnic şi neîngrădit 
câmpuri cât mai întinse, până la orizont, într-o violentă şi aparent inexha- 
ustibilă expansiune. Nu părea să caute sau să şovăie vreodată. Celălalt 
chip, intensiv, ardent şi el, dar ca o asceză, consta în reluarea unuia şi ace- 
luiaşi tipar expresiv, a unuia şi aceluiaşi motiv, şi în rescrierea lui [...] 
până la forme tot mai stăpânite şi mai decantate”. 

7 Ioana Bot, Istoria si anatomia unui mit cultural, în vol. Ioana Bot 
(coord.), Mihai Eminescu, „poet național român”. Istoria şi anatomia 
unui mit cultural, Editura Dacia, Cluj-Napoca, 2001, p. 55. 

asupra caracterului reprezentativ, specific national, al operei 
eminesciene). Spre deosebire de colegii sai de generatie, ,,libe- 
ralul” Lovinescu îşi revendică, onest, dreptul la infidelitate şi 
la greşală, aducând în sprijinul propriilor „teorii” „argumente” 
subiective, de ordin pur afectiv, ca în următoarea mărturisire: 
„De când ţin o carte în mână, personalitatea lui Eminescu m-a 
covârşit, şi am purtat-o în mine din anii tinereții până în anii 
bätrânetii, ca o licoare prețioasă amestecată în sângele ființei 
mele morale, îndemn, flacără sfântă, mângâiere şi paladiu 
împotriva imensului dezgust al vieţii şi al spiritului de procop- 
seală măruntă”*. 

Carevasăzică, pentru amfitrionul de la „Sburătorul” 
Eminescu reprezintă, mai presus de orice altceva, un model 
moral. Abia după aceea, cumva ca o consecință firească, 
poezia sa va fi celebrată drept o realizare estetică de excepție, 
care a educat sensibilitatea unei întregi generaţii — generaţia 
,deceptionista”, cum o caracteriza Gherea, a epigonilor si 
admiratorilor melancolizati, printre care s-a prenumärat şi ta- 
nărul Lovinescu. Excedat de ofensiva naţionalismului agresiv, 
ambalat în faldurile unei retorici religioase, criticul modernist 
făcea de altfel această confesiune, simptomatică pentru cel ce 
exalta sensibilitatea şi „emoţia”, elementul de „sugestie”, în 
detrimentul intelectului şi „ideilor” din creația eminesciană 
(reductibilă, în ultim resort, la lirism): „Pentru generaţia mea, 
ca şi pentru cea imediat anterioară, Eminescu a fost un fetiş cu 
o putere de sugestie necunoscută azi, sau, în orice caz, altfel 
cunoscută (s.n.). Pentru noi, el nu era nici ideologul nationa- 
list, nici luptătorul politic de la care se inspiră generaţiile 
militante ale veacului nostru, de căpitani şi de gardisti. El era 
poetul, cel mai mare poet al limbii române, de o armonie şi de 
o tristeţe care ne îmbăta şi ne dizolva reveriile anilor melan- 
coliei; însăşi tragedia vieţii lui, apropiată de noi, sau chiar 
contemporană, exercita asupra sensibilităţii o putere irepre- 
sibilă. De cum am sosit la Iaşi, la liceu, în fiecare duminică 


8 Mite” pasă...mite. D. E. Lovinescu răspunde d-lui Al. Tzigara- 
Samurcaş, în „Adevărul”, an 49, nr. 15 561, 20 iunie 1935. 

mergeam pe urmele sau pe presupusele urme ale marelui poet, 
ca la nişte sanctuare”. 

După cum lesne se poate constata, Lovinescu atrage 
atenția asupra naturii legendare (de narațiune mitică, de 
„tragedie”) a vieţii poetului, şi valorizează, polemic, numai 
dimensiunea lirică a operei eminesciene, înţeleasă ca un 
,ecou” direct al temperamentului moldovenesc! — factor 
esenţial în ecuaţia personalității creatoare. Criticul de la 
„Sburătorul” sancţiona aici, subiacent, interpretările de tip 
istorist-sociologizant (pe care el însuşi îşi construise „teoria” 
despre ,,mutatia valorilor estetice”), revalorificând, într-un alt 
context şi cu un limbaj nou, tributar psihanalizei, mai vechea 
teorie maioresciană despre geniu — rezultă, evident, o „teorie” 
sensibil diferită de cea a predecesorului invocat ca model, tot 
aşa cum melodrama (categorie „romantică” prin excelență) 
suferă modificări substanțiale atunci când circumscrie ori- 
zontul estetic al unei concepții de tip modernist. Într-un articol 
din presa vremii pe care-l va regreta, mai apoi (aflăm din 
„agende”), Lovinescu îşi expune succint ,,conceptia” ce sta la 
originea romanelor sale, rezumând-o astfel: „Concepţia mea 
asupra lui Eminescu este diametral contrară (faţă de cea 
călinesciană, n.n.), întrucât tragedia vieții poetului e pusă in 
propriul său suflet (s.n.), şi nu în accidentul boalei din urmă; 
în orice condiţie ar fi trăit, Eminescu ar fi fost sufleteşte la fel. 
Omul s-a născut uriaş şi incomplect: intemporal, fără priză în 
realitate, în actualitate, cu un dezechilibru între materie şi 
spirit, indiferent şi absent, abstract, imens abstract, ars de 


? După Gabriela Omät, interviul cu I. Sicloveanu (din „Facla”, an 
XIV, nr. 117, 23 dec. 1934) relevă „un adevărat complex Eminescu de care 
criticul a suferit” (vezi notele din vol. E. Lovinescu, „ Sburătorul”. Agende 
literare, ed. cit., vol. IV, p. 339-341). 

10 Tată un citat elocvent: „Trebuie să recunoaştem moldovenilor 
preeminenta creatiunii artistice. Printr-o astfel de afirmaţie deschidem, 
negreşit, o fereastră spre necunoscutul rasei. Fără să intrăm în explicări, nu 
putem, totuşi, să nu distingem în moldoveni acea înaltă contemplativitate 
şi acele calități sufleteşti care, scotindu-i din curentul vieţii active, le-au 
deschis zăvoarele creatiunii artistice.” (E. Lovinescu, Istoria civilizației 
române moderne, ediție, studiu introductiv şi note de Z. Ornea, Editura 
Ştiinţifică, Bucureşti, 1972, p. 113). 

pasiuni substanțiale, pendulând între extreme; sub raport erotic 
(chestiune importantă nu numai ca amănunt biografic, ci ca 
una din cheile principale ale operei lui), de o sexualitate neli- 
niştitoare, caracteristică, de o inhibitie evidentă, de o refulare 
freudiană [...] care l-a împins spre o sentimentalitate excesivă 
şi prejudiciabilă omului, dar de o mare forță poetică, îndepăr- 
tându-l de o viață sexuală normală şi aruncându-l în frenezia 
continuă a unei iubiri agitate, fără ancorare într-o posesiune 
satisfăcută, căci şi legătura cu Veronica Micle, în latura sa 
esenţială, a fost tot de domeniul exaltării sentimentale. Aşadar, 
în fata unui Eminescu material, echilibrat, vital şi senzual, un 
Eminescu dematerializat, intemporal, dezaxat, abulic în ceea 
ce-l priveşte, dar voluntar şi chiar violent în teorie, şi absolut 
un inhibit sexual (s.n.)” ". 

Nu-i greu de sesizat ca, atribuind lui Eminescu o perso- 
nalitate „eleatică” şi o psihologie invariabilä, ce exclude din 
start posibilitatea „devenirii”/evoluţiei determinate de influ- 
enta factorilor exteriori, Lovinescu vorbea, în fapt, despre el 
însuşi, cu limbajul utilizat în „teoriile” lui despre „personali- 
tate”. Din acest unghi privind lucrurile, e limpede că romanele 
din ciclul eminescian nu sunt o „analiză” a operei şi nu 
mizează pe reconstituirea fidelă a adevărului istoric, consi- 
derat neesential. Lovinescu se limitează la analiza exclusivă a 
personalității psihice, drept pentru care imaginează, în 
marginea documentului, un scenariu narativ-(melo)dramatic 
menit a ilustra o tipologie, un model abstract (psihologia 
erotică a artistului de geniu), biografia lui Eminescu nefiind, 
aici, decât un simplu pretext pentru „romanţare”. Prin urmare, 
când cuteza să facă din poetul nostru naţional un personaj de 


1! Alt Eminescu... D. E. Lovinescu răspunde d-lui G. Călinescu, în 
„Adevărul”, an 49, nr. 15 676, 20 febr. 1935 (apud E. Lovinescu, „Sbură- 
torul”. Agende literare, ed. cit., vol. IV, p. 405). Lipsa de originalitate a 
concepției lovinesciene, considerate pe nedrept „anacronice”, e semnalată 
de Vladimir Streinu, în art. E. Lovinescu, „Bălăuca ”, roman, în „Gazeta”, 
an II, nr. 532, 17 dec. 1935: „Lovinescu vede pe Eminescu sub imaginea 
tradițională, de figură cantonată în absolut, fără legături posibile cu imper- 
fecta condiţie obştească, aşa cum am moştenit-o de la Maiorescu. Veridic 
sau nu, chipul de astru dezorbitat printr-o aventură sentimentală al poetului 
ne este mai dinainte cunoscut”. 

roman, Lovinescu voia să-l coboare de pe soclu, pentru a-l 
prezenta cititorilor săi nu atât în chip de zeitate tutelară a nea- 
mului, cât ca pe un „caz” psihologic caracteristic unui anumit 
tip de creativitate (lirismul), în care el însuşi se va fi regăsit. 

Procedând în felul acesta, criticul modernist încerca să 
ofere o explicaţie ştiinţifică, rațională, care să spulbere aura 
mistică, cvasireligioasă, din jurul mitului eminescian. În 
consecință, Lovinescu găsea perfect legitimă tentativa de a 
literaturiza existența omului de geniu, câtă vreme „geniali- 
tatea” în cauză nu mai era percepută ca un ,,miracol” şi nu mai 
constituia un prilej de uimire perpetuă: „Deşi n-au trecut decât 
50 de ani de la dispariţia poetului şi mai întâlnim şi azi oameni 
care l-au cunoscut sau l-au văzut în situații mediocre — con- 
stată criticul de la „Sburătorul” —, el ne pare totuşi a nu fi trăit, 
mit venit de departe, din veacuri, în poleială de legendă, 
încărcat de sensuri şi de valori; câteva decenii numai i-au creat 
o mistică atât de agresivă, încât nu te poţi atinge de dânsul 
omeneşte, fără a nu fi trezit bănuiala de a fi voit să-l injosesti. 
O astfel de concepție romantică a geniului îl scoate din 
condiția umană şi-i acordă însuşiri supranaturale: toate actele 
lui, fără deosebire, sunt considerate ca ieşind din normele 
obişnuite, impregnate de puterea lăuntrică a unor calități de 
ordin transcendent. Oricâtă forță morală de ridicare a maselor 
ar reprezenta, de altfel, ca toate legendele pline de nobile 
sensuri, această mistică nu are nimic comun cu realitatea. 
Geniul nu înseamnă o depăşire a umanităţii în toate domeniile 
vieţii sufleteşti, ci e de cele mai multe ori o rupere de echilibru 
în domenii cu totul speciale si limitate (s.n.)””. 

După cum remarcăm, Lovinescu se delimita, polemic, de 
concepția romantică asupra geniului, căreia îi contrapunea o 
perspectivă modernă, „ştiinţifică”, nutrită de noile „teorii” 
despre inconştient şi de „adevărurile” de ultimă oră ale psi- 
hanalizei. Şi totuşi, interpretarea lovinesciană nu dezvrăjeşte, 
nu distruge rezonanța mitică a „miracolului eminescian” 


12 E, Lovinescu, Eminesciana, în „Adevărul”, an 50, nr. 16 086, 4 
iulie 1936 (apud E. Lovinescu, „Sburătorul ”. Agende literare, ed. cit., vol. 
IV, p. 560). 

(Eminescu rămâne si pentru Lovinescu un „fetiş” — altul, e 
drept, dar tot un „fetiş”), câtă vreme mitul s-a cristalizat de la 
sine, biografia poetului cumulând, cum s-a spus, atât „datele 
concrete ale unei personalităţi umane”, cât şi „statutul exem- 
plar (deci abstract) al datelor minimale incluse în figura 
tânărului geniu”'5. Transformarea personajului istoric într-un 
„arhetip” cu mare putere de fascinatie s-ar fi datorat (crede 
Mihai Zamfir, de pildă) existenței câtorva „date minimale” pe 
care se articulează mitul (ca narațiune exemplară), şi anume: 
1. viaţa scurtă, thanatofilia; 2. finalul vieţii întunecat de nebu- 
nie, adică de „pierderea facultății primordiale a creatorului — 
inteligența”, 3. „imaginea fizică angelica”; 4. „universalitatea 
şi proteismul preocupărilor”, în acord cu idealul renascentist al 
lui uomo universale; 5. fascinația pentru ocultism şi ezoterism, 
adică pentru „construcţiile universale totalizante”; 6. lipsa de 
succes în timpul vieții, compensată de idolatria postumă; şi, în 
fine, 7. „o iubire extraordinară leagă pe tânărul geniu de o 
femeie ce se transformă într-o componentă activă a mitolo- 
gizării acestuia”. Aproape toate „datele” acestea se regăsesc, 
nu-i greu de sesizat, şi în portretul lovinescian. 

Mai mult, s-a observat că la instituirea şi la perpetuarea 
mitului pare să fi contribuit decisiv Eminescu însuşi, care a 
privilegiat in opera sa „figura geniului romantic, neînțeles de 
contemporani, ca ficțiune a eului liric”, încurajând interpre- 
tările în grilă alegorizantă, cu toate că acelaşi Eminescu „a 
pledat constant, de-a lungul întregii sale vieți creatoare, 
împotriva a tot ceea ce s-ar fi apropiat de un cult al per- 
soanei”?. Se cuvine invocat, în sprijinul observaţiei de mai 


3 Mihai Zamfir, Constituirea mitului eminescian, in vol. Din secolul 
romantic, Editura Eminescu, Bucureşti, 1989, p. 233 ş.u. 

M Joana Bot, Istoria şi anatomia unui mit cultural, în vol. cit., p. 35. 
O foarte ingenioasă explicaţie a fenomenului am găsit-o în excelentul stu- 
diu al lui Iulian Costache, Eminescu. Negocierea unei imagini. Construcţia 
unui canon, emergenta unui mit, Editura Polirom, laşi, 2008. Vezi 
capitolul Negocierea ofertei identitare: între mască si sosie (p. 227-252): 
„Imaginea lui Eminescu este dublul operei eminesciene. Ea poate să tragă, 
după cum se raportează față de identitatea operei, fie spre mască, fie spre 
sosie. Prin cultivarea sosiei, se cultivă iluzia identităţii, smulgerea măştii 
anulând însă această iluzie. Ceea ce evocă imaginea lui Eminescu din 

sus, fenomenul „dedublării” eului, specific sensibilităţii mo- 
derne, care generează o adevărată „nevroză a depersonalizării” 
(sesizată de Tudor Vianu în Melancolie, spre exemplu), o 
„alterare a sentimentului de personalitate” (observaţia e a lui 
Călinescu) determinată de faptul că Eminescu plasează 
conştiinţa într-un plan metafizic” şi nu în cadrele restrânse ale 
unei psihologii individuale (ca Lovinescu). 

Prin urmare, „filozofia” vehiculată de opera eminesciană 
contribuie şi ea, prin necesarul proces de dezindividualizare pe 
care îl solicită, la transfigurarea mitică a biografiei şi la 
ipostazierea abstract-simbolică a scriitorului drept „geniu” 
însingurat şi neînțeles. În aceeaşi ordine de idei, plecând de la 
observaţia că lirica lui Eminescu (o „lirică mascată”) „e mai 
ales a eului individual”, Tudor Vianu afirma, cu indreptatire: 
„spovedindu-se, poetul poate adeseori să extindă eul său până 
la limitele unei perechi, ale unei colectivități mai întinse, sau 
până la condiţia umană generală”, cu precizarea că prin 
adoptarea „măştii” el nu iese din, ci „coboară mai adânc în 
sine”!€. Într-adevăr, după cum remarcă si Ilina Gregori în 
ingenioasa şi pătrunzătoarea ei exegeză, „lui Eminescu, pier- 
derea parțială a identităţii nu-i apare ca o sumbră alienare, ci 
ca o deschidere a conştiinţei [...] spre un orizont ce o depă- 


opera autorului, masca revocă. Sosia se substituie operei, echivalând-o cu 
o anumită imagine asupra ei; masca infirmă similitudinea, disimulând-o. 
Ca expresie a verosimilitätii maxime, sosia reprezintă acreditarea ideii cri- 
tice, pe când masca este corespunzătoare discreditarii ei [...] Între fractura 
identităţii adusă de mască şi continuitatea adusă de sosie e o problemă de 
iluzie, adică de dozaj. Istoria eminescologiei este de aceea şi o competiţie 
a încercării de a surprinde sinele eminescian, o competiție între masca şi 
sosia operei, adică între cele două mari ipostaze ale receptării” (p. 251). 

15 Observatia îi aparţine lui Călinescu, care combate, pornind tot de 
la constatarea obsesiei dezindividualizării eului, şi ipoteza „titanismului” 
eminescian, pe motiv că „încrederea lui Eminescu în valoarea personali- 
tatii e paralizată şi prin experiență proprie, şi prin mefienta lui [...] față de 
valoarea practică a individului” (G. Călinescu, Geniul, cap. Teme 
romantice, în G. Călinescu, Opera lui Mihai Eminescu, Editura Minerva, 
Bucureşti, 1985, vol. III, p. 175). 

16 Tudor Vianu, Atitudinea şi formele eului în lirica lui Eminescu, în 
vol. Mihai Eminescu, Editura Junimea, laşi, 1974, ediţie şi prefaţă de Al. 
Dima, p. 259. 

seste”'’, Problema personalității isi găseşte astfel, in opera 
eminesciană, una dintre cele mai spectaculoase ,,solutii”, 
poetul justificând filozofic atât afirmarea, cât şi negația vieții, 
în acord cu atitudinea existențială formulată in G/ossă: cea a 
spectatorului-actor, implicat (în) şi dezimplicat din spectacolul 
lumii”? 

În alt fel şi cu alte mijloace, fără nicio pretenţie „metafi- 
zică”, pragmaticul Lovinescu îşi construia „masca” olimpiană, 
de personalitate publică exemplară, pentru a face ulterior, ca 
romancier, elogiul anonimatului şi al împăcării cu sine la care 
aspiră, deopotrivă, şi geniul şi omul comun, lipsit de „perso- 
nalitate”. Cât priveşte interpretarea cälinescianä, pe care 
Lovinescu voia s-o combată, trebuie precizat că nici ea nu 
demitizează figura poetului, cum s-a afirmat uneori, în totală 
necunostintä de cauză. Dimpotrivă, departe de a fi un exeget 
obiectiv şi rece, Călinescu s-a dovedit un veritabil creator de 
mit (un „mythmaker”*, s-a spus), înclinat şi el, asemeni lui 
Lovinescu (în ciuda diferenţelor, procedeul e, vom vedea, 
similar), către romantarea, subiectivă, a documentului. loana 


17 Iina Gregori, Ştim noi cine a fost Eminescu?, Editura ART, 
Bucureşti, 2008, p. 99. În opinia exegetei, Eminescu era preocupat de 
„misterul relației dintre Eu şi Celălalt”, valorificând în chip personal unele 
idei ale lui Schopenhauer, mai ales pe aceea a „accesului la lucrul in sine 
na)”. Eminescu ar fi avut deci „o idee proprie despre conştiinţa nocturnă”, 
deoarece „visul in doi” (,,beatitudine supremă la care ajung, cum ştim, 
eroii eminescieni”) nu constituie „numai un motiv poetic, ci şi o chestiune 
de metafizică: e vorba despre transparența reciprocă a constiintelor”, care 
creează „o fisură în carcasa ego-ului” (Ibidem, p. 99). 

15 Atitudinea aceasta, reprezentativă şi pentru eroul-intelectual din 
melodramaticele romane lovinesciene, e justificată filozofic în Bhagavad 
Gită (vezi comentariile lui Sergiu Al-George, în vol. Bhagavad Gită, 
traducere, comentariu şi note explicative de Sergiu Al-George, Editura 
Informaţia, Bucureşti, 1992, p. 9-24). Merită semnalată şi observaţia lui 
Caius Dobrescu, care consideră că „etica din Glossă nu e una a evaziunii, a 
retragerii din lume, ci un îndreptar moral al acţiunii, oferit unor elite poli- 
tice mai mult sau mai putin virtuale” (Caius Dobrescu, Mihai Eminescu. 
Monografie, Editura Aula, Braşov, 2004, p. 279). În opinia rafinatului 
interpret, contemplatia oferă de fapt „sursa unei bune gestiuni a interesului 
public” (ibidem). 

19 Toana Bot, Istoria şi anatomia unui mit cultural, în vol. cit., p. 103. 

Bot, spre exemplu, a demonstrat foarte convingător că biogra- 
fia călinesciană urmează îndeaproape tiparele hagiografiei: 
plecând de la premiza că Eminescu e un „român verde”, cu 
sânge nealterat, Călinescu şi-ar fi construit narațiunea gradat, 
aproape ca pe un ,,romant’, utilizând procedeele melodramei — 
dovadă faptul că, în prezentarea „etapelor” vieții, după „vârsta 
initierilor” urmează, succesiv, „acțiunile cosmogonice, marea 
iubire, nebunia şi moartea”. 

E drept că, în analiza erotismului eminescian, Călinescu 
exaltă „serafismul animal”, „nevinovăția naturală a ființelor ce 
se împreună neprefăcut”, e drept că lirica erotică a poetului îi 
pare „suav genitală”, adică anti-intelectualistă şi anti-senti- 
mentală (într-un cuvânt: anti-romantică). Însă asemenea 
afirmaţii nu-s deloc „triviale” şi nu demitizează biografia poe- 
tului, ci o reconfigurează la alt diapazon, nietzscheean-vitalist 
(nicidecum „naturalist”, cum s-a afirmat). Asemeni criticului 
de la „Sburătorul”, Călinescu vede în Eminescu „un mare ero- 
tic” — din motive, evident, complet diferite: pentru Lovinescu, 
relevantă era tocmai inhibitia sexuală, care excită imaginația şi 
complică sensibilitatea; pentru autorul /storiei literaturii 
române de la origini până în prezent, poezia eminesciană 
exprimă o veritabilă „religie sexuală”, potrivit căreia iubirea 
(fără sentiment) devine o formă de „dezlegare ori de prăbuşire 
a vieţii”?! 

După cum am anticipat, tot un „mythmaker” (nu mai 
puţin, un scriitor de succes) intenționa să fie şi Lovinescu, cu 
diferența că în ,,romantul” său, focalizat exclusiv asupra vieții 


2 Ibidem, p. 92. În plus, Ioana Bot subliniază că ultimul capitol al 
biografiei călinesciene e redactat într-o manieră liric-patetică şi conţine 
următoarele paragrafe: „1. contemplarea fotografiilor poetului; 2. afirmarea 
postulatului: „Eminescu era un român verde, de tip carpatin”; 3. descrierea 
vieții afective a poetului, comparată cu cea a poporului său; 4. viata 
intelectuală intensă, „tradusă” prin puterea de a visa; 5. inadecvarea dintre 
Eminescu şi societatea contemporană lui; 6. dimensiunea etică a carac- 
terului poetului — Eminescu e şi un model moral; 7. descrierea metaforică a 
sufletului lui Eminescu; şi, în fine: 9. mesianismul şi ideea reprezentativi- 
tätii nationale” (ibidem, p. 94-95). 

21 G. Călinescu, Opera lui Mihai Eminescu (subcap. Venera seraficä, 
cap. Cadrul psihic), ed. cit., vol. III, p. 254. 

sentimentale a poetului, el pretindea a fi oferit, in plus, si o 
explicaţie pur ştiinţifică, „pozitivistă” chiar, a erotismului 
eminescian, in afara oricärei mistificatii. Ca atare, criticul 
modernist plasa pe Eminescu la antipod, in categoria 
,inhibitilor sexuali”, fiind influenţat probabil nu atât de Freud, 
cum pretindea el, cât de Krafft-Ebing, Nordau şi Lombroso, 
ale căror „teorii”? erau foarte în vogă la sfârşitul secolului al 
XIX-lea. Prin „inhibiţie” se înţelege, aici, refuzul voluntar al 
sexualității brute, necomplicate sentimental ori intelectual, 
sexualitate pe care personajul lovinescian o caută la un mo- 
ment dat, dar care nu-l satisface”. În opinia lui Lovinescu, 
poetul se arată în schimb fascinat de femeia inaccesibilă, 
angajată într-o altă relaţie, eventual matrimonială (Mite sau 
Veronica, de pildă), precum „doamnele” seniorilor adorate în 
taină de cavalerii rătăcitori. 

Si fiindcă tot veni vorba, se cuvine menţionat faptul că 
»idealizarea” pe care o presupune orice forma de amor curte- 
nesc are la bază, după cum arăta Norbert Elias în Procesul 
civilizării, un sentiment de frustrare generat de conştiinţa 
inferioritatii sociale şi economice a adoratorului (a bărbatului, 
aşadar)”. Idealizarea femeii generează, apoi, pe lângă propen- 


2? Vezi Krafft-Ebing, Psychopathia Sexualis (1886), Cesare Lombroso, 
Genio e follia (1864), Max Nordau, Entartung und Genie (1894). 

3 Vezi „episodul Milly”, relatat succint in Bäläuca. Abia la Berlin va 
trece poetul printr-o experientä amoroasä concretä — cunoaste pe Milly, o 
femeie blândă, care „nu muşca niciodată” (,,blonda, cu ochi albaştri, cu 
gropite în obraz şi fără nici un moft”) şi care i se dăruise firesc („dragostea i 
se părea un act natural”). Eminescu „o mângâia pe par; uitase de Veronica”, 
apoi se plictisi repede — „femeia trebuie să fie fructul ce se refuză mâinii 
întinse”. 

4 Norbert Elias, Procesul civilizării. Cercetări sociogenetice şi psi- 
hogenetice, vol. I-II, traducere de Monica-Maria Aldea, Editura Polirom, 
Iaşi, 2002. În opinia autorului, lirica trubadurilor are la bază o realitate so- 
cială specifică, reflectată în „relaţia bărbatului situat inferior din punct de 
vedere social față de femeia situată superior în ierarhia socială”. Ca atare, 
„doar în acel strat, în perimetrul curților suficient de bogate şi de puternice 
pentru a genera astfel de relații întâlnim Minnesang-ul” (op. cit., vol. II, p. 
78). În consecință, ,, [...] abia relaţia dintre bărbatul situat inferior din 
punct de vedere social, dar dependent de femeia situată superior din punct 
de vedere social, îl constringe pe acela la înfrânare, la renunțare, la con- 

siunea (masochistă) către servitutea voluntară, şi fenomenul 
„dorinţei triunghiulare”, analizat de René Girard într-un studiu 
cândva celebru” (să nu uităm că triunghiul amoros este 
prezent în orice melodramă). Eseistul francez sublinia, într-o 
manieră foarte lovinesciană de altfel, rolul preponderent pe 
care-l joacă imitatia în dezvoltarea personalității (şi, implicit, 
în geneza dorinţei), sanctionând totodată „starea sufletească 


x» 


romantică” pe motiv că e „pătrunsă de resentiment”. Roman- 
ticul (Eminescu nu mai putin, creatorul român in genere”®) ar 
fi, din acest unghi privind lucrurile, „omul resentimentului” 
prin excelență”. Dar, cum „resentimentul ne împiedică să 
sesizăm rolul jucat de imitare în geneza dorinței”, rezultă că 
romanticul e şi un naiv şi un snob inocent (asemeni unui copil, 
afirmă Girard), un vanitos care „nu se vrea discipolul nimă- 
nui”, fiind convins „că e veşnic original"%. 


trolul exercitat asupra pornirilor instinctuale şi astfel la transformarea sa. 
Nu este întâmplător faptul că în această situație umană ceea ce definim ca 
lirică evoluează ca un fenomen social şi nu doar individual şi îşi face 
apariţia — tot ca fenomen social — acea transformare a plăcerii, acea nuanță 
de sensibilitate, acea sublimare şi acel rafinament al reacțiilor emoționale 
pe care le numim iubire” (Ibidem, p. 80). 

25 René Girard, Minciună romantică şi adevăr romanesc, traducere 
de Alexandru Baciu, prefaţă de Paul Cornea, Editura Univers, Bucureşti, 
1972. 

26 Gherea interpretează alegoria Luceafărului ca pe o expresie camu- 
flată a resentimentului: „Luceafărul desigur ar fi vrut să fie în locul lui 
Cătălin, în mândria lui ne pare că este ceva de al vulpei care, neputând 
ajunge la struguri, se mângâie cu ideea că-s acri, necopti, stricati. În orice 
caz, răspunsul este cu totul omenesc, cu desăvârşire real ca şi toată poema” 
(Constantin Dobrogeanu Gherea, Eminescu, în vol. Studii critice, I, 
Bucuresci [Bucureşti], Tipografia Românulu, Vintila C.A. Rosetti, 1890, 
p. 174-175). 

” Lovinescu afirma că resentimentul e caracteristic psihologiei 
noastre etnice (vezi articolul „Miorița ” şi psihologia etnică, în vol. cit., p. 
644-649), ceea ce înseamnă că sufletul românesc e un suflet... romantic 
prin excelență! 

?8 În Mite, de pildă, după episodul confruntării dintre Eminescu si 
Carp pe marginea „chestiunii evreieşti”, prozatorul subliniază faptul că 
Eminescu nu a avut ,modele”, de vreme ce „prefera pe egali, dar mai ales 
pe cei mai mici”. Aceeaşi atitudine se regăseşte la E. Lovinescu, care, în 
anii formării, prefera să-l cultive pe obscurul D. Evolceanu, iar nu pe 
Maiorescu sau Iorga (vezi notele Gabrielei Omät despre relația lui E. 

Ca atare, dorinţele vanitosului (romanticului) „nu pot fi în 
el însuşi, le împrumută de la altul” — mai exact: de la un 
„mediator” al cărui prestigiu „se comunică obiectului dorit şi 
atribuie acestuia o valoare iluzorie”, dorința triunghiulară 
fiind, în fapt, „dorinţa ce transfigurează obiectul său” (vezi şi 
definiția stendhaliană a  „cristalizării” amoroase)”. Însă 
prezenţa efectivă, reală, a unui rival „nu-i necesară în dorința 
sexuală, pentru a putea califica această dorință drept 
triunghiulară”, şi asta deoarece „fiinţa iubită se dedublează în 
obiect şi subiect sub privirea amantului”". Pe scurt: cel ce 
iubeşte la modul romantic (cu ochii, adică) e un fel de 
„voyeur” ce „se leagă de un mediator pe care dorinţa sa îl 
transfigurează”, şi, chiar dacă e încredinţat „că-şi cucereşte 
personalitatea dorind această ființă”, „în realitate o pierde”, 
căci „fiecare este victima aceleiaşi iluzii”*!. Apoi, cum ero- 
tismul (inhibitia sexuală) stă la originea procesului creator în 
genere, înseamnă că obiectul pasiunii desemnează, de fapt, 
tocmai acea „formă ideală” la care aspiră sufletul artistului. 
Dar starea sufletească a creatorului român (Lovinescu dixit) e 
prin excelență sentimentală, romantică (adică impregnată de 
resentiment) — de aceea, admiraţia față de modelul occidental 
(specifică „fondului” nostru psihic colectiv) poate fi înţeleasă 
şi ca o formă de sclavie erotică, generând toate acele „com- 
plexe” caracteristice unei culturi „minore”. 

Aplicând „teoria” lui Girard ideilor lovinesciene, se poate 
spune că imitatia „formelor” occidentale constituie o mani- 
festare sui generis a „dorinţei triunghiulare”, adică a unui 
sentiment comun (bazat pe resentiment), care nutreşte iluzia 
unicitatii, conducând, în fond, la disoluția personalității, la 


Lovinescu şi D. Evolceanu in vol. E. Lovinescu, „Sburătorul. Agende 
literare, vol. VI, ed. cit., p. 612-616). După cum observă Rene Girard, 
„pretutindeni, în secolul XIX, spontaneitatea devine dogmă, detronând 
imitarea” (op. cit., p. 35). Plecând de la observaţia lui Max Scheler, po- 
trivit căreia sursele resentimentului ar fi invidia, gelozia, rivalitatea, Girard 
trage concluzia că „starea sufletească romantică e pătrunsă de resentiment” 
(Ibidem, p. 33). 

2 René Girard, op. cit., p. 37. 

% Ibidem, p. 120. 

3! Ibidem, p. 187. 


Istorie literară 27 


dispersia în anonimat. Conştient de asemenea pericol, roman- 
cierul Lovinescu va atribui „eroului” său un tip de conştiinţă 
scindată, care condamnă realitatea şi reclamă refugiul în 
imaginar. Pe de altă parte, iubirea față de Mite trebuie 
înțeleasă ca o formă particulară de admiraţie pentru „modelul 
german” — expresie a dorinţei triunghiulare, semnalând resen- 
timentul şi, subsecvent, pericolul mimetismului steril —, pe 
când dragostea pentru Veronica lasă impresia unui sentiment 
mai firesc, mărturisind o trăire oricum mai „spontană” şi mai 
„specifică”, în deplin acord cu înclinațiile „temperamentului 
moldovenesc”. Or, personalitatea poetului oscilează mereu 
între impulsul afirmării nestingherite (încurajate de şturlu- 
batica Veronica) şi tentatia contrară, a negatiei şi a inhibitiei 
sexuale (Mite nu rămâne decât o „muză” şi nimic mai mult), 
între acceptarea şi refuzul realității (amorului). Bineînţeles, 
Lovinescu va înclina balanța în favoarea „Nemţoicuţei”, 
privilegiind imitatia mistificatoare, refugiul obstinat in ima- 
ginatie, in vis. Criticul imprumuta astfel lui Eminescu chiar 
profilul său psihic, obligându-l la un comportament stereotip, 
în acord cu propriile teorii despre „personalitate” şi „specificul 
național”. 

În altă ordine de idei, propensiunea spre idealizare a 
amorului de tip romantic-trubaduresc pare a ,,masca” o serie 
de ,,inclinatii” nesănătoase, diagnosticate drept „perversiuni” 
în studiile de psiho-patologie erotică. Mai importante mi s-au 
părut, în cazul de față: masochismul, fetişismul şi voyeu- 
rismul”?. Ei bine, tot ca pe un fenomen excentric în raport cu 
aşa-zisa „normalitate” au perceput erotismul eminescian şi 
detractorii poetului (Aron Densusianu, Al. Grama etc.), şi 
mare parte dintre contemporanii săi. Aceştia acuzau „imorali- 
tatea” scriitorului, considerat un reprezentant tipic al literaturii 


32 Vorba lui Denis de Rougemont, autorul faimosului tom intitulat 
Iubirea şi Occidentul (traducere, note şi indici de Ioana Cândea-Mari- 
nescu, prefaţă de Virgil Cândea, Editura Univers, Bucureşti, 1987), citat şi 
de René Girard: „Ce-i mai josnic ni se pare cel mai adevărat. Este 
superstitia timpului”. 


28 STUDII EMINESCOLOGICE 


„bolnave”, decadente?. Într-un spirit similar judecând 
lucrurile, Gherea vedea în Eminescu un poet mai „subiectiv”, 
adică mai puţin reprezentativ decât Vlahuţă, de pildă, pe motiv 
că autorul Luceafărului ar fi fost un „individualist” care „a 
exprimat aproape numai iubirea sa proprie”**. Drept urmare, 
erotismul eminescian va fi perceput ca o trăire subiectivă, 
plenitudinar estetică, deşi „fondul prim şi intim” al poeziei lui 
Eminescu se vădeşte a fi unul vitalist, „naturalist (un ,,na- 
turalism” de felul celui care s-a manifestat în Grecia antică, 
precizează criticul de la „Contemporanul”, intuind importanța 
obsesiei auroralului, a originarului, în creația eminesciană). 
Pentru Gherea, aşadar (care făcea apologia „femeii-erou”), era 
de neînțeles un ideal pur estetic, precum acela eminescian: 
„Dacă femeia e cochetä si uşoară — constată ideologul socialist 
—, apoi vina este că se potriveşte prea mult idealului ce şi-a 
creat el însuşi, ideal numai de sărutări şi fmbrätosäri, ba prin 
codri, ba pe marea”*. 

Abia odatä cu generatia urmätoare, la inceputul noului 
veac, eminescianismul va fi receptat ca un fenomen „specific”, 
provocând o mutație semnificativă a gustului şi a culturii 


33 Prelatul Al. Grama, de pildă, era convins că poeziile eminesciene 
ar putea avea un efect nociv, asemănător romanului goethean Suferințele 
tânărului Werther: „Eminescu nu s-a insufletit pentru nici un ideal [...], a 
dus o viata destrăbălată şi a murit în balamuc în urma morburilor câştigate 
prin punerea în pracsă a idealurilor acelora, pe care le cântă în poeziile 
sale” (apud Iulian Costache, op. cit., p. 122. Vezi, pentru amănunte, capi- 
tolul Semioza extraliterară, op. cit., p. 175-221). 

# Constantin Dobrogeanu Gherea, A. Vlahuţă, în vol. cit., p. 249. 

35 Idem, Eminescu, în vol. cit., p. 186. Caius Dobrescu identifica, în 
aceeaşi ordine de idei, un „complex naturalism-estetism”, specific Deca- 
dentei: „Dacă Nietzsche a exaltat corpul ca pe o oportunitate şi ca pe o 
salvare, Eminescu rămâne în sfera unei indeterminări dureroase, rezultate 
din efortul de a introduce în conceptele şi reprezentările tradiționale o 
experienţă emoțională, intelectivă şi imaginativă cu totul nouă” (op. cit., p. 
17). Eminescu „consună” cu spiritul Decadentei, cu precizarea că deca- 
dentismul „nu e un romantism îmblânzit şi nici un romantism înalt, ci mai 
curând un romantism dereglat” (Ibidem, p. 18) şi că indeterminarea şi 
ambiguitatea nu mai reprezintă „simptomele degenerării”, ci „trăsăturile 
unui univers alternativ, semne ale unei lumi noi ce aşteaptă să fie 
explorată”. 

36 Constantin Dobrogeanu Gherea, Eminescu, in vol. cit., p. 183. 

sentimentului în spaţiul public românesc”. Asa se explică de 
ce Lovinescu nu mai judecă din perspectivă socio-morală 
erotismul eminescian, în care identifică simptomele unei ,,ma- 
ladii” creatoare, caracteristică modernităţii în genere. „Dege- 
nerarea” devine, astfel, un termen conotat pozitiv, desemnând 
o formă de singularizare orgolioasă în raport cu mediocritatea 
condiţiei umane. În acelaşi sens, „perversiunile” amintite mai 
sus (masochismul, voyeurismul şi fetişismul) se cuvin înţelese 
ca expresii sui generis ale actului creator, afirmat numai cu 


preţul ascezei, al refuzului unei vieţi sexuale normale, în 


a $9538. A n = i eed 
spiritul ,naturi”””. In fapt, ne avertizează Lovinescu, creativi- 


tatea nu datorează aproape nimic ,,vointei”, care nu-i decât un 
factor secundar, subordonat „temperamentului”. Ca atare, 
artistul este un ,,inhibit sexual” din cauza propriei conformatii 
biologice şi psihice, profilul acesta psiho-somatic determinând 
în mod fatal „deviaţiile” cu pricina”, exploatate creator (vezi 


37 Caius Dobrescu evidenţiază funcţia civilizatoare a poeziei de 
dragoste, înţeleasă ca „o formă de rafinare continuă a manierelor, de 
îmblânzire a pasiunilor şi instinctelor”. Ca atare, Eminescu „e şi un poet al 
frumuseţii vulnerabile şi totuşi viguroase a intimitätii domestice, al 
sociabilitatii detaşate şi inteligente, al încrederii în consensul spontan al 
persoanelor educate şi rezonabile” (p. 130). Vezi şi confesiunea lui 
Alexandru Paleologu din grupajul consacrat poetului în „Dilema”, nr. 265, 
27 februarie 1998, p. 16. 

38 Vezi, pentru lămurirea raporturilor dintre asceza sexuală şi creati- 
vitate, Nikolai Berdiaev, Sensul creației, traducere de Anca Oroveanu, 
Editura Humanitas, Bucureşti, 1992. De asemeni, Julius Evola, Metafizica 
sexului, traducere de Sorin Mărculescu, Editura Humanitas, 1994 ş.a. 

3 lată o altă „contradicţie”, semnalată în studiul anterior despre 
geneza ideilor critice: în pofida faptului că, în teorie, Lovinescu aprecia 
rolul voinţei şi al „bovarismului” în formarea personalității, în realitate (în 
paginile confesive şi în practica literară) el neagă importanța imitatiei şi a 
influențelor modelatoare, acordând „temperamentului” individual (expre- 
sie particulară a unui psihism colectiv, „specific”), factorului psihologic 
„inconştient”, rolul decisiv în procesul creativităţii. E de reţinut, în acest 
sens, ideea că imitatia ,,formelor” occidentale nu se datorează atât pres- 
tigiului „formelor” în sine, cât admiratiei (unei predispozitii psihice 
înnăscute a „fondului”, a rasei noastre de origine latina): nu „forma” gene- 
rează, aşadar, „fond”, ci fondul evoluează organic şi ajunge să genereze, în 
timp, creaţii originale, apropiate de valoarea „formelor” împrumutate. 
Sensul argumentatiei din Istoria civilizației române moderne (care privi- 

si autoportretul publicat de Lovinescu in 1942, in volumul 
semnat de Anonymus Notarius”’). 


Abstract 


Entitled The Eminescian myth. Polemic reconfigurations: E. 
Lovinescu, the present paper illustrates several significant moments 
from the history of Eminescu’s critical interpretation. It focuses 
mainly on the first stages when the Romantic writer’s myth crys- 
talised, namely E Lovinescu’s “reading” of the poet’s eroticism 
through the lens of Freud’s theories. We endeavoured to prove that 
Lovinescu’s interpretation was just one among others (Ibrăileanu, 
Cälinescu, Vianu, Caracostea), as the whole context favoured a 
psychological understanding of Eminescu’s personality. In order to 
sketch a still more convincing picture we brought into discussion the 
most recent studies dealing with different aspects of Eminescu’s life 
and work and our conclusion shows clearly that, notwithstanding 
its limits, Lovinescu’s understanding was a revolutionary and 
crucial one for the later developments. 


legiază „temperamentul” în raport cu ,,vointa”, „fondul” fata de „formă”) 
intră în contradicţie, deci, cu „teoriile” lovinesciene. 

40 Anonymus Notarius, Cariera mea de critic, in vol. E. Lovinescu, Editura 
Vremea, Bucuresti, 1942. 

In lucrarea sa Eminescu. Negocierea unei imagini 
(2008)', Iulian Costache analizează receptarea operei si a 
„omului” Mihai Eminescu, în perioada cuprinsă între 1870, 
momentul când tânărul şi încă necunoscutul poet publică 
poezia Venere şi Madonă în revista Junimii, „Convorbiri 
literare”, şi 1900, când se sting ecourile morţii celui ce 
devenise deja „poetul national”. Costache are în vedere un 
volum foarte bogat de documente, compus din studii critice, 
atacuri polemice, ediţii ale operei eminesciene, dar şi articole 
din ziarele vremii şi alte mărturii extraliterare. Pornind de la 
această bază, Iulian Costache clasifică şi descrie mai multe 
„semioze” in receptarea eminesciană. Acestea sunt: 1. 
Semioza polemică (Hasdeu), 2. Semioza formală („Revista 
contimporană”, ,Literatorul”); 3. Semioza morală (Al. 
Grama); 4. Semioza parodică (Pantazi Ghica), reprezentând, în 
termenii lui Iulian Costache, „valorizări negative” versus: 5. 
Semioza estetică (Titu Maiorescu, M. Dragomirescu); 6. 
Semioza socialului (N. lorga, G. Ibrăileanu), reprezentând 
„valorizări pozitive”. Pornind de la acest model în analiza 
receptării de până la 1900, ne propunem să urmărim pe scurt 


” Realizarea acestui articol a fost finanțată de Fondul Social European din 
România, prin Autoritatea de Management pentru Programul Operaţional 
Sectorial pentru Dezvoltarea Resurselor Umane 2007-2013 [grant POSDRU/ 
88/1.5/S/47646]. 


! Julian Costache, Mihai Eminescu. Negocierea unei imagini, Bucu- 
resti, Cartea Românească, 2008. 

descendenta diferitelor tipuri de receptare in cateva cazuri din 
perioada ulterioara. Punctul de interes al lucrarii noastre este 
pozitia lui Paul Zarifopol (1874-1934), care, desi nu a dedicat 
operei eminesciene niciun studiu notabil, a furnizat observatii 
repetate si pertinente de „critică a criticii”, care devin bazele 
virtuale ale unei metode de interpretare foarte moderne. 

Momentul 1900 în receptarea dedicată lui Mihai 
Eminescu are o dublă semnificaţie. Mai întâi, aşa cum demon- 
strează analiza lui Iulian Costache, mitul „poetului national” 
este acum deja constituit. În al doilea rând, începând cu 1902, 
apar primele ediții recuperatoare, care grupează texte inedite 
de pe toate palierele operei eminesciene. Pot fi citate selectiv 
ediţii ce au ca obiect „literatura populară” (Opere complete I: 
Literatura populară, ediţie îngrijită de Nerva Hodoş şi Ilarie 
Chendi, 1902), poeziile postume (Poezii postume, îngr. Nerva 
Hodos, 1902), proza (Geniu pustiu, ediţie îngrijită de Ion 
Scurtu, 1904; Proza literară, ediție îngrijită de Ion 
Scurtu,1908), teatrul (Bogdan Dragoş, prefaţă de Iuliu 
Dragomirescu, 1906), articole politice (Scrieri politice şi 
literare I, 1905; Icoane vechi şi icoane nouă, prefață de N. 
Iorga, 1909; Articole politice, 1910; Scrieri politice, ediţie 
îngrijită de D. Murăraşu, 1931). Cele mai multe ediții sunt 
dedicate însă operei lirice: exceptând volumul de postume deja 
citat, ediţiile „fără autor” şi reeditările, cele mai importante 
apariţii sunt Poezii, ediție îngrijită de G. Ibrăileanu, 1930; 
Poezii, ediţie îngrijită de Constantin Botez, 1933. 

Ca urmare a editării masive a operei, a prestigiului public 
în creştere a lui Mihai Eminescu şi, nu în ultimul rând, a 
diversificării metodelor criticii literare în spaţiul autohton, 
exegeza pe marginea operei şi vieţii lui Eminescu capătă o 
amploare semnificativă față de perioada 1870-1900. Paul 
Zarifopol observă într-un articol din 1934, Despre ideologia 
lui Eminescu, dedicat volumului I din Opera lui Mihai 


? Am luat ca limită temporală superioară anul morţii lui Paul 
Zarifopol, 1934. În a doua jumătate a anilor ’30 vor apărea ediţii ale operei 
lirice îngrijite de M. Dragomirescu (1937), G. Călinescu (1938), culmi- 
nând cu primul volum al ediției Perpessicius din Poezii apărute în timpul 
vieţii (1939). 

Eminescu de G. Călinescu, că studiile dedicate operei emines- 
ciene se diversifică şi se acumulează: „D. Cezar Papacostea 
cercetează urmele de filozofie antică; D. Murăraşu, natio- 
nalismul; Cora Vasilescu, pesimismul; Iuliu lora, mitul; iar 
acum în urmă, G. Călinescu [...] expune şi analizează 
filozofia teoretică şi practică a acestuia. Până se va scrie un 
referat amănunţit despre Eminescu”. 

Trebuie adăugate aici, într-o enumerare selectivă care se 
opreşte la jumătatea anilor '30, şi studiile lui G. Ibrăileanu (la 
care Zarifopol se referă în alte intervenţii), capitolul din 
Istoria civilizației române de E. Lovinescu; Personalitatea lui 
Mihai Eminescu (1926) de D. Caracostea; analizele lui 
Perpessicius; Traditionalismul lui Mihai Eminescu (1929) de 
Al. Dima; Mihail Eminescu din punct de vedere psihanalitic 
de C. Vlad şi mai multe ,,vieti” ale poetului, romantate: T. 
Păunescu-Ulmu, Viaţa tragică si romantică a lui Mihai 
Eminescu (1928) sau literaturizate: romanele lui E. Lovinescu 
Mite şi Bălăuca (1934-35). 

Aşa cum reiese şi din tabloul biografic schiţat de Paul 
Zarifopol, exegeza pe marginea lui Eminescu devine în anii 
"20 şi '30 una foarte dinamică. „Valorizările negative” ale 
omului şi operei, care au însoțit ascensiunea poetului în epocă, 
se estompează până la dispariție. Accentele demistificatoare 
ale exegezei călinesciene sunt polemice în raport cu exegeza 
anterioară, nu cu persoana biografică. Semiozele asociate 
valorizării negative se anulează de la sine (semioza polemică 
şi parodică), fie îşi schimbă sensul, fiind integrate în câmpul 
mai larg al esteticului (semioza formală şi morală). 

Tot acum iau naştere noi direcții ale receptării. Astfel, 
poate fi observată formarea unei semioze biografice, repre- 
zentată de cărți foarte diferite ca metodă şi adresabilitate, 
precum cele ale unor T. Păunescu-Ulmu şi, mai târziu, Octav 
Minar, faţă cu biografia intelectualizantă a lui G. Călinescu. 
Această semioză este una dintre primele pe care o are în 
atenție Zarifopol, dedicându-i mai multe articole. Din Viața 


> Paul Zarifopol, Pentru arta literară, vol. IL, ediţie îngrijită, biblio- 
grafie, note şi studiu introductiv de Al. Săndulescu, Bucureşti, Minerva, 
1971, p. 73. 

tragică şi romantica a lui Eminescu îl interesează numai pro- 
gramul propus de titlu, ca simptom cultural al unui ,,spirit de 
mahalagism, absolut si înnăscut în toate societatile’*. Ca 
analist al modului in care informatia esteticä (opera de arta) si 
informaţia critică (prezentarea, „ideile despre” operă) se 
fixează în conştiinţa publicului, Zarifopol aduce o obiectie 
metodologică genului biografiilor romantate, luând ca pretext 
cartea lui T. Păunescu-Ulmu: „Chiar fără acest mismas actual, 
capul oamenilor cultivați era plin de anecdote ridicule şi de 
erori neroade în domeniul biografic. Noul gen de hagiografie 
laică va desfigura încă mai rău cunoştinţele istorice ale 
publicului. [...] Biografia [artiştilor] se cuvine a fi redusă la 
faptele care, în strict înţeles, luminează activitatea lor supe- 
rioară'”. Aşa cum se observă, Paul Zarifopol face distincția 
între biografia omului şi cea a artistului, mai exact între 
biografia, să o numim fiziologică şi socială, fata cu biografia 
estetică. O astfel de biografie „estetică” propune G. Călinescu, 
care curăță receptarea lui Eminescu de „interpretările vulgar şi 
strâmb pioase”, demonstrând totodată o „pătrundere artistică” 
a faptelor“. Critica originală, „creatoare” şi în acelaşi timp 
precisă a lui G. Călinescu nu avea cum să nu fie, la începutul 
anilor 30, percepută ca un exemplu de cercetare adecvată 
obiectului său. 

Apoi, tot acum, în anii '30, se pun bazele unei receptări 
ideologice de specialitate, naţionaliste (D. Murăraşu), dublată 
de o semioză naționalistă „extraliterară”, care va duce la 
anexarea lui Mihai Eminescu de către diferite mişcări politice. 
Mai putin dezvoltată este semioza psihanalitică (C. Vlad), care 
reprezintă însă o noutate a acestei perioade. În sfârşit, dacă 
avem în vedere şi romanele eminesciene ale lui E. Lovinescu, 
care au apărut după moartea lui Zarifopol, putem vorbi şi de o 
semioză artistică. 

Specializarea criticii literare în perioada de după 1900 
face ca procedarea estetică în analiza literaturii naţionale să o 
pună în umbră pe cea ideologică şi morală, încă activă la 


* Paul Zarifopol, op. cit., vol. I, p. 243. 
$ Paul Zarifopol, op. cit., vol. I, p. 244. 
ê Paul Zarifopol, op. cit., vol. II, p. 45-46. 

sfârşitul secolului al XIX-lea românesc. Semioza estetică des- 
chisă de Titu Maiorescu şi M. Dragomirescu este continuată, 
adesea cu instrumentele analizei metrice şi a figurilor, de G. 
Ibrăileanu (în studiul Note asupra versului), E. Lovinescu, D. 
Caracostea, Tudor Vianu, G. Călinescu. Însă, din cauza ine- 
rentei lipse de specializare a criticii literare de până la 1934, ca 
şi a peisajului foarte divers al acesteia, semioza estetică — 
predominantă — este contaminată de cea extraestetică, iar acest 
fapt reprezintă tocmai câmpul de atac al lui Paul Zarifopol. O 
critică estetică aşa cum o înțelege Zarifopol, bazată pe analiza 
textului ca „sistem de simboale” care nu travestesc şi nu 
exprimă sentimente, evenimente biografice, mişcări sociale, 
idei generale, este greu de întâlnit într-o formă pură. Trebuie 
precizat dintru început că poziţia lui Paul Zarifopol a fost 
considerată de cei mai multi dintre criticii săi drept una 
extremă, utopică în raport cu situaţia criticii literare autohtone, 
care era preocupată de variabile precum gradul de înţelegere 
artistică al publicului românesc sau propunerea unui canon 
național. Însă Zarifopol este mai degrabă un eseist, un obser- 
vator şi un comentator, şi nu un critic literar propriu-zis. 
Metoda sa constă în ceea ce Heinrich F. Plett a numit critică 
pragmatică”, având ca obiect de studiu predilect nu opera de 
artă, cât receptarea acesteia în câmpul de specialitate şi în 
rândul publicului. Pentru Zarifopol, care a fost acuzat în epocă 
de estetism, cel care analizează opera de artă (criticul) nu 
trebuie să fie un mediator între obiectul estetic şi marele pu- 
blic, care să „lanseze” scriitori, să-i canonizeze şi să îi explice 
în raport cu nişte constante precum orizontul national şi social 
sau diversele ideologii (în sensul larg atribuit termenului de 
Mihail Bahtin). Dimpotrivă, criticul trebuie să fie un analist 
care să definească estetic specificitatea operei, încercând să 
refacă în actul înţelegerii drumul invers al textului, până la 
intențiile (şi nu sentimentele sau ideile) artistului. În refacerea 
travaliului textual, analiza procedeelor artistice reprezintă cel 
mai indicat mijloc. De pe aceste poziţii pune Zarifopol un 
diagnostic al exegezei eminesciene precum cel din Maha- 


7 Heinrich F. Plett, Stiinta textului si analiza de text, traducere de 
Speranța Stănescu, Bucureşti, Univers, 1983. 

lagism şi critica de artă: „E cumva absolut mai uşor, şi deci 
frivol, să analizezi o procedare artistică a lui Eminescu decât 
să aduni citate pentru a arăta — ce vede orice prost — că 
Eminescu e pesimist, şi a combina explicații din mahalagisme 
biografice şi banalitäti istorice? [...] E în adevăr un minimum 
de înţelegere care se cere aici: să deosebeşti instinct, intenții şi 
structură artistică în mijlocul unor complexe intelectuale, să le 
deosebesti prin natura şi dispunerea simboalelor în care ti se 
prezintă acele complexe [...]. Altfel rămâne numai atât: 
fiindcă, din întâmplare, unul Eminescu a scris pe româneşte 
idei pesimiste, conservatoare şi aşa mai departe, atunci ai 
dumneata document scris despre pesimismul românesc, şi 
exploatezi documentul cum iti convine'*. 

Paul Zarifopol polemizează probabil în acest text cu exe- 
geza eminescologică secundară, nespecializată, însă referirile 
din alte articole ale sale indică faptul că îi are în vedere şi pe 
cei doi începători de tradiție critică din secolului al XIX-lea, 
Maiorescu şi Gherea. Prin această mişcare, Zarifopol proble- 
matizează modul în care s-a format în epoca lui Eminescu re- 
ceptarea de specialitate, care a furnizat o bună parte din „ideile 
primite” în receptarea de după 1900. Deşi Titu Maiorescu 
inaugurează în epocă receptarea estetică a liricii eminesciene, 
Zarifopol atrage atenţia că exegeza acestuia e mai putin 
modernă decât se acceptă îndeobşte. Dincolo de ,,explicarile 
extrem idealiste, cum am zice'”, Zarifopol invocă în eseul 
Diletantul şi tehnica o replică apocrifă a lui I.L. Caragiale 
pentru a pune în discuţie modul în care Maiorescu a înțeles 
artisticitatea liricii eminesciene: „Pe spinarea lui Eminescu şi a 
mea s-au certat ani de zile Gherea cu Maiorescu, şi alţii, fără să 
se întrebe, o dată măcar, ce am vrut şi ce am făcut noi ca 
meşteşugari”!%. După Zarifopol, „cei doi campioni ai criticii” 
din secolul al XIX-lea, Maiorescu şi Gherea, îşi dispută opera 
eminesciană de pe poziţii diferite din punct de vedere „politic”, 
şi nu „artistic”. El sugerează aşadar că Maiorescu, vorbind de 
„farmecul limbajului (semnul celor aleşi), o concepție înaltă şi, 


8 Paul Zarifopol, op. cit., vol. I, p. 239. 
” Paul Zarifopol, op. cit., vol. I, p. 46. 
19 Paul Zarifopol, op. cit., vol. IL, p. 433. 

pe lângă aceste (lucru rar printre ai noştri) iubirea şi înțelegerea 
artei antice” — în Direcţia nouă — sau detaliind „îngrijirea 
pentru curățirea formei” in Eminescu şi poeziile lui", nu face o 
analiză a „artisticității”, ci încearcă să explice opera lui 
Eminescu. Zarifopol, care judecă de pe poziția modemă a 
specializării ştiinţelor şi a primatului textual în critica literară, 
circumscrie polemic o metodă critică specializată, aşa cum am 
văzut, pe analiza procedeelor artistice: „Înainte de a căuta 
explicări unei opere de artă n-ar fi rău, desigur, să arătăm ce e 
acea operă, cum e făcută, din ce intenții artistice e născută, cu 
ce mijloace artistice e realizată, ce e în ea ca artă, individual, si 
ce e traditional. Căci nu „melancolia”, nu „ideile reacționare”, 
nu femeia „cu brațe subțiri şi reci”, nici budismul, nici 
dragostea de trecutul national sunt arta lui Eminescu”? În ce 
constă însă „arta literară” a lui Eminescu, aşa cum doreşte să o 
definească Paul Zarifopol? Un punct de pornire în formularea 
unui răspuns la această întrebare ar putea fi observația făcută 
de Zarifopol despre raportul între originalitate şi tradiție, ca 
respondent al unei anchete a „Adevărului literar”: „Cred ca în 
literatura lumii sunt rare apariţiile care să dea impresia unei 
uriaşe inovaţii, în aşa grad ca Eminescu. [...] Prin factura si 
prin substanţa ei, arta lui a făcut să se învechească dintr-o dată 
tot ce pan’ la dânsul era poezie şi literatură română. Proza lui 
Eminescu, atât de original abruptă sau periodizată, e 
surprinzător independentă de cea mai bună proză [...] a 
contemporanilor, şi prin aceasta chiar mai instructivä poate 
decât oricare alta (s.n.)”'*. În raport cu ce termeni de referință 
funcționează însă cele două trăsături ale artei eminesciene pe 
care le-am subliniat? Desigur, aplicațiile celor doi termeni, mai 
cu seamă ale celui de-al doilea, trebuie făcute în domeniul 
estetic. Mefient fata de conceptul de tradiție într-o cultura 
începătoare, precum cea de până la apariţia lui Eminescu, 
Zarifopol nu îl consideră pe acesta inovator al unei tradiţii 
nationale. Eminescu este un „începător” în calitatea sa, de care 


'! Titu Maiorescu, Critice: 1840-1917, I-II, ediţie îngrijită de Cornel 
Regman, Minerva, 1966. 

2 Paul Zarifopol, op. cit., vol. I, p. 239. 

5 Paul Zarifopol, op. cit., vol. IL, p. 296. 

se apropie cel mai mult I.L. Caragiale, de a fi „cel mai hotă- 
râtor artist literar”. Forta poeziei lui Eminescu nu rezida in 
conceptia filozoficä, asa cum sustine Panait Cerna, pe urmele 
(partiale) ale lui Maiorescu, ci in limbajul poetic. 

Pana la G. Călinescu, ,,farmecul” limbajului poetic emi- 
nescian a fost explicat preponderent formal, prin analiza 
metricii si a figurilor, câteodatä in legäturä cu continutul 
afectiv al versului. Zarifopol face critica acestei semioze, 
subliniind cä ceea ce poeticianul Boeckh a numit ,,metrica 
gramaticală” nu se potriveşte analizei versului literar, antic sau 
modern. „Scandarea” versului antic are rolul esenţial de a 
„actualiza valoarea lui muzicală, deci expresivă”, Analiza 
versificatiei eminesciene întreprinsă de G. Ibrăileanu, care a 
reintrodus ca editor sonurile moldovenizante ale poeziei lui, 
este un exemplu reuşit de „metrică literară”. Dar pentru 
Zarifopol puterea limbajului eminescian nu stă în muzica- 
litatea versului, dată de tehnica întrebuințării măsurilor şi 
dispunerii accentelor: „Tehnica e sistem de mijloace de expre- 
sie. Energia expresivă släbeste prin intrebuintarea majoritară. 
Între toate domeniile expresivitätii, cuvântul este cel mai rău 
subjugat trivializării. Artistul literar se luptă cu materialul cel 
mai fad, cel mai pătruns de ridiculele şi toate urâciunile 
depuse în vorbire de prostia comună”"5. Tocmai din cauza tri- 
vializării continue a limbajului poetic, romanta eminesciană, 
ca şi versurile în spiritul acestei forme (precum „o oară de 
iubire”) nu pot fi operă literară reuşită. Modelul lingvistic al 
romantei, compromis de uzul ,,mahalagesc” al poeziei 
Văcăreştilor, poate fi utilizat parodistic, dar nu mai poate fi 
actualizat estetic, pentru că sensibilitatea publicului urban s-a 
schimbat. Rezervele de liricitate ale versului eminescian stau 
altundeva, şi anume în folosirea creatoare a procedeelor de 
derivare şi de compunere lexicală ale limbii germane. Într-o 
notă polemică către G. Călinescu din 1934, Poezie germană 
oaricare, Zarifopol explică astfel incidenţa în poezia de tine- 
rete a unor ocurente de tipul „răsgeme”, „uşor măruntul mers”, 


14 Paul Zarifopol, op. cit., vol. I, p. 16. 
15 Paul Zarifopol, op. cit., vol. IL, p. 436. 

„oglinda galben clară”, de o liricitate originală'€. Dar limbajul 
mai are şi o altă funcție poetică: opacizarea. Zarifopol crede ca 
Eminescu însuşi urmăreşte programatic, după principiul 
modern, să opacizeze propriile versuri, alungând ,,intelesul” în 
favoarea expresivitätii şi citează în acest sens o altă replică 
apocrifă a acestuia: „Pe mine nu mă preocupă înţelesul. O 
poezie nu trebuie înțeleasă în totul, continuu, căci dacă toți 
bucherii de la şcoală o înțeleg, atunci nu mai e poezie”. 
Principiul opacizării, al subminării epicului şi chiar a lumii 
ficționale se aplică poate mai programatic în proza literară, 
„atât de original abruptă sau periodizată”!* şi unde ideatia 
filozofică reprezintă un cadru metatextual. 

Atunci de ce consideră Paul Zarifopol că proza lui 
Eminescu ar putea fi mai „instructivă” decât a contempora- 
nilor? Şi, mai ales, instructivă pentru cine? Modul de a face 
artă al lui Eminescu, ca şi cel al lui Caragiale sau, în spaţiul 
francez, al lui Flaubert, este instructiv în câmpul esteticii şi al 
tehnicii literare. Zarifopol optează polemic pentru un termen 
care, mai ales în cazul lui Eminescu, a fost folosit de o bună 
parte a exegezei pentru ideile pe care literatura acestuia, în 
special poezia, le-ar fi colportat. Pe de altă parte, artistul 
Eminescu ar fi putut fi instructiv şi pentru publicul poeziilor 
lui. Într-un loc din volumul Despre stil. Note si exemple 
pentru cei străini de subiect, Zarifopol afirmă că „Eminescu şi 
Caragiale pregăteau trezirea conştiinţei specific artistice în 
scrisul românesc”!”. Între opera lui Eminescu si public s-a 
interpus mai întâi „semioza socialului” care, ,,tendentioasa la 
culme, căuta şi vedea peste tot numai ,,tendinte”, adică idei 
politice şi sociale în stare militantă”. Ulterior, eminescianis- 
mul minor al operei lui Al. Vlahuţă a făcut pasul înapoi spre 
traditionalismul limbajului poetic, impunând un model foarte 
popular de „limbă românească scrupulos corectă, împodobită 
după o retorică şi o poetică imediat accesibile ştiutorilor de 


1 Paul Zarifopol, op. cit., vol. II, p. 270. 
7 Paul Zarifopol, op. cit., vol. I, p. 256. 
18 Paul Zarifopol, op. cit., vol. IL, p. 296. 
19 Paul Zarifopol, op. cit., vol. I, p. 138. 
20 Idem, ibidem. 

carte, de orice treaptă aproape””!. Prin acest proces, explicitata 
social prin critica tendentionistä pe de o parte, şi printr-un 
hipertext popularizator (Vlahutä) pe de alta parte, sensibili- 
tatea modernă a poeziei eminesciene, ca şi îndrăzneala ei 
formală, programatică, s-au estompat pentru publicul larg. 
Critica receptării eminesciene realizată de Paul Zarifopol 
se remarcă, aşa cum am văzut, prin discutarea relaţiei care se 
stabileşte între opera eminesciană ca atare, discursul critic ce o 
opacizează şi fiecare comentator al acesteia. Zarifopol pro- 
pune o critică de investiție personală, dar care identifică şi 
respectă „datele empirice” ale textului, deosebindu-le de cele 
conjuncturale: „Din haosul datelor empirice, spiritul extrage şi 
stilizează grupuri pentru a forma «obiecte» potrivite ope- 
ratiilor sale. Dar acest element subiectiv îşi află graniţele în 
calitățile datelor empirice. Aceste calități ne sunt impuse. 
Judecata şi bunul gust sunt regulatoarele acelei subiectivitäti 
esenţiale. Pentru a evalua un militar care ti se prezintă ca atare, 
nu e potrivit să cercetezi cu exclusivă pasiune cum se poartă el 
ca ginere. După organizarea activităţii lui cauţi a înţelege ce 
vrea să fie un individ; şi ideile care inevitabil sunt implicate în 
cuvintele unui poet, în figurile unui pictor, sunt fata cu lucrul 
de artă tot atât de neesentiale, de nepoftite, de întâmplătoare 
cum e prezența soacrei în existența militarului. Şi cel putin 
cine vorbeşte de artist şi de operă trebuie să le trateze ca în- 
tâmplătoare””?. Pentru Zarifopol, critica literară este în primul 
rând o problemă de opţiune şi selecţie, care presupune racor- 
darea instrumentelor metodologice la obiectul estetic analizat. 
În interpretarea şi explicarea operei lui Mihai Eminescu, 
Zarifopol pledează pentru adecvare şi specializare, sanctio- 
nând nu doar critica vulgarizatoare, ci şi receptarea ideologică, 
lectura biografistă sau „documentară” (care atribuie operei 
artistice o valoare de document al epocii la care trimite 
referința ficțională) din critica de specialitate. De asemenea, 
Zarifopol susține importanţa fidelității redării textului original, 
mai ales în ediţiile specialiştilor. Greşelile din antologiile 
eminesciene „fără autor”, în ciuda circulaţiei lor, sunt mai 


21 Paul Zarifopol, op. cit., vol. I, p. 139. 
” Paul Zarifopol, op. cit., vol. IL, p. 343. 

puţin nocive decât cenzura de autoritate, ca aceea aplicată de 
Junimea antumelor, din considerente morale sau de bun gust 
estetic. Mai important însă, Paul Zarifopol propune o nouă 
perspectivă asupra „clasicilor” Eminescu şi Caragiale. Pentru 
Zarifopol, Eminescu nu poate fi un clasic: nici ca descendent 
al unei tradiții umaniste naţionale pe care să o întruchipeze 
plenar, nici pentru faptul că ar reprezenta o „clasă” în ce are ea 
mai specific. Eminescu este un artist modern, în primul rând 
pentru că, prin travaliul estetic, îşi intelectualizează propria 
operă artistică. 

Abstract 


This paper presents the reception of Mihai Eminescu’s work 
in the interwar period, with a particular view on Paul Zarifopol 
(1874-1934). Many perspectives (semioses) on Eminescu's life and 
work are concomitantly active at this time. The aesthetic perspec- 
tive is intersected by the social and ideological ones, a fact which 
is many times highlighted in Paul Zarifopol’s criticism. Zarifopol 
never wrote a full study on Eminescu, but he was interested in the 
relation between Eminescu's work, criticism and the public. His 
comments and suggestions are very insightful and help configure a 
modern critical vision. 


Eminescianismul. Câteva aproximatii 


Leonida MANIU 


(maniucalinlucian@yahoo.com) 


Daca demersul filozofic de pretutindeni cautä sa patrunda 
dincolo de aparente, spre a descoperi esenta proceselor si a 
fenomenelor, cercetarea literară încearcă, examinând com- 
plexitatea relațiilor dintre ambianța socio-culturala şi creator, 
semnificat şi semnificant, temele sau motivele literare univer- 
sale şi răsfrângerile lor în opere particulare etc., să se apropie 
de zonele inefabile ale unei alcătuiri artistice. Însă, indiferent 
de procedeele cu care aceasta din urmă îşi abordează obiectul 
(critica sociologică, critica impresionistă, psihocritica, critica 
stilistică, critica structuralista, critica tematică etc.), finalitatea 
demersurilor sale nu diferă prea mult. Pentru a simplifica 
lucrurile, vom constata că putem aproxima misterul unui feno- 
men literar fie pornind de la analiza lui ca întreg, fie explorând 
semnificaţiile unor concepte sau sintagme în care se reflectă 
totalitatea. Oprindu-ne asupra ultimei modalităţi, se cuvine să 
evidentiem câteva din cele mai fecunde nuclee în jurul cărora 
s-a dezvoltat discursul critic. Amintim pe cele mai cunoscute 
şi mai eficiente: câmpuri semantice revelatoare (Leo Spitzer), 
condensări afective (Kenneth Burke), cuvinte decisive (Oskar 
Walzel), focare (Paul Valéry), metafore obsedante (Charles 
Mauron) etc. 

Veritabile centre de concentrație afectivă şi intelectuală, 
atari sintagme sau noţiuni au virtutea de a lumina dintr-odată 
nu numai bucata literară din care fac parte, ci şi ansamblul 
unei opere în esența sa. De aceea, trebuie să le interpretăm ca 
pe nişte inconfundabile şi incontestabile puncte de maximă 
convergenţă ale Weltanschauung-ului unui scriitor, mărci ale 
personalităţii sale artistice. Totodată, devenind semnul distinc- 

tiv al unui scriitor reprezentativ, aceste centre estetice devin, 
ipso facto, şi mărci ale ethosului unui popor. 

În spaţiul culturii noastre, Eminescu este expresia celei 
mai incandescente combustii a energiilor spirituale româneşti. 
Precum pădurea există virtual în sâmburele de ghindă, după 
cum se afirma într-una din scrierile poetului, tot astfel în opera 
lui este condensată întreaga putere creatoare a poporului 
nostru. Asimilând în profunzime cele mai alese manifestări ale 
geniului nostru anonim (limba, folclorul, credinţele etc.), dar 
rămânând „om al timpului modern”, Eminescu şi-a spus cu- 
vântul, solidar cu această trăsătură fundamentală a formaţiei 
sale, în toate compartimentele importante ale culturii din 
vremea sa, în artă, literatură, filozofie, istorie, drept, politică, 
economie etc. Aparenta lor diversitate este anulată însă de 
unitatea de concepţie care le străbate de la un capăt la celălalt: 
dragostea pătimaşă, dar nu fanatică de neam, cultul muncii, 
conştiinţa responsabilitatii, călăuzită de un imperativ etic 
cvasikantian, necesitatea dezvoltării organice etc. Indiferent de 
domeniul despre care scrie, angajarea poetului este totală, 
inepuizabilă parcă, iar discursul său nu poartă niciunde acea 
notă de diletantism ce caracterizează de obicei abordarea unor 
chestiuni şi vehicularea unor cunoştinţe atât de felurite. 
Eminescu scrie întotdeauna din chiar miezul lucrurilor, în 
perfectă cunoştinţă de cauză. Impresia de autentic care se de- 
gajă de pretutindeni, din fiecare pagină a operei sale, îşi are 
rădăcinile atât în cunoaşterea vieţii, cât şi în facultatea geniului 
de a intui, în calitate de forță asemănătoare cu cea a naturii, 
esenţa celor mai diverse fenomene. 

Pătrunzându-se, aşadar, de tot ceea ce a fost durabil în 
spaţiul şi în timpul românesc şi adăugând la toate acestea des- 
chiderile venite dinspre literaturile şi filozofiile Occidentului, 
ca şi din cele ale Orientului, ale nordului şi ale sudului, 
Eminescu a realizat, prin opera sa artistică, o sinteză unică, 
dialogul românesc cu Eternitatea, sau, mai exact spus, Cartea 
Eternitatii noastre. 


' Titu Maiorescu, Critice, vol. IL Bucureşti, Editura pentru Literatură, 
1967, p. 335. 

În acest sens, frecvenţa pe care o cunosc, în creaţia sa de 
maturitate, principalele centre de iradiatie ideatica si estetica, 
epitetele adânc, vechi, etern si sfânt”, ca şi verbul a trece, cu 
derivatul său substantival trecere, nu pot fi lipsite de semni- 
ficatie. Aici, în sfera semantică a conceptelor menţionate, ca şi 
în cea a sinonimelor acestora, s-a plămădit, prin integrarea lor 
în contexte fonetico-lexicale tot mai adecvate, ceea ce ulterior 
s-a numit eminescianism. 

Pentru a „dezlega noaptea-adânc-a veciniciei”, gândul 
poetului se-ntoarce ,, indarat cu mii de veacuri” (Scrisoarea D), 
înainte de Geneză, când „nu era azi, nici mâne, nici ieri, nici 
totdeauna” (Rugăciunea unui dac), adică în Absolutul pri- 
mordial”. Capacitatea poetului de a se substitui gândirii mitice 
fiind uimitoare”, adâncirea în timp se corelează cu adâncirea 
în spaţiu. Îndreptându-se spre Părintele Ceresc, Luceafărul 
străbate imensitätile cosmice ,,in tot atdtea clipe” şi ajunge 
acolo unde „nu-i hotar”, iar ,, vremea-ncearca în zadar / Din 
goluri a se naşte” (Luceafărul). Potrivit unei însemnări 
dintr-un manuscris, aflăm că poetul, devorat de romantica sete 
de spaţiu şi timp, intenționa să-l facă pe Luceafăr să se avânte 


? Tudor Vianu, în Eminescu (laşi, Editura Junimea, 1974, p. 178-233) 
sublinia importanţa primelor trei epitete, în vreme ce George Popa observa 
frecvenţa celui din urmă, în lucrarea Deschideri metafizice în lirica lui 
Eminescu (Bucureşti, Editura Floare albastră, 2007, p. 5). 

3 În spiritul filozofiei lui Heidegger, Svetlana Paleologu-Matta inter- 
pretează adâncirea gândului eminescian până în zorii creatiunii ca „un 
efort de a ajunge, prin gândire, prin regresie, la origini, la esenfialul, la 
izvoarele realului spre a identifica matricea Fiintei şi, prin aceasta, sensul 
destinului. Deci nu cosmogonia în sine este importantă, ci solidaritatea ei 
cu ontologia, momentul cosmologic devenind o problemă ontologică” 
(Eminescu şi abisul ontologic, Timişoara, Editura Augusta, 2007, p. 137- 
138). 

4 „Geneza eminesciană — scrie G. Călinescu — referindu-se la cosmo- 
gonia Scrisorii I, are desfăşurarea mitului, deci a modului poetic celui mai 
înalt, cu deosebirea că în loc de obişnuitele divinități apar unităţi ermetice 
(prin indoita lor funcţiune): Fiinţa, Nefiinta, Nepătrunsul, Muma, Tatăl. 
Această metodă mitologică, cu sunete din gândirea moderna, e a lui 
Goethe şi nu e deosebită de a anticilor, fiindcă Jupiter, Febus, Diana, 
Venera sunt si ele noțiuni despre univers (...). Noţiunile sunt aşadar foarte 
filozofice. Însă Eminescu le formulează mitic. (Opera lui Mihai Eminescu, 
vol. IV, B.P.T., Bucureşti, Editura Minerva, 1985, p. 108-109). 

mai departe prin eter, probabil dincolo de Absolut, aidoma 
Magului călător în stele. 

Aproape tot în universul eminescian, fie venind din inte- 
riorul ființei, fie existând în afara ei, dezvăluie profunzimi 
nebănuite. În sfera sentimentului, iubirea poetului, cu rădăcini 
„în patima acumulată a tuturor generațiilor înaintaşe” a „unei 
rase întregi”, nu putea să fie decât adâncă: ,, Cand dorul meu 
e-atâta de-adânc şi-atât de sfânt” (Nu mă înţelegi). În mod 
identic, alcătuirile naturii, „adâncile dumbrave” (Memento 
mori) sau expresia unor manifestări mai enigmatice ale omului, 
„Zâmbirea lui deşteaptă, adâncă si tăcută ” (Împărat si prole- 
tar) etc., se definesc în contextul unei dimensiuni similare. 

Adâncimea în timp conferă infatisarilor naturii, „codri 
vechi de brad” (Strigoii), lucrurilor făurite de om, „corăbii 
învechite” (Împărat si proletar), trecutului mitic, „Asta-i raiul 
Daciei veche,-a zeilor Împärätie (Memento mori) etc., însu- 
şirea de vechi. De aceea, înțelesurile fundamentale ale concep- 
tului se precizează în cuprinsul întregii opere. Poetul este 
mândru de vechimea neamului său, ale cărui începuturi le 
întrevede în epoca geto-dacică. Pentru a urmări din interior 
legile devenirii noastre ca popor şi constituirea unei forma 
mentis specifică acestuia, el sondează trecutul începând cu 
momentul desprinderii istoriei din mit, continuă cu evocarea 
luptelor dintre daci şi romani, a migraţiei popoarelor şi sfâr- 
şeşte, plin de admiraţie, cu statul medieval făurit de Basarabi 
şi de Musatini. Pe scurt, vechimea eminesciană atribuie 
entităților pe care le însoţeşte un statut de autentic şi durabil. 

Meditând asupra impresiei pe care i-a făcut-o cunoaşterea 
filozofiei lui Kant, Eminescu observa că pentru acela care „a 
patruns-o (...) timpul a dispărut şi eternitatea cu fata ei cea 
serioasă te priveşte din fiece lucru. Se pare că te-ai trezit într-o 
lume încremenită cu toate frumuseţile ei şi cum că trecere şi 
naştere, cum că ivirea şi pieirea ta înşile sunt numai o părere”. 


5 G. Ibrăileanu, Studii literare, Iaşi, Editura Junimea, 1986, p. 101- 
102. 

* Mihai Eminescu, Fragmentarium, Bucureşti, Editura Ştiinţifică şi 
Enciclopedică, 1981, p. 549-550. 

Lirica poetului nu este lipsita de reprezentari care se desfa- 
şoară în vecinătatea acestor afirmaţii: 


...Privelistile sclipitoare, 
Ce-n repezi şiruri se diştern, 
Repaosă nestrămutate 
Sub raza gândului etern... 
(Cu mâne zilele-ti adaogi...) 


Într-un cuvânt, tot ceea ce a fost, este şi va fi neschimbat, 
un adevărat prezent etern. Stelele ,,vecinic pe ceruri colin- 
dează ” (Strigoii), iubirea devine „setea cea eternă ce-o au 
după olaltă / Lumina de-ntunerec şi marmura de dalta” (Nu 
mă înţelegi), condiţia umană stă sub zodia unei nesfârşite sufe- 
rinte, „suntem copii — etern nefericiţi ” (Demonism), moartea 
nu poate să fie decât o „stingere eternă” (Rugăciunea unui 
dac) etc. Însă la fel ca şi în cazul precedent — este vorba de 
epitetul vechi — obsesia eternității nu transpare numai la nivel 
lexical, ci se realizează în însăşi substanţa operei. „Fiind o stare 
de conştiinţă universală”, geniul „implică — după Svetlana 
Paleologu-Matta — şi nevoia lui adâncă de eternitate”. Ca 
atare, creând în spiritul comuniunii dintre sufletul românesc şi 
natură, atât de evident şi în poezia populară, Eminescu a dat o 
dimensiune universală Eternitätii noastre. Înțelegerea morții ca 
integrare firească în circuitul universal, starea de dor ca o 
aspirație perpetuă spre împlinire, trăirea farmecului şi 
bucuriilor existenţei, din perspectiva vremelniciei lor, de unde 
un indefinibil sentiment al melancoliei, puternica solidaritate 
cu valorile tradiției etc., reprezintă principalele ipostaze ale 
acesteia. De aceea, dincolo de muzica sonoritätilor verbale, de 
mişcările contradictorii sau consonante ale sentimentelor şi 
ideilor şi, nu în ultimul rând, de „ecourile intelectuale” (G. 
Călinescu) ale versului, armonia eminesciană vine din adân- 
cimi insondabile, greu de definit, în care elanurile creatoare 
ale poetului se confundă cu perfecțiunea ritmurilor cosmice: 


7 Svetlana Paleologu-Matta, op. cit., p. 87. 

...91 dacă stele bat în lac 
Adancu-i luminându-l, 

E ca durerea mea s-o-mpac 
Înseninându-mi gândul... 


(Si dacă...) 


În nexul sincretic floare-om-stea, in folclorul nostru, ca si 
la unii filozofi vechi, exista intuitia exactä a acestui fenomen: 
Ayant contemplé les mouvements périodiques de l’intel- 
ligence dans le Ciel — scrie Platon, în dialogul Timaios —, nous 
les utiliserons en les transportant aux mouvements de notre 
propre pensée, lesquels sont de même nature, mais troublés, 
alors que les mouvements célestes ne connaissent pas de trou- 
ble. Ayant étudié à fond ces mouvements célestes, participant 
à la rectitude naturelle des raisonnements, imitant les mouve- 
ments divins qui ne comportent absolument aucune erreur, 
nous pourrons stabiliser les nôtres, qui ne cessent point 
derrer”. 

Ultimul epitet, sacrul, purtător al unei valori supreme, 
transfigurează, grație acestei încărcături, întreaga Eternitate 
românească. În fond, frecventa incursiune în starea pură si 
necondiționată a genezei, în care contrariile stau alături, iar 
plenitudinea puterilor vitale primare se manifestă plenar, nu 
este decât o tentativă de instalare în sacru. „Omul religios — 
scrie Mircea Eliade — se sträduieste mereu să se regenereze, să 
se reînnoiască, reintegrându-se periodic perfectiei începuturi- 
lor, adică regăsind sursa primară a Vieții, când Viața, ca orice 
Creație era încă sacră, pentru că de-abia iesise din mâinile 
Creatorului”. O atare sacralitate este condensată si conservată 
în mituri. Recreând lumea după chipul si asemănarea sa, 
poetul îi conferă acesteia un alt nimb de spiritualitate. Cu- 
vântul inspirat însă despică veacurile si regăseşte primordiala 
sacralitate a naturii si vieții. Nu fără temei, Eminescu intuieste 
relația sacrului cu adâncul: „Când dorul meu e-atâta 
de-adânc si-atât de sfânt” (Nu mă înţelegi). Este meritul emi- 


8 Platon, Oeuvres complètes Paris, Société d’Edition „Les belles 
lettres”, tome X, p. 165. 
” Mircea Eliade, Eseuri, Bucuresti, Editura Ştiinţifică, 1991, p. 212. 

nescologului ieşean George Popa de a fi arătat că, exceptând 
scrierile religioase, nici unul din scriitorii noştri nu a folosit 
atât de frecvent cuvântul sfânt. În universul poetului, totul — 
graiul strămoşilor, „spusa voastră era santa si frumoasă” 
(Epigonii), firile vizionare, „sânte firi vizionare”, id., expresia 
figurii umane „un zâmbet trist şi sfânt” (Strigoii), ora de 
iubire, „ceasul sfânt in care ne-ntâlnirăm ” (Sonet ID, mor- 
mântul mamei, ,, Deasupra criptei negre a sfântului mormânt” 
(O, mamă...), natura „teiul sfânt şi dulce”, id. etc.), pare 
învăluit într-o adâncă evlavie. „Eminescu — scrie criticul — a 
transformat lumea umană într-un sanctuar, în care se efec- 
tuează euharistia cosmică, transformarea lucrurilor în idealitäti 
sfinte”. Nu întâmplător, asupra celui care nu se comportă in 
acord cu normele credinţei străbune, conştiinţa colectivă a 
aruncat cel mai pustiitor blestem: „Cine n-are nimic sfânt / 
N-aibe loc pe-acest pământ”. În felul acesta, într-o Europă, 
care începea să piardă suportul metafizic al actelor sale 
spirituale, proclamând moartea lui Dumnezeu (Nietzsche), 
revenirea la sacru reprezintă o redobândire a conştiinţei valo- 
rilor şi, implicit, o deschidere spre universal. 

În sfârşit, între noţiunile care numesc acţiuni (la care 
adăugăm şi derivatele lor substantivale), ponderea, în ceea ce 
priveşte frecvenţa, pare a o deţine verbul a trece (trecerea). 
Uriaşa roată a devenirii mişcă deopotrivă aştrii şi istoria 
umană. Geneza din Scrisoarea I şi cea din Luceafărul repre- 
zinta cel mai măreț act al său, iar succesiunea tablourilor din 
Memento mori nu este decât o altă ilustrare a sa, pe alt plan. 
Două versuri închid în conciziunea lor adevărul şi măreţia 
concepției: 


... Vesnica trecere — 
Asta e tot... 
(Stelele-n cer) 


Mărci inconfundabile ale unei opere de excepţie, aceste 
concepte ne introduc în miezul de foc al imaginaţiei şi gândirii 


a George Popa, Libertatea metafizică eminesciană, laşi, Editura 
Timpul, 2005, p. 78. 

eminesciene. Pe de o parte, ne întâmpină eternitatea cu faţa sa 
fascinantă şi neschimbată, pe de altă parte, asistăm la ineluc- 
tabila transformare a lumii. Prezenţa unei concepții dinamice 
despre mişcarea universală nu exclude existența unor idei 
eleate ale gândirii sale, însă nici nu îngăduie exprimarea unei 
concluzii definitive, ca aceea a lui Tudor Vianu: „Viziunea lui 
Eminescu asupra lumii — scrie acesta — este aceea a unui univers 
static, din care elementul oricărei deveniri este expulzat”. În 
realitate, Weltanschauung-ul eminescian include o antiteză ce 
înglobează în substanța sa fundamentele gândirii eleate şi 
heraclitiene, bazele filozofice ale culturii europene. Este evi- 
dent că imaginea schopenhaueriană a soarelui care, după ce 
apune, răsare în alt orizont, a rămas o reprezentare a prezen- 
tului etern. Există, cu alte cuvinte, o entitate (Archaeus), care, 
în ciuda schimbărilor sau înnoirilor din natură, continuă să fie 
identică cu ea însăşi. 


...Cand unul trece, altul vine 
În astă lume a-l urma, 
Precum când soarele apune 
El şi răsare undeva... 
(Cu mâne zilele-ti adaogi) 


Însă la fel de adevărat este si faptul că, altădată, stingerea 
unui soare este urmată, potrivit veşnicei legi a devenirii uni- 
versale, de naşterea altui soare: 


...Din sânul vecinicului ieri 

Trăieşte azi ce moare, 

Un soare de s-ar stinge-n cer 

S-aprinde iarăşi soare... 
(Luceafărul) 


Puternicele accente heraclitiene de aici nu sunt decât un 
reflex al percepţiei poetice eminesciene a lumii. Astfel, dacă, 
în sistemele derivate din platonism, aştrii sunt înzestrați cu 
nemurirea, în alte situaţii, aceştia par a se supune nimicirii. 
Între aceste două atitudini filozofice, nu sunt însă graniţe de 


1 Tudor Vianu, op. cit., p. 97. 

netrecut, diferentele putand fi apropiate pana in punctul de a 
fuziona. Intr-o versiune a Glossei, există următoarele versuri: 


...Peste-un an revin în stoluri 
Paseri, ce se-ntind să plece, 
Într-a vieţii două poluri 
Totul stă, şi totul trece... 


Fără să respingem participarea valorilor filozofice (sau de 
altă natură) la crearea celor artistice, trebuie să subliniem că 
explicarea acestora din urmă trebuie făcută nu dinspre filozofie, 
morală etc. spre poezie, ci invers, în spiritul valorii dominante. 

În esenţă, grupându-le în sfera semantică a statornicului 
(adânc, vechi, etern şi sfânt) şi a nestatornicului (a trece, 
trecerea), aceste puncte de convergenţă a energiilor creatoare 
îndeplinesc o dublă funcție: pe de o parte, reflectă întregul 
care le conţine, pe de alta, îi conferă acestuia gravitate şi 
elanuri metafizice. Totodată, ele ne dezvăluie modul specific 
eminescian de a-şi reprezenta lumea, pendularea între încân- 
tarea fata de aparenta eternitate a alcätuirilor ei terestre sau a 
iluziilor omeneşti şi conştiinţa implacabilei lor efemeritati. De 
aici, farmecul învăluitor al melancoliei sale, tonalitatea sa 
unică. Dar întrucât „tot alte unde-i sună aceluiaşi pârâu”, 
ceea ce părea de neîmpăcat se adună şi se clarifică într-o largă 
viziune cvasidialectică sui generis. Pârâul adânc, vechi şi sfânt 
al Eternitatii noastre este primenit mereu de undele trecătoare 
ale vremurilor, dar continuă să rămână românesc. 


Zusammenfassung 


Das Studium nimmt sich vor die Essenz des ,,Eminescianis- 
mus” zu definieren, aus dem Standpunkt einiger ideatischen Kerne 
(Eigenschaftswôrter: adânc — tief, vechi — alt; etern — ewig; sfânt — 
heilig und das Zeitwort a trece — vergehen) in denen fast die ganze 
Substanz des Weltraumes, die der Dichter geschaffen hat, sich 
konzentriert. Damit wir dem Verständnis des Phänomens eine 
endgültige Erklärung geben, bleibt uns nichts anderes übrig als daß 
wir die erwähnte Substanz in Konsonanz mit den kosmischen 
Rhythmen bringen, woher Eminescus Harmonie erscheint. 


Reinventand lectura scriitorilor 
supra-canonici 


Iulian COSTACHE 


(iuliancostache@hotmail.com) 


In cadrul culturii române, Eminescu face parte, aläturi de 
un Caragiale sau Creanga, pentru a ne opri, deocamdata, la 
autorii proveniti din secolul al XIX-lea, din galeria acelor 
scriitori de marca, ce pot fi regäsiti, simultan, in top-urile 
tuturor canoanelor, atât a canonului oficial, cat si a canonului 
critic, estetic sau didactic etc. Pe de alta parte, ei intra intr-o 
categorie a scriitorilor ce au devenit ,,inevitabili” in cadrul 
oricärei curricule, de orice nivel educational, incepand de la 
scoala primarä pana la cea (post)doctoralä, clasandu-se deopo- 
trivă într-un canon trans-istoric, specific „duratei lungi” a is- 
toriei (Fernand Braudel). În alte culturi, tipologia acestor scrii- 
tori supra-canonici, care populează imaginarul eroic colectiv, 
cuprinde autori de genul unor Dante, Goethe, Cervantes, 
Shakespeare, Tolstoi sau Dostoievski. Consensul în privința 
selecţiei lor canonice este consacrat la nivel de dicționare, 
enciclopedii, istorii şi manuale etc. 

Un alt simptom după care putem recunoaşte scriitorii sau 
operele ce tin de paradigma celei mai înalte consacrări cano- 
nice (adevărate evergreen-uri ale curriculei obligatorii) este 
prezumția supra-interpretării, asociată printr-un reflex direct 
cu prejudecata populară că despre aceşti scriitori s-a spus deja 
totul. Într-un astfel de context, din moment ce nimic nu pare a 
fi nou sub soare, traseele de interpretare critică a semnifica- 
tiilor operelor respective par a fi blocate într-o predictibilitate 
sufocantă. Eventualele tentative hermeneutice care ar risca să 
anunţe promisiunea unei viziuni noi pe un subiect ca acesta 

sunt privite cu o condescendenta apriorica: cum ar mai fi posi- 
bil sä se imagineze ceva nou, din moment ce totul a fost deja 
spus? Mai mult chiar, se observa ca tabieturile curente ale 
comprehensiunii unui text asociazä senzatia de supra-satietate 
interpretativă cu frecventarea unui câmp relativ limitat al refe- 
rintelor critice, devenit monopol sui-generis, marcând în cele 
din urmă posibilitatea instalării unor reductive certitudini 
ultime. În acelaşi timp însă, cu cât aglomerarea bibliografiei 
critice din jurul scriitorilor supra-canonici creşte în ritm coti- 
dian, sentimentul de înnoire a percepţiei unei opere de maximă 
consacrare pare a se disipa, eşuând în plictis hermeneutic. 

În atari condiții, prezumția supra-interpretării face pere- 
che suspectă cu fenomenul pre-lecturii: în legătură cu astfel de 
opere se răspândeşte foarte uşor nu doar prejudecata că despre 
ele s-a spus tot ce era de spus, ci mai mult chiar riscă să se răs- 
pândească — ca o circumstantä agravantă — credinţa că operele 
respective par a fi cunoscute fără a fi (eventual) citite sau, mă 
rog, re-citite. Căci, într-adevăr, cine nu ştie ce e cu Romeo şi 
Julieta sau care e povestea lui Hamlet? Cine nu ştie cine este 
Don Quijote şi ce patanii curtenesti îl leagă de Dulcineea? E 
cineva care nu stie povestea Luceafarului, a Scrisorii pierdute 
sau a Amintirilor din copilarie? Astfel de subiecte par a fi 
dinainte stiute, (re)lectura putand functiona cu regim de dis- 
pensa. Există o ,,rumoare culturală” care animă ca o anvelopă 
de zvonuri proximitatea acestor opere şi care permite 
(pseudo)cititorului să aibă păreri, de nu chiar certitudini ferme, 
în legătură cu opere atât de cunoscute, încât par să țină de un 
patrimoniu ancestral. În acest sens, pentru a verifica amploarea 
fondului de percepții bazate pe pre-lectură, care alimentează o 
impresionantă arhivă de rumori culturale, preluate şi neveri- 
ficate, este suficient să ne amintim faptul că, spre exemplu, cu 
toții suntem incredintati că Eva l-a sedus pe Adam convin- 
gându-l să muşte dintr-un măr. În schimb, nici una din ediţiile 
bibliei nu suflă nici măcar o vorbă despre măr. Pretutindeni 
apare „pomul cunoaşterii”. Şi, totuşi, noi ducem mai departe 
cu noi această formă de perpetuare a „pre-lecturii”. 

De asemenea, scriitorii şi operele supra-canonice pot fi 
recunoscute inclusiv după clişeele puse în circulație pe seama 

lor. Consacrarea unor formule de tipul „Luceafărul poeziei 
româneşti”, „lebăda de pe Avon” şi multe altele asemenea 
reprezintă simptomul substituirii unei relații autentice angajate 
cu o operă printr-un simulacru de comunicare, clişeul îndepli- 
nind aici funcţia unei proteze. Acesta poate fi semnul unei noi 
etape, a solidificării prejudecätilor ce roiesc în jurul subiecte- 
lor respective. La fel cum extragerea apei din beton transformă 
materialul de construcție într-o substanță definitiv rigidă, lip- 
sindu-l de orice flexibilitate, tot astfel consacrarea clişeelor 
anunță, cel putin pentru o parte a publicului consumator de 
cultură, intrarea într-o epocă a triumfului ghipsului asupra 
flexibilitatii hermeneuticii. 

Nu în ultimul rând, autorii supra-canonici mai pot fi 
recunoscuţi pentru bunul motiv că, la un moment dat, datorită 
celebritatii, ei încetează să mai fie simpli scriitori. Astfel, 
autorul ajunge să nu-şi mai controleze propria imagine, 
aceasta fiind dislocată din câmpul producției literare, estetice, 
pentru a fi livrată unui circuit de întrebuințare larg cultural, 
pentru ca mai departe imaginea unora dintre eroii scrisului 
literar să devină brand, cu consecinţa ataşării acestuia circuitu- 
lui de consum. Ce se întâmplă cu un scriitor când celebritatea 
îl face să nu mai fie „tipărit” în „edituri” uzuale, ci de-a 
dreptul de către „editura” cu cel mai mare tiraj din tara, recte: 
Banca Naţională? Atunci, scriitorii pot fi (ex)puşi pe bani, iar 
cărțile pot ajunge să foşnească aidoma bancnotelor: „Uite 
că-ncet-încet am strâns si eu o carte. Cu hârtii de-o sută în loc 
de foi şi din când în când câte-o dantelă-ngălbenită printre 
pagini. O răsfoiesc acum visând la blănuri pentru mama, la 
rochii de mireasă şi sticle de parfum, şampanie pentru toată 
lumea. Cine n-ar vrea să o răsfoiască? Cine n-ar vrea s-o 
aibă-n biblioteca lui? Si-am să scriu vreo două-trei volume să 
lase urme adânci în conştiinţe, să schimbe viata oricărui 
cititor. Dantele-am pus, aşa, din slăbiciune, ca să mai aibă ce 
citi şi cei cu cecuri multe” (Cristian Popescu). 

Cum îi citim pe aceşti autori supra-canonici? Pot fi citiți 
în continuare cu plăcere? Putem vorbi despre actualitatea sau 
inactualitatea unui atare scriitor sau — poate, mai curând — 
despre capacitatea (ori chiar incapacitatea) noastră, ca cititori, 

de a reinventa, printr-o lectura creativa, sensuri noi, actuale ale 
unei opere. În aceste condiţii, se pare că pariul pus pe cititor 
nu face decât să sporească tensiunea conceptului de literatură, 
căci într-adevăr: nu autorul se epuizează, devenind inactual, ci 
mai curând cititorul este cel care se epuizează, extenuandu-si 
propria imaginație creatoare. 

Tema anunțată în interogatia din titlu — este cu putință 
relectura scriitorilor supra-canonici? — trimite la o temă 
fundamentală în filozofie: este cu putință noul? cum este cu 
putinţă înnoirea, cum poate fi depăşit riscul tautologiei?, re- 
prezentând o parafrază după titlul unei scrieri a lui Constantin 
Noica, care sintetizează această problematică in Schifä pentru 
istoria lui cum e cu putință ceva nou, text ce a fost la origine 
teza de doctorat a autorului: ,,... problema fundamentală «Cum 
e cu putinţă ca spiritul să nu fie la nesfârşit tautologic, ce 
anume il insufleteste, în ce măsură devine, cu alte cuvinte cum 
se înnoieşte neîncetat» stă, chiar atunci când nu e limpede 
pusă, în inima oricărei filozofii viabile” (C. Noica). 


x k k 


Într-una din prozele sale, Jorge Luis Borges propune citi- 
torilor, cu binecunoscutul său aer candid, un joc de strategie 
literară, încercând să ofere un răspuns la aceeaşi problemă a 
lui cum e cu putință ceva nou?, cum e posibil ca o operă geni- 
ală, banalizată în urma publicării în tiraje colosale, să mai 
ocazioneze interpretări înnoitoare? Ni se reamintește, astfel, 
faptul că literatura rămâne, în fond, un joc, un imens joc de 
strategie, care implică interacțiuni si negocieri multiple ce nu 
merită a fi ignorate în încercarea de a restitui jocului atât di- 
mensiunea sa funcțională, cât şi pe cea hedonista. 

Pornind de la sesizarea faptului că, în chip paradoxal, 
tocmai scriitorii canonici şi operele celebre ale umanității riscă 
să devină victimele unui dezechilibru dureros, încât operele 
cele mai demne de ad-mirare ar putea să nu mai stârnească 
publicului nici o mirare, Borges prezintă în proza Pierre 
Menard, autorul lui Quijote povestea unui cărturar din cel 
de-al XX-lea veac, care se hotărăşte să re-scrie Don Quijote, 

romanul lui Cervantes, tocmai pentru a reabilita şansa unei 
opere celebre de a-şi uimi în continuare cititorii. 

Menard este indignat de faptul că un roman de aventuri, 
precum Don Quijote, devenit între timp foarte popular publi- 
cului, a sfârşit prin a fi insuportabil de previzibil, inclusiv 
pentru cei care nu l-au (prea) citit. Nimeni nu mai este astăzi 
uimit că Don Quijote urmează să se bată cu morile de vânt, 
toată lumea ştie că urmează a-i face curte Dulcineei etc., încât 
romanul pare să fie vidat tocmai de sensul imprevizibilului, al 
insolitului şi al aventurii: „Quijote a fost înainte de toate o 
carte plăcută; acum este un prilej de urări patriotice, de mân- 
drie gramaticală, de obscene ediții de lux” — îşi explică perso- 
najul lui Cervantes panica față de plictisul hermeneutic ce pare 
a înconjura un astfel de text. 

Povestea lui Menard este ea însăşi deja cunoscută: încer- 
carea de re-scriere a romanului lui Cervantes devine, treptat, o 
transcriere, cu singura diferenţă că noul roman, identic în 
literă cu cel vechi, avea să poarte pe copertă numele unui alt 
autor: nu Miguel de Cervantes, cum ştiam cu toţii, ci Pierre 
Menard! 

Si, totuşi, jocul de strategie deschis de Borges evită, în 
cele din urmă, eşuarea într-un banal plagiat, pentru motivul că 
„noul” text al romanului, deşi identic cu cel vechi din punct de 
vedere literal, nu reprezintă însă o reductie tautologică a aces- 
tuia, atâta timp cât sensul literar al „noului” roman este diferit. 
Avem aici de-a face cu o provocare a re-lecturii, cu pariul 
reinventarii semnificatiilor unei opere canonice, pornind de la 
asumarea minimei infidelitäti creatoare față de tradiţia inter- 
pretativă. Noul Quijote, scris de un autor de secol XX, ne 
poate duce cu gândul la altceva decât la un erou de roman 
cavaleresc din secolul de aur al literaturii spaniole: am putea 
avea în noua ipostază a personajului un intelectual care îşi 
părăseşte biblioteca pentru a-şi asuma aventura civilizatorie a 
spațiului public. Aici însă, în arena publică, orice semnificaţie 
poate fi distorsionată şi orice gest de „onestitate cavalerească” 
poate fi răstălmăcit în simplă „nebunie”. Spaţiul public con- 
temporan rămâne, în continuare, o provocare pentru eroul 
intelectual, geometria acestuia (variabilă şi, desigur) girând 

mai curand predispozitia unui spatiu polimorf de a devora 
eroii decât de a-i alinta. 

Povestea evocată de Borges arată că, dincolo de viziunea 
idilică asupra marilor creatori, operele canonice nu trăiesc, aşa 
cum ne-am putea imagina, într-un veritabil paradis al interpre- 
tărilor, acolo unde capodoperele ar beneficia, în chip statutar, 
de interpretări mereu noi. Dimpotrivă, transformarea acestor 
valori în opere de vitrină (unde nu plouă niciodată, iar soarele 
este neobosit ca un neon!) poate să anuleze şansa fiintarii 
într-un paradis autentic, livrându-le unui eden muzeificat. 

Astfel, oferta „operei deschise” şi teoria „ilimitării simbo- 
lice” a capodoperei, despre care vorbeşte Umberto Eco, con- 
struite pe promisiunea unor astfel de opere de a ocaziona 
apariţia de noi şi noi interpretări, se dovedesc a fi mai curând 
nişte constructe teoretice, din moment ce, în practică, toată 
lumea se confruntă cu o rată extrem de lentă de reîmprospătare 
a imaginii scriitorilor canonici şi cu perioade istovitoare petre- 
cute în aşteptarea unei noi interpretări inovative. 

În fapt, infinitatea interpretărilor unui text este doar o po- 
sibilitate teoretică, întrucât, în ordine concretă, asta ar însemna 
ca despre un text să se poată construi, cu egală legitimitate, 
orice ipoteză de lectură, ceea ce în mod evident este imposibil, 
căci acest lucru ar duce, practic, la pulverizarea textului inter- 
pretat. Or, însuşi Umberto Eco avea să revină în Limitele 
interpretării, pentru a aduce corectii teoriei ilimitării simbolice 
a capodoperei. 

Si dacă autorii canonici sunt supra-expuşi interesului pu- 
blic, iar despre ei se scrie în continuare foarte mult este inevi- 
tabil să avem o senzaţie de suprainterpretare, ceea ce, totuşi, 
în ordine concretă nu se prea adevereşte, căci simpla statistică 
a textelor critice dedicate unui autor, în absența unor interpre- 
tări noi, care să schimbe ceva în tradiţia interpretativă, nu vine 
decât să marcheze acelaşi sentiment de plictis hermeneutic, 
care acompaniază, pe lungi durate de timp, opera marilor crea- 
tori. 

În schimb, interpretările care izbutesc să aducă ceva cu 
adevărat nou, care par să schimbe sau să împrospăteze viziu- 
nea asupra unui scriitor canonic, sunt foarte rare într-o cultură. 

Astfel, în eminescologie vorbim de trei mari critici, creatori de 
viziuni interpretative, ce au marcat istoria interpretativă a 
operei eminesciene: Maiorescu, Călinescu şi Negoitescu. 

Or, din acest punct de vedere, în descendența celor trei 
mari paradigme critice eminesciene, era constatabilă o anxie- 
tate crescută a orizontului de aşteptare a publicului actual, care 
de mai multă vreme semnala faptul că era nevoie de un „alt” 
Eminescu, de o viziune nouă asupra operei sale, care să pună 
această operă în acord cu o nouă sensibilitate şi o nouă para- 
digmä epistemică, cea post-modernă. 

Celebrul numărul din Dilema (nr. 265/1998), în care era 
dezavuat excesul de mitizare a figurii eminesciene şi care a 
prilejuit nenumărate contra-replici publice, nu constituia decât 
un semnal de alarmă în legătură cu necesitatea reinventării 
unui nou contract de lectură cu opera eminesciană, care să fie 
plauzibil din perspectiva sensibilităţii publicului de astăzi. 
Sigur că accentele demitizante, venite din partea unei generații 
ce suportase excesul de oficializare a figurii eminesciene, în 
ultimul deceniu de comunism (anii '80), erau de înțeles in 
acest context, fapt cu atât mai vizibil cu cât, o următoare pro- 
motie de critici literari, cu o perioadă de formare împlinită în 
afara comunismului, reanalizând situația mitului eminescian 
după încă un deceniu, în Observator cultural (nr. 444/2008), 
îşi va aşeza percepția sub un alt semn: „Eminescu: apune mi- 
tul, renaşte scriitorul”. 

Între timp, izbutiseră să apară o serie de studii înnoitoare, 
cel mai adesea ale unor universitari tineri, precum: Caius 
Dobrescu, loan Stanomir, loana Bot, Pompiliu Crăciunescu, la 
care trebuie adăugate cărţile Ilinei Gregori, Monicăi Spiridon, 
Rodicăi Marian ori a Vioricăi S. Constantinescu, sau last but 
not least studiul din 1982 al lui Dan C. Mihăilescu (devenit 
între timp un fel de precursor al acestei viziuni noi, „necon- 
ventionale”), fiecare încercând, cu mijloace specifice, să aducă 
o serie de schimbări în abordarea scrisului eminescian. Să nu 
uităm marea revelaţie nu doar a ultimelor decenii, datorată 
Christinei Zarifopol: corespondența inedită dintre Eminescu şi 
Veronica Micle, care a modificat esenţial imaginea acestui 
cuplu, reapropiind-o de izvoarele pure ale romantismului tra- 

gic, pe care acelaşi Dan C. Mihăilescu a valorificat-o in 
volumul Despre omul din scrisori. Mihai Eminescu (2009). 

În registru academic, rămân de asemenea valoroase si 
actuale referintele privind scriitorul şi climatul cultural al 
epocii din studiile unor Petru Cretia, Dimitrie Vatamaniuc, 
Dan Mănucă, alături de lecturile mereu atente ale lui Con- 
stantin Cubleşan, Nicolae Mecu, Al. Dobrescu sau precizările 
editoriale ale lui Nicolae Georgescu, ca şi deosebit de me- 
ritoriile instrumente de lucru realizate de către Academia 
Română (bibliografii, dicționare şi chiar editarea manuscri- 
selor eminesciene!), de Ion Oprişan si Th. Virgolici, sau de 
colectivul de la Iasi, coordonat de regretatul D. Irimia, ori 
studiile de eminescologie coordonate de Viorica S. Constanti- 
nescu, Cornelia Viziteu, Lucia Cifor. 

Peste toate aceste studii, editarea de către Academia 
Română a manuscriselor eminesciene (12 volume), de către un 
colectiv coordonat de acad. Eugen Simion, precum şi com- 
pletarea editării operei cu volumele privind bibliografia refe- 
rintelor eminesciene (volume cotate cu nr. XVII), reprezintă 
finalizarea editării unei opere exemplare pentru cultura ro- 
mână, care, pret de mai bine de o sută de ani de la moartea 
scriitorului, a părut a sta în umbra utopiei borgesiene a cărții, a 
operei aflată în continuă germinatie, o nesfârşită carte a tuturor 
cărților. Un veac de editare, lung, cât un veac de singurătate, 
într-o cultură altfel tânără, în care de la Scrisoarea lui Neacşu, 
de la 1521, scrisul nu a îmbătrânit, dovedindu-se în continuare 
neistovit. Păcat că civilizația edițiilor critice nu a apucat, într-o 
astfel de cultură în care, altfel, sunt multe de făcut, să se rever- 
se cu îndestulare şi asupra celorlalţi autori care ar merita din 
plin acelaşi tratament. 

După realizarea acestei integrale a editării operei emines- 
ciene, următoarea urgență culturală ar fi aceea a realizării unei 
integrale a receptării eminesciene, încât conştiinţa de sine şi 
istoria eminescologiei să poată fi reprezentate în integralitate. 
Astfel, jocul literar ar putea fi evidenţiat în solidaritatea dintre 
cei doi versanți ai săi: cel al creației şi cel al lecturii, recep- 
tarea literaturii fiind umbra care însoţeşte textul pretutindeni. 

Gestionarea eminescologiei ca „ştiinţă eponimă”, care 
preia numele disciplinei de la cel al eroului căruia i se dedică, 
reprezintă în altă ordine de idei şi o modalitate de gestionare a 
unei memorii colective şi a hărților simbolice ale unei comuni- 
tati. În patrimoniul unei culturi nu intră doar opera scriitorului 
ca atare, ci şi receptarea sa, întrucât lectura reprezintă nu 
altceva decât o re-inventare a operei printr-o investiție imagi- 
nativă. Am spune chiar că ideea de literatură nu se poate 
reduce la textul operei literare, ci cuprinde şi imaginea operei, 
aşa cum este ea creată de critica literară sau de lumea citito- 
rilor, în sens larg. Un text literar fără receptare ar fi incomplet 
si, în nici un caz, nu poate însemna literatură, după cum par- 
titura unei simfonii nu înseamnă muzică, în absenţa unui 
interpret care să transforme semnele de pe portativ într-o vra- 
jire de sunete. 

Această integrală a receptării se construieşte ea însăşi ca 
un evantai, cu mai multe sectoare de cerc. Astfel, în seria de 
Opere, Editura Academiei a editat deja mai multe volume 
masive cu referințe critice despre opera lui Eminescu, iar Ion 
Oprişan a început editarea unui Corpus al receptării critice a 
operei eminesciene. Desigur, înțeleasă ca fenomen de mentali- 
tate şi nu doar ca unul estetic, eminescologia se învecinează cu 
istoria mentalităților şi cea a imaginarului colectiv, încât spec- 
trul documentelor de înregistrat ar depăşi cazuistica jocului 
estetic, aşa cum cu fidelitate înregistrează corpusul de referinţe 
al Academiei. 

Doar că, pentru publicul larg, un astfel de instrument 
tehnic echivalează, probabil, mai curând cu un fel de carte de 
telefon. Sigur că ar mai fi nevoie, în continuare, de transfor- 
marea acestei cărți de telefon într-o poveste, într-o naraţiune, 
care să arate cum o carte cu numere de telefon poate să devină 
romanul unei genealogii culturale. O astfel de istorie a emines- 
cologiei (comparabilă cu o istorie a shakespeareologiei etc.), 
în integralitatea formelor sale de manifestare, care să acopere 
întregul traiect istoric al eminescologiei, nu există. 

Volumul Eminescu. Negocierea unei imagini, în care am 
urmărit receptarea lui Eminescu de până la anul 1900, propu- 
nea, dacă vreţi, primul act al unei astfel de aventuri a recon- 

struirii unei istorii a eminescologiei. Am intrat in aceasta 
aventură convins că, dacă creația rămâne un eveniment unic, 
lectura este în schimb multiplă. Or, dacă sensurile şi tainele 
unei opere nu pot fi epuizate, încât avem în continuare un sin- 
gur Eminescu, un singur Goethe, Dante ori Cervantes, lectura 
este în schimb multiplă şi ea este aceea care face să avem, 
grație implicării creative a criticilor sau istoricilor literari, ce 
inovează în interiorul tradiției interpretative, întocmai ca la o 
partidă de şah simultan, mai multi „Shakespeari”, mai multi 
„Emineşti” etc. 

Am parcurs istoria receptării lui Eminescu de până la 
1900 cu sentimentul că această epocă de început reprezintă o 
experiență de lectură unică, în care avem pentru început o 
eminescologie fără conştiinţa eminescologiei şi o polarizare a 
valorizărilor ce nu va mai fi de regăsit ulterior. Frecventarea 
unei astfel de etape reprezenta o şansă rară de a renunţa la 
imaginea „noastră” despre Eminescu şi a recurge la imaginea 
„lor”, o ocazie de a dezamorsa stereotipiile noastre de percep- 
tie, pentru a le putea examina pe ale altora. Recursul la această 
imagine a contemporanilor poetului putea, desigur, să conţină 
şi un avertisment, aşa cum pe oglinda retrovizoare stă scris: 
obiectele văzute în oglindă pot apărea mai apropiate decât sunt 
în realitate. 

Desigur, într-o istorie cuprinzătoare a eminescologiei, un 
loc special revine şi Sfudiilor eminescologice, revista acestui 
simpozion, de-a lungul a 14 ediţii, inițiat de regretatul profesor 
Ioan Constantinescu. Acest colocviu a devenit şi continuă să 
fie, graţie organizatorilor de astăzi, o instituţie construită pe un 
concept al generozitatii intelectuale, față de care minima obli- 
gatie este aceea de a duce acest exercițiu în viitor, încât să nu 
lăsăm viitorului riscul de a avea — ca şi în alte cazuri celebre — 
instituţii fără personalități şi, prin urmare, eminescologie fără 
eminescologi. 


S tudii culturale 


Eminescu si religia artei 


Lucia CIFOR 
(luc 10for@gmail.com) 


Lucrarea de față se situează la granița dintre studiile 
culturale şi studiile literare, ştiinţe aflate astăzi într-o compe- 
titie din ce in ce mai evidentă şi pe teritoriul eminescologiei. 
Faptul nu e de mirare, atîta timp cit admitem că eminescologia 
a fost — aşa cum am încercat să arăt cu alte ocazii! — şi încă 
mai este unul dintre domeniile cele mai expuse înnoirilor şi 
schimbărilor de paradigmă epistemologică. 

Deşi studiile literare cu rezultate notabile nu au lipsit în 
ultima vreme, de ar fi să ne referim numai la lucrările de 
istorie literară ale Ilinei Gregori”, contribuţiile cele mai ecla- 
tante din eminescologia ultimului deceniu se situează în zona 
studiilor culturale. Eminescu. Negocierea unei imagini, cartea 
lui Iulian Costache din 20085, sau Istoria si anatomia unui mit 


' Cf. Lucia Cifor, Eminescologia dintr-o perspectivă hermeneutică 
actualizată, în Studii eminescologice, vol. 9, reprezentînd volumul de co- 
municări ştiinţifice prezentate la Simpozionul National „Eminescu: carte- 
culturä-civilizatie”, ediţia a VIII-a (Botoşani, 15 iunie 2006), Cluj-Napoca, 
Editura Clusium, 2007, p. 13-21; idem, Eminescu între Kulturkampf şi 
Methodenstreit, în Studii eminescologice, vol. 11, Editura Clusium, Cluj-Na- 
poca, 2009, p. 204-211; idem, Citeva consideraţii epistemologice privind 
eminescologia, în „Caietele de la Putna”, nr. 3, 2010, Editura Nicodim 
Caligraful, Mănăstirea Putna, 2010, p. 120-128. 

? Ilina Gregori, Stim noi cine a fost Eminescu? Fapte, enigme, 
ipoteze, Editura Art, Bucureşti, 2008. 

3 Julian Costache, Eminescu. Negocierea unei imagini — construcția 
unui canon, emergenta unui mit, Editura Cartea Românească, Bucuresti, 
2008. 

cultural, studiul Ioanei Bot din 2001*, reprezintă — după opinia 
noastra — doua dintre aceste contributii. Inegale sub aspectul 
volumului investigatiilor, ca si sub aspectul ecoului produs, 
cele două întreprinderi exegetice reprezintă două demersuri 
reuşite din perspectiva conjugării (armonioase şi profitabile) 
pe terenul eminescologiei a două mari paradigme epistemo- 
logice: studiile culturale şi studiile literare. Dacă le evocăm 
aici, o facem pentru motivul că amîndouă se ocupă), printre 
altele (evident, pornind de la platforme teoretice şi documen- 
tare sensibil diferite), de mitul cultural Eminescu (oana Bot) 
sau de multiplele imagini ale lui Eminescu (lulian Costache). 

În paginile care urmează, am ales să dezbatem un subiect 
care are multiple atingeri cu unele dintre problemele ridicate 
de cercetările anterior evocate. Tema lucrării vizează relaţiile 
dintre Eminescu (opera, mitul cultural, receptarea lor) şi 
religia artei. După ştiinţa noastră, în lucrările mai sus-amintite 
(şi nici în alte studii din domeniul eminescologiei) nu se face 
vorbire de religia artei, deşi unele aspecte tinînd de mitul 
cultural sau de selectarea şi promovarea uneia sau alteia dintre 
imaginile poetului ar putea fi înţelese şi într-o altă lumină, cea 
pe care — deloc mistic, mai curînd filosofic şi cultural! — o fur- 
nizează religia artei. 

Termenul religia artei este destul de rar întâlnit în arealul 
cercetării literare de la noi, din raţiuni pe care nu le mai 
evocăm aici. Motivul pentru care îl intrebuintém noi este că, 
deşi nu lipsit de ambiguitate (dar citi dintre termenii de specia- 
litate din studiile umaniste pot fi invocati pentru univocitatea 
lor semantică!), termenul desemnează un fenomen cultural, o 
tendinţă prezentă în secolul al XIX-lea în spaţiul cultural euro- 
pean (şi românesc, după cum intentionäm să demonsträm!), 
care face mai uşor comprehensibilă mitizarea culturii, a artei 
şi unor oameni de cultură sau a unor artişti. Pe de altă parte, 
religia artei poate furniza date noi pentru înţelegerea consti- 
tuirii şi rezistenței mitului cultural Eminescu. 


4 Ioana Bot, studiul Istoria şi anatomia unui mit cultural, în: Ioana 
Bot (coordonator), volumul „Mihai Eminescu, poet national roman”. 
Istoria şi anatomia unui mit cultural, Editura Dacia, Cluj-Napoca, 2001. 

Prezentă, în Occident, mai mult în dezbaterile teoretice din 
spațiul filosofiei artei (G. W. F. Hegel, Arthur Schopenhauer, 
Friedrich Nietzsche, Hans-Georg Gadamer) şi al istoriei artei 
(Alain Besançon), iar în anii din urmă chiar în contextul antro- 
pologiei culturale (Gilbert Durand), religia artei reprezintă un 
amestec particular de filosofie şi filosofie a artei, de mitologie 
şi ideologie (implicînd deopotrivă un tip de metafizică şi un 
limbaj specific, de tipul discursului orientat, propriu propovă- 
duirii ca şi propagandei). Pentru unii, religia artei se grupează 
şi cu religia naturală şi chiar cu un soi de teologie a artei”. 

După cum spuneam într-o lucrare recent publicată“, asu- 
marea de către artist, de către poet cu deosebire, a unui destin 
mesianic, într-un sens religios mai curînd sincretist (teosofic) 
decît creştin, este o idee (dar şi o atitudine) de frecventă circu- 
latie în atmosfera sfirsitului de secol XIX şi a începutului de 
secol XX. În joc nu mai e o miză pur artistică sau literară, 
atunci cînd arta — începînd de la fondatorul esteticii, Alexander 
Gottlieb Baumgarten şi continuînd cu G. W. F. Hegel, Arthur 
Schopenhauer şi Friedrich Nietzsche — nu mai este definită ca 
sursa procurării unor delicii, fie ele şi subtil spirituale. Con- 
siderată drept una dintre religiile omenirii (Hegel), cale de 
mintuire (laică, evident) şi una dintre puţinele stavile în fata 
Răului absolut al existenţei, reprezentat de forța destructiva a 
Vointei (Schopenhauer), arta ajunge definită chiar ca singura 
formă de a suporta (şi de a justifica) existența (Nietzsche: 
„viaţa nu poate fi suportată decît ca fenomen estetic”). Filo- 
sofii romantici amintiți sunt principalii creatori ai cultului sau 
ai religiei artei. Prin ei, arta dobîndeşte o supralegitimare teo- 
retico-filosofică, fapt care conduce, în Germania şi în 


5 Pentru mai multe detalii privind semantismul cuvîntului teologie în 
contextul religiei artei, a se vedea: Alain Besançon, Imaginea interzisă. Isto- 
ria iconoclasmului de la Platon la Kandinsky, traducere de Mona Antohi, 
Editura Humanitas, Bucureşti, 1996 (cap. Noua teologie a imaginii, p. 
200-242). 

$ Lucia Cifor, Efectele „religiei artei” în conceptualizarea poeticii 
moderne, în vol. Receptarea Sfintei Scripturi: între filologie, hermeneutică 
şi traductologie, Editura Universităţii „Alexandru loan Cuza” Iaşi, 2011, 
p. 97-108. 

Occident cu deosebire, la constituirea si la dezvoltarea, de-a 
lungul secolului al XIX-lea, a uneia dintre prestigioasele 
religii seculare ale timpului — religia artei şi/sau a culturii. 
Evident, ceea ce numim religia artei are rădăcini istorice mai 
vechi de secolul al XIX-lea şi consecinţe extinse mult dincolo 
de secolul în care înfloreşte, însă elementele particulare ale 
cultului artei capătă o amploare deosebită în romantism. Po- 
trivit lui Hans-Georg Gadamer, de pildă, despre o conștiință 
mesianică a artistului occidental se vorbeşte odată cu secolul 
al XIX-lea, cînd artistul, poetul cu deosebire (am spune noi) 
„se simte un fel de nou mintuitor (Immermann) în pretenţia pe 
care o ridică față de oameni. (El) aduce un mesaj de împăcare 
şi plăteşte pretenţia în cauză ca o persoană izolată de societate, 
nemaifiind prin vocaţia sa decît un artist pentru artă”. 

De cele mai multe ori indiferenți fata de tradițiile religi- 
oase canonice, unii dintre cei mai luminati oameni ai secolului 
al XIX-lea, ginditorii şi artiştii veacului romantic — inspirați de 
o consistentă filosofie, care privilegiază arta şi-i cucereşte în 
proporţie de masă pe noii poeţi (poeţii romantici) — atribuie 
artei valențe spiritual-religioase (soteriologice şi eshatologice). 
Hans-Georg Gadamer vede, în Germania cel puţin, o relație de 
continuitate între vechea „religie” a formării (Bildung) şi re- 
ligia artei: „O societate a formării desprinsă de tradițiile ei 
religioase aşteaptă deîndată mai mult decît îi revine conştiinţei 
estetice situate pe «punctul de vedere al artei». Revendicarea 
romantică a unei noi mitologii, aşa cum se face ea auzită la F. 
Schlegel, Schelling, Hölderlin şi tînărul Hegel, (...) oferă ar- 
tistului şi misiunii sale în lume conştiinţa unei noi consacrări. 
El este un fel de «mintuitor lumesc» (Immermann) ale cărui 
creaţii sunt menite să aducă la scară redusă iertarea de osîndă, 
la care speră lumea”*. Paradoxal, această imensă (pentru noi, 
cei de azi) trufie a artei de a salva lumea nu face decît să 
sporească nefericirea creatorului de artă, ale cărui realizări nu 


7 Cf. Hans-Georg Gadamer, Actualitatea frumosului, traducere de 
Val. Panaitescu, Polirom, 2000, p. 68. 

3 Jdem, Adevăr si metodă, traducere de Gabriel Cercel şi Larisa 
Dumitru, Gabriel Kohn, Călin Petcana, Editura Teora, Bucureşti, 2001, p. 
76. 

pot fi decît palide în raport cu asteptärile enorme pe care 
întreagă această gîndire despre arta le implică: „Această 
pretenţie determină de atunci tragedia artistului în lume, spune 
Gadamer. Căci împlinirea pe care aceasta o dobindeste este 
mereu una particulară. Însă acest lucru înseamnă, în realitate, 
infirmarea ei”. 

Antropologul Gilbert Durand crede că apariţia religiei 
artei se leagă de naşterea esteticii la jumătatea secolului al 
XVIII-lea (în 1750, apare Estetica lui Alexander Gottlieb 
Baumgarten) şi de dezvoltarea acesteia pe parcursul întregului 
secol al XIX-lea, atunci cînd se scriu şi se publică cele mai 
consistente tratate de filosofia artei: „Arta nu este, nu mai este 
— deşi poate părea prematur în 1819 — doar o simplă desfătare 
hedonistă, un accesoriu agreabil al raţiunii: ea devine un mij- 
loc de extaz si de mîntuire”"". Durand identifică şi în concepția 
despre geniu, formulată de-a lungul secolelor XVIII şi XIX, 
„ecuaţia şi teza artei ca substitut al religiei: geniul uman repro- 
duce Geniul suprem, el contribuie, într-o nouă Apocalipsă, la 
crearea unei lumi noi, devenind deopotrivă eshatologie şi 
soteriologie”!!. Idei similare apar în opera de istoric al artei a 
lui Alain Besançon, care vede în Immanuel Kant, autorul 
cunoscutei teorii a geniului, un profet al religiei artei, în con- 
ceptia sa despre sublim putînd identifica un tip de „experienţă 
a divinului”!*. 

Dar religia artei, ca denumire şi ca temă a filosofiei, 
ocupă un loc important în gindirea lui Georg Wilhelm 
Friedrich Hegel, cel care, in spatiul a cel putin trei mari scrieri, 
Fenomenologia spiritului, Filosofia spiritului si Prelegeri de 
esteticä, se ocupä de arta. La Hegel, religia artei este o expre- 
sie care vizeaza pur si simplu arta, plasata, in Fenomenologia 
spiritului, in capitolul consacrat religiei, intre religia naturala 
şi religia revelată”. În Prelegeri de estetică — sunt de părere 


” Ibidem. 

10 Cf. Gilbert Durand, Arte si arhetipuri. Religia artei, traducere de 
Andrei Niculescu, Editura Meridiane, Bucureşti, 2003, p. 222. 

l Ibidem. 

1? Alain Besançon, Imaginea interzisă, p. 212. 

5 Cf. G. W. F. Hegel, Fenomenologia spiritului, traducere de Virgil 
Bogdan, Editura Iri, Bucureşti, 1995, p. 401-427. 

mai multi exegeti de mare reputatie ai filosofiei hegeliene, 
inclusiv Martin Heidegger — se aflä cea mai puternica con- 
ceptie despre artă, cea mai substanţială înţelegere a acesteia'?. 
Aici, apar afirmaţiile care vor face epoca în estetică şi într-un 
anumit tip de filosofie a artei: „Abia în această libertate a sa, 
arta este adevărata artă; ea îşi rezolvă numai atunci sarcina ei 
cea mai înaltă cînd s-a situat pe sine în sfera care-i este 
comună cu religia şi filosofia şi cînd ea nu e decit un mod de a 
infatisa înaintea conştiinţei şi de a exprima divinul, de a 
exprima cele mai profunde interese ale omului, cele mai cu- 
prinzătoare adevăruri ale spiritului. În opere de artă şi-au 
depozitat popoarele reprezentările şi intuitiile lor interioare 
cele mai bogate în conţinut valoros, iar cheia pentru întelege- 
rea înțelepciunii şi a religiei o dau adesea artele frumoase, şi la 
unele popoare exclusiv ele. Această menire arta o are comună 
cu religia şi filosofia, dar într-un mod ce-i este propriu, anume 
ea reprezintă în chip sensibil şi ceea ce este mai înalt”"”. Hegel 
crede în acelaşi timp că un asemenea tip de artă este de 
domeniul trecutului: „fapt este că arta (creştină şi modernă, 
n.n.) nu mai oferă acea satisfacție a nevoilor spirituale pe care 
timpuri anterioare şi popoare au căutat-o în ea, şi-au aflat-o 
numai în ea; anume satisfacţie care, cel putin cît priveşte 
religia, este legată în chipul cel mai strîns cu arta. Zilele fru- 
moase ale artei eline (...) au trecut” !€ şi încă: „arta este si 
rămîne pentru noi, în privinţa celei mai înalte destinaţii (...), 
ceva ce aparţine trecutului”!”. 

În termeni mai simpli, religia artei este una dintre mul- 
tiplele religii seculare dezvoltate în Europa încă din timpul 
iluminismului, pe fondul slăbirii credinței în existența unui 


14 „Meditaţia cea mai cuprinzătoare asupra esenței artei pe care o 
posedă lumea occidentală (...) îşi are obîrsia în metafizică şi (...) se 
găseşte în Prelegerile de estetică ale lui Hegel”. Cf. Martin Heidegger, 
Originea operei de artă, traducere şi note de Thomas Kleininger şi Gabriel 
Liiceanu, studiu introductiv de Constantin Noica, Editura Humanitas, 
Bucureşti, 1995, p. 107. 

SG W. F. Hegel, Prelegeri de estetică, vol. I, traducere de D.D. 
Roşca, Editura Academiei Române, p. 13. 

16 Jbidem, p. 16. 

1 Ibidem, p. 17. 

sens care transcende lumea. „Moartea lui Dumnezeu” şi con- 
ştiinţa neantului lumii sunt printre cele mai puternice cauze ale 
apariţiei şi vitalitätii religiei artei *. Cu rădăcini în secolul al 
XVIII-lea (după cum susține Gilbert Durand, dar şi Alain 
Besancon’), dar atingindu-si apogeul în secolul al XIX-lea, 
religia artei devine dominantă într-o societate pentru care 
salvarea, singura salvare de sperat (pe fundalul slăbirii senti- 
mentului transcendentei) se află în imanenta lumii. Una dintre 
căile de salvare în imanenta lumii se află în artă, în cultură. 
Cultura şi arta devin adevărate sanctuare ale religiei formării, 
ale Bildung-ului. Nu întîmplător fenomenul Bildung-ului, des- 
pre ale cärui rädäcini mistico-religioase vorbeste convingätor 
si nuantat Hans-Georg Gadamer, a devenit tema la modä a 
multe şi importante romane ale romantismului, dar şi miza 
unei parti însemnate a literaturii de graniță (constituită din jur- 
nale de călătorie, memorii, corespondenţă, toate bucurîndu-se 
de un mare interes în secolul al XIX-lea). 

Fără a intra în detaliile prezentate într-o altă lucrare”, din 
cultivarea cu religiozitate a artei se nasc atitudini de multe ori 
idolatre fata de creatorul ei, artistul, noul sacerdot al lumii 
lipsite de sens. Religia artei reprezintă, pe de altă parte, în se- 
colul ei predilect (al XIX-lea), dar şi în alte perioade istorice 
(inclusiv în era gnozelor moderne), un întreg curent de gîndire, 


18 „La puţini artişti (există oare vreunul?) conștiința neantului şi a 
absenței radicale a divinului este lipsită de elemente religioase. 
Schopenhauerismul pur se prezintă ca o cosmologie gnostică (...). Este o 
metafizică imanentă care se bazează pe o realitate unică, ubicuă, originară, 
Voința. (...) Schopenhauer propune un fel de «pozitivism» mistic: poziti- 
vism, pentru că nu ieşim din lume şi pentru că respingem teologia naturală, 
idealismul şi materialismul ca fiind inaccesibile experienţei; mistic, pentru 
că prin intuiţie, contemplatie, asceză, ieşire eroică din sine (din voinţa de a 
trăi) percepem esenţa intimă a lucrurilor şi ne îndreptăm spre mintuire. lată 
de ce în umbra neagră a lui Schopenhauer se nasc mari opere literare, 
muzicale şi picturale, cu un ton unic de disperare metafizică şi de gravitate 
religioasă.” Alain, Besançon, Imaginea interzisă, p. 326. 

1 Alain Besançon, Confuzia limbilor. Criza ideologică a Bisericii, 
traducere de Sorin Antohi şi Mona Antohi, Editura Humanitas, Bucureşti, 
1992. 

2 Cf. Lucia Cifor, Efectele „religiei artei” în conceptualizarea poe- 
ticii moderne. 

un ingredient special al Zeitgeist-ului romantic (si nu numai), 
închegat dintr-o sumă de disperări şi o sumă de crezuri artis- 
tice compensatoare, o stare de spirit caracterizată printr-un 
optimism disproporționat manifestat fata de artă, conjugat cu 
un pesimism inevitabil într-o lume părăsită de zei. O religie, 
dar nu una ca toate religiile, religia artei îşi revendică noile 
zeități din rîndul artiştilor. Geniul, poetul inspirat, poetul 
romantic, artistul, în general, dar şi titanul, omul faustic, chiar 
eroul demonic sau satanic, sunt figurile tutelare ale noului cult 
şi topoi ai literaturii romantice. Oficiantii acestui cult sunt, la 
rîndul lor, numeroşi şi uşor identificabili în tagma filosofilor, 
în casta criticilor culturali şi literari (ca Titu Maiorescu, la 
noi), ca şi în masa admiratorilor anonimi, iubitori ai artei şi 
căutători ai mântuirii prin artă. 

Într-o carte consacrată relaţiilor dintre poezie şi gnoză”!, 
spuneam — în siajul unei idei a lui Alain Besançon — că între 
miturile gnozei moderne, „un loc important îl deține mitul 
poetului sacerdot”, în directă legătură cu ceea ce filosoful 
francez numea ,,«consacrarea» scriitorului ”, fenomen care 
survine spre sfîrşitul secolului al XVIII-lea”. În această ulti- 
mă ipostază, scriitorul ajunge un consacrat (în sensul religios 
al termenului!) încă din timpul vieţii, iar raportarea criticii de 
întîmpinare la el sau la opera sa, precum şi stilul lucrărilor 
literare monografice (de tipul „Viaţa şi opera”) sunt contami- 
nate de duhul hagiografiei, aşa cum se şi cuvine atunci cînd 
vorbeşti de ,,sfinti” în viaţă. Ioana Bot are dreptate să-i enu- 
mere printre „hagiografii””* de primul raft ai lui Eminescu pe 
cel puţin doi dintre criticii literari români, culmea!, chiar cei 
mai prestigioşi: Titu Maiorescu şi George Călinescu. Cei doi 
de altfel sunt consideraţi, nu doar de loana Bot, ci şi (cu ceva 
mai înainte) de Mihai Zamfir”, a fi printre cei mai de seamă 
mitologizatori (mythmakers) ai lui Eminescu. Ceva mai tîrziu 


21 Lucia Cifor, Poezie şi gnozd, Editura Augusta, Timisoara, 2000. 

” Alain Besancon, op. cit., p. 24. 

# Lucia Cifor, Poezie şi gnoză, p. 58. 

%4 Joana Bot, stud. cit., p. 33, 35, 46, 47 ş.a. 

* Mihai Zamfir, Constituirea mitului eminescian: glose despre un 
mit modern, apud. I. Bot, stud. cit., p. 31. 

şi cu argumente mai nuantate, lulian Costache” distinge între 
mitul cultural Eminescu şi mitul comunitar Eminescu, respin- 
gînd ideea instituirii, de unul singur, de către Maiorescu, a 
mitului cultural Eminescu: „nu se poate vorbi de un creator, ci 
despre nişte creatori şi nici despre o instituire, ci despre emer- 
genta mitului eminescian”. Nici exigentul istoric literar bucu- 
reştean nu poate însă să nege faptul că articolele maioresciene 
au contribuit, ba chiar în mod esenţial, „la agregarea unei 
imagini publice eminesciene, stabilă din punctul de vedere al 
omologării unui canon critic”. 

Oricât ar părea de neverosimil astăzi, în spaţiul oarecum 
aseptic (din unghi ideologic) al studiilor literare, pe vremea lui 
Maiorescu, nici în Europa civilizată şi progresistă, lucrurile nu 
stăteau altfel. Cine citeşte astăzi unele dintre monografiile 
celebre consacrate la începutul secolului al XX-lea unor mari 
scriitori germani ai secolului al XIX-lea, va remarca multiple 
asemănări între stilul criticii literare practicate de autorii 
germani şi stilul criticilor români aşa-zişi „hagiografi”. Prin 
monografia Goethe (1916)%, Friedrich Gundolf nu doar pre- 
zintă un mare scriitor, ci-i gestionează cultul, admirîndu-i şi 
exaltîndu-i geniul. În concepția lui Gundolf, viata lui Goethe 
nu are de a face atît cu viata empirică, cit cu o formă de sur- 
venire a Adevărului (divin, se subîntelege), existența sa fiind 
un fragment din revelaţia naturală, lucruri pe care, conştienti- 
zîndu-le, Goethe şi le asumă ca pe un dat obiectiv, asistîndu-se 
pe sine în desfăşurarea genialitatii sale constitutive”. Întreaga 


% Julian Costache, op. cit., p. 159-160. 

27 Ibidem, p. 160. 

28 Friedrich Gundolf, Goethe, traducere si note de Ion Roman, vol. 
I-III, Editura Minerva, Bucuresti, 1971. 

* „Dacă pentru alti oameni de seamă, poziţia, întregul lor eu au căpătat 
sens numai prin marile lor fapte şi opere, pentru Goethe faptele şi operele sînt 
simbolurile eului său, pe care el l-a resimțit ca pe o revelaţie a vieții divine. 
Datorită acestei păreri, a ajuns la un cult obiectiv fata de ceea ce trăia în el, nu 
numai fata de evenimentele trăite sufleteste, ci şi fata de viata lui ca atare, un 
cult care a exprimat în oarecare măsură toate stările sufleteşti şi toate treptele 
sale în imagini de cult, realizate cu ajutorul materialului lingvistic ce i-a fost 
dat — fiind ca atare, mai mult decît oricare alt scriitor german dinaintea lui, 
obiectul însuşi al monumentelor sale literare”. Ibidem, vol. II, p. 10. 

construcție exegetică urmăreşte cu perseverență preamärirea 
lui Goethe, insuflarea entuziasmului, nu doar a admiratiei fata 
de acesta, un clasic al literaturii germane, dar şi unul dintre 
autorii scoaterii Germaniei din anonimat ca putere culturală şi 
literară. Monografia critică se adresează unui destinatar deja 
convins de importanța operei poetului, scopul său fiind nu atît 
informarea lui, cît mobilizarea lui în direcţia unei imitatio 
Goethe (nelipsită de conotaţii mistice). 

Nu mai vorbim de monografia Nietzsche. Versuch einer 
Mythologie (Nietzsche. Incercare de mitologie)", a lui Ernst 
Bertram, publicată în 1918, al cărei subtitlu este cît se poate de 
gräitor. Nemulțumit de felul in care înţeleg o mare personalita- 
te creatoare istoria, psihologia, ştiinţele filologice, în general, 
Ernst Bertram alege să-l descrie pe Nietzsche prin prisma 
legendei, a mitului, singurele căi de prezentificare a măreției 
lui, căci legenda nu este doar ceva scris, ci „ceva ce trebuie 
citit şi recitit întruna, ceva care se naşte numai prin mereu alt 
tip de lectura”*'. Mitul oricăreia dintre marile personalități — 
religioase, istorice, creatoare, precum Christos, Homer şi 
Shakespeare, Caesar şi Napoleon — înseamnă, pentru Bertram, 
„apelul stăruitor la o perpetuă desăvîrşire a imaginii lor”, iar 
„a adăuga fragmente la marea lor mitologie atemporală este 
singurul lucru ce i se îngăduie individului sau unui anumit şir 
de generaţii”. Scopul cărţii lui dedicate lui Nietzsche este, 
aşadar, „să ofere o încercare în vederea unei (constituirii unei) 
mitologii a ultimului mare german; să retina ceva din ceea ce 
clipa istorică pe care o trăim pare să vadă în Nietzsche şi din 
ceea ce ea pare să considere a fi identitatea lui Nietzsche. 
Mitul, care poartă acest nume înconjurat de vuietul contro- 
verselor, încă se mai află la începutul său, spune Bertram. Dar 
încă de pe acum el a lăsat în urmă primele etape ale evoluţiei 
sale; stadiile neconditionatei zeificări, ale urii oarbe, ale modei 
ca şi ale dispretului se află deja în urma noastră”*. 


3° Ernst Bertram, Nietzsche. Încercare de mitologie, traducere de Ion 
Nastasia şi Maria Nastasia, Editura Humanitas, Bucureşti, 1998. 

3! Ibidem, p. 11. 

32 Ibidem, p. 12. 

33 Ibidem. 

Aşadar, nu doar literatura secolului al XIX-lea este plină 
de metafore şi simboluri ale poetului-profet, ins cu conştiinţă 
mesianică, înainte-mergător al poporului său sau mintuitor al 
omului universal, ci şi paginile de critică sau de istorie literară 
sunt pline de metaforele şi simbolurile mărturisind despre sa- 
cralitatea artei, a poeziei cu deosebire, apropiată — ultima — tot 
mai decisiv de mistică (o mistică fără legătură cu vreo religie 
canonică, dar nu lipsită de legătură şi cu religia artei, după 
opinia noastră!). Unele dintre studiile literare inspirate de pro- 
ductiile lirico-filosofice ale secolului romantic, cu deosebire 
critica şi istoria literară de la sfirşitul secolului al XIX-lea şi 
începutul secolului al XX-lea, sunt pe deplin angajate în pro- 
movarea (poate că propovăduirea plină de speranță) a unui 
anumit tip de artă şi de cultură, devenind pe cale de consecință 
slujitoare ale religiei artei. În poziţie deliberat ancilară fata de 
arta şi literatura cu miză soteriologică, studiile literare precum 
cele amintite mai sus ilustrează un tip de exegeză cu tendință 
apologetică, instituind sau recapitulînd, ritualic, dogmele mito- 
logiei/religiei nou create, precum şi canoanele de lecturä/ 
receptare a literaturii/artei nou create. Friedrich Gundolf sau 
Ernst Bertram nu impun pe nimeni, cei doi mari scriitori 
germani erau deja impuşi, chiar pe plan european, ei doar 
gestionează regulile de funcționare a unor forme de cult deja 
instituite. Descriu şi interpretează şi ei diversele aspecte ale 
operei şi ale personalităţilor studiate, dar nu în mod liber, ci 
orientat (cum s-ar exprima Ioana Bot”) în funcţie de mito- 
logia (ideologia sau teologia) aferentă. 

Ca şi marea majoritate a creatorilor cu conştiinţă mesia- 
nică asumată explicit (sau numai deductibilă din lectura atentă 
şi informată a operei), exegetii operelor secolului al XIX-lea 
oficiază în templul religiei artei (a culturii), nu desfăşoară o 
simplă activitate intelectuală de interes public. Ei slujesc unui 
crez aproape religios şi nutresc speranțe mari, colosale chiar, 
în obiectul crezului lor. 

Ca orice religie seculară, religia artei trăieşte din organi- 
zarea şi gestionarea unor cortegii de mituri şi simboluri. 


%4 V. stud. cit., p. 27. 

Cultivate cu asiduitate si, eventual, cu o prudenta subtilitate, 
daca conditiile istorice reclama imperios acest lucru, miturile 
specifice religiei artei (evocate mai sus) ajung sa invadeze 
limbajul tuturor (sau aproape). Le identificäm in codificarile 
retorico-poetice cunoscute, dar si in simbolurile altor mituri 
(mitul lui Orfeu, mitul lui Cain, mitul lui Lucifer, mitul lui 
Prometeu etc.), resemantizate şi adaptate pentru a exprima 
mesajul predilect: arta salvează, nu doar delectează, purifică, 
înnobilează sau edifică. Poeţii sunt „înainte-mergătorii” po- 
poarelor, arta — „apriori-ul istoriei”. În aproximativ aceiaşi 
termeni, în secolul al XX-lea, Martin Heidegger reclădeşte 
demnitatea pierdută a artei, interogînd originea operei de artă 
şi rostul poeziei „in dürftiger Zeit”. 

E important de subliniat că miturile oricărei religii secu- 
lare sunt asumate şi trăite cu religiozitate, diferită de evlavia 
(smerită şi smeritoare) din religiile canonice. Patosul este nota 
stilistică dominantă a textelor acestor mituri, conţinutul mesa- 
jului lor fiind de o previzibilitate care nu oboseşte, ci entuzias- 
mează, prin reconfortantul sentiment al unităţii de sens a 
lumii. 

Iscusinta promovării religiei artei va consta mai curînd în 
captarea atenţiei unui auditoriu, în parte deja convins (căci 
iniţiat în tainele religiei artei), în calitatea sa de destinatar pri- 
vilegiat. Cînd Titu Maiorescu, în Direcţia nouă în poezia şi 
proza română (1872)*°, îl cita pe Vasile Alecsandri înaintea 
lui Eminescu, el făcea o reverență la adresa gustului estetic al 
generației vechi, pe care de fapt nu-l mai împărtăşea. Vorbind 
despre Eminescu, schimbă cu totul limbajul „critic”. De la 
„podoaba literaturii române”, formula cu care-l gratulează pe 
seniorul Alecsandri, îl vedem trecînd la expresiile: arta — 
„liman de adăpost” pentru un popor în vremuri agitate, poezia 
— poartă de intrare „într-o lume unde timpul nu mai are înte- 
les”*. Pentru cele cîteva poezii eminesciene de care se ocupă 


% Direcţia nouă în poezia si proza română (1872), în: Critice, ediţie 
îngrijită şi tabel cronologic de Domnica Filimon, introducere de Eugen 
Todoran, Editura Eminescu, 1978, p. 134. 

% Ibidem, p. 137. 

în articol, poezii destul de aspru scrutate, schimbarea stilului si 
a planului gîndirii asupra artei pare disproportionatä. Dar nu 
este. Maiorescu slujea religiei artei, propunîndu-l pe 
Eminescu. lar a propune, în acest caz, echivalează cu a propo- 
vădui. Acest lucru se poate vedea mai cu seamă în articolul 
Eminescu şi poeziile lui (1889), acolo unde stilul profetic şi 
„duhul evanghelic” (de care cu indreptatire vorbeşte Ioana 
Bot?) sunt incontestabile. 

Articolul din 1989 începe prin a-şi pironi destinatarul cu 
un al doilea paragraf scris în ton de rugăciune arhicunoscută 
(„cuvine-se dar să te fericim”), în variantă maioresciană, „se 
cuvine dar să ne dăm seama de partea caracteristică a acestei 
opere”. Destinatarul articolului care parcurge textul pînă la fi- 
nal nu poate evita aici biruitorul glas al profetiei maioresciene, 
de altfel validată istoric: „Acesta a fost Eminescu, aceasta este 
opera lui. Pe cit se poate omeneste prevedea, literatura poetică 
română va începe secolul al XX-lea sub auspiciile geniului lui, 
şi forma limbei naţionale, care şi-a găsit în poetul Eminescu 
cea mai frumoasă înfăptuire pînă astăzi, va fi punctul de ple- 
care pentru toată dezvoltarea viitoare a vestmintului cugetării 
româneşti”. Dar „perla coroanei” acestui text intens exhortativ 
al lui Maiorescu ni se pare afirmaţia (făcută după o suită de 
versuri eminesciene citate): „Nu au existat, nu vor exista in poe- 
zia română (s.n.) versuri mai frumoase decît acestea”*. Că nu 
au existat versuri mai frumoase decît cele scrise de Eminescu, 
se prea poate, ba chiar azi putem spune că aşa e. Dar că nici nu 
vor exista, e cam mult spus. De fapt, afirmaţia maioresciană e 
o subtilă invitație făcută receptorului inițiat (fidelilor religiei 
artei, căci lor li se adresa Maiorescu cu acest articol) de a se 
închina singurului profet adevărat (Maiorescu) şi singurului 
Dumnezeu (poet) nemincinos. 

O altă problemă care se ridică în abordarea relațiilor din- 
tre (opera şi receptarea lui) Eminescu şi religia artei este mă- 
sura în care poetul şi-a încurajat, în calitate de „om al timpului 
modern”, maiorescian vorbind, propria mitologizare. Unii 


37 Joana Bot, stud. cit., p. 42. 
 Jbidem, p. 279. 
3 Ibidem, p. 134. 

dintre cei care s-au ocupat de aceasta chestiune — de la Mihai 
Zamfir si Nicolae Manolescu la Ioana Bot — considera, cu de- 
plină justete, că există elemente in opera care să genereze, să 
mobilizeze şi să hrănească tendinţele de mitizare a poetului, a 
geniului, a poetului-salvator al națiunii sale etc. 

Mutind discuţia pe teritoriul religiei artei şi renuntind la 
alte dezbateri, pentru noi, e important de văzut dacă şi în ce 
măsură poetul român s-a lăsat influențat de tirania religiei 
artei, intens exercitată asupra sa cel puțin de operele a doi mari 
filosofi, Hegel şi Schopenhauer. Răspunsul nu poate fi, în 
primă instanță, decît unul pozitiv, mai ales că nu lipsesc exem- 
plele justificative, numeroase şi arhicunoscute. Artistul genial, 
geniul, poetul — bard, poetul vizionar, Orfeu, poetul inspirat 
etc. sunt figuri recurente în poeziile de la începuturile activi- 
tatii sale (şi nu numai de atunci). Multi dintre aceşti topoi sunt 
specifici poeziei romantice universale, iar prezența lor la 
Eminescu indică, cum s-a mai spus, asimilarea de către poet a 
codificărilor poeticii romantice în uz. Eminescianizarea unora 
dintre aceste elemente comune poeziei romantice înseamnă însă 
şi punerea la îndoială a adevărului promovat de ele. Scepti- 
cismul care erodează credinţa în puterile religioase ale poeziei 
nu este în totalitate eminescian, pentru că el este şi general 
european în perioada romantismului tîrziu. Friedrich Schlegel, 
teoreticianul „poeziei universal-progresive”, ca şi alti virtuozi 
ai ironiei romantice, mizau pe o coincidentia oppositorum 
perfectă în afirmarea unor crezuri poetice şi discreditarea lor 
concomitentă. 

Într-o lucrare amintită aici, Poezie şi gnozä, vorbeam des- 
pre Eminescu ca despre „un gnostic neconvins”. Acceptînd că 
„poezia pentru Eminescu nu a fost o îndeletnicire oarecare, 
(...), nu a fost un simplu act de cultură şi cu atît mai putin un 
divertisment”, consideram că „structura spirituală şi sufleteas- 
că i-a predeterminat destinul de poet şi modul de a-şi înţelege 
acest destin, nu ca pe unul al individualizării şi al realizării de 
sine, ci ca pe un destin legat de un popor a cărui istorie surve- 
nea prin el şi prin poezia sa”. Aşadar, spuneam, „activitatea sa 
poetică nu a fost o cale spirituală printre altele, ci calea şi viața 

si adevărul său”. Aparent, aceste afirmaţii vin în contradicţie 
cu cele următoare, care îl situează pe poet printre gnosticii 
neconvinşi, în comparație cu alti mari poeți români (L. Blaga, 
I. Barbu), sedusi de gnozä, ba chiar captivi ai acesteia: „Poezia 
nu reprezenta (pentru Eminescu) — nu în aceeaşi măsură — ca 
pentru Lucian Blaga şi pentru Ion Barbu mai tîrziu, (...) o cale 
de iniţiere în misterele lumii şi ale sinelui, prin auto-realizare 
şi auto-deificare, mistagogie păgînă, privilegiată modalitate de 
a-fi-în-lume. Unul dintre motive este că el nu prea credea”“! în 
resursele soteriologice ale unei asemenea mistagogii. Şi adău- 
gam: „Posedînd toate datele care ar fi putut face din el un 
gnostic sau un modernist (...), Eminescu nu a fost în cele din 
urmă nici una, nici alta. Gnosticismul său (...) este unul pro- 
fund sceptic, de unde rezervele şi îndoielile cu privire la 
puterea religioasă sau spirituală a poeziei, mai ales în «veacul 
cel de fiery”. 

Fără a fi interesată de spectaculosul joc al autocontrazice- 
rii, nu putem să nu remarcăm, în primele afirmaţii (auto)citate, 
un oarecare grad de contaminare de mitul cultural Eminescu. 
Se întîmplă asta poate pentru că nici nu e uşor azi să mai 
afirmi ceva (pozitiv) despre Eminescu fără a fi oarecum pre- 
luat de limbajul „orientat? al mitului cultural Eminescu. 
Rämîne de văzut însă, dacă, sustrăgîndu-ne tiraniei acestui tip 
de limbaj orientat, nu (re)cădem în albia unui alt limbaj 
orientat: cel al utopiei unui limbaj strict ştiinţific. Acesta din 
urmă slujeşte altei religii seculare, nu mai puţin importantă în 
secolele XIX-XX, religia ştiinţei. 

Întrebarea care se pune, de altfel aceasta a mai fost 
formulată, este: cum putem evita „recăderea ” în mit şi remi- 
tizarea, imediat ce am dus pînă la capăt procesul demitizarii? 
Întrebarea şi o încercare de a-i găsi răspuns le aflăm si 
într-unul dintre recentele studii publicate de Paul Cornea, cel 
care susţine că, de fapt, ne confruntăm aici cu „paradoxul mi- 


% L, Cifor, Poezie şi gnozd, p. 93-94. 

4! Ibidem, p. 93. 

* Ibidem. 

# Paul Cornea, Paradoxul mitului. Reflecţii despre opera lui Gilbert 
Durand, în vol. Delimitări şi ipoteze. Comunicări şi eseuri de teorie 
literară si de studii culturale, laşi, Polirom, 2008, p. 275-286. 

tului“, reprezentat de „alegerea contradictorie între demitizare 
si remitizare” >. În opinia sa, ,,sarcina demitizarii nu poate fi 
dusă niciodată pînă la capăt. Căci de îndată ce ştiinţa se sub- 
stituie minciunilor sau fanteziilor unui mit, un altul vine să-i ia 
locul*. Aceasta nu înseamnă că demitizarea nu e necesară sau 
că nu e obligatoriu să ştim ce studiem atunci cînd ridicăm pre- 
tentia că îl studiem pe Eminescu: opera sa literară — investigată 
de studiile literare imanentiste, sau mitul cultural Eminescu, 
imaginile noastre şi ale istoriei despre Eminescu etc., cercetate 
de studiile culturale. 

Scrutat din unghiul miturilor ori al limbajului filosofico- 
ideologic al religiei artei — pe care l-a dezvoltat şi în care a fost 
apoi promovat — Eminescu rămîne la fel de interesant şi cînd e 
investigat doar din unghiul unei ştiinţe pure şi dure. Din pă- 
cate sau din fericire, nici discursul celei din urmă nu se află cu 
totul la adăpost de contaminarea cu miturile şi stilul/limbajul 
unei alte religii/mitologii seculare: religia ştiinţei. Se con- 
firmă, şi în acest caz, „paradoxul mitului”, imposibilitatea de 
ne abstrage într-o lume purificată de orice reminiscență mitică. 


Résumé 


Dans cette étude, nous avons voulu rapprocher en débat deux 
sujets: l’un d’eux concerne le contenu, la signification et l’impor- 
tance de la religion de l’art, et le second concerne l’impact que ce 
complexe phénomène de la création culturelle a eu sur l’œuvre 
d’Eminescu, sur l’image du poète et sur le connexe mythe culturel, 
et sur la réception critique. 


# Paradoxul mitului seamănă cu paradoxala credință iluminist în 
eliberarea de orice tip de prejudecată, care s-a dovedit în cele din urmă, 
după cum spune Hans-Georg Gadamer, cea mai rezistentă prejudecată a 
filosofilor din epoca Luminilor. 

45 P, Cornea, op. cit., p. 283. 

4 Ibidem. 

Astazi, a vorbi despre Eminescu implica inevitabil si re- 
flectia asupra a ceea ce s-a spus pana acum despre cel considerat 
de Constantin Noica „omul deplin al culturii româneşti” ' În 
acest sens, ni se pare deosebit de necesar studiul întreprins de 
Iulian Costache „privitor la reflectarea lui Eminescu în consti- 
inta receptorilor săi”. Putem avea surpriza ca tocmai Eminescu, 
despre care s-a scris până acum foarte mult, să ne apară, de 
fapt, ca un autor prea puţin cunoscut sau chiar necunoscut, fapt 
revelat si de Paul Iruc în Eminescu şi devenirea poeziei 
europene moderne’. Suficienta criticii tradiționale este remar- 
cata şi de Ilina Gregori in Stim noi cine a fost Eminescu? 
Fapte, enigme, ipoteze”, lucrare în care autoarea demonstrează 
că perioada berlineză nu a fost deloc nefastă poetului, aşa cum 
s-a crezut ulterior, ci dimpotrivă s-a conturat ca o etapă mai 


” Lucrarea a apărut cu sprijin financiar în cadrul proiectului POSDRU/ 
88/1.5/S/47646, cofinantat din Fondul Social European, prin Programul 
Operaţional Sectorial Dezvoltarea Resurselor Umane 2007-2013. 


! Constantin Noica, Eminescu sau Gânduri despre omul deplin al 
culturii româneşti, Editura Eminescu, Bucureşti, 1975, p. 2. 

? Julian Costache, Eminescu. Negocierea unei imagini — construcţia 
unui canon, emergenta unui mit, Editura Cartea Românească, Bucureşti, 
2008, p. 63. 

* Paul Iruc, Eminescu si devenirea poeziei europene moderne, Editura 
Europolis, Constanţa, 2008, p. 13: „Trebuie să acceptăm un paradox: 
Eminescu este cel mai cunoscut, dar şi cel mai necunoscut poet român”. 

+ Ilina Gregori, Stim noi cine a fost Eminescu? Fapte, enigme, ipoteze, 
Editura Art, Bucureşti, 2008, p. 7: „[...] Eminescu este încă insuficient 
cunoscut sub aspect biografic, subevaluat sub aspect intelectual şi, ca 
«poet national» prea îngust înțeles”. 

mult decât fructuoasä in planul cunoasterii, Eminescu fiind 
fascinat încă de pe atunci de tot ceea ce oferea stiinta germană, 
instituindu-se ca un spirit viu, mereu în căutarea Adevărului. 
Se cunoaşte de asemenea preocuparea lui Eminescu pentru 
studiul filosofiei şi al istoriei, domenii care presupun, alături de 
altele preferate de poet, cunoaşterea în profunzime a omului. 
Desigur, şi despre această fascinatie a lui Eminescu pen- 
tru istorie s-a amintit de nenumărate ori, avându-se în vedere 
în special antiteza tipic romantică între trecutul ideal şi prezen- 
tul derizoriu, dar şi privirea vizionară, îndreptată spre viitor. 
Chiar frecventa apariție de-a lungul operei eminesciene a cu- 
vântului istorie în sine, împreună cu variantele sale flexionare, 
poate indreptati o atare abordare a operei eminesciene prin 
prisma pasiunii resimtite de poet faţă de studiul şi tainele 
istoriei”. Este de precizat faptul că aceste ocurente ale terme- 
nului apar atât în opera poetică, în proză şi în publicistică, cât 
si în corespondența eminesciană şi, nu de puţine ori, sunt 
asociate cu reflecţii pe marginea timpului, a destinului şi a 
omului în general. Un exemplu ar fi scrisoarea adresată lui 
Dumitru Brătianu din data de 15 august 1871, din care se 
simte preocuparea omului Eminescu pentru istoria privită ca 
rezultat al unui proces latent, în timp, născut dintr-un şir 
îndelung de cauze interne asimilate în egală măsură cugetării 
divine, dar şi celei a omenirii: „Și istoria lumii cugeta — desi 
încet, însă sigur şi just: istoria omenirii e desfăşurarea cuge- 
tării lui Dumnezeu. Numai espresiunea esterioară, numai 
formularea cugetării ş-a faptei constituiesc meritul individului 
ori al generatiunii, ideea internă a amândurora e latentă în 
timp, e rezultatul unui lanţ întreg de cauze, rezultatul ce atârnă 
mult mai putin de voinţa celor prezinti decât de a celor trecuți. 
[...] Este ascuns în fiecare secol din viaţa unui popor com- 
plesul de cugetări cari formează idealul lui, cum în sâmburele 


5 În urma folosirii unui modul special de căutare ataşat unui program 
eficient de consultare online a operei eminesciene complete, cuprinzând cele 
16 volume în format digital, Mihai Eminescu. Opere, ediţia Perpessicius, s-a 
ajuns la următoarele rezultate: cuvântul istorie în diferitele sale variante 
flexionare se prezintă ca frecvenţă astfel: istoria (subst. fem. articulat: 286), 
istorie (subst. fem. nearticulat: 108), istoriei (subst. fem. G-D: 118) şi 
formele de plural nearticulat: istorii (14) şi articulat istoriile (5). 

de ghindä e cuprinsă ideea stejarului întreg”. Este lesne de 
observat faptul că Eminescu a fost profund interesat de cău- 
tarea unui sens al istoriei, poate nu întâmplător tocmai într-o 
perioadă în care acest concept era reinterpretat în baza desco- 
peririlor pe care le-a adus sfârşitul secolului al XVIII-lea, aşa 
cum arată Reinhart Koselleck în Conceptul de istorie” şi 
Michael Stanford în An Introduction to the Philosophy of 
History. 

De-a lungul intregii opere eminesciene se intalnesc desigur 
şi alte ipostaze ce pot fi raportate la acelaşi concept al istoriei, 
cum ar fi: cronica, timpul, ceasul si, in unele contexte, asa cum 
vom vedea, chiar cartea, si toate inglobeaza in incarcatura lor 
semantica o profunzime neobisnuita, simtita si traita doar prin 
experienta lecturii. De aceea, ceea ce ni se pare absolut necesar 
in studiul de fatä este propunerea unei discutii referitoare la 


6 Mihai Eminescu, Opere IX. Publicistica 1870-1877. Albina, Familia, 
Federatiunea, Convorbiri Literare, Curierul de Iaşi, ediţie critică întemeiată 
de Perpessicius, Editura Academiei R. S. R., Bucuresti, 1980, p. 92. 

7 Reinhart Koselleck, Conceptul de istorie, traducere din limba germa- 
nă de Victor Neumann şi Patrick Lavrits, Editura Universităţii „Alexandru 
Ioan Cuza”, Iasi, 2005, p. 25: „Sensul şi conținutul actual al termenului de 
«istorie» (Geschichte) s-a conturat abia în ultima treime a secolului al 
XVIII-lea. [...] die Geschichte este un concept modern care echivalează cu o 
creaţie. [...] În primul rand, este vorba despre formarea colectivului singular, 
care leagă suma istoriilor singulare (Einzelgeschichten) într-un concept 
comun. Pe de altă parte, este vorba despre contaminarea conceptului de 
Geschichte din punctul de vedere al complexului evenimential şi al aceluia 
de Historie semnificând cunoaştere, naraţiune şi ştiinţă istorică”. 

8 În An Introduction to the Philosophy of History, Blackwell Publi- 
shers, Oxford, U. K., 1998, p. 5-6, Michael Standford se referă la cele două 
tipuri de filosofie a istoriei, privită ca discurs: materială sau speculativă 
(„substantive or speculative philosophy of history”) şi analitică sau critică 
(„analytical or critical philosophy of history”), sesizând o corespondenţă a 
acestora cu cele două sensuri ale conceptului istorie: pe de o parte ca des- 
făşurare a evenimentelor, cu alte cuvinte, ceea ce s-a întâmplat („the course 
of events, what actually happened, history 1), iar pe de altă parte ceea ce s-a 
scris sau s-a crezut despre ceea ce s-a întâmplat (history 2). Dacă primul tip 
de filosofie a istoriei a dominat pe scena cercetărilor până la sfârşitul seco- 
lului al XVIII-lea, fiind observată în cazul lui Hegel, Marx, Spengler sau 
Toynbee, odată cu secolul al XIX-lea atenţia cercetătorilor s-a îndreptat asu- 
pra modului în care istoria este interpretată, discutată şi relatată, lăsându-se 
pe plan secund evenimentele istorice. 

existența unei filosofii a istoriei la poetul atras de conturarea 
unui sistem filosofic propriu, de sorginte schopenhauerianà °. 
Dincolo de a ne propune să facem un studiu exhaustiv în aceas- 
tă direcţie, demers ce s-ar dovedi de la bun început irealizabil, 
avându-se în vedere atât complexitatea operei şi gândirii emi- 
nesciene, cât şi spațiul mult prea restrâns, ne vom mărgini la a 
schița doar premisele unor posibile cercetări ulterioare. 

Aşadar, scopul acestui studiu este de a delimita orientativ 
sensurile conceptului de istorie în opera eminesciană, insis- 
tându-se cu precădere asupra relaţiei dintre istorie şi filosofie, 
ambele teme cunoscând o importanță deosebită de-a lungul 
creaţiei sale. S-a constatat, nu de puţine ori, în exegeza de spe- 
cialitate predilectia eminesciană pentru meditaţia filosofică, 
însă, după cum sesizează Lucia Cifor, prea des această „putere 
de a gândi a poeziei”! a fost asociată „plăcerii de a filosofa ori 
inclinatiei romantice spre abstractiuni, ambele considerate mai 
degrabă slăbiciuni ale epocii ori ale vârstei” !!. În realitate, 
forța poeziei eminesciene constă tocmai în faptul că Eminescu 
a exprimat ceea ce in mod real a trăit, a simţit, după cum 
constată aceeaşi autoare °, fiind preocupat în modul cel mai 
profund cu putinţă de tot ceea ce-l înconjura. În acest context, 
cu atât mai mult trebuie să ne îndreptăm atenţia nu asupra unei 
simple filosofări pe marginea existenței sau a istoriei, ci 
asupra unei reale filosofii a istoriei, aşa cum a inteles-o, gân- 
dit-o şi simtit-o poetul. 

Înainte de a ne raporta la ceea ce considerăm a fi o 
filosofie a istoriei în creaţia eminesciană, considerăm utilă o 
prezentare succintă a istoriei conceptului. În cartea Conceptul 
de istorie, Reinhart Koselleck aminteşte principalele etape şi 


” Cf. Ilina Gregori, op. cit, p. 63. Eminescu prezintă „extrem de 
succint, e adevărat, eliptic chiar — un program personal şi coerent de lucru. 
Pe baza metafizicii schopenhaueriene, de a cărei valabilitate nu se îndoieşte, 
Eminescu îşi propune să aprofundeze acele parti din sistem — filosofia drep- 
tului, a statului, a istoriei — pe care Schopenhauer însuşi le-a schițat doar, fără 
a le putea realiza”. 

10 Lucia Cifor, Poezie şi gnoza, Editura Augusta, Timisoara, 2000, p. 85. 

ll Ibidem. 

12 Ibidem, p. 85-86: „Poetul nu exprimă nicicând gândiri, el le trăieşte. 
Le exprimă aşa cum le trăieşte şi pentru că le trăieşte” [s.a.]. 

metamorfoze pe care le-a suportat in timp notiunea de istorie, 
pana la sensul modern al termenului, sintetizand tocmai istoria 
conceptului in sine. Momentul semnificativ pentru nasterea 
notiunii de filosofie a istoriei este anul 1775, cand Adelung 
formuleaza cele trei semnificatii ale conceptului Geschichte 
(istorie), care s-au menţinut până in prezent: „l. Ceea ce s-a 
întâmplat, un fapt petrecut... 2. Nararea unei astfel de istorii 
sau a evenimentelor trecute; istoria (Historie) (...) 3. Cunoaste- 
rea evenimentelor trecute, cunoaşterea istorică (Geschicht- 
kunde) [...].” [s.a.] °. De atunci, aşa cum arată Reinhart 
Koselleck, aceste trei planuri — faptele, nararea şi cunoaşterea 
lor — contribuie la „fuziunea «istoriei în general» (Geschichte 
überhaupt), ca nou concept al realității, cu reflectiile care nu 
fac altceva decât să înceapă să contribuie la înțelegerea acestei 
realităţi în general”!* [s.a.]. 

Trebuie precizat încă de pe acum faptul că toate cele trei 
sensuri ale conceptului istorie există în creaţia eminesciană. În 
forma sa nearticulatä, cuvântul istorie are de obicei sensul de 
„trecut al omului, al unei naţiuni”!€, dar şi de „poveste, 
relatare”, ca şi forma nearticulatä de plural, istorii, întâlnit cu 
precădere în proză, care mai înglobează şi sensul de ,,fantas- 
magorii, elucubratii”, deci imagini false asupra realității. Cel 
de-al treilea sens al conceptului istorie, formulat de Adelung, 
şi, de altfel, cel mai important în formarea acestei noi ştiinţe 


15 Cf. Johan Christoph Adelung, Versuch eines vollständigen gramma- 
tisch-kritischen Worterbuches der hochdeutschen Mundart, Leipzig, 1775, 
vol. 2, p. 600 si urm., 1210 şi urm., apud Reinhart Koselleck, op. cit., p. 35. 

' Reinhart Koselleck, op. cit., p. 36. 

'S Mihai Eminescu, Poezii. Proză literară, vol. I, Editura Cartea 
Românească, Bucuresti, 1978, p. 372: „— Istorie e viata ce scrisă e pe apa” 
(Femeia? ... Mar de ceartă) [s.n.]. În acest context, termenul se încarcă si 
cu sentimentul vremelniciei existenței umane şi poate şi al inutilitatii. 

16 Idem, Poezii. Proză literară, vol. I, p. 48: „Istoria cu lungile ei ere / 
Un vis au fost amar — amăgitor” (O, ‘nfelepciune, ai aripi de ceară) [s.n.]. 

17 Idem, Poezii. Proză literară, vol. I, p. 104: „Când cu sete cauţi 
forma ce să poată să le-ncapă, / Să le scrii cum cere lumea, vreo istorie pe 
apă?” (Scrisoarea II) [s.n.]. În acest caz, cuvântul istorie capătă si un sens 
peiorativ, de „istorioară, povestire uşoară”, putând fi asociat şi cu obiş- 
nuinta creării unei poezii facile, ceea ce ar conduce la o altă semnificație a 
termenului. 

numita filosofie a istoriei, anume ,,cunoasterea evenimentelor 
trecute, cunoaşterea istorică”, rezultă in opera eminesciană 
tocmai din receptarea globală atât a textului beletristic, cât şi a 
celui publicistic, pe această tematică a istoriei, timpului sau 
destinului uman. 

Marcat de moştenirea filosofică a şcolii germane, dar şi 
datele propriei trăiri interioare, Eminescu a reflectat asupra 
efectelor istoriei şi timpului, interesat fiind de destinul omului 
în general. În mod evident, cunoaşterea plenară a umanității 
nu poate avea loc în afara istoriei, aspect observat şi de 
Nikolai Berdiaev în Sensul istoriei, lucrare în care gânditorul 
rus demonstrează că filosofia istoriei are o valoare antropo- 
logică, chemând la o cunoaştere profundă şi totală a omului, 
spre deosebire de alte discipline ale cunoaşterii, ca psihologia 
şi fiziologia, care abordează într-o optică reductivă, pier- 
zându-se astfel viziunea de ansamblu. În opinia lui Berdiaev, 
natura spirituală a omului nu poate fi studiată în afara filo- 
sofiei istoriei, vizând, de fapt, o identitate profundă între om şi 
istorie, între destinul uman şi metafizica istoriei'*. 

Spirit vizionar, Eminescu a intuit această relație indestruc- 
tibilă între destinul omului şi istorie, fiind fascinat şi de latura 
ocultă a cauzalitätii evenimentelor, de acele cauze interne sau 
resorturi interioare ale lucrurilor, amintite anterior. Astfel, în 
metafizica eminesciană, visul ocupă un loc semnificativ, fiind 
puntea de legătură cu ceea ce Ilina Gregori numeşte „conştiinţă 
nocturnă”, nu mai putin importantă ca aceea diurnă. Tocmai 
această conştiinţă nocturnă ar desemna adevărata cale de acces 
la un adevăr niciodată revelat conştiinţei, un adevăr conţinut, 
ştiut şi simţit de inconştient şi, de aceea, existent în imaginarul 
colectiv”. Astfel, îndreptarea atenţiei asupra istoriei poate con- 


15 Nikolai Berdiaev, Sensul istoriei, traducere de Radu Pärpäutä, 
Editura Polirom, Iasi, 1996, p. 37: „Omul este în cel mai înalt grad o ființă 
istorică. [...] Şi nu se poate examina omul în afara profundei realități 
spirituale a istoriei” şi (p. 38): „[...] calea adevărată a filosofiei istoriei 
este calea stabilirii identităţii dintre om şi istorie, dintre destinul omului şi 
metafizica istoriei”. 

19 Ilina Gregori, op. cit., p. 92. 

% Mihai Eminescu, Poezii, Editura Minerva, Bucuresti, 1980, p. 44: 
,9-atunci sufletul visează toat-istoria străveche / Glasuri din trecut străbate 
l-a prezentului ureche” (Egipetul) [s.n.]. 

duce si la o reflectie asupra adevärului ascuns în inconstientul 
colectiv si la o incercare de revelare a sa. Lucian Boia remarca, 
in Jocul cu trecutul. Istoria între adevăr si ficțiune, că istoria 
înțeleasă ca text sau discurs despre trecut este un „mijloc pri- 
vilegiat de exprimare a conştiinţei colective'”!, fiind „o 
construcţie intelectuală, nu un dat obiectiv”. Există, aşadar, o 
diferență între „istoria în desfăşurarea ei efectivă”, latura 
evenimentialä, şi „istoria ca reprezentare”, relatare, povestire, 
refacere prin discurs a evenimentelor. 

În creația eminesciană există atât reprezentări ale eveni- 
mentelor istorice, ca în Scrisoarea III, meditații filosofice 
asupra istoriei şi timpului, ca în Memento mori sau in Glossă 
(„Vreme trece, vreme vine, / Toate-s vechi şi nouă toate // 
Viitorul şi trecutul / Sunt a filei două fete / Vede-n capăt 
începutul / Cine ştie să le-nvete / Tot ce-a fost ori o să fie / În 
prezent le-avem pe toate”), dar şi încercarea trăirii eve- 
nimentelor chiar în timpul relatării lor, ca în Sărmanul Dionis. 
Dacă istoria ca discurs funcționează ca reprezentare, ca 
imagine a realității, şi nu se confundă cu realitatea, ci doar 
aspiră la acest fapt” — desi în Sărmanul Dionis discursul este 
la prezent, inducându-se receptorului ideea de participant 
direct la un eveniment ce se desfăşoară în fata sa —, întrebarea 
naratorului „Fost-au vis sau nu?” devine legitimă chiar în 
ceea ce priveşte istoria ca eveniment, ca desfăşurare. Conclu- 
zia aceluiaşi narator: ,,... În faptă lumea-i visul sufletului 
nostru. Nu esistă nici timp, nici spațiu — ele sunt numai in 
sufletul nostru. Trecut şi viitor e în sufletul meu, ca pădurea 
într-un sâmbure de ghindă, şi infinitul asemene, ca reflectarea 


cerului înstelat într-un strop de rouă”, reflectă tocmai iden- 


21 Lucian Boia, Jocul cu trecutul. Istoria între adevăr şi ficţiune, ediţia 
a III-a revăzută şi adăugită, Editura Humanitas, Bucuresti, 2008, p. 6. 

22 Jbidem. 

2 Ibidem, p. 7. 

” Ibidem. 

25 Mihai Eminescu, op. cit., p. 154-155. 

26 Cf. Lucian Boia, op. cit. Cercetătorul sesizează două sensuri în 
interiorul aceluiaşi cuvânt, istorie: „istoria în desfăşurarea ei efectivă şi 
istoria ca reprezentare”. În cazul celui de-al doilea sens al conceptului, 
„Imaginea aspiră să se confunde cu realitatea”. 

7 Mihai Eminescu, Poezii. Proză literară, vol. I, p. 315. 

°8 Ibidem, p. 281. 

titatea dintre om şi istorie, identitate la care se ajunge prin 
intermediul visului, tărâm al inconştientului şi posibilă cale de 
acces la Adevăr. 

O altă categorie importantă în înţelegerea mecanismelor 
interne ale filosofiei istoriei este timpul, prezent şi în opera 
eminesciană. În Despre sclavia si libertatea omului, Berdiaev 
consideră că: „Filosofia istoriei este în mare parte o filosofie a 
timpului, căci istoria este inseparabilä de timp””. Timpul este 
un concept cu sensuri diferite. Conform lui Berdiaev, există 
trei categorii ale timpului: „timpul cosmic”, „timpul istoric” şi 
„timpul existențial”. Timpul cosmic se identifică naturii, 
având o ritmicitate proprie, corespunzătoare mişcării Pămân- 
tului în jurul Soarelui, putând fi împărțit în trecut, prezent şi 
viitor. Timpul istoric corespunde în principal speranţei în 
viitor, fiind legat de nemulțumirile fata de prezent sau trecut. 
Cel mai important pentru înțelegerea metafizicii istoriei este 
însă timpul existential, propriu subiectivităţii, interioritätii 
omului. Durata sa corespunde intensității „experiențelor in- 
terne care fac parte din existența umană”, fiind o „intruziune a 
eternității în timp, o întrerupere a timpului cosmic şi a timpu- 
lui istoric’”*'. Astfel, o clipă poate fi percepută ca o eternitate. 
Prin durata şi semnificaţia lui, timpul existenţial reprezintă o 
breşă în timpul istoric. 

Cu acest din urmă sens apare fimpul şi la Eminescu, în 
episodul zborului hyperionic® din Luceafărul, în Scrisoarea I, 
la începutul episodului cosmogonic™ sau în Rugăciunea unui 
dac. Chiar figuri ale cunoaşterii, cum sunt Magul sau De- 


% Nikolai Berdiaev, Despre sclavia şi libertatea omului, traducere de 
Maria Ivănescu, Editura Antaios, Oradea, 2000, p. 253. 

3 Ibidem, p. 253-256. 

3! Ibidem, p. 257. 

32 Mihai Eminescu, Poezii, p. 140: „Şi din a chaosului văi, / Jur împre- 
jur de sine, / Vedea, ca-n ziua cea dentâi, / Cum izvorau lumine” (Luceafărul). 

33 Ibidem, p. 111: „Pe când luna străluceşte peste-a tomurilor bracuri, 
/ Într-o clipă-l poartă gândul îndărăt cu mii de veacuri, / La-nceput, pe 
când ființă nu era, nici neființă, / Pe când totul era lipsă de vieata şi voință” 
(Scrisoarea D). 

34 Ibidem, p. 103: „Pe când nu era moarte, nimic nemuritor, / Nici 
sâmburul luminii de viata dätätor, / Nu era azi, nici mâine, nici ieri, nici 
totdeauna, / Căci unul erau toate şi totul era una” (Rugăciunea unui dac). 

miurgul, pot fi văzute în acest context al reflectării timpului 
existential, întrucât descrierea lor sugerează deja o posibilă 
breşă atât în timpul cosmic, cât şi în cel istoric. In Scrisoarea 
I, bătrânul dascăl este cel care cuprinde prin înţelepciunea lui 
întregul univers şi taina tuturor timpurilor, care, în acest fel, 
par suspendate şi uitate: „Universul fără margini e în degetul 
lui mic, / Căci sub frunte-i viitorul şi trecutul se închiagă”*”. 
La fel apar evocati Demiurgul şi Hyperion în Luceafărul: 
„Noi nu avem nici timp, nici loc, / Şi nu cunoaştem moarte”s€. 
În Povestea magului călător în stele, bătrânul mag pare a se 
identifica timpului etern Şi nemuritor: „În fruntea lui e strânsă 
un ev de-ntelepciune, / Viaţa lumii toate în minte-i a-ncăput. / 
Trecutul... viitorul, el poate-a ti le spune; / Bătrânu-i ca şi 
vremea cea fără de-nceput””. 

După cum s-a putut vedea, creaţia eminesciană conține 
suficiente elemente care converg spre construcția unei viziuni 
integrale asupra realităţii temporale, sugerând o percepere 
nuanțată a aspectelor ce tin de destinul omului, al lumii şi al 
cunoaşterii în general. Chiar motivul cărții din Glossă sinte- 
tizează această legătură dintre carte — cunoaştere — viata — 
istorie. De aceea, ni se pare mai mult decât necesară 
întreprinderea unui demers exegetic al cărui obiectiv să fie 
interpretarea meditatiei eminesciene asupra timpului şi a 
istoriei în contextul unei filosofii a istoriei, pe direcţiile doar 
trasate în prezentul studiu. 

Abstract 


This paper is an argument for the existence of a philosophy of 
history in Eminescu's work in the context of the poet’s desire to 
shape his own philosophical system seduced by the developments in 
philosophy, in general, and those of German philosophy, in par- 
ticular. It does not come as a surprise that in both his literary and 
journalistic work, Eminescu was particularly concerned with seeking 
a sense of history, especially at a time when this concept was 
reinterpreted based on the developments made at the end of 18% 
century. The purpose of this paper is to give approximate meanings 
to the concept of history in the context of Eminescu’s works, in- 
sisting on the relation between history and philosophy. Far from the 
pretences of exhaustive research, this study is intended as an 
incentive to further approaches in this field of interpretation and 
reception of Eminescu’s meditation on time and history in the 
context of a genuine philosophy of history. 


Magia evocatoare la Eminescu 


Florin DORCU 
(florindorcu@yahoo.fr) 


Magia evocatoare sau supranaturalä este denumita dupa 
principiul ei de actiune, care consta in evocarea fiintelor su- 
pranaturale, intermediare între oameni si divinitate (demonii, 
geniile etc.), sau chiar a sufletelor morţilor. Evocarea este 
acţiunea de a face aceste ,,fiinte” să se prezinte „la apel”!, să-şi 
părăsească mediul lor şi să vină între oameni. Echivalentele 
evocării sunt: chemarea, conjuratia, citarea, termeni care de- 
semnează un act analog. 

Se crede că evocarea sufletelor morţilor se face cel mai 
bine în locurile pe care ele le cunosc şi unde revin deseori, 
deoarece sunt legate de acele locuri. În general, acestea sunt 
cimitirele, locurile în care au avut loc crime, bătălii sau locu- 
rile în care au fost îngropate cadavrele unora care au murit fără 
înmormântare sau fără lumânare. 

Numele necromantiei, precizează Cornelius Agrippa’, 
indică faptul că o asemenea practică magică acţionează asupra 
cadavrelor, cerând anumite răspunsuri de la mani, de la 
umbrele morţilor, precum şi de la daimonii subpământeni, fă- 
cându-i pe aceştia să intre în trupurile moarte. 

Necromantia este foarte veche, fiind prezentă la mai 
multe popoare antice. Atât grecii, cât şi romanii erau convinşi 
că morţii rămâneau în relație cu cei vii, mitologia acestora 
abundând în povestiri despre spiritele morţilor. De asemenea, 


! Joseph Maxwell, Magia, traducere de Maria Ivănescu, Editura 
Univers Enciclopedic, Bucureşti, 1995, p. 34. 

? Heinrich Corneliu Agrippa von Nettesheim, Filosofia ocultă sau 
magia. Magia ceremonială, traducere de Maria Genescu, Editura Herald, 
Bucureşti, 2010, p. 187. 

magia evocatoare este întâlnită şi în Sfânta Scriptură. Regele 
Saul, înspăimântat de filistenii care voiau să-l atace şi supărat 
că Dumnezeu nu-i mai răspunde la rugăciune, apelează la o 
vrăjitoare din Endor căreia îi spune: „Rogu-te, ghiceşte-mi 
chemând un mort si scoate-mi pe cine iti voi spune eu! Atunci 
femeia a întrebat: «Pe cine să-ţi scot?» Răspuns-a el: «Pe 
Samuel să mi-l scoli!” (Z Regi 28, 8.11). 

Acest tip de magie îl întâlnim în multe din poemele emi- 
nesciene, însă mă voi opri, în acest studiu, doar asupra a trei 
dintre ele: Strigoii, Gemenii şi Luceafărul. Spiritele evocate în 
aceste poeme sunt diferite: în Luceafărul, fata de împărat adre- 
sează chemarea sa unei fiinţe supranaturale, unui geniu; în 
Strigoii, preotul cel păgân, la cererea regelui apostat, Arald, 
evocă sufletul unui mort, al reginei Maria; în Gemenii, tot un 
preot bătrân, ajutat însă de mai multi osteni care tin în mână 
făclii aprinse, evocă sufletul lui Sarmis, care a dispărut de un 
an, pentru a vedea dacă este viu sau mort. 

Ritualul evocărilor magice este complex, efectuat într-o 
manieră lugubră, terifiantă, care-l înspăimântă atât pe Arald 
(„„Arald cu moartea’n suflet, a gândurilor pradă”*), cât si pe 
oştenii participanţi la ritualul evocării preotului păgân din 
Gemenii, oşteni care: „Toţi în genunchi cu groază ascultă în 
tăcere”. La Eminescu sunt prezente multe din elementele ritu- 
alului magiei evocatoare, însă fiecare poezie are specificul ei: 
găsim atât elemente comune, cât şi elemente specifice fiecărui 
poem. 

În Strigoii, Arald merge la bătrânul preot al lui Zamolxe, 
care şade învechit pe un jilt de stâncă, semn că religia getică 
fusese uitată. După cum se ştie, „religia creştină nu crede în 
farmecele unei vergi, nici în stihii, cari să poată face din peatră 
aur, nici în puterea pământului de-a da viata ori în steaua, din 
care să se coboare scântei în ochii moartei” 4. Acest lucru îl 
determină pe Arald să apeleze la bătrânul mag. 


3 Vesurile eminesciene se citează din ediţia online după Mihai 
Eminescu, Opere, ediția Perpessicius, Fundaţia pentru literatură şi artă, 
Editura Academiei, Bucureşti, 1939-1989. 

4 Alexandru Bogdan, Strigoii, în revista „Transilvania”, nr. III, iulie- 
septembrie, 1909, p. 135, ediţia online. 

Marcel Mauss si Henri Hubert sustin cä unul din carac- 
terele importante ale magiei este prohibitia. Autorii atribuie 
caracterul prohibit al magiei procesului devenirii istorice si 
cuceririlor culturale pe care le-a cunoscut omenirea. Joseph 
Maxwell scria ca, in urma diferitelor invazii, cultul public al 
celor învinşi dispărea, fiind înlocuit cu cel al învingătorului. 
Astfel, noile zeități se instalau în locul vechilor culte; divini- 
tatile învinse, dacă nu erau acceptate de învingători, treceau în 
rândul demonilor sau al geniilor rele, preoţii lor deveneau 
magicieni sau vrăjitori, iar riturile lor erau considerate liturghii 
magice. Acest lucru apare şi în poemul eminescian: la început 
ne este prezentată istoria lui Arald, care în fruntea poporului 
său plecase din Nord spre Dunăre, spre a cuceri popoarele. 
Atât avarii, cât şi germanii migrau spre sud, spre Nistru. Re- 
ligia lui Zamolxe este uitată după ce creştinismul a devenit 
religia oficială a poporului. Magul, numit de poet „preotul cel 
păgân”, uitat fiind de popor, stă pe jiltul lui tăiat în stâncă de 
un veac astfel încât „În plete-i creşte muşchiul şi muşchiu pe 
al lui sân, / Barba "n pământ i-ajunge şi genele la piept...”. 
Doar când sunt disperaţi, cum este şi Arald, oamenii îşi amin- 
tesc de el şi aleargă să-i ceară ajutorul. Cârja pe care magul o 
tine în mână este semnul autorităţii preotului păgân. 

Magul îşi realiza opera începând de la miezul nopții până 
în pragul noii zile. Locul evocării era, de regulă, o peşteră 
întunecoasă, o subterană izolată sau un loc părăsit, la lumina 
unor făclii de răşină ce creau o lumină roşiatică. În această 
atmosferă neobişnuită, magicianul se aşeza în faţa unui altar 
de sacrificiu. Toate acestea sunt respectate şi de bătrânul mag 
din Strigoii al cărui ritual are loc noaptea când „prin nouri 
joacă luna”, într-un dom părăsit. Înainte de a rosti conjuratia 
magică, bătrânul mag îşi pregăteşte întregul ritual: aprinde o 
candelă, cu varga magică îşi trasează cercul magic pentru a se 
feri de orice pericol care ar putea veni din partea spiritului şi 
pregăteşte atmosfera, emoția necesară, printr-un „cânt frumos 
şi dulce — adormitor sunând”. Emotia şi convingerea magi- 
cianului au rolul de a spori forţa vrăjii. Enuntarea sau cântecul 
reprezintă un element esenţial al incantatiei. Discursul magic 
se compune din cuvinte care au putere magică, rostite într-un 
anumit ritm sau cântate. 

Cântecul si muzica sunt factori ai emotiei, deoarece actio- 
neaza energic asupra sferei afective, sursä din care se alimen- 
tează energia psihică, preciza Joseph Maxwell”. Cântecul, 
unda sonoră, traversează spaţiul fără nici un obstacol şi ajung 
astfel la urechile celui chemat. Frumos şi dulce la început, 
creşte tot mai mult, iar efectele lui sunt uneori apocaliptice. 
Rolul cântecului este de a crea o atmosferă terifiantă, de a pro- 
voca groaza în sufletul lui Arald şi de a pregăti momentul 
rostirii evocării magice: 


Din ce în ce cântarea în valuri ea tot creşte, 
Se pare ca furtuna ridică al ei glas, 

Că vântul trece ’n spaimă pe-al mărilor talaz, 
Că ’n sufletu-i pământul se sbate cu necaz — 
Că orice-i viu în lume acum încremeneşte. 


Se sgudue tot domul de pare-a fi de scânduri, 

Şi stânci în temelie clătindu-se vedem, 

Plânsori sfâşietoare împinse de blestem 

Se urmăresc prin bolte, se chiamă, fulger”, gem 

Şi cresc tumultuoase în valuri, rânduri, rânduri... 
(Strigoii) 


Alături de muzică şi de incantatia magică, gesturile rituale 
ocupă şi ele un loc important în cadrul ritualului magic. Atât 
în Strigoii, cât şi în Gemenii, gesturile efectuate de magi au un 
rol determinat. În primul poem, magul nu vorbeşte decât 
atunci când rosteşte evocarea magică, în rest el se foloseşte de 
gesturi, atât pentru a comunica cu Arald („Cu mâna” ntinsă ma- 
gul îi face semn să şadă”), cât şi pentru a stârni forțele naturii 
cu ajutorul baghetei magice“: 


În aer îşi ridică a farmecelor vargă 

Şi o suflare rece prin dom atunci aleargă 

Şi mii de glasuri slabe încep sub bolta largă 

Un cânt frumos şi dulce — adormitor sunând. 
(Strigoii) 


> Joseph Maxwell, op. cit., p. 99. 
$ Despre importanța vergei magice în ritualul magic am scris în 
Studii eminescologice, vol. 13, 2011, p. 130. 

In Gemenii, ritualul magic are un caracter public, magul 
savarsind magia ,,in fata tuturora”. La fel ca in Luceafarul, 
evocarea are loc de trei ori, procedeul repetitiilor explican- 
du-se, de obicei, prin eficacitatea individuală a anumitor 
numere: trei, şase, nouă. Numărul 3 este şi numărul Timpului, 
evocând trecutul, prezentul şi viitorul. În Istoria filozofiei 
oculte, Alexandrian scria că Trimurti hindusă, Sfânta Treime 
creştină, nu sunt singurele expresii religioase ale numărului 3: 
Antichitatea a cunoscut trei Gratii, trei Parce, trei Furii etc. 
Pretutindeni, în religie ca şi în magie, 3 are un rol propitiator 
datorat valorii sale de număr al acţiunii vitale”. În finalul evo- 
cării magice, bătrânul preot evocă de trei ori numele lui 
Sarmis, tocmai pentru a-l determina pe acesta să răsară din 
umbră. Repetitia incantatiei magice sporeşte autoritatea evoca- 
torului şi inspiră teamă spiritelor. 

Preotul cel păgân săvârşeşte unele gesturi care nu apar în 
celelalte poeme. Acesta se foloseşte de jocul de lumini şi de 
miresme pentru a ademeni sufletul celui evocat. Combustia şi 
dansul ritualic prezente în acest poem fac parte din ritualul 
magic: oştenii tin în mână făclii aprinse pe care le aprind de la 
focul sacru din catuia aurită unde au fost arse mirodeniile; 
înainte de a rosti incantatia toți îngenunchează, iar la sfârşitul 
ei ostenii ridică braţele în aer. Magul săvârşeşte ultimul act al 
ritualului, dezvelind statuia regelui invocat şi aruncând în foc 
„țesătura neagră de-un fin şi gingaş tort”. Fumul şi miresmele 
sunt mijloace elementare de constrângere care atrag sau 
alungă demonii. Acțiunea mirodeniilor este deosebit de 
puternică asupra demonilor aerului. Cu ajutorul lor, sublinia 
Joseph Maxwell, se poate determina apariţia formelor astrale 
ale demonilor sau ale sufletelor morților, dacă se operează sub 
influenţa favorabilă a constelatiilor şi a planetelor. Această 
practică se observă în toate magiile, iar originea ei se pierde în 
cea mai îndepărtată antichitate. Strabon o semnalează la perşi, 
care o utilizau în riturile lor evocatoare: „Ei puneau ramuri de 
laur şi mirt pe altarul sacrificiului şi le ardeau, ei se rugau 


7 Alexandrian, Istoria filozofiei oculte, traducere de Claudia Dimitriu, 
Humanitas, Bucureşti, 1994, p. 125-126. 

ținând în mână mănunchiuri de marika” t. În magie sunt între- 
buintate diferite parfumuri, ca moscul, fumul de tămâie, smir- 
nă sau ale unor substanţe volatile, precum şi muzica psalmo- 
diată, toate considerate ajutoare ale sufletului. Aceste practici 
au drept scop liniştirea sufletului şi ridicarea moralului către o 
sferă superioară, scria Paul Ştefănescu”. 

Magul îşi pregăteşte cu minutiozitate actul magic, obiec- 
tele folosite de el fiind semnificative. Tripodul, devenit un 
altar în poem, pe care magul aşază o cätuie aurită, era in 
Antichitate un scaun de bronz cu trei picioare, frumos arcuite, 
pe care şedea Sibila în timpul oracolelor din templul de la 
Delfi, închinat zeului Apolo. Cätuia este un vas de metal sau 
de pământ în care se ard mirodeniile. Acest element magic 
este prezent numai în poemul Gemenii. 


Pe un tripod s’aduce cätuea aurită, 

Cu făclii stinse "n mână ’n genunche cad oștenii, 
Iar preotul aprinde un vraf de mirodenii. 

De fumul lor albastru se împle bolta naltă, 
S’acopere mulțimea, iar flăcările saltă [...] 


Gestul, mimica, cuvântul sunt agenţi de expresie; combi- 
natia ritmului şi a tonurilor în cântec, a ritmului şi a mişcărilor 
în dans au drept obiect provocarea unor stări de suflet la cântă- 
reti, la magicieni şi dansatori. Acţiunea acestor procedee, mai 
întâi exterioară, devine interioară, dar numai pentru a se 
exterioriza cu şi mai multă forță, fie în sfera activa, fie în cea a 
perceptiilor. Progresul realizat în formarea cântecului şi a dan- 
sului corespund unui progres paralel în înțelegerea agentului 
magic, înțelegere care perturbă şi degradează mai târziu înflu- 
entele de diverse naturi, în principal pe cele ale religiei". 

Cadrul specific ritualului magic fiind pregătit, cei prezenţi 
îngenunchează şi ascultă cu groază evocarea magului. Ca şi în 
Strigoii, toate elementele care preced evocarea spiritului au ro- 
lul de a crea o atmosferă specifică şi de a provoca starea de 


8 Joseph Maxwell, op. cit., p. 59. 

” Paul Ştefănescu, Magia înaltă, Editura Miracol, Bucureşti, 1997, p. 
150. 

19 Joseph Maxwell, op. cit., p. 103. 

spirit necesară săvârşirii acestui ritual. Bătrânul mag din 
Strigoii rosteşte o incantatie magică puternică, prin care se 
adresează direct lui Zamolxe. Magul nu rosteşte numele zeului 
căruia 1 se adresează, deoarece „De a-l rosti nu-i vrednic un 
muritor pe lume”, numele acestuia fiind un tabu. Tabuul ling- 
vistic care se referă la interzicerea intrebuintarii unor cuvinte, 
cum ar fi, de pildă, rostirea adevăratului nume al vânatului, 
„îmbunarea” unor animale periculoase prin conferirea de 
nume cât mai frumoase. Rostirea numelor socotite sacre nu 
este îngăduită, fiind considerată o formă de atentat la auto- 
ritatea şi prestigiul celor care le poartă ''. Preotul păgân se 
foloseşte de autoritatea zeului pentru a-i porunci sufletului lui 
Sarmis să-i răspundă la chemare. 

În mitologia românească nu apar vrăjitori care să cheme 
sufletele morţilor şi să le forțeze să vină din lumea de dincolo 
prin vrăji. Motivul magului care evocă sufletele morţilor din 
poemele eminesciene este luat de poetul român din mitologia 
germană. Alexandru Bogdan consideră că Mihai Eminescu fo- 
loseşte mai multe motive germanice: cântecul, natura dezlan- 
tuitä, invocarea stihiilor'?. 

Atunci când se invocă un geniu, incantatia sau rugăciunea 
trebuie compusă în aşa fel încât să amintească toate calitățile 
acestui geniu. Chiar dacă nu-i aminteşte toate calităţile, fata de 
împărat din Luceafărul îl numeşte pe geniul supranatural ,,lu- 
ceafăr blând”. De asemenea, pentru a avea efectul aşteptat, în 
magia evocatoare trebuie adecvat ritmul enuntärii la influența 
solicitată şi rostită cu înflăcărare. Emotia şi convingerea 
magicianului sporesc forța vrăjii". Fata de împărat nu negli- 
jează acest aspect: înainte de a rosti conjuratia, aceasta i se 
adresează în somn, cuvintele ei pline de emoție şi de dorință 
având rolul de a convinge spiritul invocat să i se arate: ,— O, 
dulce-al nopţii mele Domn, / De ce nu vii tu? Vină! . În Fata 
în grădina de aur, tânăra i se adresează astrului născut din stea 


1l Zamfira Mihail, Maria Osiac, Lingvistica generală si aplicată, 
Editura Fundaţiei „România de Mâine, Bucureşti, 2006, p. 52. 

12 Alexandru Bogdan, Strigoii, in revista „Transilvania”, nr. V, 
octombrie-decembrie, 1909, p. 387, ediţia online. 

13 Joseph Maxwell, op. cit., p. 94. 

numindu-l „geniu mândru” sau „geniul meu”. Tot aici, geniile 
stau ingenuncheate la picioarele tronului lui Adonai. 

Evocarea implică, înainte de toate, chemarea ființei, de 
aici rezultând necesitatea cunoaşterii numelui. Acesta are o 
mare importanță, atât în relaţiile sociale ale individului, cât şi în 
raporturile sale cu magia. Cunoaşterea numelui, sublinia 
Joseph Maxwell, este o condiție primordială a oricărei acțiuni 
asupra ființelor evocate. A chema pe nume înseamnă a acționa 
legătura aceasta care-l va aduce pe cel chemat în prezenţa celui 
ce cheamă. Spiritul îşi aude numele aşa cum îl aude şi omul, iar 
atenţia lui se trezeşte. În exemplul din Biblie, vrăjitoarea, 
înainte de a face invocatia, trebuie să afle numele celui pe care 
îl va conjura. Cele trei poeme eminesciene nu se abat de la 
această regulă a magiei evocatoare. Agenţii magici, profesio- 
nişti sau nu, au puterea de a chema fiinţele, deoarece le cunosc 
numele. Femeile, scriau Marcel Mauss şi Henri Hubert, nu sunt 
recunoscute a fi mai apte pentru magie decât bărbaţii datorită 
însuşirilor fizice, ci datorită sentimentelor sociale determinate 
de calităţile lor'*. Fără a fi iniţiată în magie si fără a folosi for- 
mule complicate, ca ale magilor din celelalte poeme, dar 
cunoscând numele astrului, fata de împărat rosteste evocatia 
magică. Ceea ce-i dă forță fetei de împărat este vârsta, deoa- 
rece, aşa cum sublinia şi loan Petru Culianu, puberă fiind, fata 
posedă „o forță magică naturală pe care o îndreaptă şi o exer- 
cită aproape inconştient asupra obiectului apropriat": 

Cobori în jos, luceafăr blând, 

Alunecând pe-o rază, 

Pătrunde ?n casă şi în gând 

Si vieata-mi luminează! 
(Luceafarul) 


George Cälinescu scria ca fata il smulge pe Luceafar din 
cer printr-o formulă teurgicä, fiindcă astrul nu ar fi coborât din 


'4 Marcel Mauss, Henri Hubert, Teoria generală a magiei, traducere 
de Ingrid Ilinca şi Silviu Lupescu, Editura Polirom, Iasi, 1996, p. 36. 

15 Joan Petru Culianu, Fantasmele erosului la Eminescu. Poemul 
Luceafărul, în „Studii româneşti” I, traducere de Corina Popescu şi Dan 
Petrescu, Editura Polirom, Iasi, 2006, p. 70. 

propria voinţă in camera fetei'®. Era nevoie de această conju- 
ratie pentru a-l face pe astru să renunţe la lumea lui şi să se co- 
boare pe pământ. Călinescu spune că fata îl atrage pe Luceafăr 
printr-un descântec, însă termenul nu este potrivit. Descântecul 
este definit de Artur Gorovei ca fiind „totalitatea cuvintelor pe 
care le rosteşte vrăjitorul sau fermecătorul care face leacul, 
vraja sau farmecul, de la care aşteaptă rezultate de mai înainte 
determinate”!”. Chemarea fetei nu este un descântec, ci o invo- 
catie magică, specifică magiei evocatoare. 

Fata de împărat sesizează ipostaza demonică a Lucea- 
fărului la cea de-a doua metamorfozare. Demon (în greacă 
daimon) desemnează geniul bun sau rău care veghează asupra 
destinului unei persoane. În cea de-a treia invocatie, fata nu-i 
mai cere astrului să-i lumineze viata, ci norocul, destinul ei. 
De aceea, Luceafărul nu-i mai răspunde la chemare printr-o 
altă metamorfoză, ci se adresează cuplului pământean cu 
superioritate, îndeplinindu-i totuşi fetei dorinţa: 


Trăind în cercul vostru strâmt 
Norocul vă petrece, 
Ci eu în lumea mea mă simt 
Nemuritor şi rece. 

(Luceafărul) 


În Gemenii, numele celui evocat este rostit de mag, la 
finalul incantatiei, de trei ori, acest fapt având rolul de a-l 
obliga pe cel dispărut să se arate doar dacă trăieşte. Preotul cel 
păgân nu cheamă în acest poem sufletul unui mort, ca în 
Strigoii, ci se roagă zeului să-i dezvăluie dacă Sarmis trăieşte 
sau a murit. În Strigoii, deşi îi cunoaşte numele, magul nu i se 
adresează direct Mariei, ci se adresează elementelor naturii, 
pământ, stea, lună, cât şi lui Zamolxe, pe care-l imploră să-i 
redea regelui Arald iubita. 

Fiintelor supranaturale şi sufletelor morților nu le place 
însă să fie deranjate, de aceea evocarea este o practică peri- 


15 George Călinescu, Opera lui Mihai Eminescu, Editura Hyperion, 
Chişinău, 1993, vol. I, p. 541. 

17 Artur Gorovei, Literatura populară, vol. II, Editura Minerva, 
Bucureşti, 1985, p. 75. 

culoasä. Spiritele sunt usor de ofensat, iuti la mânie, abile in 
arta de a face rau. La chemarea sufletului lui Samuel, acesta il 
întreabă pe Saul: „Pentru ce mă tulburi, ca să ies?”, iar la fina- 
lul ritualului magic, vrăjitoarea îl atenționează pe Saul asupra 
pericolului la care s-a expus şi ea: „lată roaba ta a ascultat 
glasul tău şi şi-a pus viata în primejdie şi a împlinit porunca ce 
i-ai dat” (1 Regi, 28, 21). În Strigoii, ritualul magic are conse- 
cinte grave asupra lui Arald. Întrucât acesta este dispus să-şi 
ofere viaţa zeilor magului pentru a-şi revedea iubita, la sfârşit, 
este şi el transformat în strigoi: ,,Arald! de nu mă ’nsala privi- 
rea, tu eşti mort!” 

În magia evocatoare este important ca, la sfârşitul ritua- 
lului, sufletul celui conjurat să fie trimis înapoi, în lumea 
morţilor. Dacă acesta refuză să plece, magul trebuie să-l oblige 
şi să se asigure că spiritul l-a ascultat. În Gemenii, consecinţele 
incantatiei magice sunt şi mai grave decât în celelalte poeme: 
deşi nu i se arată bătrânului mag, sufletul lui Sarmis apare mai 
târziu şi îl chinuie pe fratele ucigaş, Brigbelu, până ce acesta 
moare. 

În Luceafărul, astrul părăseşte lumea lui, nu fără efort, 
rupându-se din locul lui din cer, şi se metamorfozează într-un 
tânăr voievod sau într-un mândru chip: „Din sfera mea venii 
cu greu / Ca să-ți urmez chemarea”. La cea de-a doua evocare 
magică, astrul răspunde mult mai greu, iar coborârea lui este 
mai dificilă. „Magia săvârşită este cu mult mai mare, produ- 
când ea însăşi efectele combustiunii distrugătoare”"5, transfor- 
mându-l pe astru într-un tânăr trist, gânditor, palid şi cu o 
privire întunecată. Ceea ce o salvează pe fată de mânia 
Luceafărului este visul. Întâlnirea celor doi are loc în vis, în 
oglindă. Varron (116-27 î.Hr.) scria că magii persani utilizau 
oglinda magică pentru divinatiile magice”. Dar oglinda 
serveşte şi în magia evocatoare, fiind inversul necromantiei, 
deoarece oglinda face să apară oameni care încă nu există sau 


18 Marin Mincu, Mihai Eminescu. Luceafărul, Editura Albatros, 
Bucureşti, 1978, p. 30. 

19 M. Delclos, J. L. Caradeau, Dictionnaire de la Magie et de la 
Théurgie, Editions Trajectoire, Paris, 2005, p. 448. 

care execută o acţiune pe care o vor sävârsi mai târziu”. 
Zidurile de marmură neagră ale domului din Sfrigoii sunt 
echivalentul oglinzilor magice. 

Invocatia magică rostită de tânăra fată de împărat diferă 
de cea a magilor. Aceasta se adresează direct spiritului, for- 
mula magică folosită fiind scurtă, liniară, precizând şi motivul 
invocării. În celelalte poeme, în schimb, ritualul magic este 
mult mai complex, iar magii nu se adresează direct spiritelor 
morţilor. Acestea sunt conjurate prin intermediul marilor nu- 
me divine, Zamolxe, cel al cărui nume nu este vrednic nimeni 
să-l rostească. În Strigoii, incantatia magului adresată atât sti- 
hiilor pământului, cât şi lui Zamolxe, este puternică. Toate 
aceste forte supranaturale sunt invocate de mag pentru a-i da 
duh reginei şi a o transforma în strigoi: 


«Din inima-i pământul la morţi să deie vieatä, 
În ochi-i să se scurgă scântei din steaua lină, 
A părului lucire s’o deie luna plină, 

Iar duh dă-i tu, Zamolxe, sămânță de lumina 
Din duhul gurii tale ce arde şi inghiata. 


Stihii a lumei patru, supuse lui Arald, 
Sträbateti voi pământul şi a lui märuntaie, 
Faceţi din piatră aur şi din îngheţ văpaie, 

Să ’nchege apa "n sânge, din pietre foc să saie, 
Dar inima-i fecioară hräniti cu sânge cald». 


Preotul păgân din Gemenii i se adresează direct regelui 
Sarmis, însă se foloseşte de numele zeului suprem, a cărui au- 
toritate este cunoscută, pentru a-l obliga pe acesta să se arate: 


«În numele Celuia, al cărui vecinic nume 

De a-l rosti nu-i vrednic un muritor pe lume, 
Când limba-i neclintită la cumpenile vremii, 
Toiagul meu s’atinge încet de vârful stemei 
Regesti, şi pentru dânsa te chem — dacă trăieşti, 
O Sarmis, Sarmis, Sarmis! răsai de unde eşti.» 


20 Jean Chevalier, Alain Gheerbrant, Dictionar de simboluri. Mituri, 
vise, obiceiuri, gesturi, forme, figuri, culori, numere, Editura Artemis, 
Bucuresti, 1993. 

Invocatiile din Luceafarul si Strigoii au efectul asteptat. 
Luceafărul ascultă „tremurător” rugămintea fetei şi se supune, 
„aruncându-se” din cer şi metamorfozându-se într-un mândru 
chip. Cea de-a treia conjurație a fetei nu mai are efectul astep- 
tat, deoarece ea schimbă formula magică: „Pătrunde ’n codru 
şi în gând, / Norocu-mi luminează!” 

Ambele invocäri dezläntuie forțele naturii, însă în 
Luceafărul nu sunt atât de furioase. Evocarea magului din 
Strigoii, în schimb, este atât de puternică, încât provoacă o 
urgie: „lumea nebunise gemând din răsputere”. Furia forțelor 
naturii se abate chiar şi asupra bisericii creştine care, lovită de 
un fulger, eliberează sufletul Mariei din mormânt. Pentru 
Alexandru Bogdan, cauza acestei rupturi este Arald, care-l 
părăseşte pe Dumnezeul creştin”: 


Atuncea dinaintea lui Arald zidul piere; 

El vede toată firea amestecat” afară — 
Ninsoare, fulger, ghiatä, vânt arzător de vară — 
Departe vede — oraşul pe sub un arc de pară, 
Şi lumea nebunise gemând din răsputere; 


Biserica creştină, a ei catapeteasmă 

De-un fulger drept în două e ruptă şi tresare; 

Din tainitä mormântul atuncea îi apare, 

Şi piatra de pe groapă crăpând în două sare; 

Încet plutind se ’naltä mireasa-i, o fantasmă... 
(Strigoii) 


Cornelius Agrippa scria că necromantia este de două fe- 
luri: prima se numeşte necromantie şi este cea prin care 
cadavrul se ridică şi cere sânge; cealaltă este scyomantia şi nu 
face altceva decât să aducă umbra celui mort”. În Strigoii 
avem de-a face, aşadar, cu scyomantia, regina Maria apărân- 
du-i regelui îndrăgostit ca o umbră, având aceeaşi înfăţişare ca 
la începutul poemului când este descrisă în sicriu: 


Încet plutind se ’naltä mireasa-i, o fantasmă... 


21 Alexandru Bogdan, op. cit., p. 135. 
2 Heinrich Corneliu Agrippa von Nettesheim, op. cit., p. 188-189. 

O dulce intrupare de-omät. Pe pieptu-i salba 
De pietre scumpe... parul i-ajunge la calcaie, 
Ochii cäzuti in capu-i si buze viorie; 

Cu mânile-i de ceară ea tâmpla şi-o mângâie — 
Dar fata ei frumoasă ca varul este albă. 


Necromantia apare în poemul Gemenii. Aici, cadavrul lui 
Sarmis se ridică şi cere sângele celui care l-a omorât. Sarmis 
apare la nunta fratelui său cu Tomiris, soţia infidelă, şi rosteşte 
un blestem dur asupra acestora. Mânia lui ar dori să se reverse 
şi asupra lui Zamolxe, însă este conştient de infailibilitatea şi 
puterea zeului suprem: 


Te-aş blestema pe tine, Zamolxe, dară vai ! 
De tronul tău se sfarmă blăstemul ce visai. 
Durerile ’mpreuna a lumii uriaşe 

Te-ating ca şi suspinul copilului din faşe. 
Învatä-mä dar vorba de care tu să tremuri, 
Sămănător de stele şi "ncepător de vremuri. 


În română, termenul strigoi provine din latină, de la striga, 
care înseamnă bufnitä, fermecătoare, duh necurat. Strigoii sunt 
făpturi mitice sexuate de ordin inferior, care joacă un rol 
important în demonologia românească. Cutuma românească 
menționează două tipuri de strigoi: strigoiul viu (om-strigoi) şi 
strigoiul mort (mort-strigoi). Deosebirea între aceste două 
tipuri de strigoi tine de proveniența lor, de structura lor malig- 
nă şi capacitatea de a face rău. Omul devine strigoi din naştere 
sau dintr-o viata convertită la demonism. Strigoi devin şi frații 
lunateci cărora le-a murit perechea, dacă la moartea acestora 
nu au fost desfrätiti de morți şi infratiti cu alti lunatici în 
viață”. 

Ceea ce o transformă pe Maria în strigoi este atât evo- 
carea sufletului ei făcută de bătrânul mag, cât şi bocetul 
îndelungat al lui Arald după iubita sa si dorința acestuia de a 
se uni cu ea şi în moarte. Renuntarea la credință a lui Arald, 
atingerea Mariei (transformată în strigoi), särutarea si privirea 


# Romulus Vulcănescu, Mitologie română, Editura Academiei 
Republicii Socialiste România, Bucuresti, 1987, p. 301-302. 

în ochi a celor doi, toate acestea constituie cauzele care au dus 
la transformarea lui Arald în strigoi. 

Existä credinta ca strigoii sunt buni si rai. Cei rai vin si 
mănâncă rând pe rând pe câte un membru din familie, ori le 
mănâncă inima si le sug sângele. În poemul eminescian, Maria 
face parte din cea de-a doua categorie de strigoi, aceasta 
sugându-i sângele lui Arald printr-un sărut de gheață: 


Îşi simte gâtu-atuncea cuprins de braţe reci, 

Pe pieptul gol el simte un lung sărut de ghiatä, 

Părea un junghiu că-i curmă suflare şi vieata... 

Din ce în ce mai vie o simte ?n a lui braţe 

Şi ştie că de-acuma a lui rămâne ’n veci. 
(Strigoii) 


Sarmis face parte tot din această categorie a strigoilor. 
Acesta se răzbună pe fratele său, provocându-i moartea. Este o 
sete de sânge care însă îl va ajuta pe Sarmis să se odihnească 
liniştit. 

Se crede că oamenii strigoi în viață duceau o existență 
nocturnă. La miezul nopții, după primul „cântec al cocosilor 
din cer”, în timpul somnului, le iese sufletul pe gură şi sub 
înfăţişarea unei umbre umane ei cutreiera pustietatile satului, 
făcând mai multe rele. Morţii strigoi îşi păstrează fizionomia 
umană nedescompusă în mormânt. Strigoii ies la miezul nopții 
prin găuri sepulcrale făcute de ei şi se transformă în animale 
domestice sau sălbatice. La a treia „cântare a cocoşilor din 
ceruri”, sufletul oamenilor strigoi se întoarce în trupul care 
doarme bustean™*. Umbra Mariei din Strigoii seamănă cu ima- 
ginea ei de pe când zăcea pe catafalc în fata altarului, înainte 
de a fi înmormântată. În partea a treia a poemului, auzul de 
departe al cocoşului răguşit şi apariția primei raze de lumină 
bagă spaima atât în cei doi îndrăgostiți, cât şi în celelalte 
umbre care, ieşite din morminte, colindau pe pământ: 

Arald încremenise pe calu-i — un stejar, 


Păinjenit e ochiu-i de-al morţii glas etern, 
Fug caii duşi de spaimă şi vântului s’astern, 


24 Idem. 

Ca umbre strävezie iesite din infern 
Ei sboara... Vantul geme prin codri cu amar. 


Ei sboar’ o vijelie, trec ape far’ de vad, 
Naintea lor se ’nalta puternic vechii munți, 
Ei trec in răpejune de râuri fără punți, 
Coroanele în fugă le fulgeră pe frunti, 
Naintea lor se mişcă pădurile de brad. 


Motto-ul părţii a doua a poemului Strigoii ne introduce în 
atmosfera mitico-magică a poemului. În afară de cocoşul care 
anunță ivirea zorilor, apare în poemul eminescian şi cățelul 
pământului, numit şi fâncul pământului sau orbetele pămân- 
tului. Acesta este o ființă cu însuşiri demonice, situată de 
mitologia populară în zona cimitirelor, pe sub cruci sau stâlpi 
funerari. Rolul său principal este acela de a muşca de nas ori 
de urechi cadavrele care nu au fost înmormântate cum se 
cuvine. Ba mai mult, cățelul pământului este paznicul iadului, 
cel care goneşte sufletele celor condamnaţi la munci în Iad ori 
îi ajută să treacă peste Apa Sâmbetei şi să intre pe porțile 
Iadului”. Lătratul lui strident prevesteşte moartea sau alte ne- 
norociri asupra celui care îl aude la miezul nopții, între toaca 
din cer şi cântatul cocosilor’®. Moartea pe care o prevesteste 
cățelul pământului în poezia Strigoii poate fi, pe de o parte, a 
lui Arald care moare şi devine strigoi, pe de altă parte, a 
cuplului de strigoi, care sunt surprinşi de cântecul cocoşului şi 
de primele raze roşii ale dimineţii: „Arald încremenise pe 
calu-i — un stejar”. Aceste raze le redă odihna, deoarece ei se 
întorc pentru totdeauna în „noaptea märetului mormânt”. 

Pe lângă această ființă chtoniană, mai apar în poem şi 
corbii care stau pe umerii magului, unul alb şi altul negru. 
Corbul avea, la daci, un simbolism contradictoriu: pasăre so- 
lară şi totodată tenebroasă, pasăre a vieţii şi a morţii, pasăre 
apotropaică şi funerară. Romulus Vulcănescu? susţine că la 
români acest simbolism este încărcat de contradicții, prin 


25 Romulus Vulcănescu, op. cit., p. 456. 

26 Marcel Olinescu, Mitologie românească, Editura Gramar, Bucureşti, 
2008, p. 347. 

2! Romulus Vulcănescu, op. cit., p. 534. 

forma, culoarea, functiunea, atributele si semnificatiile ce i-au 
fost atribuite. În general, corbul e negru, mai rar gri sau alb. 
Culoarea neagrä e asemenea Haosului inainte de creatia cos- 
mosului, mediul germinativ al lumii; culoarea gri e pământul 
ce poate fi fertilizat, iar culoarea albă este a creaţiei, a naşterii 
şi renaşterii. Culorile au în magie un sens mai puţin precis 
decât sunetele; diferenţele sunt mai evidente în intrebuintarea 
lor; ele se leagă mai degrabă de magia simbolică decât de cea 
simpatică. Se găsesc, totuşi, câteva indicaţii generale. Albul 
este culoarea purității. Culorile întunecate, îndeosebi negrul, 
sunt rezervate emoţiilor triste, durerii, doliului. În mitologia 
scandinavă, doi corbi stau pe tronul lui Odin, zeul cunoaşterii 
şi al inițierii: unul este Hugin, spiritul, celălalt, Munnin, me- 
moria. Aceştia ar reprezenta principiul creaţiei”. În Strigoii, 
cei doi corbi, alb şi negru, zboară deasupra magului: „Şi fâlfâe 
deasupra-i, gonindu-se în roate / Cu-aripele-ostenite un alb 
ş'un negru corb”. 

În opera lui Mihai Eminescu, după cum am arătat, magia 
evocatoare este folosită cu scopul de a chema ființele supra- 
naturale, fie cele ale morților, fie ale geniilor bune sau rele, 
făcându-le pe acestea să-şi părăsească mediul lor natural. Ceea 
ce o îndeamnă atât pe fata de împărat, cât şi pe Arald, să recur- 
gă la evocarea ființelor supranaturale este dragostea. Diferenţa 
între spiritele conjurate se poate identifica chiar din cuvintele 
adresate acestora. În timp ce fata de împărat este conştientă de 
superioritatea Luceafărului şi îi cere să coboare din sfera lui, 
magul din Strigoii cheamă sufletul reginei moarte din mijlocul 
pământului: „Din inimă-i pământul la morți să deie vieatä”. 
Luceafărul este nemuritor („Noi nu avem nici timp, nici loc, / 
Si nu cunoaştem moarte.”), regina Maria însă a cunoscut viata 
şi moartea. Scopul ritualului magic în Gemenii era de a vedea 
dacă regele Sarmis este mort sau mai trăieşte. 

Ritualurile magiei în opera eminesciană evocatoare sunt 
complexe, poetul îmbinând mai multe elemente magice, indis- 
pensabile evocării, împrumutate atât din folclorul autohton, cât 
şi din mitologiile nordice: cunoaşterea numelui, folosirea ele- 


% Jean Chevalier, Alain Gheerbrant, op. cit., p. 366. 

mentelor magice (varga, altarul, oglinda, jocul de lumini, 
fumul si mirodeniile etc.), consecintele conjurarii etc. Des- 
crierea detaliatä a unor asemenea ritualuri creeazä substanta 
unei frumuseti stranii, contaminata de atmosfera neobisnuitä, 
terifiantä, a magiei, inducand stări de spirit şi emoții unice. 

Résumé 


La magie évocatoire est ainsi appelée puisque son principe 
d’action est l’évocation des êtres surnaturels qui sont intermédiaires 
entre les êtres humains et la divinité ou des âmes des morts. Ce type 
de magie est également présente dans les œuvres de Mihai Eminescu: 
Luceafarul, Strigoti et Gemenii. Dans l’œuvre d’Eminescu, la magie 
évocatoire est utilisée pour appeler ces êtres surnaturels ou des morts 
que ce soit du génie bon ou mauvais, en les marquant comme ils 
quittent leur milieu naturel. Les rituels de magie évocatoire sont des 
notions complexes à Eminescu, le poète combinant plusieurs élé- 
ments essentiels pour cette magie : connaissances du nom, l’utilisa- 
tion des éléments magiques (tige, autel, miroir, lumières, fumée et 
épices, etc.), conséquences d’évocation etc. 


Léa comparata 


Ironie romantica si narativitate 
in basmul liric. Călin (file din poveste)” 


Doris MIRONESCU 


(dorismironescu@yahoo.com) 


Basmul liric este o formä hibridä, cu punct de plecare în 
folclor, dar rămânând un produs al imaginaţiei „culte”. In 
formele sale cele mai complexe, cum sunt cele din opera lui 
Mihai Eminescu, basmul liric îşi codifică propria situație şi 
identitate generică, punând problema apariţiei sale dintr-o for- 
mă literară ce aparţine unui tip diferit de discurs, cel popular. 
În cazul lui Eminescu, aşa cum vom arăta în continuare, 
basmul folcloric este înțeles pe linia propusă de către fraţii 
Grimm, ca o narațiune ce descinde din mit, însă concepția 
eminesciană reprezintă un aport critic considerabil, dat de 
faptul că basmul liric, „cult”, nu poate opera direct cu mitul 
din spatele basmului, ci doar cu „forma” acestuia. Ca atare, 
basmul liric eminescian va vorbi, direct sau indirect, despre 
relația între termenii săi constitutivi căreia i se datorează gene- 
za lui, şi anume: mitul, basmul ca reprezentare a lumii mitice 
şi poemul „de autor”. Voi urmări reflectia eminesciană pe 
tema dată printr-o analiză a narativitatii într-un text perfect 
adecvat pentru studierea acestei relații, şi anume Calin (file 
din poveste). 

Acest text, cu punct de plecare în folclor, pune o proble- 
mă esențială pentru identificarea tipului de romantism căruia îi 


* Această lucrare a fost realizată în cadrul proiectului „Reţea transnationalä 
de management integrat al cercetării postdoctorale în domeniul Comunicarea 
ştiinţei. Construcţie instituţională (şcoală postdoctorală) şi program de burse 
(CommScie)” - POSDRU/89/1.5/S/63663, finanțat prin Programul Operational 
Sectorial Dezvoltarea Resurselor Umane 2007-2013. 

apartine Eminescu. Interesul poemului Calin (file din poveste) 
sta in provenienta lui identificabilä dintr-un basm folcloric, ca 
si în menţinerea până in ultimele variante a unor urme de ima- 
ginatie si limbaj popular, care interactioneaza cu ,,cultismele” 
eminesciene si cu metaforele sale complexe, tinzand spre con- 
figurarea unui limbaj propriu, „eminescian”, în poezie. Tot- 
odată, e important că basmul folcloric a fost modificat la 
nivelul diegezei, de obicei prin suprimarea de episoade şi prin 
introducerea unor noi perspective narative, inexistente în 
basm, de obicei lipsit de perspectivism psihologic. 

Pentru lămurirea semnificației basmului la Eminescu, 
cităm un fragment manuscris, Strdngerea literaturii noastre 
populare, ce trebuia să facă parte dintr-un articol publicat în 
gazeta transilvăneană „Familia” în 1870, dar din varii motive 
n-a mai fost publicat. Eminescu arată aici modul „corect” în 
care crede el că trebuie înțeles mitul: 

„E păcat cum că românii au apucat de-a vedea în basm 
numai basmul, în obicei numai obiceiul, în formă numai for- 
ma, în formulă numai formula. Formula nu e decât manifes- 
tatiunea palpabilă, simțită a unei idei oarecare. Ce face de 
exemplu istoricul cu mitul? ÎL lasă cum e, ori îl citează me- 
canic în compendiul său de istorie, pentru a face din el jucării 
mnemotecnice pentru copii? Nimica mai putin decât asta. El 
caută spiritul, ideea acelor forme, cari ca atare sunt minciune, 
şi arată cum că mitul nu e decât un simbol, o hieroglifă, care 
nu e de ajuns că ai văzut-o, că-i tii minte forma sa, că poţi s-o 
imiti în zugrăveala pe hârtie, ci aceasta trebuie citită şi înte- 
leasă”!. 

Eminescu se plasează, aici, în răspăr cu ceea ce consideră 
a fi tradiția naţională, anume de a vedea în basm doar pitoresc 
(adică formă, formulă, expresie ce poate fi imitată sau „îndrep- 
tată”, cum o făcuse Alecsandri, sau poate fi studiată doar 
istoric, etnologic, încadrată categorial şi înseriată spre învăţare 
în şcoală). El preconizează necesitatea de a merge mai în 


' Mihai Eminescu, Strdngerea literaturii noastre populare, apud 
Dumitru Murăraşu, Comentarii eminesciene, Bucureşti, Editura pentru 
Literatură, 1967, p. 372. 

adânc de aceste , forme” considerate in exterioritatea lor. Con- 
sideră necesară, pentru stingerea scepticismului „epigonic” al 
generațiilor mai noi şi pentru corectarea spiritului lor ştiinţific 
şi pozitiv, căutarea „spiritului, ideii acestor forme”. Imitarea, 
copierea folclorului nu este o activitate suficientă, după cum 
nici a face prelucrări folclorice sau a mimetiza limbajul neaoş 
popular în compuneri autonome nu este suficient. Totuşi, 
Eminescu nu propune altceva decât studiul folclorului cu 
inteligență (,,0 hieroglifa, care [...] trebuie citită şi înțeleasă”), 
care să permită identificarea „spiritului formelor” folclorice. E 
foarte posibil ca prin asta el să fi înţeles că folclorul ajută la 
definirea caracterului etnic, preocupare de căpătâi pentru el şi 
motivul pentru care susține cu căldură, în perioada activităţii 
sale de gazetar (1876-1883), pe antologatorii de folclor, ca şi 
pe Ion Creangă. 

Mai importantă e totuşi relaţia între mit şi basm ce poate 
fi identificată aici. Basmul este văzut ca „formă” exterioară a 
mitului, „simbol” şi „hieroglifă” a acestuia. Mitul este atunci 
„spiritul” basmului. (În acelaşi articol, mai jos, este trasată şi 
relația de inerentä între mitul-spirit şi basmul-corp în care 
acest spirit locuieşte: „ideea e sufletul, şi acest suflet poartă în 
sine ca inerentă deja cugetarea corpului său”, „ideea unei 
poezii poartă in sine deja ideea corpului său”?.) Mitul nu stă 
deci în formele sale exterioare, care nu pot decât să-l indice, 
fără a-i preciza identitatea şi fără a-i putea tine locul. Textul 
eminescian invita la o atitudine critică față de basmul folcloric 
drept singura utilă în a putea detecta sensul ascuns, originar. 
Prezenţa „hieroglifei” în pasajul citat i-a atras atenția Ilinei 
Gregori, care a arătat că Eminescu, student al egiptologului 
berlinez Lepsius, cunoştea cu probabilitate semnificaţia hiero- 
glifei nu doar ca „scris secret”, ci ca „scris dublu” (ideografic 
şi fonetic) si cu funcţie dublă (rituală, de comunicare a înte- 
lepciunii, şi psihopompă)”. (Acest dualism al hieroglifei a fost 
urmărit cu interes şi de Friedrich Schlegel, fiind utilizat ca 


2 Idem, p. 373. 
? Ilina Gregori, Rumänistische Literaturwissenschaft. Fallstudien 
zum 19. und 20. Jahrhundert, Heidelberg, Winter, 2007, p. 14. 

metaforă pentru poezia romantică. Hieroglifa exprima, spune 
Schlegel, atât semnul cât şi diferența dintre spirit şi literă, 
reprezentând o imagine concretă a ceea ce trebuia să fie poezia 
romantică, conştientă de sine şi edificând opera şi critica ope- 
rei simultan *.) Ilina Gregori se foloseşte de aceasta pentru a 
analiza imaginile din basmul de inspirație folclorică Fat 
Frumos din Lacrimă ca fiind duble, pe de o parte păstrând o 
funcţie epică, contribuind la diegeză, şi pe de alta construind 
un nivel simbolic în interiorul poveştii şi care nu mai este pur 
pitoresc. 

Nu vom urmări o stratificare a semnelor metaforice din 
poemele selectate, aşa cum a făcut Ilina Gregori. Ne va intere- 
sa în schimb care sunt indiciile, la nivelul narativitätii basmului 
liric şi la nivelul lexical-metaforic, ale unei constientizäri a 
distanței dintre mit, ca spirit, şi basm, ca formă sau corp al 
acestui spirit. Pentru că, dacă basmul nu e decât corpul, atunci 
simpla lui copie sau imitație nu va fi decât o contrafacere a 
spiritului. Un basm liric, deci „cult”, nu poate să pretindă a 
avea acces direct la „spiritul” folclorului, adică la mit. 
Eminescu tematizează adesea, începând cu Epigonii, Icoană şi 
privaz, O-ntelepciune, ai aripi de ceară distanţa de nedepăşit 
între „lirica modernă” („natura alăturată cu-acel desemn prea 
şters / Din lirica modernă e mult, mult mai presus / O, tristă 
meserie, să n-ai nimic de spus / Decât poveşti pe care Homer 
şi alti autori / Le spuseră mai bine de zeci de mii de ori”) si 
lumea mitică, la care au avut acces fie geniul popular, fie genii 
precum Homer, Kalidassa, Dante, Shakespeare şi alti autori 
care au construit cu vizionarismul lor „acea altă lume, a 
geniului rod / Căreia lumea noastră e numai un izvod” (Icoană 
şi privaz). Există o întreagă retorică a temporalitätii” în poezia 


4 Veli-Matti Saarinen, The daybreak and nightfall of literature. 
Friedrich Schlegel’s idea of romantic literature: between productive 
fantasy and reflection, Peter Lang Internationaler Verlag, Frankfurt am 
Main, 2007, p. 148. 

5 Pentru lämurirea implicatiilor sub raportul temporalitatii ale 
mult-comentatului „paseism” romantic şi pentru o justă evaluare a sensului 
conceptului de temporalitate în poezia romantică trimitem la eseul lui Paul 

lui care fixează lumea mitică într-un timp şi un spaţiu inacce- 
sibile, fie că acesta era în copilărie sau într-un trecut nebulos, 
ca în Memento mori. Chestiunea reprezentabilitatii mitului în 
literatură este una centrală pentru Scoala de la Jena, deşi con- 
ceptiile despre mit ale lui Eminescu si, de exemplu, Fr. 
Schlegel sunt destul de diferite. La Schlegel, care vine în plină 
epocă kantiană cu un concept nou de poezie, mitul trebuie să 
completeze câmpul cunoaşterii la marginile căruia se oprise 
criticismul kantian, este partea divină pe care omenescul filo- 
sofiei nu o putea cuprinde, dar al cărei mesager se făcea 
poezia romantică“. La Eminescu, mitul este faptul originar din 
preistoria tuturor civilizaţiilor, cum arată poemul Memento 
mori, enigma inexplicabilă de la începutul tuturor lucrurilor, 
care a generat într-un fel istoria, retrăgându-se totodată din ea. 
Acesta este tiparul tuturor episoadelor din Memento mori, cu- 
prinse într-o mişcare metronomică „din cădere la mărire, din 
mărire la cădere”, prin care paradisul initial al civilizațiilor is- 
torice (mesopotamiană, egipteană, grecească, romană, dacică, 
germanică şi napoleoniană) este distrus prin intervenţia agen- 
tului uman, care aduce în loc o istorie ce perseverează spre un 
punct de hybris, dincolo de care ea însăşi se năruie. Mitul ar fi, 
în acest caz, tot ceea ce este lăsat în urmă printr-un act de 
edificare istorică, ceva iremediabil uitat. Pe ,,ruinele” mitului 
apare basmul, cel mai pronunţat în episodul Egipetul din poe- 
mul citat, care este şi izolat la prima publicare a unui fragment 
din acest poem amplu. 

Ca atare, vom avea în vedere modul în care poemul Că/in 
(file din poveste) se foloseşte de tehnica decupajului narativ şi 
a perspectivismului diegetic pentru a-şi tematiza distanța fata 
de basmul pe care îl aproximează începând de la titlu (în 
primul caz). Totodată, vom urmări şi locurile în care limbajul 
popular, expresiile, idiotismele sunt utilizate în textul emi- 
nescian, cu o funcţie schimbată. Ele deschid problema unui 
limbaj presupus „natural” (dar inaccesibil), apropiat de ființa 


de Man „The rhetoric of temporality” din volumul The rhetoric of 
romanticism, New Haven, Yale University Press, 1984. 
€ Vila-Matti Saarinen, op. cit., p. 21. 

lucrurilor, situat in proximitatea mitului si a fabulosului, dar 
funcţionează totodată şi ca o formă de ,,bun-simt” critic care 
sancţionează excesivul sentimentalism, dar şi tendința de a 
filosofa în afara realitätilor. 


Poemul Călin (file din poveste) îşi asumă statutul de text 
„modern”, adică de text care are doar punctul de plecare în 
basm, dar nu se menţine în aceeaşi proximitate față de lumea 
mitică ca şi povestea populară ce îi conservă „expresia”. Titlul 
o spune: poemul nu va cuprinde „povestea” ca întreg, trans- 
mitand doar înţelesul a câteva dintre „filele” ei. Procedeul este 
întocmai acesta la nivel textual: de autonomizare a câtorva 
episoade din poemul-hipotext Calin Nebunul, el însuşi rezul- 
tatul unei elaboräri îndelungi. Basmul Calin Nebunul fusese 
cules de către poetul-folcorist cândva, în jurul anului 1870, 
poate în perioada în care, însărcinat de societatea „Orientul”, 
el trebuia să obțină material folcloric din Moldova”. Textul, 
păstrat în manuscrisele eminesciene şi publicat la aparatul 
critic al volumului VI din Operele editate de Perpessicius, a 
fost versificat la Berlin, sub titlul Calin. Povestea folclorică 
vorbea despre vitejiile unui tânăr, cel mai mic dintre trei frați, 
care pornea împreună cu aceştia să salveze cele trei fete, răpite 
de zmei, ale unui împărat. După multe peripeții şi fapte de 
vitejie, după ce ucisese zmeii şi fusese trădat de propriii frați, 
care îl mutilaseră, tăindu-i picioarele, Călin îşi recuperează 
drepturile şi îşi recâştigă integritatea corporală, îşi reabilitează 
soția abandonată de cumnati într-un bordei din pădure (în 
basmul folcloric iniţial, e vorba de obicei de atribuirea unei 
slujbe degradante, aceea de păzitoare la găini, iar fiul său este 
păstor de porci) şi face nuntă cu aceasta, cu care basmul se 
termină. Cu unele modificări, între care interpolarea unor fru- 
moase doine pădurene şi a unor pasaje de dragoste gratioase, a 
unor descrieri de natură „vrăjită” şi a unor colocvialisme 


7 Sursa ar fi, după amintirile unui contemporan ce înregistrează 
„folclorul” eminescologic din perioada întunecării poetului, „o maică din 
mănăstirea Agafton”. Dimitrie Şt. Emilian, Ultimii ani de viaţă ai lui Emi- 
nescu (1887-1889), în „Manuscriptum”, nr. 1 (74), an XX (1989), p. 76. 

folclorice cu funcție glumeatä, poemul narativ amplu scris la 
Berlin“ rămâne identic sub raportul naraţiunii. 

Călin (file din poveste) este o variantă prescurtată a poe- 
mului de inspiraţie folclorică din 1873, în care doar secvențele 
propriu-zis lirice au mai rămas. Acelaşi lucru se va întâmpla 
cu Luceafărul, din care elementele de basm propriu-zis ale 
variantei iniţiale (Fata în grădina de aur) vor dispărea la re- 
scriere, lăsând poemul mai apropiat de lirismul conceptual 
decât de basm. Este literalmente un poem făcut din „file de 
poveste”, pentru că episoadele sale înşirate lasă pe dinafară 
povestea cu zmei şi cu fapte de vitejie, iar unele motivații pen- 
tru acțiune sunt lăsate deliberat neprecizate. Către iatacul din 
castelul unde locuieşte o fată de împărat urcă un voinic al 
cărui nume este dat doar în titlu. El o sărută pe fată prin somn 
şi săvârşeşte gestul de a sfâşia pânza de păianjen care acoperă 
patul fetei, semn al purității. Aflat în consonantä cu delicatetea 
şi diafanitatea estetizantă a portretului fetei, vălul păianjenului 
este o metonimie a frumuseţii delicate a fetei şi poate, implicit, 
a frumuseţii înseşi a (lumii) poveştii, pe care poemul o cele- 
brează. Este o frumuseţe fragilă, un voal ce poate fi uşor 
distrus, care îşi menține cu greu integritatea, făcând mai mult 
gestul de a proteja decât protejând efectiv ceva. Povestea 
(dacă aceasta e semnificaţia vălului) trebuie totuşi decupată, 
file întregi din ea trebuie rupte pentru a crea din ea ceva sem- 
nificativ, o nouă frumuseţe, care va fi aceea a dragostei. 

Fata descoperă dimineaţa că a fost sărutată, chemându-l 
melancolică la ea pe zburător, aluzie la mitologia erotică ro- 
mânească ce fusese descoperită de generația anterioară, la 
Heliade şi Alecsandri (la ultimul, deja cu un ton de badinerie 


8 Este interesant, poate, de reţinut că poemul fusese intitulat de 
Eminescu, în manuscris, Călin, deşi este cunoscut chiar şi în ediţiile critice 
de Opere sub numele dat de primul editor, Ilarie Chendi, Călin Nebunul, 
probabil pentru a-l deosebi mai clar de poemul ulterior, din 1876. Trebuie 
spus, totuşi, că titlul poemului din 1876, Călin (file din poveste) trimite 
mult mai precis la filiatia sa, dacă ignorăm titlul dat de primul editor textu- 
lui din 1873; în acest caz, Călin (file din poveste) apare ca o dezvoltare 
prin selecţie de episoade a primului text, cel intitulat Calin (Nebunul), 
hipotext la care el trimite în mod direct în titlu şi indirect prin numeroase 
citări” în text. 

pronuntat, indepartat de legenda folcloricä pe care pretinde a o 
spune). Apoi apare o descriere a frumusetii fetei trezite la viata 
erotica prin särut, constientä acum de propria frumusete, ca 
Narcis după oglindirea în apa izvorului. Oglindindu-se în pri- 
virea celuilalt, a îndrăgostitului, fata ia cunoştinţă de propria 
frumuseţe. Cum în mod just observă Caius Dobrescu’, de a 
cărui analiză mă servesc aici, intervine o primă complexitate 
de ordin narativ, o disparitate între perspectiva personajului şi 
cea a naratorului, care împrumută personajului o complexitate 
psihologică de ordin nuvelistic modern: deşi fata ştie că un 
bărbat a sărutat-o şi a rupt pânza de păianjen care îi acoperea 
patul, ea preferă să creadă / se face a crede că a venit „un zbu- 
rător”. (La fel şi începutul poemului, care nu ne prezintă un 
„Zburător” alunecând pe-o rază în camera fetei, ci „un voinic” 
care suie „cu greu” peretele de stânci al castelului. Ar fi aici 
marcată distanţa între nivelul basmului şi cel al nuvelei care se 
face numai a-i călca pe urme, de fapt însă îndepărtându-se de 
el, mistificându-l.) Fata procedează deci printr-o minciună 
nevinovată, cu atât mai nevinovată cu cât doar ea se minte pe 
sine în fata unui public inexistent, dar care ne cuprinde de fapt 
pe toţi cititorii poemului. Fata de împărat resimte o plăcere in 
a se juca, de a se dedubla. Văzând „pânzele că-s rupte”, fata de 
împărat reacţionează totuşi ca şi cum nimeni nu ar fi fost în 
camera ei, şi atunci se dedă unor gesturi care ilustrează 
cochetăria sa narcisică, ce caută un obiect de afecțiune fără să 
poată să-l găsească. Zburătorul „cu negre plete” pe care îl 
aşteaptă ar trebui să fie o manifestare a dorinţei de dragoste a 
fetei nubile trezite la viata simţurilor, dar „un zburător” a venit 
totuşi deja, fără a aştepta chemarea fetei. Senzualitatea acum 
descoperită a fetei cheamă o fantasmă care, în realitate, nu este 
o fantasmă, ci „un voinic” ce se află la rădăcina acestei desco- 
periri. Este o situație în oglindă, lucru deloc neimportant 
pentru construcția poemului, folosindu-se insistent şi la mai 
multe niveluri de motivul oglinzii. Motivul narcisic este esen- 
tial, fiind suplimentat şi reluat în mod frecvent, la nivel 


” Caius Dobrescu, Mihai Eminescu. Imaginarul spaţiului privat. 
Imaginarul spaţiului public, Braşov, Aula, 2004, p. 66. 

textual, prin numeroase structuri sintactice şi de versificatie, ca 
şi de figuri ale dublului, precum redundanta, contrastul, 
chiasmul şi de pregnanta pronumelor de întărire semantic 
pleonastice (ori doar emfatice), dar poetic expresive. Toate 
acestea subliniază o structură duală pe care poemul o are în 
centru şi care caracterizează însăşi textualitatea poemului. Si 
oglinda, ca şi vălul brumat cu pietre scumpe de păianjen de 
mai devreme, ca şi descrierile evanescente ale corpului diafan 
al fetei sunt figuri ale aparentei sau a ceva concret ce pare că 
nu există. 

Al patrulea episod al basmului face ca tânărul să fie sur- 
prins de către fata trezită noaptea din somn, urmând jurăminte 
şi declaraţii de dragoste, ca şi apropierea erotică între aceştia, 
sub expresie chiastică şi cu numeroşi tropi ai inefabilului, cu 
permutări figurative ce menţin poemul în orizontul oglindirii. 
Plecând zburătorul, fata plânge pierderea lui, soarta sa de tână- 
ră părăsită, prilej pentru noi gratii pe fundal cosmic: lacrimile 
fetei sunt asemänate cu stelele căzătoare, frumoase ca şi ele, 
dar nefaste şi catastrofale dacă sunt lăsate să se adune prea 
multe. Pasajul este redundant în text, putând chiar crea impre- 
sia vulgaritatii, deoarece „naratorul” poemului nu pare deloc 
empatic cu soarta, totuşi, nenorocită a fetei părăsite, căreia i se 
recomandă, în limbaj de romantä, să nu mai plângă şi să fie 
frumoasă. Dacă ne întoarcem însă la metafora poetologicä ce 
se construieşte în interiorul poemului şi înțelegem prin frumu- 
setea fetei un semnificant precum frumuseţea (lumii) poveștii, 
textul capătă o nouă încărcătură simbolică. Lacrimile tinerei 
nu trebuie să perturbe „seninătatea” povestii, nu trebuie să o 
transforme într-o dramă psihologică. Frumuseţea, oricât de 
decorativă, este unul dintre elementele ce atestă legătura ori- 
ginară a poveştii cu lumea mitică pe care o desemnează. A 
renunța la atributul frumuseţii şi al iubirii tanjitoare pentru a 
recurge la o pledoarie pentru justete în sentimente ar fi o tră- 
dare a funcţiei prime, singura esenţială, a basmului: aceea de a 
conserva memoria a ceva ce o precede şi care îi împrumută în- 
treaga semnificaţie. 

Fata, însărcinată, va fi alungată de la curte de tatăl ei, deşi 
acesta regretă faptul şi vrea s-o aducă înapoi. Călin îşi regăseş- 

te sotia si pe copilul säu în pädure, în cadrul naturist armonic, 
de o densä frumusete animizantä, semnalând proximitatea 
mitului. Corective ale excesului baroc de frumusete sunt, în 
toate tablourile poemului, inserturile de lexic popular, care 
funcționează ca o chemare la realitate: astfel tabloul pitoresc al 
dezordinii din bordeiul din pădure, apostrofarea bătrânului crai 
„cu barba-n noduri ca şi câltii când nu-i perii”. De un interes 
aparte este descrierea „pădurii de argint” din debutul ultimei 
parti a poemului, in care concurează metaforele elaborate, 
uneori neologistice, şi lexicul popular, registrul bufon sau 
familiar, obţinând efecte baroce precum imaginea lunii care 
zace (ca o găină daliniană, sacralizată ironic) pe „un cuibar 
rotind de ape”. Imaginile nu apar în versiunea anterioară Calin 
Nebunul, pentru că abia aici problema mijlocului de a scrie un 
basm cu ajutorul doar a unor „file din poveste” devine obiect 
de reflecţie. De altfel, întreg pasajul poate fi luat ca o „teore- 
tizare” a motivului popular al „nunţii ca-n poveşti”, conţinând 
o propunere a unei versiuni „moderne”, „culte” a motivului, ca 
şi o parodie a lui. Nunta este dimensionată mai amplu decât în 
poveşti, adăugând motivul codrului-cetate, al naturii animi- 
zate, care comunică universal, al nuntasilor aleşi, veniți din 
poveste şi din cer, la care se adaugă o nuntă paralelă, a furni- 
cilor şi albinelor, fluturilor, puricilor şi greierilor, care vor „să 
pornească şi ei [nunta] alături”. 

Semnificația pasajului nunţii gâzelor este crucială pentru 
înțelegerea poemului de fata. Ea poate marca confirmarea unui 
contract de comuniune naturală a tuturor spetelor într-un regat 
mitic restituit sau, în altă lectură, poate semnala o ieşire din 
poveste prin procedeul „minciunii gogonate”, obişnuit în fol- 
clor, ca încheiere exorcizantă a periplului prin lumea ficţiunii 
printr-o ficţiune „scandaloasă”, ce îi va trezi la realitatea de 
toate zilele pe ascultători („şi am încălecat pe-o căpşună şi 
v-am spus o mare minciună”). Este poate indicat să observăm 
că nunta gâzelor apare ca un „dublu” al nunții lui Călin cu mi- 
reasa lui, adică o oglindire a acesteia, o variantă a ei degradată 
poate sau o punere în abis ironică a lumii poveștii. Urmărind 
detaliile, se vede că atitudinile şi pozele mirilor şi nunta- 
şilor-gâze le parodiază pe acelea ale mirilor-oameni şi ale 

nuntaşilor-zei, coborându-i din registrul solemn, ceremonial, 
într-unul minor, de gesticulatie sentimentală, domestică (mire- 
le flutur stă tolănit în caleasca sa, răsucindu-şi mustata, într-o 
poză triumfal-comică, iar mireasa viorică aşteaptă alaiul, 
ruşinoasă, îndărătul uşii — ambele posturi fiind nişte exagerări 
comice ale splendorii liniştite a lui Călin şi a miresei sale cu 
ochii umezi „de noroc”). Este, poate, un memento al faptului 
că mitul se poate oricând degrada, că povestea de fata nu tine 
de fapt de ordinea mitică, ci „actualizează” temporar mitul, 
doar atâta timp cât suntem dispuşi să ignorăm filele lipsă din 
poveste. Si este totodată o formă de ironie romantică schle- 
geliană, care pune în abis opera de artă, plasându-i sub semnul 
întrebării principiul de constituire, adică încrederea în iluzie. 
Există totuşi deosebirea că Eminescu nu iese din text, ca Tieck 
în Der gestiefelte Kater, pentru a teoretiza explicit distanța 
dintre basm şi poemul modern, dintre întâmplarea mitică şi 
repetarea ei în profan. 

Vom comenta, în continuare, interpretarea lui Caius 
Dobrescu la acest poem din cartea sa Eminescu. Imaginarul 
spațiului privat. Imaginarul spațiului public (2004), interpre- 
tare la care subscriem, deşi nu în întregime, având să-i aducem 
o obiectie importantă. Dobrescu socoteşte poemul a face parte 
din categoria „romanului analitic în versuri”, cu o parafrază 
după lon Barbu, adică o poezie care urmează logica prozei, 
folosindu-se de o narativitate complexă, dar codificând în ea, 
sub forma unei atmosfere mitice, „monumentul baroc al 
sensibilităţii private moderne” °. Dobrescu absolutizează nota 
intimistă a acestei poezii, citind apoi poemul într-o manieră 
remarcabil de literală, care se susține (uimitor) aproape în 
întregime. El remarcă suprapunerea a două viziuni, una a per- 
sonajelor şi una a naratorului, care se fereşte să-l numească pe 
Călin „zburător” (deşi la un moment dat îl numeşte, totuşi, 
astfel). Criticul subliniază prezența senzualitätii în poem, care 
proiectează neguros corporalitatea, deşi o descrie cu mijloace 
de reprezentare performante, ceea ce ar evoca tehnica picturală 
a „pompierismului burghez”. Prezenţa corpului ar semnala o 


10 Caius Dobrescu, op. cit., p. 67. 

celebrare a intimitätii burgheze, iar nu o escamotare a acesteia 
sub imperiul privirii spiritualizante, metafizice, ceea ce ar 
însemna că de fapt e celebrată intimitatea burgheză sub forma 
mitului. În sfârşit, finalul feeric, nunta fantastică a furnicilor, 
este citit voluntar în cheie realistă, cu o ipoteză îndrăzneață, ba 
Chiar riscantă (deoarece adaugă date exterioare textului), ca 
fiind un desen plin de exagerări făcut de fiul lui Călin pe o 
foaie, iar nu reprezentarea a ceea ce s-a petrecut „cu adevărat”. 

Ceea ce ar fi de obiectat interpretării ingenioase a lui 
Caius Dobrescu este că ea îşi asumă ca punct de plecare o con- 
ceptie complet a-mitică, pe care o proiectează asupra operei 
eminesciene. Vorbind despre construcția prozastică şi despre 
imaginarul burghez ce sabotează schemele mitice la Eminescu, 
criticul presupune implicit din partea poetului o dorință de 
diferenţiere fata de logica şi litera mitului care e greu de ac- 
ceptat. Chiar în pasajul din Strângerea literaturii noastre 
populare citat la început se vorbeşte despre necesitatea de a 
„lua în serios” mitul, de a-l considera mai mult decât un 
obicei, un ritual sau o „formă” goală, şi anume un simbol, o 
hieroglifă. Pentru Eminescu, problema veacului său este 
tocmai excesivul formalism, trădând o gândire excesiv de 
pozitivistă, incapabilă să iasă din propriile ,,certitudini” pentru 
a constata indreptatirea de a exista a unor alte moduri de a 
gândi. Poemul eminescian nu caută să răstoarne logica mitică, 
să o denunțe ca pe o mistificare, folosindu-se de parodia unor 
formule lirice pentru a-şi semnala divorțul fata de spiritul 
acestora. Altfel trebuie să interpretăm decizia de a „sparge în 
bucăţi” basmul Călin Nebunul şi a culege doar câteva „file din 
poveste” pentru realizarea poemului Călin. Ea semnalează 
faptul că „povestea” ca un întreg nu poate fi repetată, preluată 
integral pe terenul poeziei ,moderne”, deoarece ea ar deveni o 
simplă copie inutilă a unui mod de expresie, fără nici o ga- 
rantie asupra faptului că se recuperează ceva din suflul ei 
originar. Näzuinta poeziei de a aproxima, de a atinge şi de a 
explora tărâmul mitului trebuie să-şi constate imposibilitatea 
de a se realiza, însă problema ei rămâne aceeaşi. 

Din basmul Calin sunt lăsate deoparte toate episoadele 
vitejeşti, toate ființele fantastice, ca şi identitatea voinicului 

Călin (care nu mai este nici măcar un viteaz din poveste, ci 
doar „un voinic”, un tânăr îndrăgostit, o umbră care intră şi 
iese din poveste in mod inexplicabil). Personaj central rămâne 
fata de împărat, figură secundară în basm, cu atât mai mult cu 
cât imaginea ei este realizată din două personaje ale basmului: 
fiica împăratului cea mijlocie, cu care Călin vrea să se înso- 
teascä, dar şi fiica împăratului din codru, a cărui curte e stă- 
pânită de o hoardă de balauri, unde Călin ajunge într-una din 
faptele sale „secundare” de vitejie. Rezultatul este că textul 
ajunge a fi citit ca un poem al dragostei, a cărui elipticitate 
sugerează urcarea pe un piedestal a sentimentului respectiv, 
descris printr-o istorie tipică a întâlnirii, despărțirii şi regăsirii 
finale a indragostitilor. Citind însă poemul şi în cheie poetolo- 
gică, aşa cum destule pasaje ale sale şi o insistentă preocupare 
a lui Eminescu sugerează, descoperim că motivul oglindirii şi 
al vălului pot la fel de bine conota şi altceva decât frumuseţea 
fetei sau identitatea de profunzime a fiinţelor ce se îndrăgos- 
tesc, şi anume frumuseţea fragilă a poveştii, care poate fi uşor 
destrămată de o privire sceptică, cercetătoare. 

Aceasta devine evident mai ales în episodul final, al „nun- 
ţii gâzelor”. Acolo, nunta oamenilor (şi zeilor) este aşezată 
laolaltă cu nunta gâzelor pentru a descrie fie solidaritatea în- 
tregii naturi întru fericire, fie paralelismul spetelor existenţei, 
care sunt egale în fata dragostei asa cum, în alte poeme 
(Scrisoarea I, de exemplu), ele sunt egale în fata morţii. 
Ambivalenta aceasta nu este întâmplătoare: vizionarismul 
mitologic eminescian se îngemănează perfect cu scepticismul 
de sorginte schopenhaueriană. Totodată, nu trebuie neglijată 
funcţia mise-en-abime a episodului, o ironie în fond, care rela- 
tivizează hieratismul nunţii omeneşti, amintind de faptul că şi 
alte nunţi există prin preajmă, unele mai ridicole, altele mult 
mai sacre, şi că iubirea, deşi ridicând existenţa în mit, este 
totuşi un ceremonial recurent în natură. Şi în acelaşi timp, prin 
alăturarea nunţii omeneşti şi supra-omenesti cu nunta furnici- 
lor, este evidenţiat paralelismul destinelor omeneşti, existența 
lor „în cercul strâmt”, care nu le permite decât să obţină doar 
pentru o clipă beatitudinea. Subliniem această co-ocurenta a 
celor două posibile lecturi ce satisfac finalul poemului, deoa- 

rece ea explicä intreaga complexitate a dilemei pe care o pune 
Eminescu in Calin (file din poveste). Poetul nu isi poate 
propune să ,,solutioneze” criza ontologică pe care o constată 
între tărâmul miturilor şi cel al existenţei mundane, unde ajung 
poveştile ca singure urme îndepărtate şi greu descifrabile ale 
lumii celeilalte, „a geniului rod, / Căreia lumea noastră e nu- 
mai un izvod”, cum sunau versurile din Icoană si privaz. Dar 
nici nu îşi poate propune să ucidă cu mintea tainele (cum 
formula, mai târziu, Lucian Blaga, aceeaşi dilemă) printr-o 
demistificare ironică, sceptic-rece a frumoaselor basme moşte- 
nite din folclor. În fond, Eminescu nu îşi asumă a produce un 
mit în versurile sale, ba chiar nici măcar o poveste cu încăr- 
cătură mitică. El creează un poem, un text liric care celebrează 
frumuseţea şi o deplânge totodată, realizând astfel un comen- 
tariu subtil asupra propriei identități, unul de o caracteristică 
complexitate. Răspunsul său este unul romantic prin ironie, 
căci ironia lui Schlegel şi a lui Tieck înseamnă, în cele din 
urmă, a păstra poezia în orizontul misterului, în lumina zorilor 
sau în penumbra serii !!, a nu uita că în spatele lumii fenome- 
nale se mai află ceva şi că acest ceva trebuie cu orice preţ 
investigat prin mijloace pe care le cunoaşte numai poetul. 


Abstract 


This paper sets out to investigate the narrative structure of the 
poem Călin (file din poveste) by Mihai Eminescu, starting with an 
analysis of the same text made by Caius Dobrescu. The impli- 
cations of the text’s genesis and of its title („file din poveste”, 
„pages from the fairy-tale”) show that the poet is concerned to a 
great degree with the problem of the supposed mythical origins of 
the fairy-tale. The poem can therefore be read as dealing with the 
estrangement of fairy-tales from the myths that engendered them 
and the difficulty (or even impossibility) of recuperating their 
mythical core in modern times. The poem is both a ,,myth of love”, 
as the exegesis has usually shown, and a poetological construction 
that underlines the fragility of the fairy-tale (when confronted with 


l Vila-Matti Saarinen, op. cit., p. 17. 

skepticism) and its beauty (that should not be lost). The irony in 
the poems final episode (the wedding ceremony of the bugs) can 
be identified as a purely romantic trope, borrowed from Fr. 
Schlegel and L. Tieck. Its merits are that it balances skepticism 
against the will to beauty, sentimental piety and philosophical 
pessimism, choosing not to choose definitively between the two. 
On the other hand, the poem made of „pages from a fairy-tale” 
(and not the fairy-tale itself) is a shrewd creative solution, attesting 
to the complexity of Eminescu’s poetics. 


Sacru si profan în poemul 
Umbra lui Istrate Dabija Voievod 


Traian DIACONESCU 


Poemul Umbra lui Istrate Dabija Voievod face parte din 
opera postumä a lui Eminescu si publicarea lui tarzie, la peste 
o jumătate de secol! de la trecerea poetului în lumea eternă, 
explică, până la un punct, sărăcia exegezei referitoare la acest 
poem. 

O cercetare interesantă a realizat istoricul literar rus Iuri 
Kojevnicov?. Acesta interpretează poemul eminescian în per- 
spectiva sociologizantă, considerând „figura tragicomica a 
domnitorului moldovean” ca reflex al „conflictelor dintre poet 
şi viata oficială”, monarhică. Nu putem, desigur, reduce acest 
poem ludic la un atac antimonarhic, când ştim că Eminescu 
avea excelente relații cu regina Carmen Sylva şi cu casa regală 
şi când ştim că poetul cunoştea patima bahică a bătrânului 
Dabija Vodă din cronicile româneşti ale lui Ion Neculce şi 
Nicolae Costin. 

La polul opus al perspectivei sociologizante a lui Kojev- 
nicov se află opinia estetizantä a exegetului român Serban 
Cioculescu. Acesta consideră că poemul Umbra lui Istrate 


l'A fost publicat, partial, în revista „Semănătorul”, 31 martie 1902 şi, 
apoi, în ediția Mihai Eminescu, Opere complete, Iasi, 1914. Versiunea 
integrală, cum se află în manuscrise, a văzut lumina tiparului în anul 1935. 
Cf. Mihai Eminescu, Opere, vol. IV, ediţia Perpessicius, p. 349. Pentru 
alte detalii, v. ediţia D. Murăraşu, Mihai Eminescu, Poezii, Bucureşti, 
Minerva, 1982, vol. II, p. 380-381. 

> Turi Kojevnicov, Mihai Eminescu şi problema romantismului. în 
literatura română, traducere, prefață şi indice de autori de Ariton Vraciu, 
Iaşi, Junimea, 1979, p. 186-190. 

Dabija Voievod, ca şi poemul Mitologicale, cultivă umorul 
gratuit: „Eminescu n-a cultivat numai diatriba şi pamfletul 
politic, ci şi umorul ludic gratuit”. Judecätile de valoare men- 
tionate mai sus sunt reductive, căci poemul eminescian are, 
cum vom vedea mai jos, o structură şi infrastructură carna- 
valică, axată pe topos-ul „lumii pe dos”, şi pe antinomia dintre 
sacru şi profan, cu toate implicațiile polivalente ale acestei 
viziuni ludice asupra lumii. 

În acest poem, Eminescu oglindește istoria din per- 
spectivă ludică, nu eroică. Poetul mitizează, până la sacru, 
eroii şi demitizează, până la profan, noneroii. Erou este Ştefan 
cel Mare, ilustru în lupta contra Imperiului Otoman, şi non- 
erou este Dabija Voievod, personaj de operetă pe tronul 
Moldovei. Antinomiile mit şi antimit, sacru şi profan sunt 
structuri ale unui topos literar european, „lumea pe dos”, cu 
sorginte antică, necercetat, după câte ştim, în poezia 
eminesciană, în toată complexitatea sa, din perspectivă istorică 
şi comparativă. 

Poemul eminescian are o structură circulară. Începe cu o 
meditaţie asupra istoriei, ilustrând adagiul latin‘ (sic transit 
gloria mundi), şi se termină tot cu o meditaţie asupra lumii, 
oglindind sententa fugit irreparabile tempus, care trimit la mo- 
tivele ubi sunt şi carpe diem, locuri comune în poezia roman- 
tică a ruinelor. 

Partea mediană a poemului transfigurează un dialog al 
poetului cu voievodul Dabija. Acest voievod evocă, într-un 
lung monolog, ipostaze din vremea domniei sale în Moldova. 
Dacă prologul şi epilogul poemului sunt sobre şi grave, partea 
mediană este burlescă şi parodică. Atitudinea poetului fata de 
evenimente este simptomatică şi diversificată. Chipul lui 
Dabija este demitizat, dar figura legendară a lui Ştefan este 
mitizată. Interferenţa dintre sacru şi profan, dintre mit şi anti- 


? Serban Cioculescu, Umorul lui Eminescu, in vol. Eminesciana, 
Bucuresti, Minerva, 1985, p. 40. 

4 Despre adagiile latine in opera lui Eminescu, v. Nicolae Baran, 
Maxime si cugetări latine in opera lui Mihai Eminescu, laşi, Apollonia, 
1997. 

mit, dintre ludic şi tragic conferă poemului o forţă de captivare 
neaşteptată. 

Să coborâm la text”. Prima strofă focalizează adagiul filo- 
zofic latin, menţionat mai sus: „Cum trece-n lume toată slava / 
Ca şi un vis, ca spuma undei! / Sus, în cetate la Suceava / Eu 
zic: Sit transit gloria mundi!”. Acest dicton are sorginte 
biblică (Vulgata, Ep. loan I, 2, 17) şi este răspândit de Thomas 
Kempis prin /mitatio Christi, dar, mai ales, de ceremonialul 
alegerii papilor, în Evul Mediu. Instaurează un început grav, 
întunecat, opus părții mediane, ludică, a poemului, dar, în 
concordanţă cu ultima strofă a poemului, nostalgică şi sapien- 
tialä. 

Partea centralä a poemului demitizeazä chipul voievo- 
dului Istrate Dabija si, simultan, mitizeazä imaginea lui Stefan 
cel Mare. Actul mitizarii si al demitizarii chipului unui voie- 
vod conferă acestui poem o pecete artistică unica, rânduindu-l 
între creaţiile ludice cele mai frumoase din poezia emines- 
ciană. 

Portretul moral al voievodului Dabija fusese schiţat de cro- 
nicari, anume, de Cronica anonimă, atribuită de M. Kogăl- 
niceanu lui Nicolae Costin í, şi de Cronica lui lon Neculce Tu 
Aceştia relataseră patima lui bahică, scene carnavalice din 
divan, dar şi bunătatea lui proverbială. 


5 Reproducem textul poemului din ediţia critică, îngrijită de Murăraşu, 
Eminescu, Poezii, vol. II, Bucureşti, Minerva, 1982, p. 206 (comentarii, p. 
380). 

6 Acest Dabija Vodă a fost un om de ţară, bun dară betiv; de două 
ori făcea divan la zi. La divanul cel de dimineaţă dvoreau toți la divan, iară 
la cel de chindii umblau fruntaşii prin târg, chemând oamenii la divan. La 
beţia lui pre mulți îi da la armaşi să-i spânzure; însă dacă se trezea nimic 
nu ştia, nici întreba; ci-i luase seama toți, şi deşi rânduia pe ori pe cine la 
armaşi ori la închisoare, îi slobozea, căci ştiau că a doua zi nimic nu era” 
(apud. D. Murăraşu, op. cit., II, p. 381). 

7 „Acest domn avea obicei, când şedea la masă şi vedea niscaiva 
oameni săraci dvorind prin ogradă, de lua câte două trei blide de bucate din 
masa lui, pâine şi vin şi le trimetea acelor oameni de mâncau in ogradă... Si 
făcea divanuri dese ca să nu zăbovească oamenii mult, dacă ar veni la Iasi 
pentru nevoile lor, şi multe divănuri făcea din amiazăzi în deseară care nu 
cădeau toate prea de laudă. Aşijderea, el bea vin mai mult din oala roşie 
decât din pahar de cristal” (apud. D. Murăraşu, op. cit., II, p. 381). 

Pornind de la aceste note de cronici, poetul creează o ima- 
gine literară hiperbolică, ludică, susținută de ipostaze carnava- 
leşti din lumea de dincolo sau din mediul moldovenesc. 
Voievodul relatează cu nostalgie viaţa sa bahică din Moldova, 
opusă vieţii schivnice din lumea de apoi. După moarte, Dabija, 
în virtutea milosteniei sale, fusese rânduit în rai, între sfinți. 
Aici suportă însă un dur canon, fără vin şi cimpoieri: „Când 
eram vodă la Moldova / Hălăduiam pe la Cotnari. / Vierii toți 
îmi ştiau slova / Şi-aveam şi grivne-n buzunar. / Pe vinul greu 
ca untdelemnul / Am dat multi galbeni venetici; / Aici lipseşte 
tot îndemnul. / În lume mult, nimic aici. / La voi în lumea 
ceealaltă, / Fiind cu milă şi dirept, / M-au pus cu sfinţii laolaltă 
/ Şi-n rai ma duseră de-a drept. / Dar cum [mai] pune sfântul 
Petre / La rău canon pe-un biet creştin! / Când cer să beau, 
zice: „Cumetre, / Noi n-avem cimpoieri şi vin!”. Observăm că 
pentru Dabija Vodă raiul se află pe pământ, nu în lumea de 
dincolo. Aşadar, întâlnim o imagine răsturnată, ludică, a 
viziunii creştine despre lume. Cât fusese domn, Dabija, tot în 
lumina carnavalescă a „lumii pe dos”, aşezase cheful la rangul 
cel mai înalt al valorilor: „Că ce sunt recile mademuri, / Ce 
aur, pietre şi sidef / Pe lângă vinul copt de vremuri, / Pe 
lâng-un haz, pe lâng-un chef”. 

În acelaşi chip, al lumii răsturnate, se arată voievodul 
Dabija şi în timp de război. Dispretuind obligațiile militare şi 
gloria bătăliilor, voievodul moldovean este un combatant de 
operetă: „Să certe craii cu mânie... / Ce-mi pasă? Mie deie-mi 
pace / Să-mi duc Moldova-n bătălie / Cu mii de mii de 
poloboace. / Atunci când turcii, agarenii / Mureau în iureş cu 
halai, / Ostirea noastră, moldovenii / Se prăpădeau într-un 
gulai”. Când tătarii calcă hotarele Moldovei, Dabija îi înfruntă, 
dar când ungurii şi saşii se ceartă între ei, moş Istrate Dabija, 
neîmpărtăşind tabla lor de valori, preferă cheful, muzica şi 
hora: „Când calcă ţara hantatarii, / Eu bucuros în lupte merg, / 
Când între ei se bat magarii, / În fundul pivnitei alerg. / Se 
certe ungurii şi leşii... / Ce-mi pasă mie? La Cotnari / Eu 
chefuiam cu cimpoieşii, / Cu măscărici şi lăutari”. 

Consecvent cu principiile lumii sale carnavalice, Dabija 
Voievod îndeamnă poporul la golirea butelor cu vin, semn de 

laudä pentru toti. Butea goalä cu gura-n jos este simbol al 
lumii pe dos si, cum spune poetul, al randuielii Moldovei ,,cu 
susu-n jos”: „Şi în Moldova mea cea dulce / Orânduit-am cu 
prisos: / Ca butea plina sa o culce, / Cea goala iar cu gura-n 
jos. / Si astfel sta-n Moldova toata / Cu susu-n jos ce era treaz. 
/ Odihna multă-i lăudată / La cel chefliu, la cel viteaz”. 

Imaginea carnavalica a voievodului Dabija reprezinta, in 
ultimă instanță, o demitizare a domnului sacru şi eroic. 
Voievozii au virtuţi şi vicii, dar nu întruchipează decât în mod 
excepțional visul mulțimii. În istoria Moldovei, domnul care a 
dobândit toate sufragiile folclorice sau culte a fost Ştefan cel 
Mare, os din stirpea Muşatinilor. Eminescu avea un cult 
pentru întemeietori şi versurile sale reflectă antologic mitul 
personalității sacre a domnului moldovean: „Când de mănuşa 
lungii săbii / Mă răzimam să nu mă clatin, / Cântau cu toţi pe 
Basarabii, / Pe domnii neamului Musatin, / Pan’ ce-ncheiau in 
gura mare / Cu Ştefan, Ştefan domnul sfânt, / Ce nici în ceriuri 
samăn n-are, / Cum n-are samän pe pământ!”. Elogiul mistic 
al lui Ştefan cel Mare se îmbină cu gestul pios al cultului 
străbunilor, practicat însă în delir bahic: „Moldova cu stejari şi 
cetini / Ascunde inimi mari de domn, / Să bem cu toţi, să bem, 
prietini, / Să le vărsăm şi lor în somn. / Pan’ la al zilei blând 
luceafăr / Să bem ca buni şi vechi tovarăşi; / Si toţi cu chef, 
niciunul teafăr, / Şi cum sfârşim să-ncepem iarăşi”. 

Poemul se încheie cu o strofă sapientială care motivează, 
până la un punct, scenele ludice, carnavaleşti, relatate de 
legendarul Dabija. Îndemnul la carpe diem, în ipostază bahică, 
este un reflex antropologic, existenţial, al conştiinţei limitelor 
vieţii umane, al statutului nostru de pelerini sortiti să coborâm 
în regatul peren al tärânii: „Răpiţi paharele cu palma, / Iar pe 
pahar se strângă pumn / Şi să cântăm cu toți de-a valma / Diac 
tomnatic şi alumn; / Cântam adânc un: De profundis. / Perrenis 
humus erit rex. / Frumoase vremi! Dar unde-s? unde-s? / S-au 
dus pe veci! Bibamus ex”. 

Aceste versuri bahice, tesute cu sintagme latine, au rezo- 
nantä de orgă. Sintagma De profundis este extrasă din Psalmii 
lui David (Vulgata, 128, 1) şi răspândită prin ceremonialul 
catolic. Dictonul Perrenis humus erit rex este un vers anonim 


Literatura comparatà 129 


încrustat pe pietre tombale, iar expresia Bibamus ex provine 
din cântece studenţeşti medievale in care „regele ospätului”, 
numit în latină faliarhus, rostea cuvintele Nunc est bibendum 
(Horatiu, Ode, 37, 1) sau Bibamus ex°. Toate aceste sintagme, 
ca toate adagiile latine din opera lui Eminescu, au funcţii com- 
plexe — filozofice, psihologice, estetice — rosturi care merită să 
fie studiate în lucrări autonome. 

Valoarea şi originalitatea poemului eminescian ies în 
evidenţă prin consideraţii istorice şi comparative. Problema 
cezarului şi a dreptăţii sociale s-a întrupat într-o capodoperă 
poetică, în Împărat si proletar, scrisă în 1884, sub influenţa 
Comunei din Paris. Prin acest poem, cu sorginte externă, cri- 
tica antimonarhică atinge culmi. În poezia Umbra lui Istrate 
Dabija Voievod, imaginea autocratului este reflectată parodic, 
carnavalic, figura voievodului este ambivalentă, demitizată 
sau mitizată, atestând o metamorfoză a expresiei poetice emi- 
nesciene deschisă, acum, spre ludic. 

Acest poem al lui Eminescu dobândeşte strălucire în 
comparaţie cu poeme similare, prin temă şi prin viziune, din 
literatura romantică europeană. luri Kojevnicov compară 
poemul eminescian cu poemul alegoric Le roi d'Ivetot de 
Béranger. În poemul francez, regele este betiv, afemeiat, vi- 
cios, făcând totul pe dos, contrar lui Napoleon. Obiectul satirei 
este, aşadar, extern, nu intern, ca la Eminescu. Poemul lui 
Eminescu, afin prin temă şi viziune, are pecete originală. 
Voievodul Dabija îşi narează singur faptele sale bahice, 
învăluite de umbra nostalgiei față de vremile apuse. Dabija se 
demască, nu se dezvinoväteste şi, de aceea, exegetul rus crede 
că: „EI este un antipatriot, nu-i pasă de popor şi de tara sa... 
Chiar dacă rosteşte numele glorioase ale predecesorilor săi la 
tron, acestea sunt numai vorbe, preluate pentru a justifica per- 
petua lui pasiune bahică””. Această judecată de valoare ignoră 


8 Eminescu a cunoscut, desigur, poezia lui Goethe Ergo bibamus (cf. 
Murăraşu, II, 345) dar, mai ales, cântecele de petrecere studenţeşti care, la 
Viena şi Berlin, erau în floare. Studenţii, la petrecere, îşi alegeau un 
Trinkenfiihrer şi un praesidium bibendi pentru a regiza momentele fes- 
tinului şi a mobiliza comesenii la cântece, vin şi voie bună. 

” I. Kojevnikov, op. cit., p. 188. 

însă autonomia artei, toposul „lumii pe dos”, funcția ludică si 
demitizatoare, coborând universul literar în lumea criticii 
sociologizante. 

În finalul consideratiilor de mai sus putem formula urmä- 
toarele concluzii: 1. Poemul Umbra lui Dabija Voievod este 
un poem ludic” care valorifică topos-ul „lumea pe dos”, cele- 
bru în literatura europeană; 2. Antinomia sacru şi profan este 
legată valoric de eroi şi noneroi în istoria voievozilor moldo- 
veni; 3. Viziunea carnavalică a poemului este ambivalentă, 
distructivă şi constructivă, comică şi, simultan, tragică; 4. Mij- 
loacele de expresie sunt complexe, organizate în structuri 
literare şi metaliterare, cu o infrastructură umanistă ferventă; 
5. Poemul eminescian este demitizant, nonclasic, sprijinit pe 
fantasia, nu pe mimesis, cu remarcabile rezonanţe moderne. 

Prin acest poem parodic, Eminescu îmbogățește literatura 
ludică românească şi europeană cu o creație antologicä. 


Résumé 


Dans ce poème, Eminescu reflète l’histoire en termes lu- 
diques, non-héroïques. Il mythifie le héros, Stefan cel Mare, et 
démythifie le non-héros, Dabija Voievod. Antinomies, le mythe et 
le mythe démythifié, le sacré et le profane sont des structures d’un 
topos littéraire européen, « le monde à l’envers », avec des origines 
très anciennes. 


1 Pentru ipostaze ale ludicului in opera lui M. Eminescu, vezi teza 
de doctorat a lui S. Dragulanescu, Strategii ale comicului in creatia lui M. 
Eminescu, laşi, Universitatea „Al. I. Cuza”, 2009 (sub tipar) şi teza de 
doctorat a lui Claudiu Arieşan, Geneza comicului în cultura română, 
Timişoara, Excelsior Art, 2010, cap. Prolegomene la surâsul eminescian, 
p. 424-440. 


Euristica eminesciana 

Cu numele lui magic deschidem toate portile spiritului. 
Constantin Noica 


Ceea ce este hotärâtor pentru intrarea unui poet in 
memoria universalä este crearea unor concepte si a unor vizi- 
uni care apar pentru întâia oară in gândirea poetică. În cele ce 
urmeazä, prezentäm un rezumat succint al deschiderilor origina- 
le — gnoseologice si onto-axiologice — efectuate de Eminescu 
in lirica sa, deschideri pe care le-am dezvoltat in scrieri 
anterioare, reunite in volumele Luceafarul — Treptele spiritului 
hyperionic (2010) si Eminescu sau dincolo de absolut (2011). 


Natura geniului 


Una dintre cele mai importante prioritati eminesciene este 
definirea geniului. Ea se gaseste in parte in Luceafarul, unde 
natura geniului este vazuta ca o entitate sträinä lumii paman- 
testi, dar apartinand sferei existentiale a Demiurgului. Rolul 
incredintat aici eonului de sus, geniului, este ca, unindu-se cu 
o fäpturä pämânteascä, iubirea sa restabileascä pe Unul pri- 
mordial dinainte ca acesta sä se manifeste, deoarece lumea 
creata a fost o neizbutire, o lume pieritoare. 

Dar această tentativă reparatorie cu ajutorul iubirii nu 
reuşeşte; pe de o parte, pentru că pământeana îi cere luceafăru- 
lui să coboare la starea de muritor; pe de altă parte, Demiurgul 
refuză lui Hyperion dezlegarea de nemurire, fiindu-i teamă că, 
prin această încălcare a legilor eterne ale primordialitatii, ar 

urma präbusirea intregii lumi a increatului, asa cum sta scris 
într-o variantă a Luceafărului: 


Tu adevăr eşti datorind 
Lumină din lumină. 

Şi adevărul nimicind, 
M-aş nimici pe mine. 


Prin urmare, în concepţia lui Eminescu, „adevărul” este 
Dintâiul, Unul. lesirea din pregeneză este neadevăr, creează 
neadevărul. 

Eminescu nu a fost însă mulțumit de această viziune 
despre geniu, aşa încât, precum am mai discutat, intenţiona „să 
modifice legenda Luceafărului şi să înalțe cu mult sfârşitul a 
la Giordano Bruno”. Relevarea adevăratei identități a geniului 
este făcută în postuma denumită de G. Călinescu Povestea 
magului călător în stele, de D. Murăraşu Feciorul de împărat 
fără stea; dar denumirea mai adecvată ar fi Lume şi Geniu, 
pentru că tema acestui poem este neta delimitare dintre cele 
două sfere existențiale. Aici geniul nu mai este privit drept o 
entitate astrală, diametral opusă unei făpturi pământeşti, adică 
nu mai aparține lumii noastre, ordinii ontologice a lui 
Dumnezeu, ci este un străin într-un spaţiu existențial străin, 
unde nu are „nici înger şi nici stea”, aceasta dăruind omului 
„norocul” iubirii. Geniul este „o lume în lume”, nu se află în 
planul Creaţiei şi, din acest motiv, Dumnezeu nu îl recunoaşte, 
„se împiedică de cifrul său”. El este gândire pură şi după ce se 
va elibera din „corpul cel urât”, geniul va crea o lume a sa 
proprie, paralelă celei a lui Dumnezeu. De notat că iubirea 
intervine şi în poemul la care ne referim, şi anume, spre sfâr- 
şit, unde făptura iubită apare însă drept o creaţie a cântului 
poetului, şi nu se întrupează aici, ci într-o lume dincolo de a 
omului. 

Tinem să subliniem faptul că în acest vast poem, unde 
sunt puse faţă în față geniul şi lumea umană, componentele 
antitezei nu mai sunt simple alegorii, precum în Luceafărul, ci 
sunt realități — ireductibile una la cealaltă. 

Rezultă din acest poem că în Eminescu şi-au dat întâlnire 
două entități: eul intramundan şi sinele transmundan, adică 

geniul redat siesi — ,, Simtindu-ma deasupra omenimii, neatin- 
gând, neatins, solitar” (Sunetul păcii). Această diadă con- 
stituie „diferența ontologică”, „diferență de identitate” la 
Eminescu. Ea nu se află între „micul eu” al lumii materiale si 
eul poetic transfigurator al lumii căreia îi aparţine, ca în 
concepția lui Heidegger, ci între eul — entitate a lumii noastre 
— şi geniul „coborât” intramaterial dintr-o sferă existenţială 
străină, diferită de cea a Creatorului. Şi nu se află nici între eul 
empiric şi eul transcendental eliberat de empiric din gândirea 
fenomenologică, geniul constituind o a treia realitate. 

Conceperea geniului ca aparţinând unei alte ordini ontolo- 
gice constituie cea mai radicală viziune asupra geniului, depă- 
şind definiţia formulată de Arthur Schopenhauer în Lumea ca 
voință şi reprezentare: unicitate, solitudine, inadaptabilitate, 
inteligență pură, gândire sub perspectivă universală şi sub 
specie aeternitatis. 


Precum se stie, Eminescu a fost constient de propria-i 
genialitate încă din prima tinereţe, scriind in Replici: „Eu sunt 
un geniu, / Tu o problemă”, iar în Geniu Pustiu: ,, Dumnezeul 
geniului m-a sorbit din popor aşa cum soarele soarbe un nor 
de aur din marea lui de amar”, pentru ca mai apoi, în poemul 
Lume şi Geniu, să se considere aparţinând altei lumi, paralelă 
celei a lui Dumnezeu, de care se izolează prin unicitate 
(„Fost-am în lume unic”) şi redarea sie-însuşi în finalul Odei 
(în metru antic), după ce a vietuit şi depăşit experimentärile 
mistuitoare din lumea umană: viata ca atare, suferinţa, dragos- 
tea, visul, moartea. 


Arheul — identitatea eternă a fiecărui om 


În scrierea în proză, Archaeus, Eminescu formulează un 
concept personal privind individualitatea spirituală umană, şi 
anume, arheul. Nu este vorba de arhetipul platonician, model 
absolut aflat în transcendent, ale cărui răsfrângeri pieritoare 
sunt entităţile lumii sensibile ale imanentului. Arheul consti- 
tuie esența, ADN-ul onto-axiologic al omului. Este principiul 
etern din fiecare existențial, afirmă Constantin Noica, „enti- 
tatea eterică din corpul spiritual dotată cu cea mai înaltă clar 

viziune”, scrie Rudolf Steiner, o „minte cosmică deschisă spre 
înțelegerea ortosensurilor primordiale ale lumii”, considera 
Mihai Drăgănescu. $i Eminescu adaugă faptul că suntem pe- 
depsiti ori de câte ori ne „jignim” arheul, propria noastră iden- 
titate spirituală. 

În raport cu „micul eu” empiric, de serviciu în experimen- 
tarea cotidianului din lumea străină unde a fost „aruncat”, 
geniul eminescian îşi recunoaşte drept arheu luceafărul — „Ca 
un luceafăr am trecut prin lume”, o entitate ce pare interme- 
diară între planul mundan şi tărâmul străin, transmundan, al 
geniului. 


Sensul cosmic al iubirii 


Iubirea în sens de confundare cosmică apare în diverse 
mituri, mai ales în gândirea hindusă. Eminescu suie însă gra- 
dual la extrema posibilă a sensului contopirii. După ce eternul 
feminin este văzut ca un prototipar ideal hiperboreean, în ur- 
mătorul catren de model persan: 


Femeia goală răsturnată-n perne 
Frumsetea ei privirilor aşterne. 
Nu crede tu că moare ea vreodată, 
Căci e ca umbra unei vieți eterne. 


are loc mai întâi contopirea cu natura, dizolvarea în inefabilul 
cosmic: 


Adormind de armonia 
Codrului batut de ganduri, 
Flori de tei deasupra noastra 
Or sa cada randuri, randuri. 


apoi singurătatea în doi infuzeaza suflet naturii: ,, Voința ei ş'a 
ta de se'mpreună, / Atunci e suflet în întreaga fire” — urmează 
sacralizarea iubirii: „Amorul meu este atât de sfânt / Cum nu 
mai e nimica în cer şi pe pământ”, suişul continuă spre 
confundarea cu divinitatea — unio mystica: 


Două inimi când se-mbină, 
Când confund pe tu cu eu 

E lumină din lumină, 
Dumnezeu din Dumnezeu. 


Iar, in final, se transcende în preludiul genezei, substituind 
pe creator: ,, /ngere! Suntem în mijlocul universului asemenea 
spiritului divin înainte de creaţie... acel spirit divin eram 
noi... Misterul divin suntem noi — noi în momentul acesta vom 
purta toată lumea în inimi... O jertfă infinită marelui spirit 
(ms. 2276 IT). 

Ca atare, pentru Eminescu confundarea in iubire insemna 
reinstituirea Ajunului, substituirea Unului premergätor crea- 
tiei, pentru a se transcende impasul fauririi unei lumi prada 
suferintei si mortii. In felul acesta, are loc extrema radicalizare 
a viziunii iubirii, a finalitätii ei ultime, inedită în lirica univer- 
sală. „Farmecul sfânt” eminescian constituie energia magică a 
inimii şi a spiritului care înaripează diada devenită monadă 
pentru saltul radical în Neînceputul creației. 

De observat că în parcursul metafizic al iubirii Eminescu 
urmăreşte un timp drumul platonician, adică suişul de la 
iubirea pentru frumosul fizic absolut din lumea sensibilă spre 
esenţa sa arhetipală cerească, realizându-se ,,Erosul divin” de 
care vorbeşte Diotima. Dar autorul Luceafărului depăşeşte 
acest parcurs: de la Dumnezeul creaţiei transcende la Primor- 
dialitatea dinaintea genezei, unde are loc împlinirea absolută 
a confundării în iubire. Prin iubire a fost făurită lumea, Unul 
voind să-şi creeze astfel un alter ego pentru a ieşi din singu- 
rătate, şi tot prin iubire se face drumul înapoi, în Preludiu, 
scurtcircuitându-se Creaţia, care a fost imperfectă. Dar nu mai 
este un act ontologic, ci axiologic. 


Armonia — complexitatea prozodică unită cu contopirea 
cosmică 


Precum am discutat în studiul Spațiul poetic eminescian 
(1982), armonia liricii lui Eminescu este foarte complexă şi de 
mare rafinament. Ea se desfăşoară în următoarele planuri care 
se intrică şi se armonizează între ele. Pe de o parte, prozodia 
savantă şi subtilă (,, Şi eu, eu sunt copilul nefericitei secte / Pa- 
truns de-adânca sete a formelor perfecte”), unită indistinct cu 

desävârsita logicä internä a ideatiei, armonizatä de la vers la 
vers, de la strofä la strofä. O altä componentä decisivä este con- 
stituită de melosul unic, inimitabil al versurilor, prin mäiastra 
fructificare a potențialului de cântare a graiului românesc. 
Adăugăm aici că, aşa cum a recunoscut încă Titu Maiorescu, o 
altă prioritate euristică eminesciană este crearea limbii noastre 
literare, şi anume, nu numai în forma ei cea mai melodioasă, 
dar şi cea mai expresivă. 

Pe de altă parte, în universul eminescian are loc armoni- 
zarea şi dincolo de interioritatea poemului, şi anume, cu 
exterioritatea, printr-o fenomenologie deosebit de ingenioasă: 
convertirea lăuntrică a lumii din afară, transformarea naturii 
materiale în substanță sufletească pură. Acest lucru are loc cu 
ajutorul unor mişcări — fie ale elementelor naturii, fie mişcări 
muzicale, fie ale luminii. De exemplu, în poezia Peste vârfuri, 
intervin mai întâi mişcări ale firii — ,, Peste vârfuri trece lună / 
Codru-si bate frunza lin” — continuate de sunetul cornului: 
„Dintre ramuri de arini / Melancolic cornul sună”; un exem- 
plu de intervenţie a unor mişcări luminoase este poezia Si 
dacă: 


Şi dacă norii deşi se duc, 
De iese-n luciu luna, 

E ca aminte să-mi aduc 
De tine-ntotdeauna. 


Într-un cuvânt, conjugarea acestor complexe procesuali- 
täti armonizatoare asigură liricii eminesciene acea fascinatie 
particulară, acel farmec continuu. Dar această magie nu se 
datorează numai melodicitatii şi concertului de armonizäri 
multiple prozodice şi cosmice, ci şi unui fapt cu finalitate 
ontologică: armonia este condiţia esențială, sine gua non, a 
fiintarii lumii formelor în ordine umană. Ca atare, sentimentul 
armoniei ne infuzează certitudinea existenţială. 


Muntele — matricea formatoare a culturii româneşti 


Contrar ideii conform căreia albia stilistică a culturii 
noastre ar fi spaţiul ondulat deal-vale, prin urmare un spaţiu 
şovăitor (Lucian Blaga, Spațiul mioritic), Eminescu postulează 

că sânul aprioric modelator al spiritualității româneşti este 
muntele, aflat prin destin în miezul țării, şi către care suie 
vertical balada Mioriței: „Este muntele tată al râurilor si al 
poporului nostru. Aceasta este cumpăna lui, cântarul cu care 
îşi cântăreşte patimile si faptele”... „Căci nu-s culori destule 
în lume să-nvesmânte / A munţilor Carpatici sublime idealuri”. 
Aşa cum se spune într-o doină, „acasă în suflet” românul 
înțelege în munţii lui: ,, Sus în vârful muntelui, / Unde-i drag 
sufletului”. Destinul eroului moldovean este cosmic: el pleacă 
de la orizontala planului terestru — şi apoi suie spre „munții 
mari”, de unde continuă spre „stelele făclii” — o noapte a reîn- 
ceputurilor feerice. 

Poezia Lume şi Geniu se petrece pe munţi, de unde magul 
nu vrea să coboare, de teama ca legea inaltarii să nu fie uitată 
de oameni. Prin urmare, autorul Luceafărului tine să reliefeze 
faptul fundamental că nu ezitarea, resemnarea, ci înălțarea, 
constituie gena noastră spirituală, matricea creativității româ- 
neşti. Acest lucru are loc mai ales în poezia lui Eminescu. 

Câteva exemple. Somnoroase păsărele pleacă de la polul 
pământesc, păsările, trece spre flori ale căror miresme se pierd 
în văzduh, apare apoi lebăda, simbol al cântului, al aripilor şi 
al misterului morții şi urmează ridicarea spre polul ceresc — 
„mândra lună”. Poezia Si dacă se deschide cu apropierea iu- 
bitei anunţată de bătaia ramurilor în geam şi se înalță spre 
doamna luminii nocturne, eliberată de sub nori. Pe lângă plo- 
pii fără sot pleacă de la contemplarea ferestrelor luminate, 
trece prin trei ordalii ale înveşnicirii unei iubirii venind 
samsaric din începuturi (,, O stea s-ar fi aprins”, „Ai fi trait în 
veci de veci”, „Acele zane ce străbat / Din timpurile vechi”) si 
sfârşeşte cu aprinderea candelei farmecului sfânt al iubirii. 
Dintre sute de catarge porneşte de asemenea de la polul teres- 
tru — alunecarea corăbiilor pe mare — suie spre zborul păsărilor 
migratoare, apoi către sfera idealurilor şi mai departe la 
altitudinea de neatins a gândurilor din cânturile poetului. 

În Povestea magului călător în stele se porneşte de la sfa- 
tul împărătesc, de pe pământ, suind spre munții ametitori, apoi 
într-o stea, iar, în final, dincolo de lumea noastră, unde se află 
geniul, acesta neapartinând lumii lui Dumnezeu. În Luceafă- 

rul, de la palatul împărătesc se suie spre astrul invocat şi, după 
încercările eşuate de a se uni cei doi poli — teluric-uranic, ur- 
mează zborul dincolo — atât de lumea empirică precum şi de 
cea cerească, spre increat, spre primordialitate. 

Amintim, dintre alte creaţii semnificative ca zbor ultim, 
istoria trecerii omului prin lume, întruchipată în piatră de 
Constantin Brâncuşi la Tg. Jiu, care se încheie în spirit astral — 
prin Coloana Nemărginirii — treaptă visată de Pasărea mă- 
iastră. 


Tragicul — sacrificarea umană a Fiintei 


În afară de tragicul suferinței — rănile materiei, sfâşierile 
inimii şi ale gândirii; al răului — distrugător al valorilor — ale 
vieţii, ale spiritului; şi tragicul morții — resimţit încă din prima 
tinerețe, odată cu Mortua est! şi marcând profund viziunea sa 
ontologică ulterioară, Eminescu adaugă două idei originale 
privind tragismul vieții omeneşti. Pe de o parte, în două poezii 
postume, Mureşanu şi O, stingă-se a vieții..., după ce se 
întreabă dacă viaţa noastră, „oricât de neagră ar fi ea, are vreo 
solie, vreun scop al mântuirii”, autorul Luceafărului îşi pune o 
altă întrebare profund tulburătoare: ,, Nu-njunghiem ființa 
pe-altarul omenirii? ”. 

Ce vrea să spună aici Eminescu? Dacă Martin Heidegger 
credea că omul este trimis de marea, necunoscuta Fiinţă să 
perfecteze viata — să fie „păstorul Fiinţei” — autorul Luceafaru- 
lui ridică ipoteza insolită, potrivit căreia Fiinţa este sacrificată 
de către modelul ontologic uman, ce pare a fi unicul — idee pe 
care nu o regăsim în sisteme de gândire anterioare. 

O a doua perspectivă a tragicului ontologic deschisă de 
Eminescu se află în postuma Bolnav în al meu suflet. Aici 
apare ideea condamnării poetului la a reveni ciclic pe toată 
istoria eternității în aceeaşi formulă nefastă de viaţă şi în ace- 
laşi moment spatio-temporal. Dacă pentru Friedrich Nietzsche 
eterna întoarcere era dorită, benefică, sortită, afirma el, celor 
care cred în viata, Eminescu împinge tragicul până la spaima 
unei fenomenologii sisifice funeste fără ieşire. 

Aşa fiind, în viziunea lui Eminescu omul nu este ființa 
unei singure morți, ca pentru Heidegger (Sein zum Tode), ci a 

unei morți repetate la infinit. Odată intrat în ordinea onto- 
logică, Fiinţa heideggeriană de dincolo ne joacă viaţa de-a 
moartea pe toată desfăşurarea eternității. 


Sacralizarea 


Alături de Pindar şi Friedrich Hölderlin, dar mai mult încă 
decât aceştia, Eminescu aplică atributul „sfânr” aproape 
exhaustiv elementelor naturii şi vieţii: pământul, luna, marea, 
izvoarele, munţii, soarele, stelele, raza zilei, tainele lumii, 
scrierile poeţilor evocati în Epigonii, geniile, cântul, teiul, 
ceasul primei întâlniri, iubirea, mormântul mamei, ora morții 
etc. Sacralizând lumea, geniul eminescian — străinul — îşi plä- 
tea la modul sublim faptul că a fost oaspete al lumii umane. 

lată cum se reflectă, în conştiinţa unor mari creatori, sa- 
cralitatea poetului însuşi: Ion Luca Caragiale scria: ,, Eminescu 
avea aerul unui sfânt tânăr coborât dintr-o veche icoană”. La 
rândul său, Octavian Goga: „Dacă ar fi trăit în vremi zbuciu- 
mate de paroxism religios, Eminescu ar fi fost beatificat”. lar 
Svetlana Paleologu-Matta îşi încheie inspirata carte Eminescu 
şi abisul ontologic cu cuvintele: „Sfântul nostru Eminescu”. 


Libertatea metafizică — depăşire a absolutului 


Cele două preocupări fundamentale de întotdeauna ale 
minții umane sunt autocunoasterea şi eliberarea din sistemul 
limitelor. Este vorba de libertatea metafizică. 

În gândirea universală, extreme ale eliberării sunt Nirvana 
şi Dao, adică, precum se afirmă în străvechea scriere indiană 
Samkyha-Karika, dincolo de „Existenţa care există” şi dincolo 
de „Existenţa care nu există”. Dar Eminescu adaugă încă o 
deschidere: nu numai dincolo de aporia fiintä/nefiintä, dar şi 
dincolo de orice ordine existențială care ar institui o lume, şi 
anume, în nelume, idee care apare în Archaeus. Şi este reve- 
lator faptul că fizica actuală cuantică admite existența unei 
antilumi, opusă protolumii noastre, astfel că viziunea lui 
Eminescu apare drept o anticipație ştiinţifică. Ca atare, pentru 
autorul Odei (în metru antic), eliberarea metafizică are loc prin 
extrema depăşire cu putință, dincolo de viata, murire şi nemu- 

rire — in anterioritatea absolută, abia întrezărită de mintea 
umana: 


Ah! Cum nu suntem pe cand 

Nici fiinta nu era nici nefiinta, 

Nimic cuprinzator, nimic cuprins. 

Nu era moarte, nemurire nu 

Si fara suflet rasufla in sine 

Un ce unic ce poate nici n-a fost. (s.n.) 


Prin urmare, dincolo de orice determinare, de orice 
datum, dincolo de posibil si imposibil, „intelectul eroic” al 
poetului, despre care vorbea Giordano Bruno, se aruncă în 
Marele Deschis printr-o cursă a eliberării care nu sfârşeşte 
niciodată, nici chiar în absolut, pentru că, scrie Eminescu, 
fiind oprire, limitare, „orice idee despre absolut este nega- 
tivă ” [...] absolutul este frate cu moartea”. Nu incremenirea 
înseamnă libertate, ci mişcarea eternă, depăşirea continuă, 
zborul neîncetat al intelectului. Uluitoare idee, când ştim că 
țelul suprem al minţii umane este absolutul. Este cea mai radi- 
cală deschidere, cea mai înaltă viziune a libertăţii metafizice. 


* 


Care a fost drumul suitor urmat Eminescu în aceasta de- 
pasire in mers continuu? 

Acest drum a început prin cânt, prin melodicitatea versu- 
lui, muzica fiind continuă depăşire a morții, datorită fenome- 
nologiei, în cele trei momente ce se condiţionează între ele: 
sunet, stingerea sunetului, naşterea noului sunet din energia 
sunetului care tocmai s-a stins. 

Treapta următoare a depăşirii a constat în transmutarea 
finitudinii materiale exterioare în spații de suflet, sufletul fiind 
unduire muzicală pură. Or, mişcarea muzicală este infinită, in- 
definită şi incaptabila. 

În continuare, are loc instituirea de prezenturi eterne 
poetice, care înseamnă salvarea momentelor sacre ale vieții de 
perisabilitate. Un alt moment eminescian al eliberării spiri- 
tuale este ridicarea la sublim a existenţei, a lumii, a lucrurilor, 
sublimul fiind „depăşire în mers făcută de intelectul uman”, 
aşa cum a recunoscut Kant. 

Finalmente, spiritul hyperionic constituie elanul, tensi- 
unea infinită a depăşirii nelimitate, zborul lui Hyperion către 
Demiurg fiind un preludiu al unei asemenea eliberări în suis 
fără răgaz, dincolo de spaţii şi timpi, dincolo de fire şi nefire, 
dincolo de începuturi. 


Instinctul metafizic. Esenţa frumuseții 


Adăugăm două concepte originale de sorginte emines- 
ciană: instinctul metafizic şi o definiție personală a frumuseţii. 
Spre deosebire de predispoziția metafizică, de care dispune 
orice om, instinctul metafizic din viziunea poetului este un act 
intuitiv al minții, o ,,fulguratie intelectuală”, concept de ase- 
menea eminescian, prin care cei aleşi au revelația privilegiată 
a unor adevăruri ultime, dincolo de văzul comun, aşa cum au 
fost cele relevate de Eminescu. 

Cât priveşte esența frumuseţii, Eminescu are o viziune cu 
totul aparte: el se întreabă „cum de nu s-a gândit nimeni” că 
nu proporţia de forme, „secţiunea de aur” din arta statuară a 
vechilor greci, prin urmare, nu imobilitatea, ci „proporția de 
mişcări”, armonia în desfăşurare constituie adevărata frumu- 
sete, aşa cum, adaugă poetul, are loc în ritualul dragostei — şi, 
desigur, în arta dansului. Prin urmare, armonia este concepută 
de Eminescu drept o stare muzicală, care, repetăm, este o 
continuă depăşire — alternativa clipei şi a stingerii clipei. 

Trebuie amintit de asemenea că Eminescu a formulat 
profeții despre modernitate, similare celor ale lui Friedrich 
Nietzsche şi Charles Baudelaire. Astfel, despre „moartea” lui 
Dumnezeu şi a marilor sisteme filozofice scrie: „E apus de 
zeitate $s'asfintire de idei... Nimeni soarele n-opreşte sa 
apuie-n murgul serii / Nimeni Dumnezeu s-apuie de pe cerul 
cugetării”. Si, mai ales, ideea din Memento mori — a univer- 
salei prăbuşiri în abis: 


Ştim de nu trăim pe-o lume, ce pe nesimţite cade? 
Poate că în văi de caos ne-am pierdut de mult... de mult. 


Am reunit aceste diverse revelații originare eminesciene 
sub termenul de spirit hyperionic, definind altitudinea cuge- 
tării eminesciene. 

Amintindu-ne cä Orfeu este zeu al ancestralitätii noastre, 
trebuie de spus că, prin magica sa armonie şi prin ideatia cu 
aripi suind din abisal pana in indefinitul dincolo, lirica lui 
Eminescu este prin excelență orficä, adică incantatorie şi 
inițiatică. 

Iniţierea are loc în misterul naturii geniului care este 
străin lumii umane, în misterul unicitätii noastre arheice în 
univers, în sensul suprem al iubirii care poartă în pregeneză, în 
neintelesul mister al tragicului, în misterul libertăţii metafizice 
ultime — aflată dincolo de absolut. La toate aceste probleme 
esenţiale Eminescu dă răspunsuri cu totul noi la extrema unde 
poate ajunge tensiunea gândirii. Cunoscutul filosof Ion 
Petrovici afirma: „Zborul filosofiei lui Eminescu capătă înde- 
obşte forma supremă a viziunii metafizice”. „Departele” lui 
Eminescu este cel mai departe: în viziunea Fiintei, a geniului, 
a iubirii, a tragicului, a zborului către eliberarea spirituală 
supremă. 


Résumé 
L’Heuristique éminescienne 


Notre étude veut relever les visions et les concepts créés et 
introduits pour la première fois dans la pensée poétique universelle 
par Eminescu. Ce sont ses originalités absolues. 

Pour Eminescu, le génie est une entité qui n’appartient pas a 
notre monde humain, il ne se trouve pas dans le plan de la création 
et, par conséquence, Dieu ne le reconnait pas, ne peut résoudre son 
chiffre. Le génie est pensée pure et, aprés la mort du corps qui lui 
fut imposé, il va créer un monde parallèle à celui de Dieu. Donc, 
dans la personnalité d’Eminescu existaient deux entités : le moi 
humain, et le soi transhumain. 

Eminescu identifie le principe éternel, l’identité ontologique, 
l’essence spirituelle de chaque homme en ce qu’il nomme l’arché. 
C’est l’entité éthérée douée de la plus haute vision et intuition 
intellectuelles. 

Unique est la construction de l’harmonie du poème chez 
Eminescu. D’une part, c’est la savante et subtile harmonie proso- 
dique et la logique interne ; d’autre part, la création d’une harmonie 
ontologique originelle : la transformation de l’espace extérieur en 

des espaces d'âme, en utilisant en ce but des mouvements des 
éléments de la nature, des mouvements musicaux ou lumineux. 

En ce qui concerne l’amour, pour Eminescu, c’est le rétablis- 
sement, par l’union du moi et toi, de l’antériorité absolue, la 
monade substituant la Divinité d’avant la Création, une conception 
radicale inédite. 

Pour Eminescu la matrice formative, l’apriorisme créateur 
de la culture roumaine, ce sont les montagnes situées au centre de 
notre pays et vers lesquels monte la balade Mioritza ; donc /'ascen- 
sion, la verticalité, et non l'horizontale ondulante, qui induirait 
hésitation et résignation. 

Le tragique dans la conception de notre poète, ce n’est pas 
seulement la souffrance et la mort, mais la perspective terrible de 
renaître toujours et toujours sur la trajectoire de l’éternité dans la 
même formule de vie funeste, avec les mêmes souffrances et la 
même mort. Une autre idée quant au tragique consiste en ce que 
l’existence humaine serait la seule dans l’univers et que, par consé- 
quence, ce sont nous, les hommes, qui sacrifions l’être sur l’autel 
du non-être. 

La liberté métaphysique suprême c’est le dépassement de 
l’antinomie étre/non-étre, et de toute formule ontologique qui 
constitue un monde. Cette liberté est atteinte par une tension de 
l’intellect héroïque qui ne finit jamais, dépasse même l’absolu, 
parce que l’absolu, affirme Eminescu, est «frère de la mort ». 
C’est la plus radicale conception de la liberté sur le plan de la 
philosophie universelle. 

Eminescu a créé le concept de l’intuition métaphysique, 
capable des plus révélatrices fulgurations intellectuelles concernant 
les vérités ultimes. 

Aussi, un nouveau concept relatif à la beauté : Eminescu 
affirme que la beauté ne consiste pas tant dans les formes sta- 
tuaires, donc qui se trouvent en repos, mais dans le mouvement des 
formes, comme il y a lieu dans le rituel de l’amour, dans la danse. 


P oetica 


O dimensiune reflexiva si ironica din 
versiunea genuina a Luceafarului eminescian 


Rodica MARIAN 


(rmarian@clicknet.ro) 


Ridiculizarea evidentă a „micului eu”! din variantele ge- 
nuine ale Luceafărului nu este chiar atât de surprinzătoare, de 
vreme ce „considerarea creației lui Eminescu din perspectiva 
comicului are deja vârsta unui secol”. Disproportia magnifică 
între măreția legii universale şi ambițiile deşarte ale indivi- 
dului degajă mărcile incontestabile ale ironiei: O lege-n veci 
va stăpâni / Si lumea şi atomul / Când omul prinde-a-mba- 
trâni / Se-ntinereşte omul // Şi numai tu durezi în vânt / Noroc 
şi idealuri / Când valuri află un mormânt / Urmează alte 
valuri. Si mai explicit, antinomia dintre legea inflexibilă a 


! În Dicţionarul Luceafărului eminescian, semnat de Rodica Marian 
şi Felicia Şerban, ediţia a II-a, Editura Ideea Europeană, Bucuresti, 2007, 
la p. 158 apare definiţia: „Micul eu = individualitatea umană (egocentrică), 
a cărei conştiinţă este redusă la limita unei vieţi şi care nu înţelege legea 
universală a veşnicei renaşteri”. 

> Fără îndoială că, dintre toate modurile comicului, satiric, parodic, 
grotesc, ironic şi umoristic (urmând clasificarea operată de către M. Popa, 
în Comicologia), cel dintâi este şi cel mai bine reprezentat în poezia lui 
Eminescu şi, poate, cel mai bine receptat de critica literară. Pagini substan- 
tiale îi sunt acordate de G. Călinescu, în capitolul Tehnica interioară 
(începând cu 7. Clasicismul gnomic şi, în mod special, 8. Invectiva) din 
Opera lui Mihai Eminescu (vol. I-V, 1934-1936) şi, de asemenea, obser- 
vatii preţioase despre laborioasa geneză a satirei eminesciene conţine 
articolul lui Perpessicius, publicat initial in Alte mențiuni de istoriografie 
literară şi folclor, vol. III, 1967, pentru a numi doar pe aceşti doi profunzi 
cunoscători ai manuscriselor. 

3 Toate citatele sunt din versiunea A, din ediţia textului integral aflată 
în anexa dicționarului amintit mai sus, iar versurile subliniate sunt aşa-nu- 
mitele relicte ale discursului demiurgic din prima formă a poemului, 

universului creat si dorintele märunte ale individului apare pe 
parcursul demonstraţiei, implicând o apostrofare în tonul 
ironic cel mai acut: E drept c-atärni de micul eu / Speranta si 
iubire / E drept că te gândeşti mereu / Că tu eşti numa-n fire. 
[...] E drept c-atarni de micul eu / Speranta şi durere / [...] // 
[Tu legi o lume de păreri / De soarta ta, de tine / Pare c-ai fi 
căzut din cer / Si cine ştie cine... 

În această primă formă genuină a poemului, numită de 
Perpessicius versiunea A, spaţiul textual al aşa-numitului 
discurs demiurgic este o dezbatere amplă (peste 100 de strofe), 
de o bogată substanță ideatică. Departe de a fi numai un 
bruion, o nebuloasă elucubratie poetică în jurul dezgustului de 
viata, cum credea A. Guillermou, această variantă fundamen- 
tează o adevărată lecție initiaticä, menită să expliciteze 
unitatea Universului şi legile acestuia, mai ales adevărul lumii 
create exprimat prin veşnicia ei. Totodată, acest fond reflexiv, 
enigmatic pentru mentalitatea europeană, se structurează într-un 
registru variat de argumente, coezive ca nucleu semantic 
profund, pentru a reliefa, în ultimă instanță, o majoră opoziție, 
cea între imaginea măruntă, egoistă şi neştiutoare a „micului 
eu” şi marile adevăruri ale Universului. Neînsemnata entitate 
nu se poate deosebi din curgerea eternă prin unicitatea per- 
soanei, entitatea umană este perpetuă ea însăşi în revenire, iar 
de această soartă se împărtăşesc în mod identic atât oamenii, 
cât şi soarele, luna ori stelele: Zadarnic lumea de păreri / 
S-arată trecătoare / Chiar soarele perind pe cer / Din nou 
s-ar naşte soare [...| Dacă tăria s-ar negri / De vijelii rebele / 
Si dacă stele-ar pieri / S-ar naşte iarăşi stele [...] Oricât de 
mare te socoti? Oricum să te asameni / Să piară oamenii cu 
toți / Veni-vor iarăşi oameni [...]. Chiar timpul şi existența 
însăşi a aştrilor, ca şi a speciei umane, au acelaşi destin, impe- 
netrabil, neverosimil însă pentru percepţia din perspectiva 
imediatului: Si-n orice clipă te întrebi / Unde e soare, lună / 
E-n orice clipă-ndeosebi / Şi-n toate împreună. Oricum, în 
esenţă, din lumea creată nu se poate scăpa: Zadarnic cauţi a 


identice ori foarte asemănătoare cu versurile rămase în versiunea definitivă 
a poemului Luceafărul. 

scăpa / Din lumea ta sărmana / Cand geana-ncepe-a läcrima / 
Se-nseninează geana, fiindcă lumea creată este veşnică in 
reluarea devenirii ei ciclice (conform filosofiei împărtăşite de 
Eminescu din Upanişadele antice). 

Se exersează, în mod deosebit, în variate exprimări, ideea 
fundamentală a înțelepciunii extrem orientale (upanişadice), 
cea privind marea şi tainica unitate a lumii, cu corelativul ei, 
veşnicia substanței lumii. Fără să insist acum asupra surselor 
din care Eminescu şi-a extras aceste idei, vizibil dominante în 
versiunea genuină a Luceafărului, din moment ce se extinde la 
100 de strofe (întreg textul definitiv are numai 98 strofe), mi 
se pare deosebit de relevant faptul că poetul este febril preocu- 
pat şi tulburat de aceste adevăruri: Căci stoluri cari sboară-n 
jos / Se-ntorc la anul stoluri // Tu iti atârni de micul eu / Spe- 
ranta şi durere / Te legi cu mii păreri de rău / De omul care 
piere // Tu crezi in stele şi în sorti / Ca-n basme-a tinereţii / 
Când viata biruie pe morţi / Şi moartea-i muma vieții. La o 
privire mai atentă, surprinde insistența, revenirea in volute, 
asupra organicei şi coagulatei logici a demonstrației, precum şi 
inventivitatea termenilor definitorii ai opoziției antrenate. Ima- 
ginea emblematică a antinomiilor ce izvorăsc din nestiinta şi 
îngustimea individualitätii are diferite expresii. Apare elocven- 
tă (reflectată şi în dicționarul menționat mai sus) modalitatea 
de descriere a ambițiilor deşarte ale „micului eu”, zădărnicia 
eforturilor sale, discrepanta ridicolä a ambițiilor sale de a-şi 
marca individualitatea față de tăvălugul legii veşnicei reîntoar- 
ceri: E drept c-atârni de micul eu / Speranta şi iubire / E drept 
că te gândeşti mereu / Că tu eşti numa-n fire. [...] E drept 
c-atârni de micul eu / Speranta şi durere / [...] // [Tu legi o 
lume de păreri / De soarta ta, de tine / Pare c-ai fi căzut din 
cer / Si cine ştie cine... [...] Ei îşi atârnă micul eu / De-a vie- 
tii lor durere / Se tin cu mii păreri de rău / De visul care piere. 

Condiţia omenească care-şi percepe propria-i determinare 
într-un mod atât de tragic este descrisă în registre alternante, 
când în perspectivă derizorie, când în viziune dramatică. Ast- 
fel, spiritul persiflator devine o faţă a tragicului, atestând actu- 
alitatea conceptului antic despre fenomenul comic, concepția 
originii comune a tragediei şi a comediei, altfel spus paradoxa- 

la intalnire, la limita, a celor douä concepte. Aceste conside- 
ratii pertinente nu sunt deloc inactuale, conturate de ideea 
coordonatoare a fondului tragic, neasumat, care capata apa- 
renta, mult mai suportabila si dezangajanta, a comicului. Pe de 
alta parte, caracterul „neconcludent” al comicului, aparținând 
partial artei, partial vieţii, adică dependența comicului de 
expresie şi context, de intertextualitate şi, nu în ultimul rând, 
de disponibilitatea interpretului este un adevăr uşor verificabil. 
Într-o bună măsură se poate astfel justifica şi afirmaţia că 
soliditatea ancorării în opera lui Eminescu a dimensiunii 
comice se datorează viziunii fundamental tragice, dublată de o 
constantă gândire sceptică, acea „filosofie primară”, cum o 
numeşte Alain Guillermou în Geneza interioară a poeziilor lui 
Eminescu, comentând Cugetările sărmanului Dionis. 

Aspectul de ironie directă al exemplelor din variantele 
Luceafărului este mai puţin afin cu absurdul coerent în nega- 
tivitate de tipul definiției bergsoniene (,,la mécanique plaquée 
sur du vivant”), cât reprezintă conştiinţa că îi putem arăta vieții 
că suntem în stare să o demascăm, să facem din ea o jucărie, 
să ne dovedim astfel suveranitatea spiritului. Romanticii vor 
numi această virtuozitate ironie, şi o vor înrudi cu poezia.. k 

„Chiar moartea însăşi e-o părere / Si un visternic de vieți” 
este poate adevărul spus cinic, cum s-ar putea interpreta conți- 
nutul ideatic al versurilor, pe urmele lui Sebastian Drăgulă- 
nescu, ştiut fiind că vesnicia substanței lumii, ca fundament 
filosofic, însuşită cu fascinatie de Eminescu din brahmanism, 
corelativä cu legea vesnicei reîntoarceri, căreia gânditorul i-a 
dat şi formele poetice ale imposibilității morții (definitive), a 
fost atât de exersată ca idee profundă încă din variantele la 
Mortua est! până la variantele atât de neexploatate în exegeză 
şi ale Luceafărului. 

Din întinsa dezbatere filozofică a versiunii genuine a poe- 
mului Luceafărul au rămas în textul publicat de poet numai 


* Albert Béguin, Sufletul romantic si visul, Editura Univers, Bucu- 
reşti, 1970, p. 61. 

5 Sebastian Drăgulănescu, teza de doctorat intitulată Strategii ale 
comicului în creația lui Mihai Eminescu, susținută la laşi în 2007, sub 
conducerea dr. prof. univ. Dumitru Irimia. 

trei distihuri: Chiar soarele pierind pe cer / Din nou s-ar naste 
soare; / Să piară oamenii cu toţi / Veni-vor iarăşi oameni; 
Când valuri află un mormânt / Urmează alte valuri. Versurile 
rămase sunt însă suficiente pentru a sugera unitatea, veşnicia 
şi ciclicitatea existenţei Universului. Ideea care se opune aces- 
numit tema „micului eu”, a dispărut însă cu desăvârşire din 
textul antum. Existenţa în registru ironic şi opozitiv a acestei 
teme este însă importantă pentru substanța ideatică a poemului 
şi analiza ei devine necesară şi semnificativă. 


Abstract 
Ironical and philosophical aspects in the earliest version of 
Eminescu’s Luceafarul 


In the earliest version of Luceafarul (only existing in manu- 
script form), a substantial philosophical debate unfolds over the 
creation of the Universe and the description of its implacable laws. 
Eminescu’s preference goes towards reflection on the eternity of the 
world, an idea frequently referred to in various forms: O lege-n veci 
va stăpâni / Si lumea si atomul / Cand omul prinde-a-mbatrani / 
Se-ntinereste omul // Si numai tu durezi in vant / Noroc si idealuri / 
Cand valuri află un mormânt / Urmează alte valuri. When 
contrasted with this philosophical theme, any trivial concern over 
“the petty ego” is rendered ridiculous, which becomes obvious in the 
ironical tone of Eminescu's lines: E drept c-atârni de micul eu / 
Speranta şi iubire / E drept că te gândeşti mereu / Că tu eşti numa-n 
fire. [...] E drept c-atârni de micul eu / Speranta şi durere / [...] // 
[Tu legi o lume de păreri / De soarta ta, de tine / Pare c-ai fi căzut 
din cer / Si cine ştie cine... Of all the philosophical debate present in 
the earliest version of Luceafărul, the published version only 
preserves six lines: Chiar soarele pierind pe cer / Din nou s-ar naste 
soare / Să piară oamenii cu toţi / Veni-vor iarăşi oameni / Cand 
valuri află un mormânt / Urmează alte valuri. The theme of “the 
petty ego” is entirely abandoned in the final version of Luceafărul. It 
is, however, important and significant that in the earlier versions of 
the poem this theme was related to the major theme of the laws of 


the Universe. 


Ambivalenta tiparelor clasice 


Amalia DRAGULANESCU 
(amalita004@yahoo.com) 


Înţelegând termenul de tipar, după unii arhetip, într-un 
sens estetic, de matrice artistică, de construcţie în genere sta- 
bilă, însă cu oportunităţi de modificare a structurilor (literare) 
incluse, acesta poate îngloba, în principal, semnificaţia sa 
platoniciană metafizică, în mare măsură, pe aceea de model 
larg cultural şi, minimal, conceptul psihanalitic şi antropologic 
provenind, în speţă, de la C. G. Jung. Cel mai frecvent s-a în- 
cercat perceperea operei eminesciene din punctul de vedere al 
temelor şi motivelor, însă tematologia opera o reductie la anu- 
mite scheme, decupând uneori în mod aleatoriu particulele 
esenţiale, ducând la unele scindări artificiale între nucleele 
semnificative găsite şi întregul operei. Arhetipurile la care 
facem referire nu rămân însă la dimensiunea de schelet, ci 
primesc, diacronic şi dinamic, diverse atribute care le permit 
să se dezvolte sau să regreseze organic. Pentru a percepe mai 
uşor semnificaţiile acordate acestui termen, este de ajuns vi- 
zualizarea tiparului/arhetipului precum o matrice, o albie a 
unui râu, care se menţine aceeaşi în linii mari, dar primeşte 
nenumărate meandre pe parcursul timpului. De pildă, figura 
lui Ulisse a căpătat multiple însuşiri literare, de la Homer până 
la James Joyce, însă chiar modernii cei mai temerari, oricâte 
transformări ar opera asupra acestui chip literar, nu sunt 
capabili să distrugă tiparul, adică amprenta recognoscibilă în 
orice timp a acestui personaj. Un alt exemplu la îndemână ar 
consta în faptul că Northrop Frye vedea în Biblie, Cartea 
Cärtilor, unul din marile coduri ale literaturii europene, din 
care au apărut toate celelalte cărți. 

Abordarea adecvata a operei eminesciene trebuie sa fie, 
pana la un punct, una din perspectiva henologicä, o sintezä in 
spirit originar eminescian, a unificării finale într-un tot, fara de 
care înțelegerea armoniei eminesciene s-ar cantona în aspecte 
parţiale şi simplificatoare. De asemenea, termenul para-digmă 
cuprinde, la origine, nu ideea unui univers închis, static, după 
cum s-ar putea crede, ci pluralitatea unor aspecte incluse în 
acelaşi loc comun, într-o structură figurativă, de tip „evantai”; 
cu alte cuvinte este pertinentă definiţia — paradigm = a typical 
example, pattern, or model of something; origin: via late Latin 
from Greek paradeigma, from paradeiknunai ‘show side by 
side”!; „Socrate mărturiseşte că perspectiva de a atribui o for- 
mă sau un prototip (paradigma) fiecărui element existent îl 
tulbură şi îi dă senzaţia că alunecă într-o prăpastie de vorbe 
goale. Explicaţia implicită sugerată de Socrate este că ase- 
menea lucruri nedemne nu sunt decât accidente, exemplare 
ratate, imperfecte, ale formelor ideale”?. Paradigma ar fi, aşa- 
dar, o construcție mentală larg acceptată, care oferă unei 
comunităţi sau unei societăți, pe o perioadă îndelungată, baza 
pentru crearea unei identități de sine. 

Dacă tiparul pare a fi o supra-multime pentru paradigme, 
în ceea ce priveşte arhetipurile, lucrurile sunt mai bine con- 
turate. „O operă arhetipală”, consideră Corin Braga, „este o 
operă în care se regăseşte un scenariu cuantificabil, ce poate fi 
identificat în opere similare, alcătuind un fel de osatură, un 
tipar genetic al întregului grup de opere”?. Cu toate că este un 
concept foarte vechi, originar de la Platon şi de la Filon din 
Alexandria, suscită anumite reticente din partea unor critici şi 
unele idiosincrazii; „totuşi, deşi aceste obiecții şi critici sunt 
valide, este păcat ca ele să ducă la îngroparea unui termen cu 
un potențial conceptual şi ideatic mult mai bogat şi mai vene- 
rabil decât unele dintre evoluţiile şi derapajele sale ulteri- 


| * Concise Oxford Dictionary, Oxford University Press, 2009, p. 
1033. 

> Corin Braga, De la arhetip la anarhetip, Editura Polirom, Iasi, 
2006, p. 277. 

? Ibidem, p. 275. 

oare”. Revenind întotdeauna la M. Eliade, ca reper al acestui 
domeniu, trebuie rememorat că „[...] memoria populară reține 
cu greutate evenimentele individuale, figurile autentice. Ea 
funcționează prin intermediul unor structuri diferite; categorii 
în loc de evenimente, arhetipuri în loc de personaje istorice”; 
mai explicit: „E, într-un cuvânt, refuzul omului arhaic de a se 
accepta ca fiinţă istorică, refuzul său de a acorda valoare 
memoriei şi prin urmare evenimentelor neobişnuite (adică fără 
model arhetipal) care constituie, de fapt, durata concretă”. 
Deoarece ne interesează mai putin componenta psiholo- 
gică a arhetipurilor, aflată în ultimul timp într-un fel de proces 
de inflație conceptuală, cât mai ales latura estetică în autono- 
mia ei, este necesar să acceptăm că arhetipurile reprezintă, de 
fapt, substantializäri ale unor scheme. Din punct de vedere eti- 
mologic, termenul arhetip se compune din arhi, apxn (început, 
punct de plecare, principiu, substanță primă) şi din tipos, 
tonoc (formă, figură, tip, model). Încă o dată, criticul Corin 
Braga insistă asupra faptului că arhetipul desemnează, aşadar, 
tiparele (atât în ordine cronologică, cât şi logică) unor serii de 
fenomene. Un aspect determinant este acela că „în accepţia 
metafizică arhetipul este o esenţă (ovoia) ontologică. Desi in- 
tra în relaţie cu categoriile rațiunii (vonta), arhetipul nu poate 
fi redus la o existență subiectivă, el este funciar o prezență 
obiectivă, de dincolo de ființa umană”“. De pildă, începând cu 
filosofii ionieni şi până în zilele noastre, focul, apa, pământul 
şi aerul au constituit aproape o grilă de percepţie care con- 
duce, în mod invariabil, spre constituirea aceluiaşi limbaj de 
simboluri. Multitudinea definiţiilor subliniază faptul că „un 
arhetip e o figură, fie ea demon, om sau proces, care se repetă 
în cursul istoriei înseşi, oriunde fantezia creatoare se manifestă 
plenar”. Mai mult, criticul Constantin Ciopraga conferă noti- 


4 Ibidem, p. 277. 
5 Mircea Eliade, Eseuri. Mitul eternei reîntoarceri. Mituri, vise si 
mistere, Editura Ştiinţifică, Bucureşti, 1981, p. 41. 
$ Corin Braga, 10 studii de arhetipologie, Editura Dacia, Cluj-Na- 
poca, 1999,p.7. 
C. Ciopraga, Poezia lui Mihai Eminescu. Arhetipuri şi metafore 
fundamentale, Junimea, laşi, 1999, p. 9. 


Poetica 155 


unii de arhetip un surplus de sens, anume acela de hipertip, 
pentru a statua importanta acestuia in contextul mentionat. 
Relativ recent a apärut, complementar si opozant totodatä, 
termenul de anarhetip, care „implică activitatea unui mimesis 
anarhic, ce refuzä conformitatea cu tipurile ideale si produce 
entitäti fortuite si ireductibile, singulare, o galerie de mon- 
stri”#. Dacă vom clarifica etimologia, termenul anarhetip este 
compus din trei cuvinte grecesti: particula privativa a, an (a-, 
fara, anti, contra) plus arkhaios (vechi, originar, prim) sau 
arhé (inceput, origine) plus typos (tip, model). Doua cate 
doua, aceste radacini grecesti sunt deja prezente in conceptele 
de anarhie (an plus verbul arkhein, a comanda, a conduce) si 
de arhetip (model originar, tip prim). Anarhetipul ar fi, asadar, 
după modul cum vrem să combinäm cele trei cuvinte, fie un 
„model anarhic”, fie un „antiarhetip”. Cu toate acestea, anar- 
hetipul nu are aceeaşi forță de determinare a structurilor 
literare ca arhetipul: „Desigur, opoziția aici nu este între real şi 
virtual, atât arhetipul, cât şi anarhetipul având aceeaşi realitate, 
ceea ce le deosebeşte fiind faptul că unul are un nucleu organi- 
zator central, ca un sistem solar configurat în jurul unei stele, 
în timp ce al doilea este difuz şi lipsit de centru, ca un praf 
galactic care fie deocamdată nu s-a coagulat într-un sistem 
solar, fie a rezultat în urma exploziei unei supernove”’. Astfel 
de opere literare ar fi 1001 de nopți, Alice în Tara Minunilor, 
Micromegas al lui Voltaire, Manuscrisul de la Saragosa de 
Jan Potocki, Sotronul lui Boris Vian şi altele, precum scrierile 
lui Lucian din Samosata, Petronius, Aristofan, Rabelais, Swift. 
În acest sens, încercăm să ne apropiem de spiritul autentic 
eminescian (țelul secret al oricărui exeget al scriitorului), înte- 
meiat pe armonia celor patru elemente fundamentale, în sensul 
larg al cuvântului, în configurările implicite ale acestora din 
clasicitate până la scrierile analizate. Există trei compartimente 
principale ale surselor tiparelor primordiale la Eminescu: 1. 
aplecarea acestuia către mitologie; 2. mai specific, se poate 


8 Corin Braga, De la arhetip la anarhetip, Editura Polirom, Iasi, 
2006, p. 278. 
” Idem. 

face un demers comparatist minimal, oarecum colateral, re- 
feritor la prezenta unor paradigme comune cu autori antici 
(greci); 3. se poate realiza un alt tip de demers, un compara- 
tism intertextual gradual, urmärind cronologic tocmai textele 
eminesciene care contin proteic acelasi tipar ideatic, ce se 
dezvoltä pe parcurs si capätä valente noi. Pe de alta parte, 
înțelegem termenii clasicism-clasicitate mai ales în acceptiune 
supra-istorică, dat fiind faptul că nu pot fi anulate determi- 
nările strict istorice, care revelă mai precis cealaltă pereche, 
clasicism-clasicizare, acestea din urmă incluse şi inerente. 
Ambivalenta tiparelor clasice la Eminescu ar însemna, aşadar, 
transgresarea valorilor estetice anterioare şi transfigurarea 
acestora în manieră proprie, la rândul ei continuată de scriitori 
ulteriori precum T. Arghezi, I. Barbu, L. Blaga ş. a. Apelăm in 
acest context la considerațiile criticului Mircea Braga pentru a 
sesiza mai bine resorturile termenului c/asic (şi în ceea ce îl 
priveşte pe Eminescu): „Începând cu primele decenii ale 
secolului al XX-lea, înţelegerea conceptului de tradiție aplicat 
artei a cunoscut unele necesare nuantäri (...). A contribuit la 
aceasta, fără îndoială, nu numai deschiderea artei naționale 
spre un orizont al universalitätii, dar mai ales posibilitatea ra- 
portării creației la un moment al propriei clasicitati, stabilizat 
prin operele romantice şi, apoi, realiste, ale precedentului 
veac”. 

Încă o dată, tiparele fundamentale la Eminescu fac parte 
dintr-un întreg unitar, în sensul că micro-elementele (sau în 
alți termeni, motivele) se întrepătrund, demonstrând faptul că 
în paradigma viatä-moarte la acest scriitor, primul termen este 
mai accentuat, depăşind antinomia respectivă în scenariu 
elpidian, cum ar spune Vladimir Jankélévich, adică animat de 
speranţa reînvierii. Între viziunea pesimistă, exaltată de către 
majoritatea criticilor, şi un suflu vital (optimist), care străbate 
întreaga sa creaţie, înclinăm către a doua perspectivă, neafir- 
mând, desigur, implicit, că Eminescu este un poet optimist în 
sine, ci că îi este proprie o atitudine senină, deschisă către 
toate posibilitățile de manifestare universale, atitudine moş- 


10 Mircea Braga, Măştile căutării de sine, Editura Academiei Române, 
Bucureşti, 2008, p. 69. 

tenitä, in spetä, de la clasici. Insusi radicalismul critic al 
poetului, in Scrisori ca si in articolele politice din ,,Timpul” 
sau de aiurea, in pofida tonului sceptic, nu este altceva decat o 
atitudine pozitiv-transformistä, o vointä de a schimba datele 
prezentului, in speranta unui mai bine, posibil in viitor, situare 
activa fata de existentä, exclusä pesimistului structural. Ca si 
G. Bacovia, Eminescu a fost un veritabil luptător, „cauza pier- 
dută”, cum singur o numeşte, fiind „singura adevărată”, iar 
poezia, lipsită de iluzia de a schimba în lume fie şi „un fir de 
păr”, rămâne, până la capăt, o religie. 

În viziunea noţiunilor vehiculate anterior, al unui oarecare 
echilibru de forte între arhetipuri şi anarhetipul rezultat din 
ele, observăm că scrierile eminesciene, cu multiplele lor fațete, 
de la romantism (mai timpuriu sau mai târziu) până la (afirmă 
unii mai temerari) postmodernism, provin în principal dintr-o 
gândire artistică fundamentată pe fipare clasice, deci din 
„mantia” clasicismului. Rămâne de văzut în ce măsură aceste 
tipare alunecă încet către anarhetip, în cadrul operei emi- 
nesciene, acest lucru fiind analizat în cele ce urmează. 

Este prea-cunoscut faptul că marea, aparținând paradig- 
mei apă, este cel mai important izvor al inspirației eminesci- 
ene, şi că ea a copleşit deseori toate celelalte reprezentări. Se 
accentuează însă excesiv, probabil în virtutea unei percepții de 
tip cantitativ, aspectul distructiv sau eschatologic al acestei 
stihii. Aceasta este însă motorul, şi în sens etimologic, datorită 
căruia este depăşită antinomia inițială a morții care succede la 
viață. În altă terminologie, palingenesică, de înviere eternă, 
moartea şi viața sunt parțial sinonime cu noțiunile cădere şi 
mărire, mai pregnant relationate cu imaginarul antic. Intere- 
sează, în situare diacronică, astfel de reverberatii de semnifi- 
care provenind încă de la Dimitrie Cantemir: „În această 
privință, paleta sa este una din cele mai bogate ale literaturii 
noastre, mergând de la realismul observaţiei incisive, carica- 
turale, până la marea viziune apocaliptică. Pe o scară atât de 
largă a imagisticii, numai Eminescu îl va întrece in 
intensitate”! Marea este o sinteză a valurilor (care cad si se 


n Edgar Papu, Din clasicii noştri, Editura Eminescu, Bucureşti, 
1977, p. 30. 

înalță), moartea şi viata, mărirea şi căderea fiind ilustrarea, pe 
scurt, chiar a creaţiei eminesciene. 

Adesea, marea, ca tipar principal de gândire artistică, din 
care izvorăsc toate şi în care se revarsă toate, include unele 
aspecte metonimice în care se încadrează lacul şi izvorul. 
Despre lac s-a dezbătut îndeajuns în critica eminesciană, încât 
să putem lăsa deoparte implicaţiile arhetipale, erotic/materne 
pe care le deţine, spre deosebire de mare, care are conotații ori 
preponderent incluzive, ori exclusiv destructive; niciodată 
lacul, spre deosebire de mare, nu va avea la Eminescu semnifi- 
catii negative. lată cum, anarhetipal vorbind, lacul, deşi limitat 
la propriu, construieşte un micro-univers chiar mai bogat decât 
al mării, deoarece el ocroteşte iubirea, căpătând astfel un 
ascendent valoric, cu toate că marea este mai încăpătoare din 
alte puncte de vedere. Versuri din alte variante ale poeziei 
Lacul din ciclul veronian stau mărturie că lacul a fost văzut de 
poet precum un microunivers în care se răsfrânge universul cel 
mare: „Să plutim cuprinşi de farmec / Peste noi în ceruri lună / 
Vântu-n trestii lin foşnească / Undoioasa apă sună”, şi cores- 
pondentul versului initial, sugestiv, dintr-o variantă la Calin 
Nebunul: „Lângă lacul cel albastru înstelat cu nuferi mari / 
Printre trestii auroase ce se leagăn solitari”. Este de subliniat 
în mod special acest dialog cosmic între lac — ceruri — lună 
vânt — apă, care ar putea fi numit sin-elementaritate. Izvorul, 
în schimb, rămâne totuşi un element parţial, fiindcă acoperă 
doar începutul, originarul (arhetipalul), pe când marea cople- 
şeşte prin semnificaţii ale finitudinii. Într-un anume fel, izvorul 
se dezvoltă poetic doar într-un singur sens, unul amplu, de- 
sigur, al cugetării atotcuprinzătoare, însă marea este cea care îl 
asimilează, în cele din urmă, în toate sensurile. 

De fapt, toate cele patru tipare se pot afla sub imperiul 
măririi şi căderii, inclusiv lumina (variantă a văzduhului), şi 
contra-partea ei, umbra; pământul care poate creşte şi descreş- 
te (precum luna), dar şi focul, în ipostaza specific eminesciană, 
pasărea Phoenix, care piere pentru a reînvia. 

Focul, deşi mai putin prezent în opera eminesciană, este 
regăsit în încarnarea mito-poetică a păsării Phoenix, simbol al 
unei entități, fie persoană, fie spirit abstract care, împotriva 

oricäror determinäri ostile din realitatea imanenta, se inalta 
fara efort in lumea transcendentä, in etern. Este cazul geniului 
creator, al Luceafărului, al protagonistului din Odă (in metru 
antic) sau al diverselor întruchipări ale eului liric eminescian. 
În cel mai înalt grad, focul este asociat cu geniul, atât datorită 
inspiraţiei creatoare insuflate ființei poetice, cât şi puterii 
cugetärii, care o propulsează către sferele celeste. Dacă focul 
din privirea lui Hyperion era de tip arhetipal, numai iubirea 
poate fi situată în contra-pondere, pentru că este la fel cu 
acesta, adică o combustie ori pătimaşă, ori la rândul ei cre- 
atoare. Numeroasele reprezentări ale păsării din scrierile 
eminesciene sunt corporalizări ale arderii interioare, dar şi 
simboluri ale elanurilor artistice ale scriitorului. Ultima strofă 
din varianta Un Phoenix e o pasăre-n vechime este emble- 
matică în acest sens: „Dar din cenuşă reînvie iară, / Minune 
scumpă-a lumii acesteia. / El moare azi în forma-i, dar ideea / 
Chiar şi de vrea nu poate să mai moară”. Pe de altă parte, 
îngerul constituie şi el o manifestare a entuziasmului divin, în 
sens etimologic, cu alte cuvinte, a impregnării de focul ceresc. 
De aceea, îngerul şi demonul sunt doar fata şi reversul 
aceleiaşi medalii (deşi majoritatea studiilor nu observă decât o 
suficientă antinomie), deoarece au atribute în special pre-creş- 
tine, iar într-un final se contopesc. Nu mai este cazul să amin- 
tim că aceste două esențe sunt veşnice, aidoma păsării 
Phoenix. Chipul Phoenixului este înzestrat, în mod special, cu 
atribute legate de vechime, adică referitoare la statornicia, 
perenitatea actului artistic, dincolo de valurile duratei profane. 
Credem că vechimea este cel mai important factor temporal 
eminescian: ea surprinde atât durata, relationatä cu vesnicia, 
cât şi aspectele valorice legate de unele momente importante 
din cuprinsul ei, astfel încât înseamnă o închidere şi o deschi- 
dere în acelaşi timp. Însăşi creaţia eminesciană se supune 
acestei noțiuni, a vechimii, fiind precum o crisalidă încrustată 
într-o piatră transparentă: aparent încremenită în timpul ei, 
însă aşteptând mereu exegetul care să-i confere noi valenţe de 
receptare. 

Mai eliberată de contingent, încă o dată, lumina ne amin- 
teşte de apolinicul eminescian, nu înțeles neapărat ca efigie, ci 

ca seninătate interioară. (Să nu uităm că Apollo purta pe 
umeri, la origine, un alb şi-un negru corb.) Umbra de tip 
romantic se aşterne doar ca să potenteze, în spiritul lui Blaga, 
lumina, iar umbrele/,,zona minus” a creaţiei eminesciene, în 
adâncimea lor, nu vin decât să întregească imaginea „omului 
deplin”, cum îl înţelege C. Noica. Aşadar, cât priveşte lumina, 
manifestare şi rezultat al focului, participând însă esentele su- 
perioare, este de departe cea mai cunoscută paradigmă, subor- 
donată apolinicului, seninätätii eminesciene. Există totuşi 
unele aspecte mai putin relevate, cum ar fi, pe lângă îndelung 
comentata lumină de lună, o lume solară, regăsită îndeosebi în 
proza eminesciană. 

Referitor la umbră, numeroşi critici s-au ocupat de acest 
motiv, dar şi aici există particularităţi ce depăşesc semnificativ 
şi estetic facila încadrare didactică. Într-un amplu studiu al 
criticului literar Irina Andone se face o demonstraţie relativ la 
faptul că umbra este, în fapt, la Eminescu, o „dezvoltare lirica 
a luminii”. Pornindu-se de la un poem eminescian, se eviden- 
tiazä următoarele: „În Scrisoarea I, în versul Umbra celor 
nefăcute nu-ncepuse-a se desface, cuvântul umbra, prin uni- 
versul de idei în care se situează geneza, trebuie asociat 
sensului de “prototip”, de ‘schemă esenţială a lucrurilor”. (...) 
Umbra, absorbită de întuneric, chemată la el ca element con- 
gener, devine punctul luminos de opoziţie, piscul de lumină al 
creaţiei. (...) Simbolic, umbra devine, din imagine întunecată 
a unui colt de natură, o misterioasă non-persoana, o voință as- 
cunsă, manifestată luminos (numinos) în formele materiei 
opace” ”. 

Cert este că disputa antinomiilor a fost excesiv discutată 
şi supralicitată, fiindcă la Eminescu nu reprezintă un scop în 
sine, ci în mod frecvent găsim ,,solutionarea” acestor antinomii 
prin conciliere, prin ambiguitatea intenționată, prin ambiva- 
lentä: demonul nu participă fätis la lupta împotriva îngerului, 
ci este un fârtat bun al chipului angelic (în sens larg, nu neapă- 
rat în sens bogomilic); tiranul (etimologic) este un spirit supe- 


12 Trina Andone, „Farmec dureros”. Poetica eminesciană a contra- 
riilor, Editura Cronica, laşi, 2002, p. 44-45. 

rior, pătruns de compasiune; umbrele nu oculteazä lumina de 
lună, de pildă, ci îi sporesc frumuseţea şi taina, cum ar spune 
Blaga; iar iubita/iubirea nu trebuie văzută exclusiv din perspec- 
tivă misogină, ea este un eter subtil, între cosmos şi mundan. 
Lumina însăşi întruchipează o devenire (vezi La Steaua), 
deoarece provine din clarul de lună, din haloul solar şi din 
strălucirea stelelor. Pe de altă parte, este de fapt lumina interi- 
oară a omului, limita vizibilă a unor valori sufleteşti, perce- 
pând în mod desăvârşit mişcarea proprie universului. De 
altminteri, iubirea este pentru poet o lumină inefabilă, a gene- 
zei reînnoite, şi izvor neîntrerupt de inaltari şi căderi. 

Geea, zeiţa căreia, în tradiția sacră, îi este sacrificat totul, 
încetează să mai fie, la Eminescu, o astfel de entitate şi devine 
un simbol unificator, integrator al tuturor elementelor şi 
fiinţelor zămislite din ea, oarecum în sensul veterotestamentar. 
Altădată, distrugerea şi re-construirea consecutivă a lumilor se 
numea ek-pyrosis. În textele eminesciene, reprezentările apo- 
caliptice sunt contrabalansate de viziunile referitoare la 
resurectia naturii. La început devoratoare a tuturor ființelor vii, 
muma-pământ se preschimbă în născătoarea multiplelor forme 
de viaţă care iau, pe rând, chipul arborilor, al muntelui, al in- 
sectelor, al florilor, al pulberei, în cele din urmă, mântuitoare 
(„Peste toate o lopată de tärânä se depune”). În alt context, 
iarba, cea mai intim legată de pământ, apare emblematic în 
versurile „Ci trăieşte, chinuieste / Şi de toate patimeste / S-ai 
s-auzi cum iarba creşte” — aici, expresiile sententioase de 
rezonanță folclorică, transpuse în versuri culte, desfăşoară o 
viziune multiplă, aşa cum se întâmplă, la modul condensat, în 
micropoemele de sorginte japoneză, de exemplu. Ele pot fi 
înțelese în cel putin trei feluri: mai întâi de toate, exprimă o 
legătură aproape cauzală între trăirea obişnuită a grijilor vieții 
şi acutizarea lor, care duce la trăirea ulterioară compensatorie 
şi cu intensitate a lucrurilor frumoase (ş-ai s-auzi cum iarba 
creşte), pe de altă parte, există un paralelism între suferinţa 
omului şi, antinomic, indiferența naturii, ori, dacă există vreo 
legătură între cele două, natura empatizând oarecum cu omul, 
şi în special la Eminescu, dându-i alinare; în cele din urmă, 
tripla subliniere a termenilor care se aplică la viață — vietuire 

(a trai, a chinui, a pătimi) creează o repetiție semantică pro- 
gresivă şi, încă o dată, întărirea ideii de desertaciune, al cărei 
efect este inevitabil, pieirea omului, toate încadrate într-o 
splendidă imagine eufemistică, ambivalentă, a morţii ca re- 
paos contemplativ, făcând aluzie la simbolica din Ecclesiast, 
la care poetul trimite direct în alte locuri. 

Deci tiparul de gândire invocat, carpe diem, nu poate fi 
echilibrat decât de către cealaltă paradigmă, vanitas vanitatem, 
devenind deodată şi paradoxal, echivalente. Vasile Rusu afir- 
mă: „Măsură a spațiului şi a timpului, iarba înseamnă, deci, şi 
o măsură a vieţii, călătoria ei încununându-se într-un motiv 
literar de mare adâncime simbolică” 5. Cele trei versuri sunt 
Ecclesiastul nostru eminescian, în ton minor, însă de aleasă 
pătrundere şi de mare încărcătură ideatică şi emoţională. Din- 
colo de faptul că pământul//lutul, ca tipar primordial luat în 
sine putând îngloba toate celelalte trei elemente (apa, aerul, 
focul), semnifică mai ales locul de origine şi, în aceeaşi mă- 
sură, de odihnă al omului, încununarea creaţiei divine, pulbere 
asupra căreia s-a pogorât duhul: ,,Toate-s praf... lumea-i cum 
este... şi ca dânsa suntem noi”. Mai adaugă Corin Braga în 
„Observator cultural” (în numărul 578 din 10 iunie 2011) ur- 
mătoarele lucruri pe care le parafrazăm: fragmente, meteoriți, 
asteroizi, rămăşiţe de scene, imagini, simboluri, miteme — 
toate acestea alcătuiesc un nor figurativ ce copleşesc amintirea 
astrului arhetipal. În gândirea artistică eminesciană, pământul, 
corp ceresc, face parte el însuşi dintr-un sistem mai amplu, 
dintr-un fel de constelație supremă şi, în acelaşi timp poate fi 
văzut la modul microscopic, prin relativizarea dimensiunilor, 
ca mărgăritar albastru în ochii sărmanului Dionis. Din pământ 
toate, în pământ toate. Această apoftegma extrem de simplă 
consolidează ideea că pământul este chintesenta tuturor lucruri- 
lor, căci închide în el lumina, include aerul, adăposteşte focul, 
şi este un /ocus amoenitas, un loc al repaosului binecuvântat. 

Din toate aceste lucruri de până acum, ceea ce se impune 
ca o evidență este tocmai clasicitatea acestor fipare — anarhe- 


13 Vasile Rusu, Eminescu - Motivele vegetale si faunistice, Editura 
Junimea, Iasi, 2000, p. 91 

tipuri, in perfect acord cu geniul paradoxal, cu propensiunea 
către înţelegerea sintetică a contrariilor, şi alunecarea perma- 
nentă către anarhetipal, după cum am observat, deci deschide- 
rea clară către modernitate a acestor paradigme, deoarece 
anarhetipul însuşi are şi un conţinut constructiv, un mod de 
existență autonom. Aşadar, „operele care se comportă arhe- 
tipic sunt opere care secretează, la un nivel transcendent poate 
față de suprafaţa ficţiunii, un sens unificator, un scenariu 
explicativ”, iar „o operă anarhetipală evită, la fiecare nouă 
articulație, scena sau imaginea care ar face sens cu cea ante- 
rioarä şi alege o articulaţie imprevizibila” '*. Dacă termenul de 
ambivalenţă se referă la o dublă deschidere, atât către trecut, 
cât şi spre viitor, trecând prin tradiție către modernitate, în- 
seamnă că aceste tipare posedă nenumărate forme identifica- 
bile în operele mai multor scriitori, pe parcursul timpului, 
perfect analizabile. 

Forme ale „degradării” anarhetipale eminesciene, nu 
neapărat la modul peiorativ, se regăsesc, în afară de scrierile 
arhi-cunoscute ale lui T. Arghezi, I. Barbu, L. Blaga, şi la scri- 
itori mai recenți precum Cezar Ivănescu şi loanid Romanescu. 
Despre primul se afirmă următoarele: „Ultim reprezentant al 
unei istorii ilustre, poetul contemplă cu spaimă, dar şi cu un 
patetism ce disimulează satisfacția metafizică a martiriului, 
dizolvarea propriei creații şi identități în oceanul de vorbe 
rostite de „străina gură” eminesciană, asimilată tradiţiei” ”. 
Rämäsite ale dictiunii eminesciene se pot afla în versuri din 
Sutrele muteniei, precum ,,! Muri-vei precum ai trăit / delirand 
— sângerând — lăcrimând / agonic şi fericit... / sălbatic ca 
Fiara, / ca Îngerul, blând !” (Sutra ID), datorate reductiei la 
esenţial a versurilor din Odă (în metru antic) şi cultivării dua- 
litatii fiară — înger, iar la nivel gramatical, apetentei pentru 
gerunzii. Chiar şi atunci când se adresează direct divinității, C. 
Ivănescu împrumută până la un punct modelul invocării 
Demiurgului, ca mai apoi să îl „deturneze” brusc spre termenii 


14 Corin Braga, Anarhetipul şi sfârşitul postmodernitätii, „Observator 
cultural”, 22 aprilie 2003, nr. 165-166. 
15 see Dicţionarul General al Literaturii Române, vol. Il, E-K, p. 174. 

insolitării anarhetipice: ,,! Priveşte-mă, Tu, Doamne, / şi-o- 
moara-ma, de vrei, / Tu care vecinic viata / ne-o dai si n-o mai 
iei !” (Sutra V). Există aici ceva din rostirea lui P. Cretia, din 
prefata la volumul respectiv: „euchronia este timpul sacru al 
marilor împliniri, sacru în sensul în care Eminescu numea 
sfinte câteva, nu multe, dar esenţiale entităţi din universul 
fiinţei şi al pătimirii”, euchronie în care criticul îl încadra şi pe 
poetul de faţă. În Sutra VII asistăm la o hibridizare pozitivă 
între unele reminiscente din Numai poetul, pe de o parte, si de 
alta stihuri din „cartea” inclusă în Scrisoarea III, şi alte resturi 
de „moloz” eminescian, aproape neidentificabile: „! Si mâna 
mea / care / acuma scrie / ca Păsărea / veni-ti-Va-n / preajmă 
Tie, / şi / viersul meu / pe care-l scrie mâna / ca Luna / va 
lumina / de-l va cetire Fata Ta Stăpâna !”. Singurele lucruri 
imputabile sunt sonoritatea uşor căznită, deşi intenția primă 
fusese admirabilă (veni-ti-va-n), precum şi forma arhaizantă a 
verbului cetire. În altă ordine de idei, falsul misoginism de 
care a fost acuzat Eminescu de către critici se găseşte vindecat 
la Cezar Ivănescu în Sutra VII (Saba), în care cuvintele „tari” 
adresate femeii oferă katharsis-ul căutat de poet: „! pe tine 
cine mi te-a dat? / cum mana-mi plimb / pe coapsa-ti fina / 
adormi şi dormi cu mine-n pat... / pari o cätea, eşti o Regină !” 
Mai mult, spre deosebire de „original” (Scrisoarea V, de pil- 
dă), aici există o uşoară invinovatire a divinității, eufemizata 
desigur, aproape resemnată — „pe tine cine mi te-a dat?”. Sutra 
X conţine puternice reverberatii eminesciene — „plutire-oi către 
Tine, / Tu, Doamne, cel mai lin, / când Tu cobori în mine / 
plutind la Tine vin... // dormire-oi întru Tine, / Copil Divin? 
sau dorm? / gătit de Răstignire / şi obosit enorm”, iar obsesia 
luminii prezintă aceleaşi coordonate la cei doi scriitori — vezi 
Sutra XV, a Clarei. Alte versuri, precum următoarele — ,,! ca în 
copilărie — aud în somn / o melodie, o transcrie / Moartea / pe 
portative mari / de borangic / şi-o descifrează-ncet, cu buze 
fine (...)” (Sutra XX), şi concluzia, aproape inevitabilă „nu mă 
trezi, că teasta mi-i zdrobită” conţin, precum o hârtie trans- 
lucidă, un scenariu mai grav decât cel vechi: „Ah, organele-s 
sfărmate şi maestrul e nebun”. În schimb, Sutra XXI se referă 
la Elena din Troia şi la robii frumuseţii eterne, la kaloduli, 

cum au fost şi Eminescu, şi C. Ivănescu, inchinatori ai iubirii, 
desigur, ca in Sutra XXIII, unde întâlnim, dincolo de mesajul 
propriu-zis, derivate din lexicul eminescian, precum a îngeri, 
expresii ca pururea icoana ta, aprind noaptea candelă, care 
duc cu gândul la „preţioasele” romanțe eminesciene (unii le 
numesc chiar „jenante”, cum le consideră în mod exagerat N. 
Manolescu în Istoria sa critică). Idealul femeii voit intangibile 
este oglindit, în cele din urmă, tot în Sutra XXIII: „te iubesc / 
dar nu te-nläntui // [...] îngeresc / şi-n ceruri däntui / şi în 
Lume te colind !”. 

Cât despre Ioanid Romanescu, acesta nu este o „maimuţă 
versificatoare”, cum spun postmodernii (Philip Sidney), ci un 
poet cu aplecare atât către modele, cât şi un valorizator al 
anarhetipurilor. „Dinamica ofensivă-defensivă nu e o stare 
noua în evoluţia poeziei, care să tina de modernitate ori de 
post-modernitate: e de ajuns să ne gândim la Eminescu şi 
contemporanii lui, ori la Arghezi, la Avangardă şi la cei trei B 
(Blaga, Bacovia, Barbu) din perioada interbelică”, mai 
consideră loan Holban. Poetul preia „efemerul val” de la M. 
Eminescu şi îl transpune artistic astfel: „Cum atingându-te, 
Lali, / devine totul boreal / şi întunericul din zi / se mută-n 
efemerul val, // [...] se mai salvează un Narcis, / mai creşte-o 
depărtare-n bord — / tu esti lumina din laguna” (Tu esti lumina 
din lagună), preferând o viziune nouă, un Narcis mântuit. 
„Presiunea luminii” este la fel de puternică la acest scriitor, la 
fel şi obsesia hiperboreală: „Cu ochii întorşi caut nordul 
obiectelor — / fiece atingere un trunchi prea fragil / vai mie 
fericitul înger / natura pietrei înseşi mă doare”. Ochiul din- 
läuntru, paradigmă eminesciană, acutizează sensibilitatea 
poetului, noul Orfeu, iar „piatra prăvălită” rămâne astfel, într-o 
reacţie de respingere a lucrurilor din afară. Deasupra tuturor 
stă fericitul înger, „stau în centrul meu, fiece rază e o 
lespede”, pe când capul poetului este „o groapă fără margini / 
prin care vântul împrăştie cenuşa” (Plecat sunt de mult din 
Abdera). Cât despre vis, „cad pumnii stelelor şi vine noaptea / 
şi e acelaşi visul, de neînlocuit”; într-un imaginar mai „agre- 
siv”, la I. Romanescu se ascunde totuşi perspectiva visului ca 
punct de reper, far călăuzitor pentru Poet. Când lacrima 

scutură floarea este o Oda prescurtată — „pentru că singurä- 
tatea mea e mult mai înaltă / decât trupul meu, / asupra noastră 
lacrima ei cade”. 

Vom încheia aici succintele noastre analize ilustrative din 
poeţii (post)moderni Cezar Ivănescu şi loanid Romanescu, 
lăsând deschis interpretării poemul Lo stesso tempo (al celui 
de-al doilea), având puternic substrat eminescian: „Începi să ai 
asemănare / cu tine însuți cel pe care / l-ai fi închipuit — se 
pare / în lumea lor devoratoare // dar să ajungi să-i semeni 
foarte / e un spăimântător departe — primeşti repaosul în moar- 
te / până când vine o Astarte”. În sfârşit, anarhetipul nu poate 
fi decât un animal cultural nevertebrat, sau cu un schelet 
atipic, care pare monstruos pentru cei obişnuiţi cu fauna ver- 
largi, nebănuite de poeticile curente, şi care depăşeşte logica 
de tip cosmoidal. A realiza însă ,,disectia” completă a acestui 
octopus aflat încă în largul marii mulțimi a scrierilor literare, 
inclusiv a celor eminesciene, rămâne de fapt la latitudinea 
Timpului, cel mai redutabil dintre criticii literari... 

Abstract 


Considering the term pattern, or archetype, in an aesthetic 
manner, meaning artistic matrix, a construction generally stable, also 
presenting opportunities to modify the included (literary) structures, 
and reaching the anarchetype, a fragmentarist derivative of the first 
one, we try to re-dimmensionate in a certain way Eminescu’s 
creation, finally. Thus, those paradygms known as being ‘classical’ 
generate, for example, in (post)modernism a series of “mechanisms” 
around whom another models structurate (themselves), this time 
anarchetypal ones. So that, newest/ recent authors like Cezar 
Ivănescu or loanid Romanescu assume some patterns from 
Eminescu’s writings, turn them in an original way and transform 
them, through the metaphorism, in personal patterns (like in the 
volumes The Silence Sutras and the Paradise), and the examples 
could continue. 


Mit si antimit în poemul 
Cugetärile Särmanului Dionis 


Traian DIACONESCU 


Poemul Cugetările särmanului Dionis! reprezintă o decon- 
structie a mitului romantic al poetului sărac şi fatalmente 
nefericit. 

Acest poem face parte din nuvela filozofică Sărmanul 
Dionis, citită la Societatea „Junimea” la 1 septembrie 1872. În 
ciuda obiectiilor rationaliste ale membrilor Junimii, nuvela a 
fost tipărită în revista „Convorbiri literare” la data de 1 decem- 
brie 1872. Maiorescu, spre deosebire de contemporanii săi, 
consideră această creație a tânărului Eminescu, student la 
Viena, o capodoperă. 

Eroul acestei nuvele, Dionis, este un tînăr student orfan, 
chinuit de teoria relativității. Această doctrină susține că 
lucrurile nu au dimensiuni absolute, timpul şi spațiul nu sunt 
lucruri în sine, că lumea este un produs al sufletului nostru şi 
că noi am putea coordona fenomenele lumii. Trăieşte într-o 
sărăcie pitorească, într-o odaie luminată de o lumînare înfiptă 
în gitul unui clondir, cu un surtuc ponosit, ironizat de oameni, 
stăpînind însă mizeria prin spirit şi fantezie poetică. lată cum 
ni-l prezintă poetul: „În lungile si friguroasele nopţi de iarnă, 
crede cineva că el, redus până la culmea mizeriei, devenea 
trist? Aşa era elementul său. O lume întreagă de închipuiri 
umoristice îi umplea creierii, care mai de care mai bizară şi 
mai cu neputinţă. El băga de seamă că gîndurile lui se trans- 
formau adesea în şiruri ritmice; în vorbe ritmate şi atunci nu 


' Precizăm că am reprodus textul acestui poem după ediţia D. 
Murăraşu, Mihai Eminescu, Poezii, Bucureşti, Minerva, 1982, p. 213-221. 


Poetica 169 


mai rezista de a scrie pe hârtie — garafa goală era în stare de a-l 
umple de cugete melancolice”. 

După acest sugestiv portret în care sărăcia şi creaţia în- 
floresc într-o imagine romantică urmează poemul Cugetările 
sărmanului Dionis care este structurat în trei părți pe care le 
vom numi prolog, parte mediană, epilog. 

I. Prologul este alcătuit din primele trei strofe. Aici, poe- 
tul reflectă oximoronic, în ton parodic şi autoironic, sărăcia 
dezolantă: „Ah! garafa pîntecoasa doar de sfeşnic mai e bună! 
/ şi mucoasa lumînare sfirîind saul şi-l arde. / şi-n această 
sărăcie, te inspiră, cîntă barde, / Bani n-am mai văzut de-un 
secol, vin n-am mai băut de-o lună. / Un regat pentr-o ţigară, 
s-umplu norii de zăpadă / Cu himere!... Dar de unde? Scirttie 
de vînt fereasta, / În pod miaună motanii, la curcani vînătă-i 
creasta / şi cu pasuri melancolici meditînd umblă-n ogradă. / 
Uh! ce frig... îmi văd suflarea, şi căciula cea de oaie / Pe 
urechi am tras-o zdravăn, iar de coate nici că-mi pasă, / Ca 
tiganul, care bagă degetul prin rara casă / De năvod, cu-a mele 
coate eu cerc vremea de se-nmoaie.” 

IL. În partea mediană a poemului, Eminescu dă curs fan- 
teziei sale romantice. Chinuit de sărăcie şi ger, ar dori să fie, 
mai întîi, un şoarece. Apărat de blană şi hrănindu-se cu cărți 
vechi, ar putea să înfrunte gerul şi foamea şi ar trăi comod în 
odaia cu pinze de păianjeni pe pereţi, cu roiuri de plosnite pe 
mindir si cu pureci flaminzi: „Cum nu sunt un şoarec, 
Doamne, măcar totuşi are blană, / Mi-aş mânca cărțile mele, 
nici că mi-ar păsa de ger... / Mi-ar părea superbă, dulce o bu- 
cată din Homer, / Un palat, borta-n perete şi nevasta — o 
icoană. / Pe pereţi cu colb, pe podul cu lungi pânze de painjen 
/ Roiesc ploşniţele” roşii, de ti-i drag să te-uiti la ele! / Greu 


? Cf Mihai Eminescu, Proză, ediţie îngrijită de D. Vatamaniuc. 
Prefatä de Eugen Simion, Bucureşti, Litera, 2010. 

Referiri ironice similare într-o scrisoare a lui Eminescu către 
Slavici, prin care poetul îi cerea bani să vină de la Viena la Bucureşti: „Am 
bagaje: cărți, manuscripte, ciubote vechi, lăzi cu şoareci şi molii, populate 
pe la încheieturi cu deosebite naţionalităţi de plosnite. Cu ce să transport 
aceste roiuri de avere, «mobilă» în sens larg al cuvîntului” (cf. Mihai 
Eminescu, Opera politică, vol. I ediție I. Creţu, Bucureşti, Cugetarea, 
1941,p.11). 

li-i de mindir de paie, şi apoi din biata-mi piele / Nici că au ce 
să mai sugă. Într-un roi mai de un stânjen / Au ieșit la prome- 
nada — ce petrecere gentila! / Plosnita ceea-i batrana, cuvios in 
mers paseste; / Cela-i cavaler... e iute... oare stie frantuzeste? 
/ Cea ce-ncunjurä multimea i-o romantica copilä. / Bruh! mi-i 
frig. lată, pe mînă, cum codeste-un negru purec; / Să-mi moi 
degetul în gură, am să-l prind, ba las’, săracul! / Pripasit la 
vreo femeie, stiu ca ar vedea pe dracul, / Dara eu — ce-mi pasa 
mie — bietul «ins!» la ce să-l purec?” 

Observäm ca pactul prezintä tot oximoronic, parodic, 
autoironic, säräcia in care träieste printre paianjeni, plosnite si 
pureci, iar spiritul său critic urcă de la umor la satiră si la ironii 
şi autoironii rafinate. 

Fantezia poetului instituie, apoi, un dialog amical cu 
motanul blazat şi, presupunînd un stat al mîtelor, se închipuie, 
în lumea felinelor, ca poet, filozof şi preot. Într-o versiune din 
manuscris există şi ipoteza de pisică-medic care cercetează 
craniul unui geniu, anume fosforul care secretă gînduri (v. 
Perpessicius, I, p 332 v. 80). În aceste ipostaze profesionale, 
Dionis ar face ceea ce face în societatea umană. Ca poet, ar 
scrie ode, tragedii sau elegii, ca filozof ar tine prelegeri po- 
pulare şi ar învăţa mitele „că lumea vis e — un vis searbad de 
motan”, iar ca preot, ar predica dogma creaţiei prin asemănare 
cu Domnul şi ar blama cotoii care nu tin postul cel mare şi ar 
împroşca pe ateii care nu cred în tabla legii şi nici într-un 
Dumnezeu invizibil: ,,De-ar fi-n lume numai mite, tot poet as 
fi? Totuna; / Mieunind în ode nalte, tragic miorlăind — un 
Garrick*, / Ziua tologit în soare, pândind cozile de şoarec, / 
Noaptea-n pod, cerdac şi streşini heinizînd duios la lună. / 
Filosof de-aş fi — simtirea-mi ar fi vecinic la aman! / În prele- 
geri populare idealele le apăr / Şi junimei generoase, domni- 
şoarele ce scapăr, / Le arăt că lumea vis e — un vis sarbăd de 
motan. / Sau ca popă colo-n templul, închinat ființei, care / 


1 David Garrick (1717-1779) este un actor genial al pieselor lui 
Shakespeare. Numele acestui actor, mentionat de Byron in relatie cu rolul 
regelui Lear, apare si in mss. lui Eminescu, in traducerea lucrarii lui Th. 
Rôtscher, Arta reprezentării dramatice: „etectele lui Garric, inteligența 


PEL 


înrudită cu Shakespeare” reprezintă „adecvarea absolută” la rolul dramatic. 

După chip ş-asemănare a creat mitescul neam, / As striga: o, 
motănime! motănime! Vai... Haram / De-al tău suflet, motă- 
nime, nepostind postul cel mare”. / Ah! Sunt printre voi 
de-aceia care nu cred tabla legii, / Firea mai presus de fire, 
mintea mai presus de minte, / Ce destinul motănimei îl 
desfăşură-nainte! / Ah! atei, nu tem ei iadul ş-a lui Duhuri — 
liliecii / Anathema sit! Să-l scuipe oricare motan de treabă, / 
Nu vedeţi ce-ntelepciune e-n făptura voastră chiară? / O, 
motani fără de suflet! La zgiriet el v-a dat gheară / Si la tors 
v-a dat mustete, vreţi să-l pipäiti cu laba?” 

În toate aceste versuri, Eminescu parodiază, sub aparente 
amuzante, convenţii ale societăţii umane, propagînd, în ultima 
instanță, filozofia relativistă care luminează întreaga nuvelă 
din care face parte acest poem. Poetul îşi ironizează, pînă la un 
punct, propria filozofie. Parodia nu este un /udus frivol, ci are 
o semnificaţie adîncă. Lumea felinelor este un semn alegoric. 
Eminescu, coborînd în societatea felinelor, denunţă, ca poet, 
formele convenţionale ale poeziei, ca filozof, iluzia universală 
a lumii, iar ca preot, predică aceeaşi dogmă, aceleaşi rituri ca 
în societatea umană. Aceste ipostaze sunt, neîndoielnic, comi- 
ce, dar rîsul este un rîs amar, tragic, căci Dionis este un actor 
în comedia vieţii, schimbind roluri diferite — poet, filozof, 
preot — sub care recunoaştem oameni din viaţa cotidiană. 

Dacă cercetăm comparativ poemul tipărit cu variantele din 
manuscris (v. Perpessicius I p. 332, ms. 2290, 62-64, 2284, 
17v-19v), observăm că acestea din urmă reflectă ipostaze din 
viata sa personală. Detaliile din manuscris nu sunt ludice, ci 
tragice, fapt care atestă saltul poetului de la particular la 
general, purificarea meditatiei de detalii intime, iluminarea 
acesteia prin umor şi ironie, aşadar, detasarea de ,,pesimismul 
primar” dominant în variantele din manuscris. 

III. Epilogul acestui poem, alcătuit din două strofe conține 
o invocare a somnului şi a morţii între care poetul nu pune 
semnul diferentierii, căci mediul sărăciei in care trăieşte şi 
poezia aducătoare de sărăcie echivalează, în ultima instanță, 


> Parodia unei replici din cazaniile, rostite patetic, la Postul cel Mare. 
ê Ironizare a teoriei finalitätii organelor dăruite ființelor de divinitate. 

cu destinul nefericit al poetului in cetate: „Ii! că în clondir se 
stinge cäpetelul de lumină! / Moşule, mergi de te culcă, nu 
vezi că s-a-ntunecat? / Să visăm favori şi aur, tu-n cotlon şi eu 
în pat. / De-aş putea să dorm încaltea. — Somn, a gândului 
odină, / O, acopere fiinta-mi cu-a ta mută armonie, / Vino 
somn — ori vino moarte. Pentru mine e totuna: / De-oi petrece- 
ncă cu mâte şi cu pureci şi cu luna, / Or de nu — cui ce-i 
aduce? — Poezie — sărăcie!” 

Meditatia din acest final de poem, dominată de resemnare 
în fata mortii, nu distoneazä, cum consideră Alain Guillermou, 
cu atitudinea poetului din primele parti ale poemului, în care 
face haz de necaz. Dionis invocă somnul cu rol terapeutic, 
pentru a visa „favori şi aur” şi pentru a-i aduce „a gîndului 
odină” şi „mută armonie”. Identificarea somnului cu moartea 
semnifică un tragic asumat, dar nu osînditor, ci catartic, 
liberator. Eroul în această ipostază sceptică nu se tînguie şi nu 
se revoltă, ci acceptă, parodic, condiția antică şi socială a poe- 
tului. Eminescu are o forță filozofică uriaşă, reflectînd ludic 
cele mai grave probleme ale existenței, printre care sărăcia, 
poezia şi moartea. Întîlnim aici, într-adevăr, o „victorie a 
poetului față de pesimismul său primar”. Exegetul francez are 
însă altă opinie: „Dacă formula poezie-sărăcie aminteşte de 
plîngerea romantică pentru destinul nefericit rezervat poetului 
în cetate, cupletul final nu se leagă direct de meditaţia 
precedentă”, căci „această acceptare resemnată a morţii nu se 
explică prin sărăcia totală de care suferă Dionis”. Pentru înte- 
legerea complexă a relaţiei romantice dintre sărăcie, poezie şi 
moarte trebuie să disociem concepţia eminesciană despre 
viata, la nivel teoretic şi pragmatic. În prima ipostază, influen- 
tatä de Schopenhauer, este pesimistă, dar la nivel pragmatic, 
reflectind natura şi erosul, este totdeauna stenică. Aceste 
ipostaze se completează parodic în acest poem care decon- 
struieşte mitul romantic al poetului sărac şi damnat social. 

Mijloacele de expresie eminesciene reflectă o arhitectură 
rafinată şi originală. Compoziția ordonată îmbină micro- 


7 Alain Guillermou, Geneza interioară a poeziilor lui Eminescu, laşi, 
Junimea, 1977, p. 112. 

structuri literare şi metaliterare — epice, lirice şi dramatice — iar 
parodia, sprijinită pe ironie şi autoironie, cu tonalități comice 
variate, urcă de la umor la satiră, apasă pe autoironii. Oximo- 
ronul luminează chiar titlul poemului. Dionysos, ca şi Apollo, 
zei emblematici în mitologia greacă, deveniseră, prin studiile 
lui Nietzsche, simboluri ale unor moduri de existenţă antino- 
mice. Coborîrea lui Dionysos din lumea celestă în lumea 
umilă a eroului eminescian anunță însă demitizarea, proces 
specific acestui poem ludic. 

Privitor la stilul poemului relevăm, mai întîi, bogăţia şi 
vigoarea lexicală, similară cu cea din Scrisori sau din poemele 
sale ludice, unde verva şi parodia strălucesc. Rimele rare — 
Garrick/şoaric v. 39/39 — ornic-vornic v. 30/31 — girafe/ 
paragrafe v. 74/75 cuvinte noi — heinizand v. 40, termeni latini 
— Anathema sit v. 53 si termeni francezi — Rendez-vous v. 36, 
termeni populari — garafa v. 1, gavauna v. 36, clondir v. 57, 
toate dau savoare si lumina in contrast cu tonul amar si des- 
perat al poemului. Prin forta imaginatiei si a expresivitatii 
artistice, poetul transcende aria mimetica si anticipa forme 
poetice moderne. 

Eminescu substituie ordinea lumii cu ordinea visului®, 
ironic şi autoironic, conferindu-i o funcţie compensatorie. 
Dionis evadează din timpul istoric în timpul numenal unde 
risul are rol de recuperare a unui paradis pierdut. În fata sufe- 
rintei umane, propune ca remediu înălțarea în lumea spiritului 
şi a fanteziei. Parodia din acest poem demitizează convenții 
sociale şi reprezintă o formă de protest indirect, complemen- 
tară pamfletului critic din poemele sale ulterioare, ca Împărat 
şi proletar sau ciclul Scrisorilor. 

În concepția lui Eminescu despre lume, influențată de 
Schopenhauer, suferința este un principiu cosmic, iar pesi- 
mismul de ordin filozofic nu întunecă dragostea sa de lume şi 
de natură. Iubirea fata de frumuseţile lumii transpare în critica 
parodică a răului social oglindit în poemul Cugetärile sărma- 
nului Dionis. Polaritatea relativ-absolut este un axis mundi pe 
care omul urcă sau coboară într-un proces dureros. 


$ Lucrare de referință: Albert Béguin, Sufletul romantic si visul, 
Bucureşti, Univers, 1970. 

Poemul Împărat şi proletar, scris sub influența Comunei 
din Paris, reflectă un tribun care proclamă demolarea şi re- 
construcţia socială. Dar în finalul aceluiaşi poem, întruchipînd 
idei filozofice din opera lui Schopenhauer, ajunge la convinge- 
rea că prefacerile sociale nu schimbă substanţa antropologică. 
În versul antologic „Căci vis al mortii-eterne e viata lumii-n- 
tregi”, visul este echivalat cu viaţa şi viaţa cu o „eternă aler- 
gare” cu sens nedescifrat. 

Relația vis-viatä în poezia lui Eminescu are lumini ca la 
Calderon de la Barca, dar şi umbre ca în filosofia lui Scho- 
penhauer. Pentru Dionis, visul înseamnă înältare peste tragic, 
cu rol catarctic, liberator. Invocă somnul ca să viseze „favori 
şi aur”, dar şi să-i aducă „mută armonie”, căci somnul, ca şi 
moartea, îi conferă, în ultima instanţă, libertate metafizică. 
Eroul rîde de propria condiţie, dar şi de condiţia lumii caduce 
pe care n-o poate „drege”. Tragicul, prin ironie şi autoironie, 
devine comic. Ironia este un antidot al deceptiei. Omul este o 
„marionetă veselă” în drum spre moarte. Umorul” este solidar 
şi complice cu victima. Eminescu transfigurează, deseori, cu 
compasiune, spectacolul social care are legi şi istorie obscură. 
Fantezia poetului sublimează pluralitatea existenței într-un 
univers imaginar ludic’ cu deschidere spre concepte metafi- 
zice şi mijloace de expresie noi. 

În urma acestei scurte analize literare, desprindem cîteva 
repere concluzive: 


1. Poemul Cugetările sărmanului Dionis este un poem 
ludic care parodiază mitul romantic al poetului sărac 
şi fatalmente nefericit. 


” Pentru ironie, v. Vladimir Jankélévitch, Ironia, Cluj, Dacia, 1994, 
iar pentru umor, v. Val. Panaitescu, Humorul. Sinteză istorică-teoretică, 
vol. I-II, Iasi, Polirom, 2003. Util pentru înţelegerea statului ironiei şi 
umorului în societate este volumul lui Auguste Haury, L'ironie et 
l’humour chez Cicéron, Leiden, E. J. Brill, 1955. 

1 Referinţe pertinente despre creaţiile ludice din opera lui Eminescu 
întîlnim în lucrările de doctorat recente, redactate de Claudiu T. Ariesan, 
Geneza comicului în cultura română, Timişoara, Excelsior Art, 2010, p. 
424-440 şi de Sebastian Drăgulănescu, Strategii ale comicului în creaţia 
lui Eminescu, laşi, Universitatea „Al. I. Cuza” (sub tipar). 

2. Structura poemului este tripartită, ascendentă, înăl- 
tindu-se de la particular la general şi de la relativ la 
absolut. 

3. Antinomia mit şi antimit dezvăluie o arhitectură com- 
plexă, oximoronică, autoironică. 

4. Mijloacele de expresie ale poemului, literare şi meta- 
literare, au funcție ambivalentă, ludică şi tragică, urcă 
de la umor la satiră, şi sunt luminate de o ironie care, 
simultan, distruge şi construieşte. 

5. Poemul Cugetările sărmanului Dionis este un poem 
carnavalic, bazat pe phantasia, nu pe mimesis, ates- 
tînd un salt al limbajului poetic românesc de la clasic 
la modern. 

Acest poem ludic opune ordinii lumii reale ordinea unei 
lumi imaginare, eului empiric eul poetic romantic. Are un 
orizont filozofic şi o expresie artistică rar intilnita in literatura 
europeană şi reflectă, în ultima instanță, vocaţia şi inteligența 
artistică a unui creator genial. 


Résumé 


Le poème Cugetärile särmanului Dionis est un poème ludique 
qui parodie le mythe romantique du poète pauvre et malheureux. 
La structure du poème est tripartite, grandissant du particulier au 
général et à l’absolu. Antinomie mythe et anti-mythe révèle une 
architecture complexe, oxymoronique, auto-ironique. 


Eminescu si intrarea in REM 


Adina-Maria POPA 
(Ilr_popa@yahoo.com) 


REM-ul la Cartarescu si la Eminescu 


Punerea in relatie a operelor celor doi scriitori, cu apli- 
catie restransa in aceasta lucrare la doua specii literare diferite, 
e un demers de reflectare a acestora, de stabilire a dimensiu- 
nilor tentaculare ale operei eminesciene, pe de-o parte, si ale 
operei cärtäresciene, pe de alta. Tentacular atât in sensul 
capacitatii de difuziune, de extindere in spatiu si timp a unei 
opere devenite clasice, de unde si contemporaneitatea atat de 
discutata si de discutabila, totusi, in ultima vreme a autorului 
canonic Eminescu, cat şi în sensul totalizant, al obsesiei 
cărtăresciene a Totului (Cărtărescu procedează în text întocmai 
ca ființa cu degete tentaculare imaginată de el în nuvela 
Arhitectul şi care va fi transpusă şi în romanul Orbitor). La 
Eminescu, gândire acaparantă, la Cărtărescu, senzitivitate — 
„gândire care gândeşte, dar nu în termenii gândirii, ci ai 
nimicului abisal care o-nconjoară, de parcă întreaga catedrală 
pulsatilă (...) n-ar fi decât un minuscul defect al nimicului 
dimprejur, o imperfecţiune a morţii fără cusur ce umple tot 
vidul, o cavitate cu neputinţă de localizat în stânca nopții fara 
sfârşit. (...) Aşa încât până la urmă nici Dumnezeu nu-i 
altceva decât un fantastic organ de simţ deschis în cristalul 
neantului, la rândul lui organ de simţ pentru un neant mai 
ascuns.”' — în jurul ei se organizează totul şi mai ales Totul, 


' Mircea Cărtărescu, Orbitor, vol. 2: Corpul, Editura Humanitas, 
Bucuresti, p. 11. 


Poetică 177 


chiar şi „totul-nimic”. Nuvelele par a pregăti naşterea ca 
dintr-o crisalidä a corpului singur organ de simţ uriaş”. 

Structura fractalică a operei cărtăresciene, prin care partea 
reflectă întregul, face ca amprenta digitală a autorului să fie în 
toate textele sale care anticipează parcă Orbitor-ul”, unde 
această „urmă” se abstractizează, bătăile aripilor fluturelui am- 
prentate vizual (pentru că sunt ochi până şi pe aripile fluturilor) 
ajungând să definească mai exact modul de construcție al 
tramei narative. 

Dacă e mai puţin explicit că Mircea Cărtărescu şi Mihai 
Eminescu sunt spirite afine, existând o predilecție a lui Mircea 
Cărtarescu pentru opera eminesciană, revendicarea de la ro- 
mantism e, însă, asumată declarat. E de ajuns să ne gândim la 
Visul chimeric, la înnodarea din cântul al XII-lea al 


> Jar hiperspatiul, care-i gândirea, nu-i decât hipertimpul, care e dra- 
gostea. Iar hipergândirea, care e totul, nu-i decât hiperiubirea, care-i nimic. 
Iar totul-nimic, insesizabil, inevitabil, inalterabil, e chiar viaţa mea, pe 
care-o receptez cu organul de simţ al corpului meu, în apa căreia flutur şi 
pâlpâi (...)”. Ibidem, p. 13. 

3 Nuvelele se oglindesc unele pe altele: femeia de pe Aleea Circului 
din Gemenii e Nana din REM, automobilul fără roți din grădina lui tanti 
Aura din REM şi maşina imobilizată din nuvela Organistul, tânărul amant 
al Nanei şi naratorul Ruletistului. „Povestirea (absentă din volum) ne lasă să 
înţelegem că toate persoanele, de care va fi vorba mai departe, nu sunt ființe 
reale, există doar în capul lui Mircea Cărtărescu. Acesta, emitentul vocii 
auctoriale, îi pândeşte în REM ca un păianjen pe protagonişti, spre a le suge 
sângele şi a hrăni astfel cu el ficțiunea literară” (Ovid S. Crohmălniceanu, 
În REM, „Caiete Critice”, vol. I, 1990, p. 6). E de semnalat că Orbitor 
incolteste în mintea lui Mircea Cărtărescu încă de pe când scria Nostalgia: 
„Pentru Orbitor, cu câţiva ani înainte de a scrie prima literă, mi-am făcut o 
cutie pe care am scris «Orbitor». Asta era cu mult înainte de a începe 
romanul — cam pe când scriam la Nostalgia. O cutie în care urma să fişez 
materiale pentru Orbitor. Cutia aceea a rămas întotdeauna goală” (Robert 
Şerban, A cincea roată, Editura Humanitas, Bucureşti, 2004, p. 33). 

4 În noiembrie 2011, la lansarea celei de-a doua ediţii a volumului 
Visul chimeric. Subteranele poeziei eminesciene, în cadrul târgului de carte 
Gaudeamus, Mircea Cărtărescu vorbeşte despre structura sa romantică, 
declarându-se mai degrabă un postromantic decât un postmodern: „Multă 
lume mă consideră un scriitor postmodern, eu mai curând mă definesc ca 
un scriitor postromantic. Dorinţa mea de a cunoaşte lumea prin intermediul 
poeziei este aceeaşi cu dorinţa lui Eminescu, a lui Novalis, a lui Chamisso, 
a lui Hoffmann, a lui Nerval şi aşa mai departe, a tuturor poeţilor roman- 

Levantul-ui” cu poezia eminesciană, ca să ne dăm seama că 
există un partizanat cu romantismul eminescian al postmo- 
dernului Mircea Cărtărescu, dar şi o contagiune a aceluiaşi 
scriitor în ipostaza sa romantică. Si poate că nu întâmplător 
motto-ul grupului de nuvele cuprinse sub titlul Nostalgia — 
Mendebilul, Gemenii şi REM — este reprezentat de ultimele 
două strofe din poezia lui Eminescu Trecut-au anii, poezie 
care ar reuni aspecte clasice, romantice şi moderne deopotrivă: 
„Să smulg un sunet din trecutul vieţii, / Să fac, o suflet, ca din 
nou să tremuri / Cu mâna mea în van pe liră lunec; // Pierdut e 
totu-n zarea tinereții / Şi mută-i gura dulce-a altor vremuri, / 
Iar timpul creşte-n urma mea... mă-ntunec!”. 

Mircea Cărtărescu, în nuvelele sale, descoperă noi valenţe 
ale visului eminescian. Fiind vorba despre un fond comun al 
spiritului uman, visul, e greu de spus cum se influențează 
scriitorii între ei. Cert este că fiecare reinterpretează şi atribuie 
valori originale: „«Aşa cum păianjenul, sub influenţa unui 
drog, nu-şi mai ţese plasa lui perfectă, ci una cu găuri şi bucle 
dispuse haotic, creatorul lumii noastre (şi, după el, scriitorul) 
deformează materia, o tulbură sub influenţa vântului nebunesc 
al inspirației. Legile, schemele, firele rămân aceleaşi, dar 
alungite, strâmbate. Dantelăria capătă viatä»”*. De aceea, 
putem vedea în ideea de REM a unui scriitor contemporan o 
valoare adăugată a visului din opera lui Eminescu. De aseme- 


tici, de esență romantică [...]. Eminescu deci merită să fie discutat în ima- 
nenta sa, dincolo de contextele de toate felurile în care activitatea sa 
politică, ideile sale uneori nu tocmai frecventabile în privința situaţiei 
politice din vremea lui şi nu numai, l-au plasat. El merită să fie discutat ca 
un poet, ca un om care a scris proză şi poezie şi care a vrut, prin proză şi 
prin poezie, să exprime ceva fundamental”. (http://www.youtube.com/ 
watch?v=JDhwQ-n6URY) 

5 Al XII-lea cânt începe cu o invocatie ce absoarbe răsunete din 
Eminescu şi Protocol-ul lui Ion Barbu într-o tonalitate de poezie munteană 
proeminescianä: «Floare-a lumilor, otravă ce distili între petale, ...»” 
(Dumitru Micu, Istoria literaturii române: de la creaţia populară la post- 
modernism, Saeculum I.O., Bucuresti, 2000, p. 418). 

* Mircea Cărtărescu, REM, în Nostalgia, Humanitas, Bucureşti, 1993, 
p. 217. 

nea, în sens invers, în spiritul teoriei lui T.S. Eliot’, graţie 
REM-ului valorificat de Cărtărescu şi a semnificației sale din 
psihologie — Rapid Eye Movement (mişcare rapidă a ochilor 
în timpul somnului)” — putem înţelege din nou o temă 
romantică în jurul căreia gravitează creația eminesciană, visul. 
Conceptul a apărut mult după moartea lui Eminescu, dar 
manifestările acestui fenomen pe care-l denumeşte pot fi 
regăsite în opera sa, fără a fi numite ca atare. În schimb, 


7 T.S. Eliot, în eseul Despre tradiţie şi talentul personal (Pater, 
Chesterton, Eliot, Eseuri literare, selecţie, prefaţă, traduceri şi note: Virgil 
Nemoianu, Editura pentru Literatură Universală, Bucureşti, 1966, p. 
221-230) vorbeşte despre existența unei tradiții vii grație sosirii noutätii 
dinspre prezent spre trecut. Prin aceasta nu se face o ierarhizare a valorilor, 
ci, mai curând, o modificare a reperelor, o reconsiderare de către contem- 
porani a condiției operei de artă. 

8 „Deşi izolat abia în 1953 [...] REM există de cel putin 130 de 
milioane de ani, dar «din nefericire, visul nu lasă înregistrări fosile»” (Liviu 
Popoviciu, Visul. De la medicină, psihanaliză, cultură, filozofie, Editura 
Universul, Bucureşti, 1994, p. 81). Relationarea dintre vise şi faza somnului 
REM a fost descoperită de Eugene Aserinsky şi Nathaniel Kleitman la 
începutul celei de-a doua jumătăţi a secolului XX. Starea de REM 
(abreviată MRO în română, Mişcare Rapidă a Ochilor) este o fază a 
somnului (REMS — Rapid Eye Movement Sleep) legată la început strict de 
activitatea onirică. Pe parcurs, lucrurile au fost nuantate în urma cercetărilor 
experimentale. REM-ul mai este numit „somn activat”, „somn paradoxal”, 
o „a treia stare de vigilentä”, un alt „mod biologic de existenţă” cu totul 
diferit calitativ de somnul NREM (Non-REM) (/bidem). REM-ul nu este 
nici somn, nici veghe, iar cercetătorii nu au ignorat faptul că lumea visului, 
în Upanişadele străvechii Indii, constituie a treia formă de existenţă. Chiar 
dacă s-a descoperit că relatări despre vise există şi în cursul somnului lent, 
trebuie reţinut că somnul REM nu se confundă cu somnul obişnuit, care 
reprezintă o veritabilă stare de odihnă şi că în perioadele de somn REM se 
petrece o mentatie de somn care are caracteristici veritabile de vis. În REM 
avem o mentatie perceptuală, pe când in NREM o mentatie conceptuală. „În 
stadiile de somn REM gândirea alunecă în imagerie, devine perceptual 
halucinatorie” (Ibidem, p. 76). În somnul REM „SNC se comportă ca şi 
cum ar reacţiona în faţa ambianţei într-o stare particulară, mai apropiată de 
starea de veghe”. Şi ,,...in cursul perioadelor de somn REM cu vis (s.n.) se 
petrec în creier intense procese biochimice, care contribuie la transferul 
informaţiilor de pe ariile perceptive ale memoriei de scurtă durată pe 
memoria de lungă durată” (Ibidem, p. 134). Termenul de „somn profund” 
pentru a desemna această stare a somnului este, astăzi, într-o anumită 
perspectivă, perimat şi inacceptabil. 

Cărtărescu face din R.E.M. / REM un laitmotiv, dar frecvenţa 
utilizarii termenului nu aduce nicio lämurire in planul mani- 
festarilor, iar REM nu se rezuma doar la termenul din psiholo- 
gie, după cum vom vedea. 

(Re)lectura inversă propusă, în virtutea ideii că prezentul 
contribuie la configurarea trecutului, pune în evidenţă în 
principal aspectele comune, adică activitatea onirică intensă şi, 
în ciuda diferenţei de specie literară analizată (poezie, pe de-o 
parte, şi nuvelă, pe de alta), prezenţa principiului poetic la 
ambii scriitori. 


Somnul şi ochii iubitei 


Mărturia lui Eminescu din Fragmentarium referitoare la 
somn: „Ah, ce dulce-i moartea [...] Cui nu-i place să doarmă 
— să doarmă, cald, adânc, fără visuri, cari neliniştesc sufle- 
tul...” ar trebui privită în lumina rezultatelor cercetărilor 
despre somn şi vis, pentru că „fără visuri” nu înseamnă şi fără 
vise. Deşi linia de forță a acestui citat ar putea-o reprezenta, la 
prima vedere, echivalarea somnului cu moartea, ea este, însă, 
doar o axă la capătul unei dimensiuni lirice: somnul. Edgar 
Papu, numindu-l pe Eminescu unul dintre cei mai mari poeți ai 
somnului, apreciază în mod deosebit în lirica eminesciană 
visul cu pluralul „vise”, în valența sa nocturnă. Somnolenta 
poeziei eminesciene remarcată de G. Călinescu, departe de a fi 
pasivitate, reprezintă pătrunderea „prin intuiti de o rară 
acuitate în miezul fenomenului nocturn”, care este atent anali- 
zată de către Edgar Papu. 

Criticul pune foarte bine în evidență importanţa care o are 
pentru poet observarea fiinţelor în timpul somnului: „După 
faza somnoroasă şi cea de adormire, urmează evocarea pro- 
priu-zisă a somnului (s.n.). Mai întâi Eminescu excelează în 
fixarea instantaneelor vii şi variate ale celor ce dorm. Privite 
din afară, diferitele atitudini din timpul somnului alcătuiesc 
laolaltă un obiect atât de pasionant al observaţiei sale, încât se 
extind până şi la scrutarea fină a animalelor în asemenea mo- 


” Mihai Eminescu, Fragmentarium, Editura Ştiinţifică şi Enciclope- 
dică, Bucureşti, 1981, p. 95. 

mente. [...] Îndeosebi, însă, atitudinile somnului uman îl atrag 
pe poet. [...] Toate aceste detalii, atât de exact prinse, ale 
diferitelor reflexe de acomodare din aria amortitoare a som- 
nului, creează o intensă sugestie de suspendare a vieţii din 
afară”!%. Vorbind despre reacţiile iubitei care doarme, Edgar 
Papu observă că mişcările visului ies in exterior „prin indicii 
vii şi elocvente, însă mute: înflorirea sânilor, descleştarea 
gurii, zâmbetul, mobilitatea buzelor”!!. Somnul acesta cu 
manifestări mobile este, aşadar, o dovadă clară a faptului că 
ființa umană visează. Dar de ce se opreşte criticul aici? Cum 
rămâne cu mobilitatea ochilor? 

Mobilitatea ochilor iubitei în timpul somnului ni se pare 
un motiv extrem de important pentru lumea onirică eminesci- 
ană, dar pentru acea lume observată la alții — un Eminescu, în 
calitate de observator al visului şi nu de subiect al lui, nu de 
participant direct la himerele sale. Să participi la visul altuia 
poate fi un act de metaonirism dar şi de terapie, o altfel de 
terapie decât cea pe care i-ar oferi-o evaziunea în calitate de 
subiect al visului ”. 

Poetul caută cu ardoare ochii cu pleoape tremurânde ale 
iubitei”, ochii „bătând închişi”: „După pânza de păianjen 
doarme fata de-mpărat (...) / Sub pleoapele închise globii 
ochilor se bat” (Calin, file din poveste); „I'nchide geana dulce 
/(...)/ Pe ochii mari, bătând închişi” (Luceafărul). 


10, Edgar Papu, Ambivalenta visului la Eminescu, în „Caietele Mihai 
Eminescu”, vol. II, Bucureşti, Editura Eminescu, 1974, p. 30. 

l Ibidem, p. 32. 

12 îndemnul (dar mai degrabă instigarea) la somn din poezia Dormi 
frapează prin caracterul autoritar cu care e rostit, în cazul nesupunerii, 
personajul feminin fiind obligat, silit pur şi simplu să doarmă: „De nu te 
culci, te culc cu sila... Dormi!”. 

15 Poetul simte uneori nevoia ochilor iubitei ca pe ceva vital: „De-al 
genei tale gingaş tremur / Atârnă viaţa mea pe veci” (Te duci); „Visurile 
tale toate, ochiul tău atât de tristu-i, / Cu-a lui umed” adâncime toată mintea 
mea o mistui / Dă-mi-i mie ochii negri, nu privi cu ei în laturi, / Căci de 
noaptea lor cea dulce vecinic n'o să mă mai saturi, / Aş orbi privind 
într-înşii” (Satira IV). Alteori, închiderea ochilor are valoare cognitivă, de 
recunoaştere. Ghicim că nu este vorba de o recunoaştere fizică, ci mai ales 
de una spirituală, metafizică, după trăsăturile lumii de sub gene care se 
reflectă şi pe chip: „Ori poate...! O’nchide lungi genele tale / Să pot 
recunoaşte träsurile-ti pale / Căci tu... tu eşti el” (Înger de pază). 

Manifestärile despre care s-a vorbit mai sus confirmä 
niste realitäti neuro- si psihofiziologice. Mobilitatea ochilor 
jubitei in timpul somnului, somnul in care globii ochilor se bat 
este, in terminologia de specialitate, somnul Rapid Eye 
Movement, abreviat R.E.M.. 


O, rămâi... în REM? 


La o distanță mare în timp, în cu totul alt context literar, 
apare nuvela REM de Mircea Cărtărescu. Exclamatia lui G. 
Călinescu, citat de Mircea Cărtărescu, e valabilă, mutatis 
mutandis” şi pentru Eminescu: Iată cuvinte ce par a fi scoase 
din nuvela REM! Vom analiza în acest sens poezia O, rămăi... 
de Mihai Eminescu şi nuvela REM de Mircea Cărtărescu din 
perspectiva teoriilor moderniste referitoare la relația dintre 
trecut şi prezent 6. 

În O, rămâi... se manifestă principiul poetic pentru că 
tensiunea realizată discursiv se rezolvă: între a răspunde la 
chemarea pădurii şi a-i rezista acesteia, eul liric face alegerea 
— iese în câmp râzând. Si în nuvela REM Svetlana alege să 
respecte indicaţiile lui Egor, să pună scoica sub pernă şi să 
viseze (deşi aparent ea nu are de ales, liberul arbitru totuşi 
există, ea nefiind culcată cu sila, neporuncindu-i-se să doarmă, 
ca personajului feminin eminescian din Dormi), sunt remar- 
cabile conştiinciozitatea fetei şi dorința ei de a îndeplini 
misiunea care i-a fost dată. Râsul din poezia O, rămâi... în- 
clină balanţa poeticului, pentru că implică o alegere. El diferă 
de „râsul dramatic eminescian” (s.n.) din Floare albastră („Eu 


BV, Supra, nota 8. 

15 G. Călinescu despre Psalmii lui Dosoftei, citat de Mircea Cărtărescu 
în Postmodernismul românesc, p. 71: „lată versuri ce par scoase din Flori de 
mucigai». Mircea Cărtărescu se referă la atitudinea tipic modernistă a unei 
istorii literare à rebours, în care Dosoftei să fie citit prin Arghezi. 

15 Vezi T.S. Eliot, op. cit., p. 221-230 si Gianni Vattimo citat de 
Mircea Cărtărescu: „pentru artistul modern trecutul imită prezentul şi nu 
prezentul trecutul”, op. cit., p. 71. Dacă aşa stau lucrurile în eseistică, trecu- 
tul capătă valori absolute în opera literară propriu-zisă: ,,...viata mea e deja 
trăită şi cartea mea e deja scrisă, căci trecutul e totul, iar viitorul nimic” 
(Mircea Cărtărescu, Orbitor, vol. 2, Editura Humanitas, p. 10). 

am râs, n-am zis nimica”), care este o reacţie la „absurdul 
existențial” şi o manifestare a imposibilității „de a unifica ten- 
dintele opuse” ”. 

REM apare pe parcursul nuvelei în diverse moduri '®, pare 
a fi un termen polisemantic, dar nu multitudinea lui de sensuri 
contează, ci tocmai faptul că el este un sens pentru cel care-l 
caută şi merge până la capăt. 

O pădure îi apare fetei în vis şi ea va deveni de această 
dată spaţiul visat serial, timp de şapte nopți la rând. Si in 
poezia lui Eminescu adusă în discuţie, vocea ademenitoare e 
mai mult a unei păduri visate (diurn sau nocturn, în timpul 
plimbărilor prin pădure), întreg poemul semănând astfel cu o 
raportare de vis, diferită de visul cu autoscopie din poezia Vis, 
prin faptul că poetul procedează ca şi cum, trezit dintr-un vis 
auditiv, încă mai este sub influenţa lui şi ar reda vorbirea 
directă a pădurii, care încă îi mai răsună în minte şi care şi-ar 
pierde esenţa odată transpusă indirect”. De asemenea, parcă 


17 Mircea Cărtărescu, Visul chimeric: subteranele poeziei eminesci- 
ene, Litera, Bucureşti, 1992, p. 10. 

5 La nivel grafic: trei litere care apar pe pieptul bunicului alungitului 
Egor, ca o prevestire, apoi ca primele trei litere dintr-o inscripţie scrisă pe o 
gravură ruptă chiar în locul care ne-ar fi putut aduce descifrarea ei; la nivel 
spatial: o magazie în plin câmp; la nivel temporal: o clipă trăită care iti 
aduce Totul: „REM-ul meu fusese sărutul pe care i-l dădusem Esterei. În 
acea clipă avusesem Totul”, spune Svetlana; la nivel metadiscursiv: un 
Aleph (v. Infra, nota 33). 

'? Un studiu important prin atenţia oferită variantelor şi, prin aceasta, 
procesului intern de rafinare a poeziei eminesciene, îl constituie teza de 
doctorat a lui Alain Guillermou. Acesta remarcă o variantă a poeziei O, 
rămâi... care conţine cuvântul ,,visuri” in loc de „doruri”: „Ale tale visuri 
toate numai eu ştiu să le-ascult (s.n.)”, ceea ce-l determină pe Alain 
Guillermou să precizeze: „În cuvântul dor, Eminescu include visurile sale 
de fericire nemărginită în mijlocul unei naturi binevoitoare” (Alain 
Guillermou, Geneza interioară a poeziilor lui Eminescu, traducere de Gh. 
Bulgăr şi Gabriel Pîrvan, Editura Junimea, laşi, 1977, p. 226-227). Poezia 
O, rămâi... apare în trei manuscrise: A. 2289, 53, cu trei strofe, B. 2259, 
345-346, cu şase strofe şi C. 2261, 144v. intitulată Codrul, cu şapte strofe. 
Atât în B, cât şi în C versul al treilea este: „Ale tale visuri toate” (Mihai 
Eminescu, Opere, vol. II, Note si variante. Dela Povestea codrului la 
Luceafărul, ediţie critică îngrijită de Perpessicius, Fundaţia Regală pentru 
Literatură şi Artă „Regele Carol II”, Bucuresti,1939, p. 59-60). 

poetul ar vrea sä le repete ca pentru sine, sä nu le uite. Abia 
după înfăţişarea acestui discurs liric ca o vrajă incantatorie 
poate poetul să conchidă la persoana a treia: „Astfel zise lin 
pădurea...”. 

Poezia eminesciană mai sus-amintită a fost analizată de 
Nicolae Manolescu din unghiul mesajului liric tradițional, 
„tematic - încadrat, atribuit, circumstantiat”””, deci care nu 
lasä loc ambiguitätilor contextuale si, la nivelul semnifica- 
tiilor, din perspectiva atitudinii narcisice a adolescentului care 
rezista ispitei. Nicolae Manolescu remarca intuitia criticului G. 
Calinescu, conform cäreia ,,voiosia tânärului nu explica deplin 
finalul”! poeziei. Acesta din urmă se întreabă care este sem- 
nificatia râsului din O, rămâi... în ordinea poetică: „Ce a spus 
pădurea prinţului de iese acesta râzând din ea? Psihologiceşte, 
se înțelege, e vorba de buna voie pe care şederea în codru a 
dat-o tânărului. În ordinea poetică însă, râsul rămâne enigma- 
tic şi constituie un element intelectual mereu incomprehen- 
sibil, pierdut in zările mitului”. Aparentei ambiguitäti din 
final Nicolae Manolescu îi găseşte astfel clarificarea: „Ultima 
strofă ne rezervă o surpriză: dezvăluindu-ne faptul că amin- 
tirea ispitei refuzate în adolescenţă trezeşte nostalgia adultului 
care ştie că n-ar mai reacționa ca un Narcis””. 

Din perspectiva lecturii inverse, în nuvela REM de Mircea 
Cărtărescu putem vedea un alt scenariu posibil al poeziei O, 
rămâi... cum ar fi fost dacă adolescentul ar fi acceptat 
provocarea, ce s-ar fi întâmplat dacă ar fi cedat chemării pă- 
durii? 


% Nicolae Manolescu, Despre poezie, Editura AULA, Braşov, 2002, 
p. 125. 

21 Ibidem, p. 123. 

2 G. Călinescu, Opera lui Mihai Eminescu, vol. II, Editura Minerva, 
Bucuresti, 1970, p. 329. Cf. Alain Guillermou, op. cit., p. 229. fn mod sur- 
prinzător, după ce evocase ipostaza lui Narcis, Alain Guillermou nu o mai 
pomeneşte mai departe în analiză şi simplifică lucrurile in ceea ce priveşte 
semnificația râsului tânărului, preferându-i enigmei călinesciene fericirea 
perfectă pe care această manifestare ar exprima-o. 

* Nicolae Manolescu, op. cit., p. 123. Cf. Alain Guillermou, op. cit., 
p. 228. Copilăria evocată în ultima strofă ar fi „simbolul iubirii spontane”, 
al candorii şi al ingenuitatii. 

Putem stabili următoarele corespondente între două expe- 
riente adolescentine şi locurile în care se desfăşoară: două 
păduri. 

La. Există o mişcare centripetă în pădurea din nuvelă 
(Svetlana se apropie de REM, „Nu căutam ieşirea”? „spune 
ea, pe când mişcarea adolescentului din poezie este centrifugă 
(el se îndepărtează nu doar de centru, ci şi de relieful pro- 
priu-zis al pădurii, ieşind în câmp). Svetlana acceptă să intre în 
pădure tot mai în adâncul ei cu fiecare vis, pentru că este 
foarte conştientă de rolul pe care îl va avea în viaţa ei această 
experiență, care, ştie ea de la bun început, i-o spune Egor, 
poate să o ducă în REM, loc controversat, tabu într-un anume 
fel. Aşadar, este avantajata teleologic fata de adolescentul din 
O, rămâi... şi nu este ademenită propriu-zis de pădure. Apoi, 
Svetlana nu numai că pătrunde în REM-ul adăpostit de pă- 
dure, dar se şi întoarce acolo, adultă fiind”, ceea ce poetul nu 
realizează decât la nivel ipotetic (posibilitatea întoarcerii): 
„Astăzi, chiar de m-aş întoarce / A-ntelege-o n-o mai pot...”. 
Totuşi, ambii protagonişti fac două observaţii comune retro- 
spectiv, din punctul de vedere al maturității vârstei: sentimen- 
tul inutilităţii”* cu nuantärile de rigoare: ambii au sentimentul 
perisabilitatii şi al efectului trecut (REM-ul şi pădurea au o 
anumită garanţie care se întinde pe perioada copilăriei), dar 
Svetlana încearcă să înțeleagă abia după ce se întoarce acolo”. 


"4 Mircea Cărtărescu, REM, în op. cit., p. 215. 

25 Am mers mult până la capătul străzii, care dădea tot în câmp, în 
ciuda aspectului ei mult mai «urban» decât altădată. Dar acum foişorul nu 
mai era. Parcă nici nu fusese vreodată. [...] Dar în mijlocul câmpului, încă 
în picioare, se afla REM-ul! Vechea magazie rezistase anilor, mi-a stat 
inima când am văzut-o” (Ibidem, p. 286). 

26 (...) Am deschis usa şi am privit înăuntru. Sub pânzele de păian- 
jen, grele şi pline de insecte misunätoare, se vedeau în penumbră unelte 
vechi: [...] toate acoperite de cruste cărămizii de rugină. [...] Am plecat 
cuprinsă deodată de oboseală, de sentimentul inutilitatii. Mi-am adus amin- 
te ce spusese odată Egor: «Timpul exterminator, timpul care nu lasă räniti»” 
(Ibidem). 

” Mi-au trebuit ani de zile, a trebuit să mă maturizez, să devin, uite, 
aproape o babă, ca să încep să cred că înțeleg cu adevărat ce este REM-ul, 
că el nu se află acolo, înăuntrul magaziei, ci în afara ei, că de fapt noi sun- 
tem REM-ul, tu şi cu mine, şi povestirea mea, cu toate locurile şi perso- 

„Intoarcerea este medicamentul nostalgiei, aşa cum aspirina 


este medicamentul migrenei””®. 


În fine, pentru amândoi întoarcerea în locul în care se 
decide ceva extrem de important pentru ființa lor nu mai des- 
coperă acelaşi lucru, deşi locul respectiv există acolo. Toposul 
fizic anulează toposul ideatic, conceptual al REM-ului, acesta 
din urmă dovedind astfel a avea o geografie variabilă (în 
funcţie de vârsta omului). 

Ultimele două versuri din poezie „Unde eşti copilărie, / 
Cu pădurea ta cu tot? (s.n.)” au aceeaşi semnificație ca în ca- 
zul de mai sus. Întrebarea este retorică. Important nu este aici 
regretul neaflării pădurii, ci al ireversibilitatii timpului: atitudi- 
nea copilăriei este în mod indisolubil legată de pădure, prima 
dându-i sens celei din urmă. Chiar dacă poetul ar găsi pădurea 
acum, când ar avea capacitatea să înțeleagă ce-i spune, el nu ar 
mai avea sensibilitatea” necesară să o audă, ca atunci când a 


najele ei, şi Bloody Mary, şi cățelul lovit de maşină, că lumea noastră e o 
ficţiune, că suntem eroi de hârtie şi că ne-am născut în creierul şi mintea şi 
inima lui, pe care eu l-am văzut. Că poate până şi el s-a cuprins pe sine în 
REM. Că poate până şi el, în lumea lui (unde eu am pătruns, asta fiind poate 
singura rațiune a vieții mele), nu este decât un produs al unei minți mult 
mai vaste, din altă lume, ea însăşi fictivă. Şi el, da, sunt sigură acum, caută 
cu înfrigurare o Intrare către acea lume superioară, căci visul nostru, al 
tuturor, este să ne întâlnim Creatorul, să privim în ochi ființa care ne-a dat 
viata. Dar, vai! Poate că REM-ul nu e totuşi nimic din ce cred eu despre el. 
Poate că el e doar un sentiment, o strângere de inimă in fata ruinării tuturor 
lucrurilor, în fata a ceea ce-a fost şi nu va mai fi niciodată. O amintire a 
amintirilor. REM-ul e, poate, nostalgia. Sau altceva. Sau toate acestea 
deodată. Nu ştiu, nu ştiu” (Idem, p. 286-287). 

28 Vladimir Jankélévitch, Ireversibilul şi nostalgia, traducere de 
Vasile Tonoiu, postfață de Cornel Mihai Ionescu, Editura Univers Enciclo- 
pedic, Bucuresti, 1998, p. 249. Pasajul intoarcerii este important pentru 
semnificatia nostalgiei, care da titlul volumului de nuvele cärtäresciene. 
Nostalgia ar fi „un nu-stiu-ce” care „ştie sau presimte ceva”, o ,,algie” care 
nu este complet nemotivatä, dupa Vladimir Jankélévitch. Remediul ei ,,se 
numeşte întoarcere, nostos; şi el este, dacă se poate spune, la îndemână. Ca 
să te lecuiesti n-ai decât să te întorci acasă” (Ibidem). 

? Vezi spusele Svetlanei, potrivit cărora REM-ul se află în afara ma- 
gaziei, deci al toposului fizic, şi „că de fapt, noi suntem REM-ul” (Ibidem). 


anumită vârstă, în sensul că îl valorizează. 

ras, semn ca a refuzat constient ceea ce a auzit, dar nu a inteles 
pe deplin ce i s-a spus şi, prin urmare, ce anume a refuzat. De 
aceea, ni se pare important să revenim la discursul pădurii ca 
la un vis vorbit, pe care poetul ni-l redă ca atare, tocmai pentru 
că atunci doar a auzit, nu a şi ascultat, nu a şi înţeles“. Reda- 
rea exactă a cuvintelor memorate e o modalitate de edificare 
retrospectivă, dar fără o elucidare reală, completă. 

Avem, dacă transpunem schematic accepţia criticului 
Nicolae Manolescu, vocea pădurii (feminitatea ispititoare) — 
replica eului liric (râsul narcisiac), pe de-o parte, şi copilărie — 
maturitate, amintire ulterioară, pe de altă parte. Dacă cele două 
cadre sunt separate foarte bine la nivel formal, ele sunt imper- 
fecte din punctul de vedere al totalitätii poeziei, pentru că nici 
unul nu întruneşte independent toate condiţiile pentru o comu- 
niune deplină cu sinele şi cu lumea, iar acesta este un aspect 
care tine de modernitate. Pentru a fi cu adevărat lipsită de 
echivoc, poezia ar trebui să fie formată doar din primele cinci 
strofe; astfel, un cadru ideal ar putea fi transpus astfel: vocea 
pădurii — prezenţa eului liric, copilărie — trăire directă, acum. 
Introducerea celorlalte două strofe aduce imperfectiunea, 
pentru că intervine gândirea matură pe un teren evocat, bun 
pentru structurile gândirii, dar nu şi pentru cele ale imagina- 
rului, care se vede astfel încorsetat. 

1.b. Pădurea din nuvelă e o lume solară, totul se petrece 
dimineaţa sau pe un soare orbitor, pe când pădurea din poezie 
este nocturnă, guvernată de luna plină, loc „prielnic volup- 
tății”, loc „al linguşirii”, al „seducţiei demonice” conform 
unor interpretări călinesciene citate de Nicolae Manolescu. În 
poezie, pădurea este ipostaza feminitatii ademenitoare; pre- 
domină persoana I singular: ea îşi mărturiseşte direct iubirea şi 
îşi revendică exclusivitatea asupra intimitätii poetului: „Ale 
tale doruri toate / Numai eu ştiu să le-ascult”. Există „o 
promisiune a deliciilor rafinate”. Pădurea din nuvela REM nu 
ademeneşte verbal, ba chiar se comportă ca un îndrăgostit care 
îşi respinge obiectul pasiunii sale, aplicându-i rele tratamente. 


30 Din contră, pădurea ştie să asculte, ea şi numai ea. Ce anume? 
Visurile / Dorurile poetului. V. Supra, nota 19. 

Ea se manifesta vizual si tactil, existand in agresivitatea ei un 
fel de ispitire inversa. 

lată cum decurg plimbările prin pădurea din visul Svet- 
lanei: in prima noapte pădurea aminteşte de cea eminesciană 
prin imaginea bolților: „Prin bolțile largi ale crengilor se 
deschideau ochiuri de cer albastru”, dar această imagine este 
oarecum impersonală, neintruzivă, spre deosebire de emines- 
cianul „Bolţi asupra-mi clătinând”. În percepţia Svetlanei este 
„singura realitate posibilă” şi, continuă ea, „din care n-aş fi 
vrut să ies niciodata”*'. Dar iată primul semn de agresiune, în 
ciuda căruia impresia anterioară nu este estompată: „O cracă 
uscată mi-a zgâriat braţul gol. Nu căutam ieşirea...”. În cea 
de-a doua noapte întâlneşte un obstacol, un trunchi răsturnat şi 
descoperă cadavrul unei mierle; deşi o cuprind lacrimile la în- 
ceput, îşi regăseşte starea de fericire; în cea de-a treia noapte, 
o apă rece ca gheaţa în care face baie se dovedeşte a fi o 
posibilă capcană: „şi poate acolo aş fi rămas pentru totdeauna, 
ca insecta prinsă în boaba de răşină, dacă nu mi-aş fi amintit 
de drumul meu (s.n.). Am ieşit, cu părul siroind...”; în cea 
de-a patra noapte pădurea parcă i-ar oferi un pahar „con- 
damnat”, fisurat, cu vin rubiniu”?, doar că la fundul paharului e 
un păianjen care o dezgustă şi o face să spargă paharul. E 
pentru prima dată când se simte fără ieşire şi fără speranţă. În 
următoarea noapte găseşte o cheie pierdută de cineva, care va 
deschide ulterior REM-ul. Pădurea se arată mai binevoitoare, 
are ceva ademenitor, dar autoreferential, ca şi cum nu s-ar 
expune astfel doar pentru Svetlana: „Coaja copacilor se jupuia 
(s.n.) şi mirosea a tananti amărui”, „O ceaţă, dar nu aburi, ci 
de alean şi de nostalgie, se revărsa răcoroasă în dimineața 
eternă”. Mai mult, „Vinul pe care-l sorbisem în celălalt vis, 
amestecat cu venin de păianjen, mă ametise, îmi dăduse o 
stare de exaltare, pe care abia mi-o stăpâneam”. Se remarcă 
atmosfera narcotizantă şi continuitatea timpului din vis, inde- 


3! Mircea Cărtărescu, REM, in op. cit., p. 215. Toate citatele care 
urmeaza sunt extrase din nuvela REM, volumul Nostalgia, aceeasi editie. 

3 Pentru interpretările în cheie psihanalitică, v. Cälin-Horia Barleanu, 
Mircea Cărtărescu şi universul motivelor obsedante, Universitas XXI, Iasi, 
2011. 

pendentä de cea a timpului diurn. In cea de-a sasea noapte, 
pădurea parcă cedează şi lasă să se vadă REM-ul. REM-ul 
văzut de aproape este sinistru: „o mare cutie de scânduri date 
cu smoală. Avea la mijloc o uşă deschisă în pragul căreia 
sfârşea şi cărarea mea”. REM-ul, de fapt, se află la etaj şi 
Svetlana descoperă ușa pe care trebuie să o descuie. În fine, în 
ultima noapte pătrunde în mult doritul REM, dar în timpul 
unei treziri în vis. Trezirea se produce pentru că era torturată 
de un limbaj care o visa. „Eram vorbită de cineva din afara 
mea...” (oare nu aşa e vorbit şi poetul, în O, rămâi...)? Abia 
apoi, după experiența REM-ului, se trezeşte cu adevărat. 
REM-ul este o proiecţie în viitor, este camera scriitorului 
care scrie nuvela REM. Svetlana îşi citeşte povestea cu tot ce 
se întâmplase până atunci, apoi şi: „Scria că am intrat în fine 
în REM şi că l-am găsit pe tânăr bătând la maşină şi că el m-a 
mângâiat pe păr şi mi-a dat să citesc povestea aceea. M-am 
înspăimântat”. Astfel, REM-ul este punctul de întâlnire cu 
creatorul, care se realizează la nivel textual prin identificarea 
narator-personaj-cititor. Intertextul cu Aleph-ul borgesian*® 
este vizibil şi personajul Egor nu ezită să facă trimitere la 
narațiunea propriu-zisă: „Am citit de curând în spaniolă o 
povestire în care REM-ul, văzut astfel, era numit El Aleph”. 


5 Diametrul Aleph-ului să tot fi fost de vreo doi-trei centimetri, dar 
spaţiul cosmic era întreg acolo, fără să-şi fi micşorat dimensiunile impresio- 
nante. (...) am văzut în Aleph pământul, mi-am văzut chipul şi măruntaiele, 
am văzut chipul tău şi m-a cuprins ameteala şi m-a podidit plânsul (...)”, în 
Jorge Luis Borges, Aleph, traduceri şi note de Cristina Hăulică şi Andrei 
Ionescu, Polirom, Iasi, 2011, p. 164-166. De remarcat comentariul criticului 
Matei Călinescu la acest fragment al nuvelei lui Borges: „Apariţia bruscă a 
adjectivului posesiv la persoana a doua, surprinzătoarea dezvăluire că fata 
cititorului, aplecată cum este chiar asupra paginii din E/ Aleph în momentul 
când citeşte exact fraza respectivă, fusese deja reflectată în oglinda infinită 
a Aleph-ului, îi poate crea cuiva care citeşte povestirea pentru întâia oară un 
subtil şoc temporal. Aleph-ul devine însuşi textul, iar lectorul este absorbit 
în el prin această stranie gaură pronominală”, în Matei Călinescu, A citi, a 
reciti, Polirom, Iasi, 2007, p. 21-22. De asemenea, descoperirea Aleph-ului 
se face tot în copilărie şi este un obiect de ale cărui efecte peste timp copilul 
nu este conştient: „Copilul care eram atunci n-avea cum să ştie că privi- 
legiul acesta îi fusese hărăzit ca să poată cizela mai târziu, când se va face 
mare, poemul de astăzi” (Jorge Luis Borges, op. cit., p. 160-161). 

Somnul R.E.M., transpus literar, devine calea de acces 
spre incomunicabil, experienta ultima a cunoasterii, indivi- 
duală şi netransmisibila a inițierii. Fiecare neofit trebuie să o ia 
de la capăt; el nu va sti ce traseu au urmat antecesorii. 

La ieşirea din REM, Svetlana vede o gravură în care parcă 
ispititoarea pădure eminesciană este ipostaziată en abime 
într-o gravură din camera scriitorului din REM, în femeia nud 
care încearcă să retina un tânăr: „Mâna stângă şi-o inclesteaza 
pe haina unui tânăr scund, care se află în centrul părții din 
stânga al gravurii, în plină lumină. E înclinat în partea opusă 
patului, mâinile lui parcă vor să se apere de-o fantasmă, faţa 
lui exprimă un amestec de suferință, ruşine şi umilință, o luptă 
mai degrabă cu sine decât cu femeia care încearcă să-l tragă 
lângă ea, dar care va rămâne doar cu haina lui în mâini. O 
fâşie lungă din partea de jos a gravurii era ruptă, aşa încât, 
dintr-o inscripție, probabil mai lungă, se mai puteau citi, 
caligrafiate frumos, doar primele trei litere: REM. Am deschis 
uşa şi am ieşit”. „Nu”-ul multiplicat la infinit? parcă de 
Svetlana şi care încheie nuvela poate fi pus în relaţie cu 
refuzul lui Narcis. Să fie vorba, aşadar, despre o ratare a 
REM-ului în cazul poetului şi, de atunci, de o continuă căutare 
a lui prin somnul şi visul iubitei, aceasta devenind un alter ego 
al pădurii, al acelei păduri ignorate atunci? 


Neliniştea lui Eminescu 


Romanticii sunt firi neliniştite. Şi lucrul acesta reiese şi 
mai bine în cadrele lor nocturne. Ei nu au somn. Eul emi- 
nescian, însă, nu are insomnii hugoliene, ca în poemul La fin 
de Satan, unde protagonistul, chinuit de insomnie, nu poate 
decât să dispere: „O, de-aş putea dormi, mă rog cu disperare, / 


3 Ibidem, p. 282. 

35 Scria deja de un sfert de oră, când, cu un trosnet de sfârşit de 
lume, coaja oului de pe masă plesneste şi din el se ridică Himera, umplând 
camera cu tipätul ei de balaur, cu ghearele ei de leu, cu aripile imense de 
liliac. Se întinde triumfătoare deasupra ta, te umbreşte cu totul, pe când tu, 
minusculă, continui să scrii cu îndârjire: «nu nu nu nu nu nu nu nu nu nu 
nu nu nu nu nu nu nu nu nu nu nu NU nu nu nu nu nu nu nu nu nu nu nu nu 
nu ...»” (Ibidem, p. 289). 

O oră, un minut, o clipă trecătoare. / [...] / O, de-as putea 
să-mi culc fruntea mea fierbinte / Pe orice fel de perna...”*°. 
Invocarea somnului pentru Eminescu este un moment de îm- 
plinire şi nu este solicitarea unui damnat de ridicare a pedep- 
sei. El nu şi-a exprimat neliniştea ca alti romantici, prin lirica 
nesomnului sau a insomniei geniului, ci e mai curând un spec- 
tator al somnului R.E.M. Neliniştea acestui tip aparte de somn 
şi lumea pe care el o deschide îl acaparează până-ntr-acolo 
încât starea de REM ajunge să îl caracterizeze liric, poetul con- 
sumându-şi, ca orice romantic, energia vitală în activităţile 
onirice, dar ca într-o încăpere cu uşa deschisă, menţinând co- 
municarea exterior-interior””. Gaura pronominală pe care o 
lasă Borges, sesizată plastic de Matei Călinescu, devine la 
Eminescu una adverbială: un „aici şi acum / acolo şi atunci” 
integrate şi totuşi despărțite. Nici una nici alta, dar nici una 
fără alta”. 


36 Liviu Popoviciu, op. cit., p. 258: „Departe de a fi un simplu mit [...] 
el înmănunchiază frumuseţea aventurii umane, grandoarea şi suferința 
creatorului, a geniului care nu cunoaşte liniştea, nici somnul, nici visul 
(eventual doar coşmarul), asemeni lui Satan. (...) În poemul lui Hugo 
insomnia este pedeapsa lui Satan, condamnat să trăiască veşnic anxios, fără 
somn, fără vis”. 

37 Observatia finală a lui Edgar Papu ar trebui să ne pună pe gânduri: 
„Neîntrecuta virtute de a face ca unul şi acelaşi lucru, în unul şi acelaşi 
moment, să devină la gradul suprem şi real şi fantastic, fără nici un 
compromis între cele două zone opuse, îl învesteşte pe Eminescu cu 
demnitatea de creator exceptional al acelor noi esențe cu care poezia imbo- 
gățeşte potențialul categoriilor de orientare si de cunoaştere ale omului 
(s.n.)” (Edgar Papu, op. cit., p. 35). De menţionat că Edgar Papu se referă 
aici la influenţa din exterior asupra lumii visului, asupra lumii din interior. 

38 „Nostalgia este o melancolie omenească pe care o face posibilă 
conştiinţa, care este conştiinţa a ceva diferit, conştiinţă a unui altundeva, a 
unui contrast între trecut şi prezent, între prezent şi viitor. Această con- 
ştiinţă îngrijorată este nelinistea nostalgicului. Nostalgicul este în acelaşi 
timp aici şi acolo, nici aici nici acolo, prezent şi absent, de două ori prezent 
şi de două ori absent; putem spune, deci, după voie, că este multiprezent, 
sau că nu este nicăieri: este fizic prezent aici, dar spiritual se simte străin de 
locul în care este prezent trupeşte; acolo, invers, se simte moraliceşte 
prezent, dar în realitate şi actualmente este absent din acele locuri dragi pe 
care odinioară le-a părăsit (s.n.)” (Vladimir Jankélévitch, op. cit., p. 252- 
253). 

Din acest punct de vedere, poetul se identifica cu Toma 
Nour din Geniu Pustiu. „Toma Nour derivă demonismul in 
acțiune revoluţionară, acceptă, aşadar, altă soluţie de izbăvire 
decât retragerea orgolioasă [...] Recurge, adesea, la soluţia 
visului, când acţiunile în câmpul real eşuează. Visul e un 
factor compensator; permite abstragerea şi, totodată, deschide 
orizonturile unei existente mirifice”. Eroii lui Eminescu „(în 
clipele lor de energie vitală) (s.n.) [...] stau, spiritual, sub 
zodia cea mai nesigură: sunt devorati de nelinisti interioare, 
trăirea până la disperare, dramele spiritului”. 

Svetlana din nuvela REM se poate identifica şi ea cu atitu- 
dinea eminesciană a lui Toma Nour din Geniu Pustiu, care a 
fost în mod eronat asociată cu mizantropia sau cu narcisismul. 
Eugen Simion evidenţiază semnificația reală a incapacității de 
a iubi, şi anume „tristeţea de a nu se realiza fundamentala 
experiență a dragostei”. Eminescu „vorbeşte cu amărăciune de 
secătuirea sufletelor, de zonele impure ale vieţii, de o societate 
ce a distrus miturile, făcând imposibilă realizarea marei, divi- 
nei iubiri. Elementul esențial e atitudinea poetului, adică senti- 
mentul de amărăciune, durerea de a nu putea cunoaşte misterul 
erotic’, 

Fäptura gingasa“' a naratorului are de ce să-l abandoneze 
pe Vali, receptorul povestirii Svetlanei, considerându-l un 
neisprăvit, atât din perspectiva subiectului naraţiunii, cât şi din 
cea a logicii sale interne. Naratorul „sătul” şi saturat va alege 
formula care îşi conţine negarea, în virtutea unui nou 
„mă-ntunec”*?: pe cea a Svetlanei, formula literară care se 
neagă, afirmându-se astfel. 


# Eugen Simion, Proza lui Eminescu, Editura pentru Literaturä, 
Bucuresti, p. 277; p. 273. 

#0 Ibidem, p. 63. 

4! Formula folosită de Cărtărescu pentru a se introduce în text este, de 
fapt, „Căpşor gingaş” şi reprezintă unul dintre procedeele postmodernis- 
mului: „tematizarea parodică a autorului (reaparitia autorului sâcâitor şi 
manipulator, de data aceasta cu o dispoziţie autoironică aparte)”, în Matei 
Călinescu, Cinci fete ale modernităţii, Polirom, Iasi, 2005, p. 292). 

# Vezi motto-ul care indică şi o presimtire a poeziei moderne, dizar- 
monice şi disonante. 

Principiul poetic care uneste cele doua atitudini (emines- 
ciană şi cărtăresciană) în fata somnului şi a visului vorbeşte 
despre dorinţa scriitorilor de a se include în REM, în sensul dat 
REM-ului de finalul nuvelei omonime. Astfel, refuzul şi rezis- 
tenta poetului din O, rămâi... sunt şi o cultivare a esecului , 
dar şi o negare a sinelui prin evadarea, peste timp, în ceea ce 
am putea numi vis (r)eminescian. Ele se constituie într-o nega- 
tie cu valori pozitive, care îi conferă operei literare contempo- 
raneitatea. 

Résumé 


L’ouvrage se propose d’établir une relation entre deux manières 
d’envisager le thème romantique du rêve dans le cas d’un écrivain 
romantique (Mihai Eminescu) et d’un écrivain postmoderne (Mircea 
Cărtărescu), par un regard qui fait émerger la modernité du passé, sa 
synchronisation avec des œuvres futures par rapport à son temps. 

Plutôt que de parler de rêve dans les nouvelles de Mircea Cartarescu, 
on peut parler de REM, tantôt comme abréviation dans la littérature 
de spécialité anglo-saxonne (phase du sommeil appelée sommeil 
paradoxal durant laquelle nous révons le plus et qui se caractérise par 
des mouvements oculaires rapides (M.O.R), tantôt comme mot 
indépendant grace a sa polysémie par rapport aux valeurs littéraires. 
Ainsi, avec toute distance temporelle, on retrouve ce type de 
mouvement chez Eminescu (le motif littéraire peu étudié des yeux 
qui tremblent), bien qu’il ne soit pas nommé comme tel. 

Cette rencontre littéraire parle de la nouvelle valeur contem- 
poraine qu’on peut ajouter au thème du rêve envisagé par Eminescu, 
de l’indépendance que toute œuvre gagne dès le contact avec son 
premier lecteur et de sa propre vie qu’elle se forge a travers le temps. 


Imaginarul basmelor eminesciene 
in forma populara 


Emanuel ULUBEANU 


(cerardacu_stanciului@yahoo.com) 


Aparent diferite ca subiect, ca structura initiatica si ca te- 
maticä, reunind mai multe categorii de basm fantastic, basmele 
populare eminesciene sunt, in esenta lor, compuse dintr-un set 
comun de simboluri si de motive ce apartin pe de-o parte 
culturii populare româneşti, dar, totodată, nu într-o mai mică 
măsură, imaginarului romantic al poetului de la „Junimea”. 
Interesul lui Mihai Eminescu pentru literatura populară şi mai 
ales pentru basme aparține spiritului veacului, pe care pe 
Eminescu l-a găsit în plin proces de institutionalizare a litera- 
turii române. Să nu uităm că, odată cu Direcţia nouă a lui Titu 
Maiorescu, se duce, în jurul lui 1871, ceea ce în Istoria critica 
a literaturii române Nicolae Manolescu numeşte prima bătă- 
lie canonică, dar care începe, simbolic, cu încă vreo doi ani 
mai devreme, când Eminescu expune două opţiuni canonice 
diferite, preferând trecutul (auto)legitimator prezentului epigo- 
nist cu care, fiindu-i contemporan, e nevoit să se identifice. 
Aşadar, în acest context politico-cultural de institutionalizare a 
literaturii române, care stătea sub semnul unui sentiment de 
absenţă a unui patrimoniu literar compatibil cu celelalte litera- 
turi europene şi determina o „obsesie a umplerii golului”, ceea 
ce Eugen Negrici a numit atât de bine „horror vacui” într-un 
capitol din Iluziile literaturii române”, Eminescu, printre atâţia 


' Manolescu, Nicolae, Istoria critică a literaturii române. 5 secole de 
literatură, Editura Paralela 45, Piteşti, 2009, p. 359-376. 

2 Negrici, Eugen, Iluziile literaturii române, Editura Cartea Româ- 
nească, Bucureşti, 2008, p. 226-234. 

alții, influenţat în acest caz de tezele lui J. G. Herder, dar şi de 
Görres şi Fichte, resimte imperativul national al timpului său 
gi ca pe o datorie literară. Asemenea predecesorilor sai din ma- 
rele romantism occidental”, dar si la fel ca numeroşi contem- 
porani precum loan Slavici sau Petre Ispirescu, Eminescu s-a 
arătat interesat de folclor, lăsând în urma sa un vast depozit de 
manuscrise de poezii şi basme populare, datate, însă, în orice 
caz, după publicarea basmului cult Făt-Frumos din lacrimă *. 
Experiența basmului cult arată nu numai că Eminescu 
folosise aparența structurii de basm pentru a relua în proză 
propriile idei din ars poetica şi propria viziune asupra lumii, 
dar presupune, pe lângă înţelegerea imperativului romantic- 
national de institutionalizare nu numai a literaturii române în 
general, ci şi pe cel de a impune folclorul în literatura cultă, o 
cunoaştere atentă a trăsăturilor acestei specii care îl obligă pe 
autor (şi pe culegător) atât de mult şi pe care Eminescu le va fi 
depăşit în favoarea propriei arte poetice”. Renuntä la prelucra- 
rea originalului şi optează, potrivit concepţiei fraților Grimm, 
pentru redarea formei celei mai pure€. Eminescu scrie parcă 


3 Înţelegem aici marele romantism opus celui de tip Biedermeier, 
potrivit distinctiei metodologice stabilite de studiul lui Nemoianu, Virgil, 
The Taming of Romanticism. European Literature and the Age of Bieder- 
meier, Haward University Press, 1984. Distincție preluată şi de Nicolae 
Manolescu (op. cit.), dar neagreată de Paul Cornea (a se vedea în acest sens: 
Cornea, Paul, Originile romantismului românesc, Editura Cartea Româ- 
nească, Bucureşti, 2008), clasificarea lui Virgil Nemoianu se susține numai 
din punct de vedere metodologic, graniţele celor două tipologii de romantism 
întrepătrunzându-se inegal în diferitele texte atribuite unuia sau celuilalt tip 
de curent. Interesant din punctul nostru de vedere este că în literatura noastră 
are loc o inversare a succesiunii celor două tipologii, iar, dacă Biedermeier-ul 
reprezintă un prim moment de sincronizare cu literatura occidentală, însem- 
nând totodată o coborâre a aspirațiilor înalte din High Romanticism la un 
registru mai profan, marele romantism eminescian înfăptuieşte o sinteză de- 
plină a complexului curent european, semnificând fără discuții o dare înainte. 

4 Am arătat în alt studiu originea strict cultă a lui Făt-Frumos din lacri- 
mă. A se vedea în acest sens şi argumentele din Gană George, Melancolia lui 
Eminescu, Editura Fundaţiei Culturale Române, Bucureşti 2002. 

> A se vedea lucrarea noastră Făt-Frumos din lacrimă. Basm atipic în 
„Studii eminesciene 5”, Editura Universităţii „Alexandru loan Cuza” din 
Iaşi, Iasi, 2008. 

6 Pentru Fraţii Grimm, poporul devine un fel de poetis persona, un 
popor poet-colectiv opus artistului şi creator al Naturpoesie-ei. Din această 

oral, cu o impresie stilistică de reportofon, versiunea ideală 
dintre presupusele variante, pentru că spiritul textului se do- 
reşte, de fapt, spiritul poporului. 

Se pune, totuşi, întrebarea dacă nu avem de-a face şi aici 
tot cu exemplare de basm creat, voit aparent popular doar 
dintr-un exercițiu scriitoricesc. Călin Nebunul, tipărit pentru 
întâia dată de D. Murăraşu (în Eminescu, Mihai, Literatura 
populară, 1936), este aflat de Eminescu la scurt timp după 
sosirea sa la Viena în 1869, când tânărul scriitor îşi notează pe 
scurt subiectul basmului, după cum se presupune, de la un 
coleg. Însemnările succinte se regăsesc în manuscrisul 2256, 
180 şi 180 v: 


»CALIN NEBUNUL 
Împărat cu 3 fete, pe cari nu vrea să li dea nimănui. — 
Cea mijlocie, o minune de frumusete. 
Trei tineri o cer şi nu li-o dă... 
Un nour care le răpeşte pe fete. Premiul escris de împăratul: 
care va găsi fetele... 
Cei trei voinici feciori din sat. Călin nebunul cel mic — 
nebun — năzdrăvan. 
Pleacă ca să găsească şi poposesc unde cade săgeata (filă 
ruptă — lacună) care nu va veghea să nu se stingă focul. 
(lacuna — coala ruptă de la jumătate) 
Merge pe brânci, dă de cel fără mâni. Prind zmeoaica. 
Balta ce usucă. Balta ce învie. 
Fata împăratului Roşu. — Frăția de cruce. Baba, nucile, 
inelul, tiganul pe 12 perini — cu fiecare pas cade perina. 
Calul cu nuci, calul cu tiganul legat... Îl lasă. Acasă băiatul 
cu porcii. — Găinăreasa. Lupta cu buzduganul.” 


premisă, vor dezvolta o fidelitate aparentă fata de textul folcloric originar 
original. Jacob Grimm începe culegerea cu dorinţa de a oferi cât mai mult 
material istoriografiei mitologiei germanice, dar nu după mult timp lu- 
crarea este preluată exclusiv de fratele său, interesat mai mult de aspectul 
estetic al basmelor din volum. Wilhelm relatează basmele în forma în care 
presupune că ar trebui povestite şi pentru a compune versiuni cât mai 
autentice şi mai complete combină adesea mai multe variante ale aceluiaşi 
basm (pentru basmele eminesciene nu se cunosc variante), cu scopul de a 
crea o nouă unitate. La fel cum basmul, ca specie, ia forma unui pelerinaj 
spre Unitate, culegerea şi promovarea basmelor devine în secolul al 
XIX-lea un mijloc către refacerea unității nationale. 

Un episod similar celor din basmele orientale extras din 
Frumoasa Lumii, publicat de Ilarie Chendi in 1902, in acelasi 
an cu Borta vântului, a fost prelucrat şi în forma versificata. 
Borta văntului, precum şi Finul lui Dumnezeu, aparțin epocii 
vieneze. Nu cunoaştem la ora actuală un izvor sigur al acestor 
basme. Se presupune că Eminescu şi le-ar fi notat de la colegi 
care i le povestiseră, dar nu este exclus — potrivit notelor cri- 
tice la ediţia de opere citată” — să fi intrat cu ele în contact 
printr-una dintre publicaţiile vremii. Prima variantă pare însă 
mai verosimilă, nici un alt exemplar asemănător publicat până 
atunci nefiind descoperit în urma cercetărilor de până acum. 
Functionand, însă, cum spuneam, într-un sistem de simboluri 
comune, amprenta auctorială a romanticului de la Junimea se 
observă tocmai în acest fond simbolic comun tuturor basmelor 
de care ne ocupăm acum, care descoperă nu numai un univers 
fantastic prin excelență românesc, cât, mai ales, la o lectură 
mai atentă, un imaginar romantic eminescian specific. 

Cel mai apropiat de structura şi de simbolistica romantică 
eminesciană a basmului cult Făt-Frumos din lacrimă este 
Vasile, Finul lui Dumnezeu. Subintitulat, de pildă, în volumul 
îngrijit de D. Murärasu, fragment’, datorită neîmplinirii fina- 
lului rămas parcă nerezolvat, în ediția de Opere publicată de 
Academia Română, basmul nu mai menține această titulatură. 
Considerăm voit acest final aparent lăsat deschis, care, de fapt, 
se apropie atât de mult de scenariul romantic din idile, dar în 
care iubirea rămâne una cu aspirații înalte specifice High Ro- 
manticismului. De altfel, există o adevărată tradiție a operei 
lăsate voit neterminată în toate domeniile artei, iar în această 
manieră considerăm că trebuie citit şi acest basm, care, spre 
deosebire de celelalte amintite, provine din perioada ieşeană. 
Finalul fără final trebuie să ascundă mai mult decât lipsa de 
timp pentru scrierea încheierii: Vasile, Finul lui Dumnezeu 
tine, probabil, de intimitatea cea mai solitară a poetului. Sun- 
tem în fata finalului tragic al scenariului iubirii la Eminescu si 


7 Eminescu, Mihai, Opere II, Proza. Teatru. Literatura populara, 
Editura Univers Enciclopedic, Bucuresti, 1999, p. 1252-1253. 

8 Eminescu, Mihai, Literatura populara, Editie critica de D. Murarasu, 
Editura Minerva, Bucuresti, 1977, p. 145. 

în romantism unde hybrisul celui care iubeşte (masca) idea- 
lul(ui) fantastic irealizabil implică sancţiunea legilor Naturii 
care nu mai permit nici împlinirea profană, plasând existenţa 
cu toate formele şi funcţiile ei sub semnul vanitätii. Spre deo- 
sebire de celelalte basme, formula de introducere din acesta 
introduce parcă într-un alt fel de illo tempore: „Poveste, po- 
veste, cuvânt de poveste, în ast-sară la noi soseşte pe un pai de 
sacară, să te tin de vorbä-n astă sară””. Părăsind realitatea, pă- 
trundem odată cu povestea dincolo de diurn şi ne apropiem de 
seara şi de noaptea romantică, de ceea ce va însemna, simbo- 
lic, călătoria eroului pe timpul nopţii. Universul poetic emi- 
nescian este în întregul său, în fond, un timp al înserării, dar 
nu al înserării ca apus, amurg solar solstitial, ci timp al răsări- 
tului de lună, când începutul romantic al nopţii deschide calea 
spre explorarea tenebrelor şi spre redescoperirea timpului 
echinoctial a cărui măsură este sfera astrului nopții, umbra şi 
proiecția soarelui. 

leşită din comun este genealogia Ilenei Cosânzene: aici 
povestea se apropie cel mai mult de modelul cosmologic emi- 
nescian. Ileana este luna. Eroul e îndrăgostit de lună şi, precum 
basmul acesta, la început, pare un mit mesianic răsturnat, 
fecioara născând copilul necuratului, pe care îl botează 
Dumnezeu, finalul ia forma unui Luceafăr întors, în care eroul 
pământean, îndrăgostit de frumoasa lună celestă pleacă într-o 
călătorie pe tărâmul celălalt până la aceasta, care il refuză şi-l 
trimite înapoi la fata de om, dar, odată întors, şi dragostea cu 
aceasta apare imposibilă. De fapt, nunta interzisă cu luna im- 
plică semnificaţii aparte. Orice basm, în esenţa sa arhetipală, 
este în primul rând un mit de regenerare cosmică prin inițierea 
unui avatar. Toate scenariile initiatice transpun în faptele 
eroului mişcarea regenerativă ciclică, circulară şi concentrică a 
Universului. După cum dimineaţa soarele răsare, seara apune 
ca după noapte să răsară iar în est', anul îşi schimbă anotim- 


” Eminescu, Mihai, Vasile, Finul lui Dumnezeu, în Eminescu, Mihai, 
Opere II. Proză. Teatru. Literatură populară, Editura Univers Enciclopedic, 
Bucureşti, 1999, p. 1143. Pentru basmele eminesciene vom cita această 
ediţie şi vom nota, pentru simplificare, astfel: titlul basmului, pagina. 

19 Un soare de s-ar stinge-n cer / S-aprinde iarăşi soare. (Eminescu, 
Mihai, Luceafărul, în Eminescu, Mihai, Opere I. Poezii, Editura Univers 

purile ca, după iarnă, să urmeze primăvară!!, ca tot astfel de- 
ceniile, secolele, mileniile şi erele să se succeadă cu noi 
decăderi şi noi începuturi, asemenea marelui an Kalpa”?, cu 
echinoctii si solstitii, intr-un sistem concentric progresiv, de la 
micro la macrocosm, de la mic la mare, eroul avatar semnifica 
deopotriva omul si soarele pe ale carui simboluri le poartä. Ase- 
menea calatoriei eroului de tarot din cartile Marilor Arcane, 
care, dupa etapa de maturizare si dezvoltare a Ego-ului, des- 
cinde in infern odatä cu apusul soarelui, continuând impreuna 
cu acesta cälätoria pe timp de noapte, ca dupa depäsirea 
Ego-ului prin invingerea interioritätii sale, a dublului sau din 
umbra (Anima, polul opus), sa reunifice Sinele regasit pe 
drumul de întoarcere către răsărit şi să unifice contrariile, intu- 
nericul învins cu lumina triumfătoare, soarele cu luna, depăşind 
eclipsa, când cei doi aştri se suprapun (Luna, cartea XVIII), 
conjunctia în inițierea alchimică înseamnă nunta soarelui cu 
luna. Ritualul de inițiere masonică se încheie tot cu nunta 
cosmică a celor doi aştri, ca în Flautul fermecat, şi tot astfel şi 
eroul din basm trebuie să realizeze cununia cu mireasa lumii, 
lumina (etimologie comună din lat. /umen), el ca reprezentant 
al soarelui căsătorindu-se în final cu fata-lună. Dacă la mijlocul 
drumului inițiatic, odată cu dobândirea Paradisului terestru, 
are loc nunta terestră (alegerea iubitei, cartea VI de tarot, 
Îndrägostitii), nunta cosmică, astronomică, a eroului-soare cu 
luna nu poate avea loc decât în Paradisul celest. Nu numai 
basmele lui Eminescu pot fi puse în legătură cu simbolistica 
jocului de tarot. Atât cei mai importanţi reprezentanți ai ro- 
mantismului german, dintre care îl amintim aici numai pe 
Novalis — model recunoscut pentru Eminescu — care dedică 
una dintre nuvelele sale Marii preotese (cartea II de tarot), 
adică zeiţei Isis, căreia îi este închinat templul din Sais, locul 
de desfăşurare a acţiunii din nuvela Discipolii din Sais, cât şi 
autori romantici români, precum loan Heliade Rădulescu (vezi 


Enciclopedic, Bucureşti, 1999, p. 228. Pentru poeziile eminesciene vom 
cita această ediţie şi vom nota astfel: tit/ul poeziei, pagina). 

l Jar catapeteasma lumii în adânc s-au înegrit, / Ca şi frunzele de 
toamnă toate stelele-au pierit. (Scrisoarea I, p. 189). 

12 Cel mai mic multiplu comun al rotirii complete a tuturor aştriilor 
este în astrologia indiană era cosmică supremă. 

de pilda Biblicele) si Bogdan-Petriceicu Hasdeu au fost preo- 
cupati de ezoterism si, implicit, de tarot. Tarotul si ezoterismul 
ca metoda de supracunoastere se impune ca motiv romantic 
inca din Faust al lui Goethe. Totodatä existä o traditie inter- 
pretativa care pune in legäturä scenariul narativ si mito-sim- 
bolic al basmelor, mai ales al celor culte, cu simbolismul 
mitologic şi psihanalitic al marilor arcane”, care corelează în 
imaginile cărților de tarot viața omului şi ciclurile solare. De 
asemenea, Mihai Eminescu, preocupat fiind deopotrivă de 
ciclicitatea existenței micro şi macrocosmice, dar şi de astrolo- 
gie şi, de ce nu, de aspecte de ezoterism, precum sunt cartea 
lui Zoroastru şi formula magică scrisă cu litere arabe din 
Sărmanul Dionis sau stelele care-,,n cer mişcă auritele zodii” 
etc. Mihai Eminescu apelează, la fel ca predecesorii săi, şi la 
simbolistica tarotului, ceea ce apropie basmele discutate în 
lucrarea de faţă de opera cultă a scriitorului, aşa cum vom 
explica în continuare. 

La Eminescu, căsătoria Finului lui Dumnezeu cu Ileana 
Cosânzeana nu poate avea loc pentru că nici nunta soarelui cu 
luna nu a fost permisă: 


„Pădure şi casă frumoasă. 

Când făcuse D-zeu lumea. Doi frätâni: Sf. Soare şi Sf. Lună. 
Nu mai era lume pe pământ, numai ei doi era. El au vrut să 
se-nsoare şi să iee pe soră-sa şi s-o dus la D-zeu să ceară 
voie s-o iee. D-zeu n-o vrut. Si el a venit ş-a zis: 

— Hai, soro, să ne cununăm că eu nu mai ascult pe D-zeu. 

Sf. Lună au zis: 

— Mă duc eu să-mi cer voie. 

Şi s-au dus la D-zeu ş-au zis: 

— Doamne! De ce nu vrei să mă iee frete-meu? 

— Nu vreau că tu ai să tii noaptea şi frate-tau are să tina ziua. 
S-asa au lăsat-o D-zeu şi s-o dus şi i-au deschis toate porţile 
iadului şi ale raiului şi au spus: 

— Dacă-i lua pe frate-tău ai să şezi în iad, dar dacă n-oi lua 
ai să şezi în ral. 

Vine ea şi-i spune Sf-tului Soare. Sf. Soare au zis: mai bine 
să şadă-n iad s-o iee, decât în rai să n-o iee. S-au pornit să se 


15 Pentru mai multe detalii vezi Banzhaf, Hajo, Tarot si călătoria 
eroului spre Marile Arcane, Editura Saeculum I.O., Bucuresti, 2003. 

cunune. Cand au inceput popa a citi, icoanele au inceput a 
läcrima ş-a se face intunerec afară s-au venit un nour gros 
ş-o luat pe Sf. Soare şi l-o pus la răsărit şi pe Lună la apus. 
Şi i-au ei aşa putere D-zeu, când a porunci să crească 
pădurile şi ape să se facă pe lumea asta şi i-a pus numele 
Ileana Cosânzeana. Într-un fel pe lumea asta şi-ntr-un fel pe 
lumea cealaltă. În pădurea ceea şedea Ileana Cosânzeana.” * 


Basmul trasează aici liniile clare ale unei mitologii popu- 
lare care încearcă să explice succesiunea temporală a zilei şi a 
nopții, în ultimă instanţă, legile naturii, conştientă fiind de esen- 
ta similară şi contrară a celor doi aştri a căror căsnicie rămâne, 
în mod normal, imposibilă. Imposibilă este şi iubirea eroului cu 
luna, nu neapărat, însă, pentru că acesta este de natură 
inferioară astrului, constituția sa de daimon permițându-i cel 
puţin teoretic accesul la nivelul astral al lumii şi nici precum 
am putea deduce din afirmaţiile lui G. Călinescu din Estetica 
basmului despre incest: „Incestul reprezintă în mitologie ceea 
ce adulterul este în roman. El e privit cu oroare si pare evident 
că pricina nu-i alta decât temerea de degenerescentä, exprimată 
printr-o interdicţie de ordin etic. În balada «Soarele şi luna», 
intriga porneşte, nici vorbă, de la observarea alternarii soarelui 
cu luna, interpretată ca o persecuție sterilă. Antropomorfic, 
faptul este explicat ca o pedeapsă pentru o încercare sexuală 
patologică” , spune criticul, dar legile lumii de basm nu sunt 
antropomorfe, ci cosmologice. Din pricina viziunii despre 
iubire şi univers a lui Mihai Eminescu, înțelegând eroul nostru 
în continuare ca reprezentant al soarelui, suprapunerea lui cu 
luna pe acelaşi centru comun al sferelor astrale, conjunctia 
acestora, ceea ce ar restaura echilibrul sferic platonician, nu 
mai este cu putință. Avatar solar, incompatibil cu luna, Vasile 
nu se poate iubi cu Ileana Cosânzeana, dar nici cu fata pe care 
o salvase, greşeala sa nefiind că a ochit prea sus, aspirând la 
sferele cele mai înalte, ci fata pe care o salvase se cunună cu 
altul pentru că, la Eminescu, „totuşi este trist în lume”. 


'4 Vasile, Finul lui Dumnezeu, p. 1147. 
15 Călinescu, G., Estetica basmului, Editura pentru Literatură, Bucu- 
reşti, 1965, p. 273. 

Titulatura eroului acestui basm trimite la un altul, Finul 
lui Dumnezeu, unde natura de daimon romantic a prota- 
gonistului se mentine prin originea si prin botezul sau care il 
obliga, de asemenea, la initiere. Blazonul imprimat in nume va 
fi destinul ce îl va urmări toată viata pe Vasile, pe Finul lui 
Dumnezeu, dar si, de pildä, pe Calin Nebunul. 

Categoria eroului este, din punct de vedere literar, o 
categorie estetica, iar tipologia eroului este prin excelenta 
romantica. Avem de-a face, cum se spune, cu un personaj 
exceptional aflat in situatii exceptionale. Definitia pe care G. 
Cälinescu o propune tipologiei eroului de basm din perspec- 
tiva, desigur, estetică, este aceasta: „Făt-Frumos, ca fecior de 
împărat, este un tânăr nubil, care fie că se duce în lume anume 
spre a găsi o fată, fie că o găseşte întâmplător, se însoară cu ea. 
Faptul de a deveni împărat, ca urmaş al tatălui său, sau ca sot 
al fetei, e în cazul acesta de un interes secundar. Făt-Frumos 
mai porneşte spre a săvârşi isprăvi cerute de împărat, în 
general imposibile, a slobozi fetele furate de zmei, a găsi pe 
hoţii merelor de aur furate. Când basmul nu se sfârşeşte cu 
nunta lui Făt-Frumos, este la mijloc ori un fenomen de amne- 
zie folclorică, ori o întrerupere bruscă, în scopuri simbolice, a 
carierei eroului. În orice caz, căsătorit si cu copii, eroul înce- 
tează de a mai fi Făt-Frumos, el devine «Împăratul» pus în fata 
problemelor omului matur. Făt-Frumos reprezintă o vârstă şi o 
criză întocmai ca şi Ileana Cosânzeana” !€. Departe de a fi cea 
mai corectă definiţie oferită vreodată eroului de basm, perso- 
naj romantic în toată profunzimea sa, de la setea de cunoaştere 
exprimată simbolic în procesul inițiatic la care destinul îl 
înhamă, la condiția umană care îl păstrează o simplă marionetă 
pe un teatru al unei alte lumi ale cărei frâie nu şi le poate 
mânui singur, rămânând permanent în graniţele destinului, dar 
şi prin existenţa sa în registrul inconştientului pe întreg par- 
cursul călătoriei sale astral-nocturne în tenebrele cu tentă 
mistică, eroul sau voinicul într-adevăr porneşte la drum pentru 
a înfăptui Nunta, pentru a uni contrariile debarasându-se de 
dublul său. În Estetica basmului G. Călinescu explică: „Ideea 


16 Jbidem, p. 214. 

ca fiul cel mai mic e şi mai voinic şi că valoarea nu sta în apa- 
renta strălucită, alunecă în unele basme spre crearea unui tip 
de erou între Făt-Frumos şi Păcală, adică un prost aparent sau 
în fine de om neexperimentat, care se deşteaptă la minte trep- 
tat si peste asteptäri” ”. Este tipologia ce corespunde lui Călin 
Nebunul din basmul omonim eminescian. Dar nu avem aici 
de-a face, de fapt, nici mai mult nici mai putin, tocmai cu con- 
ditia omului de geniu, pe care romanticii, cum bine ştim, au 
abordat-o cu atâta ardoare şi care pentru romanticul nostru a 
reprezentat veşnic o constantă a operei sale culte? Nebunul e 
şi tipul eroului de tarot. Cartea numerotată cu 0, prima din cele 
22 ale Marilor Arcane este intitulată astfel, reprezentându-l pe 
erou, pentru că în arhetip, înaintea erei patriarhale, eroul era 
mereu cel nätäflet, cel mai mic şi prostut în aparență. Potrivit 
lui Hajo Banzhaf, „tocmai aici rezidă mesajul deosebit al 
basmelor tuturor popoarelor lumii. Ele ne arată că cele mai 
mari probleme pot fi rezolvate întotdeauna numai de partea de 
la care ne aşteptăm cel mai puţin”. Să nu uităm de asemenea 
că Parzifal porneşte în căutarea cetăţii Graalului îmbrăcat în 
haine de nebun. Nebunul poate dobândi starea paradisiacă, 
spre deosebire de frații mai mari, tocmai pentru că are inima 
curată. Ritualul de iniţiere parcurs de eroii din basmele emi- 
nesciene populare se constituie ca trasee de căutare sau de 
recuperare printr-o longissima via labirintică unde intersecțiile 
rutelor ocolitoare au loc în topoi tradiționali. 

Călin Nebunul recuperează fetele de împărat furate de cei 
trei smei din trei păduri metalice, de aur, de argint şi de aramă. 
Este interesant că varianta în proză surprinde ordinea inversată 
a evoluţiei alchimice a metalelor nobile, ordine restituită, însă, 
de poet în varianta versificată a basmului: „Pân-ajung în faptul 
nopții la pădurea de aramă / (...) Şi pin albul întuneric al pă- 
durei de argint / (...) Până vede înaintă-i răsărind pădurea 
de-aur”"”. Pădurea prin care Călin Nebunul rätäceste, impre- 
ună cu cel cu care se prinde frate de cruce, cuprinde două 


17 Ibidem, p. 220. 
'8 Banzhaf, Hajo, op. cit., p. 29. 
19 Călin Nebunul, p. 983-1006. 

iazuri. Lacul, simbol central al liricii eminesciene, dobandeste 
de data aceasta conotații aparte, întruchipând apa vie si apa 
moartä. Daca in tarot, amestecarea apei vii cu apa moarta 
apare pe cartea XIV, Cumpatarea, important fiind dozajul 
corect de tipul farmaconului, in basmul de fata apele nu se mai 
amestecă una cu cealaltă şi nu mai provoacă, aparent, creşterea 
părţii interioare în defavoarea celei exterioare, dar, de fapt, 
refacerea picioarelor şi a braţelor pierdute de cei doi fraţi de 
cruce semnifică depăşirea stadiului jertfei initiatice. Tot apa 
vie e şi cea cu care Finul lui Dumnezeu stropeşte dracii şi îi 
arde şi cea care o metamorfozează pe Frumoasa lumii din 
măgarul ce devenise la loc în om. Interesantă aste aici şi 
viziunea asupra Infernului. Acolo băiatul mijlociu întâlneşte 
aşa-zişii oameni de fier. Trimis de vrăjitor să îi aducă cheia 
iadului, copilul se coboară în infern, unde este lăsat captiv, dar 
se eliberează printr-un fel de pact cu diavolul. Un om de fier îl 
readuce din centrul subteran la lumina zilei. Apoi, posedând 
cheia iadului, pactul băiatului cu diavolul devine cât mai 
concret, toate bunurile sale provenind din mână de drac. Aici 
nu ne confruntăm cu imaginea malefică a dracilor, ci dracii 
sunt un fel de smei cu care omul convietuieste. Romantic este 
gândul acestei bune înțelegeri, romantic este şi colosalul 
dobândit din Infern. 

Un alt personaj mitologic autohton preluat cu predilecție 
în basmele romantice româneşti este Statu-palmă-barbă-cot. 
Întruchipare similară bătrânului pitic din Schneeweisschen und 
Rosenrott, care la frații Grimm nu poate fi altul decât chiar 
zeul Hermes Trismegistos, care îşi păzeşte sacii cu pietre pre- 
tioase şi cu aur, la noi, personajul dobândeşte conotaţii mult 
mai pozitive, rămânând periculos şi de temut, dar devenind 
totodată un important donator şi sprijin al eroului odată ce a 
fost îmblânzit. La Eminescu întruchiparea lui se schimbă 
radical, devenind un simbol personalizat al propriilor obsesii 
filosofice. Statu-palmă-barbă-cot este în Finul lui Dumnezeu 
personificarea vântului de la răsărit, feciorul pajurei. Ținând 
cont că în estetica romantică vântul este simbolul Timpului cu 
a sa scurgere repede şi de nestăvilit, personajul însumează noi 
interpretări posibile. De basmele germane aminteşte şi Fru- 

moasa lumii unde pasärea aurie ce fäcea ouä de aur si aducea 
noroc trimite la pasärea pe care o ucide Bertha în Der blonde 
Eckbert al lui Ludwig Tieck. De asemenea, omul särman ple- 
cat in ,,Padurea neagra” in cäutarea Norocului aminteste de 
Der Runnenberg, iar intruziunea in spatiul interzis, care, la fel 
ca si in Runnenberg, atrage sanctiunea prin moarte, trimite la 
basmul Die Elfen al aceluiasi romantic de la Jena. 

Revenind la Finul lui Dumnezeu, pajura trebuie adusa de 
asemenea in discutie, ea fiind mama vantului. Pasärea trebuie 
decriptata din acelasi punct de vedere romantic, al vantului vä- 
zut ca metafora a Timpului. Vantul ca Timp apare si in Borta 
vântului, unde metafora este chiar si mai evidenta. Täranul, 
supărat că vântul i-a spulberat toată mâna de grâne care erau 
recolta sa, porneşte răzbunător ca să astupe borta vântului. Pe 
drum se întâlneşte cu Dumnezeu şi Sfântul Petru de trei ori, 
care de fiecare dată îl trimit înapoi acasă cu câte un dar, pe 
care mai întâi îl va pierde din neglijență, dar apoi îl va re- 
dobândi şi se va îmbogăţi nespus în cele din urmă. Cu toate 
acestea, țăranul nu îndeplineşte scopul măreț pentru care 
plecase în călătorie: „Mă duc s-astup borta vântului, că mi-a 
luat făina din căuş””. Prin aceasta se aseamănă cel mai mult 
cu formula atipică pe care Eminescu o adoptă în Făt-Frumos 
din lacrimă, unde, de asemenea, după cum am arătat deja în 
lucrarea citată, eroul nu îndeplineşte niciodată scopul pentru 
care a pornit în călătorie şi de aici decurge atipicitatea textului. 
Eminescu nu reuşeşte să aplice complet viziunea filosofică 
proprie, care concepe o lume în semicerc, între naşterea şi 
moartea universală, sistemului circular al basmului tipic cu 
care intră în conflict. Romanticul păstrează şi aici numai apa- 
renta tipicitatii, dând impresia răsplătirii şi îmbogăţirii surcla- 
sante a ţăranului, dar, de fapt, cosmosul nu este regenerat, iar 
misiunea eroului nu e îndeplinită. Cu alte cuvinte, materia 
efemeră realizată de om (,,0 lume mică de se măsură cu 
cotul”?! — cäusul de făină — e spulberată de Timpul care se 
scurge cu viteza vântului. Romanticul încearcă să stăvilească 


2 Borta vântului, p. 1127. 
21 Scrisoarea I, p. 189. 

miscarea accelerata a Timpului care se scurge, dar vanitatea 
existenței persistă, stagnarea timpului fiind irealizabilă. De 
aici decurge şi mentalitatea despre efemeritatea vieţii pe care o 
mărturiseşte sărmanul vânător din Frumoasa lumii, când spu- 
ne la plecarea în pădure că: „tot o moarte-am să mor”. Nu 
putem întrezări aici decât concepţia romantică eminesciană a 
egalităţii tuturor in fata morţii, care rămâne, în cele din urmă, 
singura formă de eternitate. 

În alt basm, totuşi, stagnarea timpului este înfăptuită. Este 
vorba de cel ce este, totuşi, cel mai eminescian dintre toate 
basmele în formă populară ale lui Mihai Eminescu. Plecat în 
căutarea unui tăciune aprins pentru a reaprinde focul, Călin 
Nebunul îi întâlneşte pe drum pe De-cu-sară, Miezu-noptii şi 
Zori-de-ziuă, pe care-i leagă de copaci: „El i-o legat, că lui 
i-era frică să nu se facă ziuă”*. Înghetarea Timpului ce are loc 
prin legarea celor trei momente este dependentă de prima 
etapă a călătoriei eroului: maturizarea şi aducerea (păzirea) fo- 
cului, căci până când Călin nu recuperează focul stins, soarele 
nu se poate arăta pe cer. Revenirea eroului şi aprinderea 
focului încheie prima parte a călătoriei. Momentul corespunde 
cărții a IX-a de tarot, tăciunele furat din focul smeilor înlo- 
cuind felinarul pe care îl poartă Eremitul, căci abia (re)do- 
bândind lumina, Călin va putea lumina calea sa în pădurile 
metalice unde trebuie să descindă în următoarea parte a călă- 
toriei. Legat de înghețarea Timpului este şi somnul celorlalţi 
doi frați mai mari ai lui Călin, ce reprezintă partea întunecată a 
Eului de care Sinele iniţiat se debarasează. Pe de altă parte, 
însă, motivul fratelui de cruce ocupă alt loc în economia bas- 
mului ca ritual de iniţiere. Este vorba aici de motivul romantic 
al dublului, fiind desigur numai o frätie de ordin spiritual, ca la 
fraţii rosacrucieni, eroul parcurgând drumul pe timp de noapte, 
deci descinzând în pădurea infernalä, ca „ommo duplex”*. 
Iniţierea şi desăvârşirea spirituală presupune eliberarea, învin- 


22 Frumoasa Lumii, p. 1110. 

3 Călin Nebunul, p. 1099. 

?4 Menţionăm că sintagma aparține lui Dan C. Mihăilescu. Pentru mai 
multe detalii a se vedea Mihăilescu, Dan C., Perspective eminesciene, ediţia 
a Il-a revăzută şi neadăugită, Editura Humanitas, Bucuresti, 2006, p. 12. 

gerea si reunificarea cu acest dublu inconstient, ca dovadä cä 
eroul se ingrijeste de implinirea umbrei sale, de cäsätorirea 
fratelui de cruce, pentru a se putea intoarce acasä de unul sin- 
gur, cu Sinele reintregit, altfel spus, cu „Eul sau lui redat”... 

O alta imagine prin excelentä romantica se regäseste si in 
motivul cautarii florii albastre, prezent, in mod poate neastep- 
tat, si in proza folcloricä a lui Mihai Eminescu. Primirea fetei 
de împărat petite de Finul lui Dumnezeu este condiționată de 
obținerea florii din mijlocul grădinii: „Eu ti-oi da fata daca te-i 
duce la dealul cel cu flori şi mi-i aduce o floare din mijlocul 
grădinii celeia, eu ti-oi da fata”75. De asemenea, în varianta 
versificată a lui Călin Nebunul, „În pădurea argintoasă iarba 
pare de omăt, / Flori albastre tremur ude în văzduhul tă- 
maiet””°, în condiţiile în care în pădurea de argint era ascunsă 
fata cea mijlocie, frumoasa care devine aleasa lui. Ca în 
romanul neterminat al lui Novalis, floarea albastră pe care 
tânărul Heinrich o caută este şi aici simbolul desăvârşirii, ob- 
ținute în basm prin nuntă, dar pentru ca nunta să poată avea 
loc, desăvârşirea trebuie să conducă dincolo de lucruri unde se 
află floarea albastră râvnită initial de Heinrich von Ofterdin- 
gen, after den Dingen, deci dincolo de lucruri. 

O altă constantă romantică ce îi leagă pe eroii basmelor 
pe care le-am discutat este somnul profund. Frații mai mari ai 
lui Călin Nebunul dorm timp îndelungat, lăsând chiar găuri în 
pământ în urma greutăţii lor. Întors cu fetele de împărat la casa 
fraților mai mari care îl aşteptau, Călin adoarme de osteneală 
atât de adânc, încât nu simte nici durerea când frații îi retează 
picioarele, iar în varianta versificată, influența gândirii emi- 
nesciene fiind şi mai evidentă, are loc în acelaşi moment 
somnul în doi: „Ochii-n lacrimi îi ascunde-n părul moale de 
peteală... / Şi adorm. Somn greu îi varsă plumb în vinele-os- 
tenite”. Vasile, Finul lui Dumnezeu, este cuprins de un somn 
adânc din care fata cea de 11 ani abia reuşeşte să îl mai 
resusciteze, smulgându-i părul din cap, pentru că balaurul din 


25 Finul lui Dumnezeu, p. 1139. 
% Călin Nebunul, p. 993. 
27 Călin Nebunul, p. 999. 

fantana fi furase somnul, la fel cum baba pentru care 
Fat-Frumos din lacrima pazeste cele sapte iepe ii gateste 
mâncarea cu somnoroasa. Despre miscarea somnolent-onirica 
a vorbit mai ales Ioana Em. Petrescu într-un capitol despre 
somn si moarte din cartea sa Eminescu. Modele cosmologice 
şi viziune poetică“. De fapt, somnul nu reprezintă decât o 
mască a morții. Somnul este moartea initiaticä, văzută roman- 
tic de Mihai Eminescu, pe care eroul de basm trebuie să o 
parcurgă pentru a putea reînvia regenerat. Şi în traseul inițiatic 
din tarot, moartea este momentul descinderii în lumea de din- 
colo, de unde eroul să se întoarcă, împreună cu soarele, renăs- 
când regenerat. Cavalerul morții desenat pe cartea XIII indică 
direcția deplasării avatarului regenerator, parcurgând, ase- 
menea soarelui, traseul nocturn de la vest la est. Revenind la 
nunta imposibilă din Vasile, Finul lui Dumnezeu, reținem de- 
taliul că Dumnezeu a aşezat luna la vest şi soarele la est, iar 
traseul eroului se desfăşoară în sens invers, mergând către 
apus şi către lună, asemenea cursului linear al Timpului istoric 
şi nu spre răsărit, într-un mod circular, spre soare. Profund 
romantic, drumul eroului solar spre lună ratează săvârşirea ini- 
tierli şi merge, tragic, spre apus, ilustrând concepția emines- 
ciană despre dimensiunea temporală, care şi-a pierdut odată cu 
filosofia kantiană eternitatea echilibrului platonician al muzicii 
de sfere pe care poetul îl va căuta la nesfârşit. Basmele emi- 
nesciene sunt, iată, şi în forma populară, încă o încercare de a 
găsi ce nu mai poate fi găsit. Universul nocturn al basmului, 
cu călătoria infernală şi astrală a eroului reprezintă refugiul 
scriitorului cult în structurile arhetipale ale spiritualității lite- 
rare, care, la origini, a fost cea populară. Păşim astfel de-a 
dreptul dincolo de mit readucând valorile originare în instituţia 
cultă a literaturii moderne. Structura basmelor lui Eminescu, 
detaşându-se de fantasticul cult, optează pentru un fel de fabu- 
los oniric, luând forma unui vis neorganizat, în care coinci- 
denta simbolurilor comune provine parcă din repetitivitatea 
viselor în cadrul aceloraşi basme. Protagoniştii botezați similar 


28 Petrescu, loana Em., Eminescu. Modele cosmologice şi viziune 
poetică, ediţia a III-a, Editura Paralela 45, Piteşti, 2002, p. 125-135. 

pornesc in vis pe calea Timpului, unii într-un sens, alții 
într-altul, fără a putea reuşi să îl ajungă din urmă, coexistând 
totul, cu toate toposurile comune, în acelaşi etern prezent. 

Zusammenfassung 
(Das Imaginäre der Märchen Eminescus in volkstiimlicher Form) 


Mihai Eminescus Interesse an Volksliteratur ist seiner Zeit 
bedingt und steht unter dem Einfluss der Romantik und des 
deutschen Nazionalismuss des XIX. Jahrhundert, hat aber auch im 
begründeten Bewustsein eines tatsächlichen Mangel an verôffent- 
lichte rumänische Volksdichtung sich entwickelt. Eminescu hat unter 
seinen postumen Schriften auch fünf Prosamärchen in Volksform 
hinterlassen, die jedoch alle nach der Erscheinung seines Kunst- 
märchen Făt-Frumos din lacrimă erarbeitet worden sind. Aufgrund 
einer argumentativen Untersuchung der romantischen gemein- 
sammen Symbolik alldieser fünf Geschichten stellt unser Studium 
die bisherige Zuschreibung dieser Märchen zur Volksliteratur in 
Frage. 


Elegia serena — Mihai Eminescu 


Gabriel-Adrian MIREA 
(gabimirea2000@yahoo.fr) 


Este un fapt cunoscut prezenta numeroaselor capcane ale 
limbii, nu numai cele vizibile cum ar fi: problema sensurilor 
pertinente, actiunea cliseelor ori a numeroaselor forme de taiere 
a ideii. Cea pe care o am in vedere priveşte raportul afirmaţie 
— interogatie. Când afirmi un lucru, îi certifici existenţa şi, 
eventual, îi cauţi urmele. Când însă realizezi o interogatie, mai 
întâi trebuie să aduci lucrul în imanent, în zarea aceasta. lată 
astfel cauza pentru care nu voi începe cu afirmaţia că 
Eminescu a fost un poet elegiac, ci îmi rezerv uimirea de a nu 
fi sigur, cu toate dovezile produse în cursul acestui studiu, 
dacă a avut realmente o latură elegiacă. Desigur, a realiza o 
afirmație înseamnă a acoperi senin tot obiectul cercetării, prin 
urmare a avea o exprimare absolutistă, majoritară. Interogatia, 
în schimb, nu poate viza decât partea, întregul rămâne doar o 
miză îndepărtată — posibilă de imaginat, dar practic intangibilă 
(si, de altfel, toți eminescologii au avut grijă să paseze mai 
departe cercetarea — au folosit metoda interogativä, nu cea 
afirmativă —, fiecare spunând că aşteaptă pe altcineva care să 
fie mai complet, cu tehnici exhaustive mai bune etc.). 

Exprimând aceste prime scrupule procedurale, revin spre 
reflectia dacă Eminescu a fost oare şi un poet elegiac? Cum 
este posibil să se manifeste elegia — acea specie lirică pierdută 
a timpurilor Antichității — într-o literatură pe cale de împlinire 
cum era cea română în secolul al XIX-lea şi ce forme a căpătat 
la acest poet? Definiţiile retorice ori lexicografice acordă 
generos elegiei un sens, să-i zicem psiho-temporal, şi insistă 
mai putin pe formă fixă specifică în copilăria speciei. Astfel, 

dicționarele generale ori de specialitate" selectează ca element 
central regretul si au in vedere atât o stare amarä a sufletului, 
cât şi o poziţie a poetului cu fata întoarsă către cele ce nu mai 
sunt. 

Dacă în definiţie ar fi fost specificat un anume procedeu 
stilistic dominant, atunci operația de izolare a elegiacului ar fi 
decurs mai uşor, ar fi avut, cum spuneam, poate sorti de izbân- 
dă o (pro)pozitie afirmativă. Lipsa unor asemenea mărci, în 
mod straniu, nu slăbeşte însă elegia, ci îi focalizează recepta- 
rea înspre sentiment — o indicație clasică a lui Titu Maiorescu”, 
de altfel, privind întregul câmp stilistic — şi poate conduce la 
următoarea productivă apropiere de procedurile stilistice. 

Aceasta apropiere pleacă de la una dintre distinctiile esen- 
tiale ale devierilor semantice, respectiv raportul dintre figurile 
de construcţie şi cele contextuale. Vorbim de devieri ale 
privirii de departe şi altele ale cercetării cu lupa. Cum regretul 
este o formă de deviere a atenției de la prezent — el nu trimite 
numai spre trecut, ci şi spre un viitor nerealizat, improbabil, 
foarte firav în şanse, atunci va cunoaşte — cu anumite rezerve — 
o aceeaşi dublă manifestare. Cu ajutorul acestei distincții 
întreg — parte, constatăm existența unor poeme ale regretului 
pe care le vom numi elegii — deoarece acest sentiment 
copleşeşte toate celelalte oferte de simtire — şi a unor formule 
elegiace, acolo unde acestea apar datorită unei întoarceri neaş- 
teptate de umăr a poetului spre latentä, o insistență realizată 
însă, doar în treacăt. Vorbim de elegie atunci când regretul 
este centrul de interes, oglinda unui lac în care se priveşte cu 


! Tată doar câteva dintr-o lungă listă: Henri Morier, Dictionnaire de 
poétique et de rhétorique, Presses Universitaires de France, Paris, 1975; The 
Enciclopaedia Britannica, vol. 8, The Enciclopaedia Britannica, Londra, 
2009; Al. Sändulescu, Mircea Anghelescu, Nicolae Balotä, Dictionar de 
termeni literari, Editura Academiei RSR, Bucuresti, 1976; La Grande 
Encyclopédie, DVD, Micro Application, Paris, 2009; Encyclopaedia 
Universalis, vol. 18, Encyclopaedia Universalis, Paris, 2002; Dictionar de 
terminologie literară, Editura Ştiinţifică, Bucuresti, 1970; Mircea 
Anghelescu, Cristina Ionescu, Gheorghe Lăzărescu, Dicţionar de termeni 
literari, Editura Garamond, Bucureşti, 2007. 

> Titu Maiorescu, „O cercetare critică asupra literaturii române de la 
1867” în Opere, Editura Minerva, Bucureşti, 1978. 

greu, insistent. Vorbim de elegiac atunci când întâlnim un alt 
sentiment dominant în a cărui mantie întrezărim şi firele nos- 
talgiei, astfel încât culoarea poemului joacă în acele momente 
în nuanţe închise, brumării, depresive, specifice gamelor mu- 
zicale minore. 

Putem acum afirma, deşi într-un stadiu încă prematur, că 
Eminescu a avut în firea sa poetică şi matisări elegiace — 
aspect numit de Ion Negoitescu” într-un mod nictomorf drept 
„noaptea fără început a visului, a vârstelor eterne”, iar de Di- 
mitrie Popovici“ ca „punctul de sosire în procesul sufletesc al 
poetului”. Stropi nocturni şi scopuri nostalgice. lată ceva din 
natura cunoscutului halo eminescian care continuă să actio- 
neze ca anesteziant liric asupra talentelor poetice debutante. 

Întäriti de speranţa unui El Dorado al acestei forme lirice, 
să pornim cu inima mai uşoară spre elegie, unul din vârfurile 
încă necucerite, ignorate inexplicabil, din masivul Himalaiei 
eminesciene. Drumul ar putea avea două componente majore. 
Pe de-o parte, o analiză a profunzimilor elegiilor, respectiv a 
poeziilor cu o melancolie copleşitoare, ne-ar putea arăta mo- 
dul cum minereul elegiac urcă pe dinlăuntrul muntelui poeziei 
nu pentru a-l surpa, ci pentru a-i da drept contur specific acel 
albastru de Voroneţ eminescian. Infiltrările, exploziile, rotirile 
şi nonformele elegiace pot fi astfel intuite în amplitudinea lor. 
Pe de altă parte, căutările sclipirilor elegiace printre poemele 
eminesciene ne-ar ajuta să avem o privire critică mai amplă 
asupra acestui mod de percepere a lumii. Aici există un 
substanțial ajutor din partea criticii, deşi adesea deserveşte 
studiilor aplicate din cauza atitudinii de amplificare exagerată. 
Vâlva în jurul celui de-al şaptelea copil al căminarului 
Eminovici e departe de a se fi stins. Ba a ajuns la o dimensi- 
une care afectează cercetarea în mare măsură, respectiv o 
mitizare deranjantă, dar şi o efigie politică. 


3 Jon Negoitescu, Poezia lui Eminescu, Editura pentru Literatură, 
Bucuresti, 1968, p. 11. 

4 Dimitrie Popovici, Poezia lui Eminescu, Editura Albatros, Bucu- 
resti, 1972, p. 257. 

În fata acestor obstacole, eminescologul Petru Creţia” se 
întreba, oarecum pe bună dreptate, dacă despre Eminescu se 
mai poate zice ceva nou. Simtea că „s-a schimbat ceva în 
adânc” şi i se părea că subiectul este în mare măsură epuizat. 
Avea şi n-avea dreptate. Anumite perspective — să le numesc 
vârfuri montane — sunt cu siguranță demult cucerite, au deve- 
nit locuri comune. Dar un studiu despre elegia eminesciană — 
nu mai zic de o carte — nu a fost încă scris şi, cred, că am putea 
vorbi la fel despre câteva alte specii literare. De altfel, Alain 
Guillermou® propunea o altă alegorie de vizitare a operei 
eminesciene: „Luată în bloc, opera seamănă cu aceea a unui 
sculptor ale cărui statui terminate ar ocupa o mică încăpere, 
dar încercările — de la marmura abia cioplită până la capodo- 
pera aproape terminată, ar ocupa toate celelalte săli ale unui 
muzeu”. Si rămân încă — aşa cum spunea acelaşi eminescolog 
român, propunând chiar un canon de cercetare exhaustivă” — 
de analizat toate poemele sale cu alte metode mai moderne 
decât cele folosite în anii '30 de George Călinescu? sau în anii 
"60 de Allain Guillermou (ibidem). 

Mihai Eminescu se dovedeşte azi o ființă lirică multidi- 
mensională, cu laturi plutonice ori uranice — cum considera 
criticul Ion Negoitescu’ ori cu formule folclorice, conform 
cercetătorului Gheorghe Vrabie!’ care constata, de altfel, pre- 
zenta unui limbaj de „esență populară deoarece conservă în 
erotică simbolul păsării, iar în elegie simbolul arborelui”. 


5 Petru Cretia, Testamentul unui eminescolog, Editura Humanitas, 
Bucureşti, 1998, p. 217. 

® Alain Guillermou, Geneza interioară a poeziilor lui Eminescu, 
Editura Junimea, Iasi, 1977, p. 576. 

7 Petru Cretia, idem, p. 218 - un canon care presupune folosirea 
corpusului complet, într-un mod sobru, lipsit de exagerări, continuând 
cercetările contemporane, folosind metode moderne, utilizând exemple 
corecte din „text şi context”, distingând între planul erotic şi planul 
politic eminescian. 

8 George Călinescu, Opera lui Mihai Eminescu, Editura pentru Lite- 
ratură, Bucureşti, 2 vol., 1969. 

” Ion Negoitescu, op. cit., 1968. p. 10. 

19 Gheorghe Vrabie, Retorica folclorului (Poezia), Editura Minerva, 
Bucureşti, 1978, p. 34-35. 

Criticul Paul Cornea!" observa, în aceeaşi direcţie, faptul că 
Eminescu este un poet polifonic datorită influențelor populare 
în contrast cu poeţii momentani, egotişti: 


Un poet de duzină care se exprimă doar pe sine însuşi s-ar fi 
putut dispensa la urma urmei de a studia tradiţia. Dar cel ce 
voia să cânte la toate instrumentele, fiind singur o orchestră, 
cel care-şi asumase misiunea de a exprima aspirațiile, 
visurile şi doleantele unui întreg popor, era obligat să 
cunoască şi să-şi încorporeze tot ce se făcuse până la el. 


Poetul se dovedea, de altfel, conform propriei mărturii, un 
bun cunoscător al culturii înaintaşilor”? care l-au emulat spre o 
evoluție între atitudinea lamartiniană şi cea byroniană, respec- 
tiv între melancolia tandră şi demonia vastelor perspective. 

O problemă importantă în studiul acestei specii a fost 
generată şi de posibilitatea de a considera elegiile un ciclu liric 
aparte. În acest sens mai multe voci critice au propus urmă- 
toarele denumiri: Paul Cornea!” „poeme cu infuzie de gotic şi 
sepulcral”, Alain Guillermou'* „poeme de tip Herbstlied” sau 
poeme din „ciclul Regretelor”, Ion Negoitescu poeme din 
„ciclul Stimmungului dezolat”. Multi sfätuitori, dar cu per- 
spective usor diferite si, in orice caz, cu demersuri critice 
vizand alte tinte decat cele elegiace. De aceea voi pastra 
simpla denumire de elegie, mai ales că tot nu am lămurit parte 
din rezervele mărturisite la început. 

Continuând astfel de ezitări, trebuie amintit faptul că 
elegiile eminesciene îşi depăşesc uneori contextul „elegiac” în 
direcţii neconvenabile, devin un compozit care poate fi 
valorizat, în egală măsură, şi din alte perspective de creaţie sau 
de receptare. Totuşi, un număr de 15 poeme pot fi considerate 
elegii moderne autentice: Mai am un singur dor, Melancolie, 
Singurătate, S-a dus amorul, Trecut-au anii..., O, mamăl, 


Il Paul Cornea, De la Alexandrescu la Eminescu, ESPLA, Bucureşti, 
1966, p. 270. 

12 Mihai Eminescu consemna in MS. 2254, f. 70, Biblioteca Acade- 
miei, „noi cunoaştem aproape tot ce s-a scris în româneşte”. 

5 Paul Cornea, idem. 

14 Alain Guillermou, op. cit., 1977, p. 403. 

'5 Ton Negoitescu, idem, p. 139. 

Despartire, Departe sunt de tine..., Pe aceeasi ulicioara, De 
câte ori, Când amintirile, Pe lângă plopii fara sot, Venetia, 
Din noaptea... şi postuma Ce suflet trist... 

Se poate remarca uşor faptul că majoritatea elegiilor au 
fost considerate bune de tipar de autor, în timp ce postume din 
această specie sunt foarte rare în raport cu alte tipuri de 
încercări lirice. Este, de asemenea, greu de stabilit dacă o suită 
de alte poeme pot fi văzute ca elegii sau ca poeme cu alte 
intenţii lirice. Până la urmă, este aici şi o chestiune de alegere 
întrucât în orice poem putem găsi note ale unor specii diverse, 
astfel încât ne-am rătăci în clasificări de amănunt. 

Am căutat, de aceea, nu numai să fie recognoscibil senti- 
mentul regretului, ci şi factorul declanşator al trecerii în trecut 
asociat cu forma de revenire în actualitate. Pe scurt, mai ales 
acele poeme şi versuri care au o minimă puritate a privirii 
melancolice spre dincolo de prezent. De aceea nu am putut 
accepta drept elegii numeroase propuneri venite dinspre 
critici, respectiv antumele: Apari să dai lumină, Peste vârfuri, 
Si dacă, Sara pe deal şi postumele: E împărțită omenirea, O 
stinga-se a vieţii, Când priveşti oglinda mărei, Aveam o muză, 
Pierdută pentru mine, Zâmbind prin lume treci, Oricăte stele, 
deşi sunt clar poeme cu matisări elegiace. 

Să risipesc îndoiala acestui studiu dacă Eminescu a fost şi 
un poet elegiac presupune, după cum se vede, un răspuns cu 
numeroase nuanţe. Dacă este să privim elegia ca o specie cu 
formă fixă, eventual decăzută în epigramă, cum s-a întâmplat 
în Antichitatea romană, atunci, cu siguranță, poetul de la 
Ipotesti se află departe de un elegiac autentic. Numai că elegia 
modernă este indiferentă la forma poemului, insotind cel mai 
adesea o altă specie literară (având comportamentul funcțional 
al unui epitet din planul stilistic) şi, prin urmare, se arată ca o 
formulă lirică cu o natură dublă. Dacă avem în vedere, de 
asemenea, prezenţa regretului ca sentiment dominant, a unui 
factor declanşator al unei situaţii din trecut şi a altuia de 
revenire în prezent, atunci putem declara despre Eminescu că 
a avut o predispozitie elegiacă evidentă oricărui lector. După 
ce am folosit aceste constatări iniţiale drept criterii de selecţie 
şi analiză, am putut ulterior reuni elegiile într-un ciclu pe care 

l-am numit simplu Elegia serenă in pofida unor tentaţii sin- 
tagmatice găsite la comentatori mai avizaţi. Putem considera 
prin urmare că, la Eminescu, elegia se încadrează în urmă- 
toarea configurație lirică, punând astfel în lumină o fateta încă 
nedesluşită în acest domeniu: 

1. Contemplarea naturii 

2. Formule vitaliste 

3. Concepția thanatică 

4. Reveria şi regretul 

5. Arta poetică 


1. Contemplarea naturii 


Serenitatea. O stare prețioasă a naturii de care poetul se 
foloseşte pentru a medita sau a oferi un cadru iubirii sale. O 
linişte rară, după cum remarca Dimitrie Popovici'S, care răz- 
bate dinspre două spații: unul al verticalitatii şi unul terestru. 

Primul dintre ele, planul înalt conţine, în context elegiac, 
la rândul său, cel puţin două repere vizuale importante. Pe 
de-o parte, stelele văzute ca semne ale prezenţei iubirii”. 
Ale unor posibile noi speranţe. Ale unor renasteri îndepărtate. 
Pe de alta, Luna, cu „lamele sale argintoase” creatoarea unui 
imperiu sublunar'* uneori aspirând, în adâncimile sale, sângele 
noptii”. Este o lună cu dublă faţă — trimite şi absoarbe lumină, 
apare şi dispare intermitent, iregular, superbă, plină şi totuşi 
sfâşiată de coroanele copacilor, o lună dinspre care răzbate, în 
aproape aceeaşi măsură, vizibilul şi misterul”: Alunece luna / 


16 Dimitrie Popovici, op. cit., 1972, p. 266: „momente de linişte şi 
intimă fericire din lirica eminesciană sunt putin numeroase şi dau impresia 
unei zone liniştite de apă în mijlocul unei mări în permanentă agitaţie”. 

17 În opinia Elenei Tacciu, Eminescu — poezia elementelor, Editura Cartea 
Românească, Bucureşti, 1979, p. 335: „stelele, ochii cerului transcedent”. 

15 Jon Negoitescu, op. cit., 1968. p. 33. 

19 Mihai Eminescu, mss. 2255, fila 2v „Luna apusese, părea că inima 
nopții îşi scursese sângele luminos”. 

2 De altfel Lucian Blaga i-a marcat în poemul Eu nu strivesc corola 
de minuni a lumii foarte bine această sinteză de lumină — întuneric, în ver- 
surile: ,,...cu razele ei albe Luna, nu micşorează, ci tremurătoare / sporeşte 
şi mai tare taina nopții”. 

Prin varfuri lungi de brad (Mai am un singur dor). Regina 
nopții moartă şi aştrii. lată un tablou al înaltului in poemul 
Luna ese dintre codri: 


Stele palid tremurânde 
Ard pin negurile sure. 
Lumea 'n rouă e scăldată, 
Lucioli pe lacuri sboară. 
Luna umbrei, umbra lunei 
Se amestec, se 'nfăşoară. 


În cel de-al doilea plan, mult mai bine dezvoltat, avem 
acest imperiu sublunar, de care vorbea cândva Ion Negoitescu, 
Natura sau, altfel zis, Firea, după cum o numea generos 
Constantin Noica. Să pătrundem în acest spațiu ilimitat ori- 
zontal întâi prin imaginile auditive. Sunt şuvoaie de zgomote, 
zbateri de frunziş. Rafale de vânt, zvonuri domestice (talanga, 
buciumul, fluierul), valuri care se sparg ritmic, izvoare care 
cântă. Este o natură armonică, cadenţată”!, din care uneori par 
să răzbată glasurile unor ființe dispărute (Mai am un singur 
dor, O, mamă...). Putem consemna astfel că, în acest posibil 
ciclu elegiac, Eminescu are tendinţa de a folosi numeroase 
imagini auditive, uneori, ca un binevenit contrapunct de fun- 
dal. Elementele firii devin interpreţi vegetali. Pură euritmie pe 
care o putem percepe în orchestratia tabloului de natură din 
Fiind băiet păduri cutreieram: 


Un bucium cântă tainic cu dulceaţă, 
Sunând din ce în ce tot mai aproape... 
Pe frunze - uscate sau prin naltul ierbii 
Părea c'aud venind în cete cerbii. 


Alain Guillermou” afirma cândva radical că natura emi- 
nesciană este doar un simplu decor pentru acțiunile umane. 


al Gheorghe Drăgan, Poetica eminesciană, 1999:92: „S-a observat că 
în versurile sale predomină mişcarea cadentatä, elementele ce evocă ritmul: 
apa (pârâul, marea, ploaia, lacrimile), norii, vântul, valul, frunzele, crengile”. 

22 Alain Guillermou, op. cit., 1977:592: „natura nu a fost vreodată alt 
lucru pentru Eminescu decât un decor primitor. El n-a avut nevoie nici 
cand să se reconcilieze cu ea, pentru că niciodată nu a pretuit-o numai in 
sine, singură si lipsită de oameni”. 

Perspectiva auditiva pare sä-1 dea dreptate. Numai ca ele- 
mentele vizuale, cele care predomina in poemele eminesciene 
îl contrazic în chip flagrant. E de ajuns să ne îndreptăm atenţia 


arborii sunt văzuţi într-un chip aproape animist (Mai am un 
singur dor, Pe lângă plopii fără soț, O, mamă...). 

Dan C. Mihăilescu” chiar forţează nota spre dendrolatrie, 
spre un dispărut panteon natural germanic, remarcând probabil 
versul „Silfele vin prin lilii să se culce” din poemul La 
Heliade. Uneori, lupa poetului măreşte manifestările naturii la 
dimensiuni gigantice. Din tei plouă beatitudine. Petale albe 
care copleşesc existența”. O îngroapă, ba îi oferă chiar o les- 
pede de mormânt (Mai am un singur dor). 

Nici elementele olfactive nu tin de un simplu decor. 
Răzbat spre noi „valurile de miroase ale mării vegetale” 
esentele teine, asprele efluvii de brad. Natura vine spre ființă 
prin vapori ce duc la extaz, la pierderea simţurilor. Într-un cu- 
vânt, la somn, o stare în care se face trecerea neştiută de la 
viata la moarte, dar cu speranţa unei noi durate. Poetul, pe cale 
să moară la rădăcina teiului, pare că-şi va găsi o nouă întru- 
pare în regnul vegetal. 


2. Formule vitaliste 


Dacă există cea mai vagă speranţă de a ne prelungi forma 
de a ființa după moarte, atunci s-ar putea naşte şi nedumerirea 
în ce constă moştenirea strămoşilor? Să fi primit din partea lor 
doar aspectul fizic, calitățile corporale, un anumit set de 
instincte sau avem şi ceva din sufletul lor! Mihai Eminescu a 
pus această problemă în poemul Ce suflet trist..., în eterna 
căutare a unui lucru care să rămână dincolo de viata indivi- 


% Ton Negoitescu, op. cit., 1968, p. 84. 

24 Dan C. Mihăilescu, Perspective eminesciene, Editura Humanitas, 
Bucuresti, 2006, p. 42. 

25 Aurel Petrescu, Eminescu. Limbaj simbolic, Bucuresti, 1989, p. 143. 

% I. Negoitescu, op. cit., 1968, p. 116. 

dului. Un aer de familie, un anume fel de a trata lumea, de a 
iubi, de a se bucura de un set de frumuseti particulare, nu de 
altele, să rămână oare şi în urmaşi? Dacă nu, atunci perpetu- 
area speciei este o iluzie a omenirii, nu a indivizilor. Un aspect 
care ţine de biologia, de chimia noastră internă, nu de ceea ce 
ne dă suport existenţei, rațiunea şi simtirea noastră personală. 
Câteodată, privirea pesimistă a poetului nu dă nicio şansă 
vreunei forme de dăinuire a indivizilor. Totul este sub semnul 
trecerii: iubirea, vârsta, opera roasă de şoareci. Jurămintele de 
iubire ale unei ființe care se dovedeşte, de fapt, o fantasmă. 
„Ca un nour gonit de vânt, / Alerg pe calea vieţii mele” — îi 
spunea Eminescu Amicului F. I. Este o lipsă de sens gene- 
ralizată, fiindcă totul trece. Totul este unic, nu mai poate fi re- 
petat. Orice fenomen este un incident lipsit de importanță în 
marea curgere universală. Suntem pe o planetă care goneşte 
nebuneste spre cine poate şti care alte constelații. Spre ce curg 
lucrurile, ne întrebăm la fel de disperaţi odată cu Eminescu în 
poemul Din noaptea... Ne simţim victimele marii treceri. 
Rătăcitori prin acest orizont în care păstrăm un oarecare grad 
de importanţă numai cât timp suntem în imanent. Apoi, cum 
vom vedea într-un alt paragraf, vine guma uitării. Dar să nu 
anticipăm. lată cum se convulsiona poetul în Mortua est din 
cauza dispariţiei iubitei: lumea se dovedeşte fără sens, gene- 
rațiile nu se înțeleg unele cu altele, moartea este ignorată. 


A fi? Nebunie şi tristă şi goală; 
Urechea te minte şi ochiul te 'nşală; 
Ce-un secol ne zice, ceilalți o deszic. 
Decât un vis sarbăd, mai bine nimic. 


Văd vise 'ntrupate gonind după vise, 

Pân' dau în morminte ce-aşteaptă deschise, 
Şi nu ştiu gândirea-mi în ce să o stâng; 

Să râd ca nebunii? Să-i blestem? Să-i plâng? 


La ce?... Oare totul nu e nebunie? 
Au moartea ta, înger, de ce fu să fie? 
Au e sens în lume? Tu chip zâmbitor, 
Trăit-ai anume ca astfel să mori? 


Dacă toate trec, se modifică, se manifestă o singură dată, 
de ce ar fi altfel spaţiul nostru interior! Putem oare vorbi de o 

identitate statornică sau, dimpotrivă, aceasta se construieşte 
mereu prin negociere cu o configurație variabilă? Oare stator- 
nicia psihică să însemne, de fapt, într-un fel pierderea de sine! 
Identificarea cu un sine care de fapt nu mai e sau nu mai e aşa. 
Cum arată oare eul eminescian? Să fie unul care aspiră spre 
matrice aşa cum răscolea prin maldărul de euri literare Dan C. 
Mihăilescu”? Contemplând propria evaporare continuă a sine- 
lui şi înghețarea sa sub vremuri, în mereu alte forme, poetul 
înțelege trist că nici iubita sa nu poate avea un altfel de sine. 
lată motivul pentru care o vrea pierdută în zarea tinereţii 
(Despärtire), într-o poziţie statuară, întrucât pare să fie singura 
formă prin care s-ar putea opri trecerea. Dar oare nu trec şi 
semnele de rememorare? Totul e la fel şi totuşi neasemenea, 
fiindcă şi reperele de statornicie sunt la fel de iluzorii, au doar 
viteze mai lente de curgere, dar asta e tot (Pe aceeaşi ulicioa- 
ră). Trecem, e drept, prin acelaşi nume de ulicioară, numai că 
nici ulicioara nu este aceeaşi niciodată, nici trecătorii nu sunt 
statornici ei înşişi. Poemul Stelele 'n cer sugerează că suntem 
un fenomen pasager aidoma trecerii unor cocori: 


Stol de cocori 
Apucă 'ntinsele 

Şi necuprinsele 
Drumuri de nori. 
Sboară ce pot 

Şi-a lor întrecere, 
Vecinică trecere — 
Asta e tot... 


Constantin Noica” încearcă să găsească o explicație 
acestei furii universale heraclitice cu ajutorul noţiunii de timp 
ritmic. Lucrurile trec, dar sunt integrate unor ritmuri diverse. 


27 Dan C. Mihăilescu, op. cit., 2006, p. 176: „eul alterat de noaptea emi- 
nesciană este diferit de eul demn de a fi urât, «le moi est haisable» (Pascal); 
este diferit de eul înstrăinat de sine, «je suis un autre» (Rimbaud); este diferit 
de eul văduvit de sine, nefericit, «je suis le veuf, l’Inconsolé» (Nerval) si este 
similar eului Terezei de Avila — dor după matricea originală”. 

28 Constantin Noica, Introducere în miracolul eminescian, Editura 
Humanitas, Bucureşti, 2010, p. 196: „Fiecare timp bate ca ornicul şi vi- 
brează ca unda, adică se face prin neîncetata lui refacere. Sunt ritmuri toate 
timpurile, acestea măcar ştim. Iar lucrurile se împlinesc sub ritmuri şi se 
lasă treierate de ele”. 

Au aceeaşi natură duală a luminii, sunt şi corpuscul şi undă. 
Iată o posibilă explicație prin care sinele îşi poate păstra, într-o 
oarecare măsură, identitatea, fiindcă are un orizont propriu în 
care să se manifeste aleatoriu. În acest sens, Plopii fără sot 
sunt aceiaşi, deoarece, chiar de se schimbă, au anumite limite 
predictibile, clare, de nedepäsit. Supravietuim prin moartea şi 
renasterea altfel a unor părți din noi înşine, suntem fiinţe 
metamorfozabile în calitatea noastră de corpusculi, dar avem o 
identitate fermă, dacă este să privim orizontul nostru de ma- 
nifestări. Suntem frunze în vânt aşa cum crede Dimitrie 
Popovici”, dar, în acelaşi timp, ne cramponăm de alegerile 
noastre ritmice, de proprietăţile noastre în care ardem în chip 
neasemenea. Indivizii se schimbă, ritmurile nu, dezvăluie 
poetul (Cu mâne zilele-fi adaogi...): 


Se pare cum că alte valuri 
Cobor mereu pe-acelaşi vad, 
Se pare cum că-i altă toamnă, 
Ci 'n veci aceleaşi frunze cad. 


3. Concepţia thanatică 


Cum se poate vedea în poeme precum Mai am un singur 
dor, Când amintirile..., Din noaptea, Melancolie, lumea 
eminesciană este formată din fiinţe polimorfe cu aspecte vii şi 
moarte simultane. Dacă viul este caracterizat de trecere şi 
presupune o identitate în sens larg, zona morţii capătă parțial 
semnificaţii opuse. Mişcarea” ajunge la punctul zero, multi- 
plul tinde spre unitate şi neant, însăşi viaţa ajunge să se dove- 
dească o iluzie minuțioasă a morții. 

În mod straniu, singurul corpuscul identic siesi este 
opusul său, neantul. Pare să fie când unicul sens posibil, când 


# Dimitrie Popovici, Poezia lui Eminescu, 1972, p. 272: „poetul 
apare în postura consacrată a elegiacului care imploră trecutul, cu fata 
întoarsă către el şi cu brațele întinse, în timp ce mecanica lumii îl duce 
înainte, ca pe o frunză neputincioasă fata de valul ce o poartă în calea sa”. 

50 Gheorghe Drăgan, Poetica eminesciană, 1999, p. 76: „pentru 
Eminescu moarte nu înseamnă neant, ci sentimentul unităţii, zero dinamic”. 

anulează însăşi noțiunea de sens, după cum subliniază criticul 
Ion Negoitescu’'. Astfel, viziunea tanatologică eminesciană se 
dovedeşte profund pesimistă, deoarece reprezintă de obicei 
viata doar ca o suită de manifestări ale nonsensului. De aceea, 
pentru a lăsa vagă problema sensului, a lipsei sale în absolut, 
întâlnim atâtea sinonime ale morţii: adormire, înfiorare, oste- 
nire, moleşeală, risipire, troienire: „E un somn îmbătat, toxic” 
(on Negoitescu, idem, 1968:171). 

Între termenii care atenueazä atributele fioroase ale sfar- 
sitului observäm motivul recurent in opera eminescianä al 
somnului. Această viziune eufemizata*’, substituție obişnuită 
în sfera funebrului, este inserată de poet la sfârşitul ritualului 
de iubire şi are paradoxal forma unei împliniri în extaz. Som- 
nul devine o incremenire între viață şi moarte, o ipostaziere a 
celui mai de pret sentiment în nemişcarea somnolară comună. 
Iată în poemul Cugetările Sărmanului Dionis exprimată direct 
identitatea somn — moarte: 


Somn, a gândului odihnă, 
O, acopere fiinta-mi cu-a ta mută armonie, 
Vino somn — ori vino moarte. Pentru mine e tot una. 


Somnul cumva — spunea acelaşi critic? — ne dă posibili- 
tatea să comunicăm cu o inteligență universală. Să avem acces 
la un ipotetic cer al esentelor, imuabil. Să evadăm într-un tă- 
râm cu alte posibilități de acţiune, cu puţine legături cu lumea 
reală. Această simulare zilnică a morţii o aduce evident visul, 
ca o formă de sinteză a mişcării şi nemişcării. 


3! Ton Negoitescu, op. cit., 1968, p. 51: „Moartea e substanţa şi unicul 
sens (deci, prin pesimismul schopenhauerian: lipsa de sens) ce-l poate releva 
lumea”. 

32 Gilbert Durand, Structurile antropologice ale imaginarului, 
traducere de Marcel Aderca, prefață şi postfață de Radu Toma, Editura 
Univers, Bucureşti, 1977, p. 295: „eufemizarea mormântului şi asimilarea 
valorilor mortuare cu odihna o întâlnim în folclor şi în poezie”. 

33 Jon Negoitescu, op. cit., 1968, p. 88: „Pentru medievalul Albert cel 
Mare care consideră şi acţiunea astrală mai puternică in somn decât în stare 
de veghe, legătura dintre sufletul individului şi inteligența cosmică sporeşte 
în timpul somnului”. 


228 STUDII EMINESCOLOGICE 


Cum arată intrarea in moarte conform viziunii emi- 
nesciene? Absolut deprimant, dacă se urmează ritualul comun 
de înmormântare (Mai am un singur dor). Cu bocete, cu stea- 
guri funebre, cu oratori improvizati care se laudă pe ei înşişi, 
cu plânsul strident care împiedică trecerea. Are în vedere, se 
pare, ritualul funerar urban, transformat într-un eveniment 
politic, într-o mascarada publică (Scrisoarea I). Aşa ceva este 
departe de firea poetului, de simtirea sa delicată, discretă, 
izolată. 

lată pentru ce vrea funeralii cu aspect romantic, foarte 
simple, presupunând doar un cadru natural prielnic, în care, 
eventual, să aibă drept reazăm în mormânt ramuri tinere şi să 
se piardă sub o lespede înmiresmată din flori de tei, fără 
bocete, fără oameni împrejur. În fond, orice formulă ritualică a 
macabrului îl va împiedică în accesul spre infinitul care i se 
deschide alături, spre matrice, spre nemişcare, spre neființă. 
Dar mai ales spre o metamorfoză de care poetul este conştient, 
deoarece intrarea în moarte ar putea fi o altă iluzie universală. 
Acelaşi Ion Negoitescu”* marca faptul că moartea este văzută 
de Eminescu într-un mod voluptuos, fiind omniprezentă în 
opera sa. 

Si ce ne-ar aştepta dincolo? Poate un oraş fantomatic, o 
Venetie dispărută. Veneţia din lumea cealaltă, cu ape moarte, 
cu umbre, cu orologii anunțând un timp fioros. Poate un infinit 
în care partea isi pierde orice înțeles. În Mortua est poetul are 
revelația unei posibile vizualizări a ce este în tara de dincolo 
de negură: 


Se poate ca bolta de sus să se spargă, 
Să cadă nimicul cu noaptea lui largă, 
Să văd cerul negru că lumile-şi cerne 
Ca prăzi trecătoare a morții eterne. 


Poate nu ne aşteaptă decât o depărtare neagră în care sunt 
promisiuni marmoreice. Sau, dimpotrivă, un tărâm la care am 
putea accede prin intermediul visului. Poate este o zonă 


34 Ton Negoitescu, idem, p. 45: „el este nu numai poetul care caută 
voluptatea morții, ci un adevărat voluptuos al funerarului, al paliditätii 
cadaverice”. 

terorizantä care pandeste la marginea orizontului. Sau o gaura 
neagră aflată la câţiva ani normali distanță. lată cum arată 
moartea în poemul citat şi mai sus, Mortua est: 


O, moartea e-un chaos, o mare de stele, 
Când vieata-1 o baltă de vise rebele; 

O, moartea-i un secol cu sori înflorit, 
Când vieata-i un basmu pustiu şi urât. 


Oricum ar fi, moartea înseamnă totodată uitare. Este feno- 
menul cu care poetul duce o luptă aprigă în două direcţii con- 
trare: pe de-o parte, aspiră într-un mod clasicist” spre negarea 
de sine, spre contopirea în natură, în neant, în dincolo (Mai am 
un Singur dor); pe de alta, caută, cu o dârzenie specific roman- 
tică, o posibilă salvare de uitarea generală (Despärtire)*. 
Soluţia pare să vină pe rând dinspre numele iubitei, dinspre 
natură, dinspre ritual şi, mai ales, dinspre sentimentul suveran 
al dragostei. 

Ne aflăm în oceanul uitării (De câte ori), iar urmele 
noastre — în ciuda titanicelor eforturi — nu se mai văd după ce 
trecem definitiv. Ceva asemănător constata şi Ion Negoiţescu'” 
din punct de vedere olfactiv: „mirosul morții şi-a vărsat ve- 
ninul in substraturile poeziei lui, în viziunile plutonice. Iar 
cealaltă zonă, neptunică, nu este decât evadarea, fuga de acest 
miros”. 

Să amintim că într-una dintre elegii chiar (Despärtire), 
Eminescu construieşte o minifenomenologie a uitării: cunoaş- 
terea şi iubirea au de fapt, numeroase goluri, semnele de 
neuitare se arată perisabile, amintirile se dizolvă în neant, în 
ciuda declarațiilor retorice. 

Neîmpăcarea poetului cu uitarea a dus, de altfel, la crea- 
rea celor mai multe elegii. A fost precum un tei care a tot 


35 Am în vedere sensurile propuse de G. Călinescu în cartea sa 
Romantism, clasicism, baroc, Editura Dacia, Cluj, 1971. 

36 Tudor Vianu, Eminescu, prefață de Al. Dima, Editura Junimea, 
Iaşi, 1974, p. 80: „natura continuă să înflorească în jurul său cu eterna-i 
strălucire, pe cand uitările inimii omeneşti sunt într-atât de uşoare, încât 
umple sufletul şi mintea poetului cu o întrebare dureroasă şi fără fund”. 

% Jon Negoitescu, op. cit., 1968, p. 39. 

răspândit flori mirositoare lăudând iubirea. In elegia sa cea 
mai importantă, Mai am un singur dor, însă a obosit. Acum 
binecuvântează uitarea. O doreşte în anonimatul naturii. Îl izo- 
lează de oameni şi de tot ce-i perisabil, fără importanță. Ar 
vrea să moară la marginea mării sub copacul său îndrăgit. N-a 
fost să fie. I s-a oferit exact ritualul de înmormântare pe care 
l-a respins. A murit asasinat. Corpul îi era sărbătorit cu onoruri 
militare de îngropare, iar creierul, aproape în acelaşi timp, îi 
era aruncat, din nepăsare, la gunoi! Ce departe 1-a fost destinul 
de dulceata cu care aspira să intre în moarte! Totuşi, poate că 
i-a fost îndeplinită dorinţa exprimată în alte poeme (Despăr- 
fire), când cerea bunăoară să fie aruncat ca un cadavru 
oarecare la un colt de uliţă sau chiar să fie dat la câini! Cerea 
poate prețuirea adevărată, a creierului, nu a trupului. lată cu ce 
vorbe funeste se acoperă în Rugăciunea unui dac: 


Străin şi făr' de lege de voiu muri-atunce 
Nevrednicu-mi cadavru în ulița l-arunce, 
Ş'aceluia, Părinte, să-i dai coroană scumpă, 
Ce-o să amute cânii, ca inima-mi s'o rumpä, 
Iar celui ce cu pietre mă va izbi în fata, 
Îndură-te, stăpâne, şi dä-i pe veci vieatä! 


4. Reveria şi regretul 


Viaţa cu nestatorniciile ei fundamentale. Moartea cu 
realitățile sale crude, spăimoase. Cum ne putem consola între 
aceste extreme? Oferta nu se arată prea bogată, conform viziu- 
nii eminesciene, şi este, în mare parte, alcătuită din sfera reve- 
riei. Atinsă parțial de muşcătura regretului. Există riscul ca o 
portie prea mare din acest medicament seren să ne ducă la opi- 
nia lui Calderon de la Barca, anume că viata este doar un vis. 
Ajungem astfel să ne întrebăm cu poetul cine visează ca in 
poemul S-a dus amorul? Poate moartea eternă, poate creatorul, 
poate un alt om. O fi şi sinele un vis al eului! Intrăm într-un 
domeniu delicat. Ajungem la paradoxul de a fi vise ce ne visăm. 

Cum arată lumea în astfel de condiţii cu tentă onirică? 
După cum am văzut, capătă coloratură fantasmagorică (Singu- 

rătate). Oamenii ajung ființe fără consistență, proiecții tridi- 
mensionale, năluci. Gonesc spre propria identitate, spre 
palpabilul sinelui. Dar cum ar putea prinde ceva vaporos, ba 
chiar dincolo de stările de agregare? Sunt damnatii lui Dante 
purtați prin toate häturile de vijelii interminabile. În acest vifor 
al timpului s-au pierdut şi cei doi îndrăgostiți. Au devenit fan- 
tome unul pentru celălalt, transparenti, au ajuns să vadă prin 
parteneri lumea, apoi lumea i-a răpit complet. Explicatiile 
reveriei nu mai sunt de ajuns. Iubirea părea ceva sigur, ce uşor 
s-ar fi sacrificat pentru ea! Ce a făcut să-şi piardă consistenţa? 
Ce loc al fantomelor au vizitat, fără să ştie unde şi-au rătăcit 
propriul trup, speranţele împreună, atracţia aceea miraculoasă? 

Îmbrätisarea cea de nedesfăcut în care ar fi stat cu orele, 
în care ar fi adormit — de ce şi-a pierdut farmecul! Ce conso- 
lare s-ar putea da creaturilor nimicului (Nu mă 'nfelegi)? 


Au nu ştii tu ce suntem? Copii nimicniciei, 
Nefericiri svârlite în brazdele veciei, 

Ca repedea rotire a undelor albastre 
Gândirea noastră spuma zădărniciei noastre, 
Iar visuri şi iluzii, pe marginea uitării, 

Trec şi se pierd în zare ca paserile mării. 

Şi ce rămâne 'n urmă în noi de cât obscura 
Şi oarba suferinţă, ce bântue natura? 


Ravagiile uitării. De la un moment încolo ne uităm şi 
durerile despărțirii şi regretul după iubirea pierdută, chiar orice 
regret (Despärtire). Apoi starea vaporoasă dispare. Lucrurile 
revin în curgerea ori finalitatea lor: marea se întinde infinită, 
codrii sunt tot intunecati, ceilalți, la fel de reci şi lipsiţi de 
bunăvoință. Revine baletul printre străini şi bizarerii. 

Fiinţa eminesciană cunoaşte o nouă formă de visare — 
căderea în trecut. În urmă, sigur, a lăsat poveşti feerice. Îi pare 
că o jale bruscă îi strânge inima. Acolo, înapoi, era libertatea, 
era copilăria, era începutul marii iubiri. Picurii mnezici aduc 
atâta răcoare timpanului încins al melancolicului. Ce poate fi 
mai simplu decât să întinzi braţele după acele realități, să 
atingi trecutul, să-i smulgi un semn, un bun, o zi. Nostalgicul 
are ochii tulburi, priveşte ţintă fără să vadă nimic din prezent. 
Lumea de aici este întunecată, lăsată să părăginească în codrul 

fantasmelor, sta sub semnul unei eficiente späläri de memorie 
Poetul se aflä in transä, pare anesteziat de iluzii. Dar reveria 
nu este o consolare, deoarece trecerea este de neoprit in ciuda 
încercării de a se comporta ca o ființă statornica măcar in vis. 
lată, în acest sens, aceste versuri gravate in suferință Odă (in 
metru antic): 


Focul meu a-l stinge nu pot cu toate 

Apele mării. 

De-al meu propriu vis, mistuit mă vaiet, 
Pe-al meu propriu rug, mă topesc în flăcări... 
Pot să mai re'nviu luminos din el ca 

Pasărea Phoenix? 


Va veni cu siguranță dezmeticirea şi, odată cu ea, un nou 
val de treceri sau de finitudini. Îşi va crea noi pasiuni şi spe- 
rante. Sau mai degrabă nu, poate va rămâne cu privirea înde- 
părtată spre nicăieri, aşa cum s-a întâmplat poetului în ultimii 
ani fie acasă, îngrijit de sora sa Harieta, fie prin diferite spitale 
de boli psihice”. Trecutul. Märetul trecut. O Floare albastră 
misterioasă: 

Şi te-ai dus, dulce minune, 

Ş'a murit iubirea noastră 
Floare-albastră! floare-albastră! 
Totuşi este trist în lume! 


5. Arta poetică 


În ce condiţii apare regretul”? Presupune singurătatea 
poetului, tendința de a izola în începutul poemelor o anume 
realitate ce luminează momentan doar un obiect. Este ca o 
scenă în care avem doar acea aură de lumină care însoţeşte 
declamatorul şi lasă în beznă tot ce-l înconjoară. De aceea 


38 George Călinescu, Viața lui Mihai Eminescu, Editura Litera, 
Chişinău, 1998, p. 334: „în ospiciul Caritas poetul petrecu câteva luni de 
visare dementă euforisticä si viziuni paradisiace”. 

3 Este, cred, interogatia potrivită pentru a accesa procedurile elegiace 
eminesciene. 

putem spune ca elegia este poemul monologului si al atitu- 
dinilor retorice sentimentale. Scena, realitatea lirică, este însă 
rapid extinsă fie prin luminarea altor părți, fie prin invazia de 
sunete, de obicei armonioase, fie prin miresme plăcute, la 
Eminescu de sorginte naturală. Obiectul, singularizat la înce- 
put, conţine în acelaşi timp şi stimulul de trecere în trecut, 
deoarece, în realitatea în care are loc creaţia, poetul s-a retras 
într-un imaginar turn de fildeş, delimitându-se net fata de con- 
temporani ca şi cum aceştia nu ar fi decât vagi, fantomatici. 
Eul liric este un actant care nu vrea să tina cont de posibilul 
său public, mai mult, îi videază conținutul, îl îndepărtează 
până în nonsens. 

Oricum, elegia eminesciană presupune un demers inte- 
rior, de aceea trebuie să găsească în realitate un obiect-ancoră 
care să-i mute atenţia înspre propriul sine şi să reuşească lu- 
minarea unei anumite amintiri, unei anumite reverii. Faimoasa 
metodă proustiană a madelenei (a amănuntului semnificativ) 
care provoacă regresii temporale se dovedeşte folosită de mult 
timp şi fundamentală în elaborările elegiace. 

Stările din subconştientul“” poetului pot fi provocate în 
chip direct de o fragmentară imagine artistică: o bătaie de 
clopot, pâlpâirea focului, trecerea pe lângă plopi sau în chip 
indirect, atunci când eul liric caută să-şi abandoneze condiția 
de poet. Efectul este contrar — apariția unei inspiratii de natură 
elegiacă, cum putem vedea de pildă în Singurätate ori S-a dus 
amorul. Am văzut că impulsul de generare a elegiacului 
provine din stropii mnezici, respectiv acei stimuli necesari 
introspectiei aflaţi întâmplător în aura unui anume obiect. 
Când plopii sunt „fără soț” pot reaminti starea de părăsire. 
Când un clopot este atins incidental de o cucuvaie, s-ar putea 
deştepta o amintire cetoasä. Când focul din cămin îşi joacă 
magiile ritmice, s-ar putea lumina peştera adâncurilor noastre. 
Din copleşitoarea ei umbră vor tâsni amintiri lacome de 
clarificare, de limpezime. 


K Edgar Papu, Poezia lui Eminescu, Editura Minerva, Bucuresti, 
1971, p. 93 afirmă că poetul trece de la acțiunea de a cuprinde la acțiunea 
de a se cuprinde: „Eminescu îşi concentrează obiectivul într-un punct din 
el insusi, punct, însă, complex si mobil, pe care-l plimbă prin diferite 
registre interioare”. 

Picurii mnezici vin din atribuirea, de obicei, a unui epitet 
obiectului focalizat. Aparitia devierii semantice — constatatä 
de toţi stilisticienii — poate muta discursul liric instantaneu în 
planul interior. Dacă se adaugă şi o anumită atmosferă de 
magie, este posibil să apară o amintire. Atunci când acea 
amintire nu mai poate fi accesată ori şi-a epuizat semnifica- 
tile, e posibil ca regretul să-şi verse sângele prin apusul ființei 
noastre. 

Evocarea acelei realități pierdute nu este lipsită de conse- 
cinte în planul prezentului. Obiectul mnezic poate fi singula- 
rizat puţină vreme, îşi pierde capacitățile de trimitere în trecut 
şi tinde să-şi recapete întregul câmp interior de proprietăţi — 
doar una dintre ele face posibilă rememorarea — şi să-şi 
regăsească poziţia din realitatea obscurizata. 

Pentru ce-i este necesară elegia poetului? Simte că, fără 
iubire, poetul nu este decât un mort viu, vidat de înţeles (O, 
stingă-se a vietil...): 


Sa tin numai la ceva... oricat ar fi de mic... 
Dar nu tin la nimica, căci nu mai cred nimic. 


EI sau există în apoteoza iubirii sau pur şi simplu nu este. 
Cum în timpul creației iubirea este un fapt al trecutului, 
poetul, pentru a putea supraviețui, trebuie să fugă spre vremea 
eresurilor din fiinţa sa. Atunci avea o privire ingenuă, credea 
în jurăminte, natura îi dăruia un lux crăiesc de desfăşurare a 
ritualului de iubire. 

Într-un fel, se poate constata că medalionul elegiac are 
trăsături ale artelor plastice. Natura este un vag tablou animat, 
iar fiinţa iubită — o statuie care tinde spre încremenirea în îm- 
brätisare, spre o completă dăruire. 

Numai că apelul la asemenea amintiri nepretuite, la orele 
de iubire extatică are un preţ. Întoarcerea în prezent a călăto- 
rului liric îl aduce pe meleagurile durerii şi îi provoacă ravagii 
sufleteşti. Poetul redevine prizonierul turnului de fildeş. 
Predestinat singurătăţii. 

Elegia serenă eminesciană — o clipă de reverie şi un regret 
amarnic resimțit într-un prezent al eternei treceri, al iremedia- 
bilelor disparitii. Visul dispare, ba chiar nici rana sufletească 

nu rămâne eternă. Poetul trece „pierdut în suferință”, în lupta 
lui cu uitarea se simte deja uitat: 


Căci ce-i poetu ’n lume şi astăzi ce-i poetul? 
La glasu-i singuratec s’asculte cine vra. 
Necunoscut strecoară prin lume cu încetul 

Şi nimene nu ’ntreabä ce este sau era... 

O boabă e de spumă, un cret de val, un nume, 
Ce timid se cutează în veacul cel de fier. 

Mai bine niciodată el n'ar fi fost pe lume 

Şi ’n loc să moară astăzi, mai bine murea ieri. 

Résumé 
(L'élégie sereine - Mihai Eminescu) 


La motivation de cette étude a eu depuis le début une double 
nature. D’une part, il y avait le dilemme si Mihai Eminescu aurait pu 
être considéré lui aussi un poète élégiaque, d'autre part nous 
pouvons nous demander si ces élégies auraient été une importante 
composante de ses meilleures œuvres. Après l’application des 
critères de sélection (en ayant au centre le concept de regret), nous 
avons constaté qu’à peu près tous les poèmes sélectés pour le cycle 
des élégies ont été de type neptunien, comme disait le critique Ion 
Negoitescu, ce qui prouve que cet auteur lyrique les a donné un prix 
considérable. 

L’étude a eu besoin de la formation préliminaire d’une base 
interrogative. Voilà quelques problèmes: Quel est le corpus de 
textes? Comment les critères de sélection ont-ils été formulés? 
Quelle est la structure de cette étude? Selon les indications d’autres 
chercheurs d’Eminescu et selon les textes sélectés, nous avons 
exposé l’élégiaque de ce poète de cinq perspectives différentes: La 
contemplation de la nature, Les formules vitalistes, La conception 
thanatologique, La rêverie et le regret, L’art poétique. Ainsi une suite 
de concepts essentiels de la démarche analytique est apparue pour 
l’étude de l’élégie — la notion de temps rythmique, la vision 
euphémique sur la mort, les gouttes de la mémoire, l’objet-ancre. 

L’incursion dans l’élégiaque d’Eminescu nécessite toujours un 
mot préliminaire qui rend possible le souvenir, l’imagination, le rêve. 
Il y a tout de même toujours une manière de retour à la réalité non 
poétique par différentes coupes et formules discordantes. Une 
expression-antidote de l’élégie. L’expression qui supprime les ailes 
de l’imagination. 

Comment est par la suite l’élégie chez Mihai Eminescu? Soit 
comme un hymne qui a perdu son objet, soit comme un poème qui 
parle d’un être d’antan... 


Somnul şi visul in opera lui Mihai Eminescu 
şi a lui Lucian Blaga 


Corina BARBU 
(ernbarbu(Q yahoo.com) 


Mihai Eminescu şi Lucian Blaga sunt cei mai reprezen- 
tativi artişti-gânditori ai culturii române, care au în comun nu 
doar dorinţa de a crea universuri proprii, ci şi viziunea specific 
românească. Dacă Eminescu a intenționat să redea prin versuri, 
proză şi dramă istoria universală, trecând prin istoria noastră, 
Blaga a construit cel mai unitar sistem filozofic românesc 
până în prezent, cu rezonanţă în opera sa literară. 

Comparând opera poetică a celor doi autori, se observă o 
intensă preocupare pentru reprezentarea somnului şi a visului. 
Nu este una întâmplătoare, având în vedere faptul că somnul 
este caracteristica oricărei culturi istorice, simbol al izolării, al 
coincidentei cu marile procese organice, moment în care se ia 
contact cu izvoarele vieţii, se creează, potrivit lui Mircea 
Eliade, formele istorice (prefacere organică, dospire, fermen- 
tare). Somnul nu e simpla negare a vieții conştiente; e tot aşa 
de autonom ca şi aceasta şi se află în acelaşi raport cu ea ca şi 
polul negativ al magnetului cu polul pozitiv. În somn, sufletul 
e într-o mai strânsă comuniune cu întregul organism al naturii 
Şi, în acelaşi timp, cu viata propriului trup. Din când în cand, 
omul renunță la orientarea sa cerebrală ca să se întoarcă la 
starea pământească dintâi, iar „aici îşi reîncepe viata de em- 
brion” (Johann Carl Passavant)'. Sustrăgându-se impresiilor 
simţurilor şi ale rațiunii, e atunci mai aproape de acest simţ 


' Apud Albert Béguin în Sufletul romantic şi visul, Editura Univers, 
Bucureşti, 1970 p. 117. 

universal care initial l-a pus în relaţie cu natura. E ca si cum 
s-ar afla in mijlocul naturii; nefiind receptiv la lucruri, refu- 
zand sa le perceapa prin mijloace obisnuite, el se aflä ca prin 
minune in corespondenta cu ele. Renuntarea la sine insusi si la 
univers determina intrarea in stapanirea universului. 

Perceput ca o stare intermediara intre somn si veghe, visul 
e un amestec intre douä moduri de constiinta, favorizat de un 
somn inca imperfect sau de primele miscäri ale simturilor care 
se vor destepta. Visul e conceput ca o stare vaga de constiinta 
in care orice proces inconstient al cresterii fiziologice e pre- 
simtit in mod obscur: ca un moment de contact nemijlocit, in 
fiinţa organică, cu acţiunea vieții care insufleteste întreg uni- 
versul. În vis sufletul e agitat de o lume superioară, in care 
categoriile de timp şi spaţiu sunt desfiinţate, oamenii legaţi de 
cosmos prin acel simţ originar care are în vis aceleaşi însuşiri 
de previziune şi de vedere la distanţă pe care le posedă orice 
formă de extaz. 

Dubla natură, corporală şi totodată spirituală, a acestei 
puteri creatoare înrudeşte visul cu poezia: căci visul îngăduie 
cufundarea în înseşi sursele vieţii fiziologice, coinciderea cu 
forța zămislitoare, mereu una şi aceeaşi care dă naştere forme- 
lor din natură ca şi imaginilor psihice. Datorită visului se poate 
descoperi cea mai profundă dintre toate analogiile, dintre toate 
concordantele ritmice cu natura; se poate conştientiza că actul 
creator al poetului, pe care acesta îl socoteşte un act al eului 
său, e acelaşi cu actul de creare a ființelor vii. 

Pe de altă parte, visul nu este „o formă imperfectă a con- 
ştiinţei diurne, încă, sau deja, amestecată cu somnul. Atunci 
când omul e scufundat în somnul cel mai adânc se nasc visele 
profetice, viziunile la distanță, iar simţul universal se bucură 
plenitudinea mijloacelor sale”. În vis, omul e atât de cufundat 
în el însuşi, şi totodată cufundat până în märuntaiele Univer- 
sului, încât veghea şi somnul nu fac decât să-l abată de la acest 
centru şi să-l ducă la suprafața împărăției terestre. Somnul 
înglobează veghea care l-a precedat în aşa fel încât sufletul are 
mereu o dublă existenţă, conştientă şi inconstienta totodată, si 


? Albert Béguin, op. cit., p. 121. 

oscilează permanent între cei doi poli. El este provocat de o 
retragere partialä a simturilor si a constiintei din lumea exte- 
rioarä. Prin aceasta cufundare in viata vegetativa, pärtile 
naturale ale sufletului prind forte noi si, in acelasi timp, o 
relație mai vie cu natura întreagă se produce în Inconstient; în 
schimb, constiinta pe care omul o are despre lume beneficiaza 
de pe urma acestui contact, iar orizontul de idei se largeste. O 
data doborate frontierele eului, fiinta intra in comunicare cu 
marele Inconstient, izvorul întregii vieţi într-un mod mai 
direct, iar această experiență cu toată imprecizia amintirilor 
transmise de la o stare la alta, aduce în lumea conştiinţei o per- 
cepere obscură şi profundă a universului. Lumea viselor naşte 
idei şi sentimente care, în clipa acestei cufundări în Incon- 
ştient, continuă să se desfăşoare şi să iasă periodic la suprafață. 
Visul e, aşadar, activitatea conştiinţei în sufletul reîntors in 
sfera Inconştientului. 

Visul e o stare de vagă conştiinţă în care orice proces in- 
conştient al creşterii fiziologice e presimtit în mod obscur, ca 
un contact nemijlocit cu ființa organică, cu acţiunea vieţii care 
insufleteste întreg universul. In vis sufletul este purtat într-o 
lume superioară, fiind desfiinţate categoriile de timp şi de spa- 
tiu, putând descoperi astfel cea mai profundă dintre toate 
concordantele noastre ritmice cu natura. 

În obișnuita sa mărginire, favorabilă dezvoltării sănătoase 
a sufletului omul nu poate percepe decât o neînsemnată parte 
din această viata universală, unde trecutul şi viitorul sunt în 
mod real prezente în orice clipă actuală, iar spaţiile îndepărtate 
acționează unele asupra celorlalte în mii de feluri. Sufletul, 
tocmai pentru că e adânc cufundat în Inconstient, participă şi 
mai mult la acest context al tuturor lucrurilor, la această între- 
pătrundere a tot ceea ce este spaţial şi temporal, atât de speci- 
fică Inconştientului. Presentiment şi clarviziune, aprehensiune 
inconştientă şi conştientă a viitorului — toate acestea se pot 
produce şi în starea de veghe. Visul e însă un teren deosebit de 
favorabil acestor activități ale „simțului universal”. Prin In- 
conştient, umanitatea epocilor antice, cea contemporană şi 
chiar destinele viitoare ale speciei transformă ființa în orice 
clipă, şi aceste transformări sunt cele care parvin în mod 
obscur la conştiinţă în imaginile din vis. 

Romanticii percep somnul doar ca o amortire a constiin- 
tei, necesara activizärii extreme a inconstientului, manifestarii 
libere a forţelor din adânc ale fiinţei, izbucnirii la suprafaţă, în 
forma visului, a părţii ei celei mai adevărate. Nu întâmplător, 
Eminescu ar fi dorit să-şi intituleze volumul de versuri Lumină 
de lună, aşa cum ne dezvăluie manuscrisele sale’. Prin inter- 
mediul adormirii şi al visului nesfârşit, poetul comunică cu 
întreg universul. Visul constituie o modalitate superioară stării 
de veghe lucide de a medita asupra existenței umane, căci dă 
posibilitatea unei perspective totale asupra acesteia. Eliberat 
de povara trupului, spiritul poetului se eliberează totodată de 
pasiune, de zbucium şi de suferință. Visând cu senină detaşare 
la viaţa lui anterioară, poetul se înstrăinează de sine, având loc 
aşa-numitul proces al dedublării psihice (introspectiei sau 
autoscopiei). Privindu-şi retrospectiv viaţa trăită, el judecă, cu 
luciditatea unei persoane străine, întâmplările prin care a 
trecut. În fluxul memoriei, se derulează un noian de amintiri 
ce reconstituie scurta pribegie dureroasă a scriitorului prin 
viata. Visul este o reverie profundă, o introducere asupra inte- 
rioritatii poetului. Locul visului este însă somnul, iar cufun- 
darea în inerția vegetativă pare a-i fi fost poetului deosebit de 
atrăgătoare. Slavici îşi aminteşte: „Nu suferea de insomnie 
căci era apoi în stare să doarmă timp de douăzeci şi patru de 
ceasuri întruna, părerea lui statornică era că cea mai plăcută 
parte a vieţii e cea petrecută în somn, când eşti fără ca să fii şi 
să simţi dureri”?. 

Somnul apare la Eminescu drept un început de existență 
întoarsă interior: „Sătul de lucru caut noaptea patul, / Dar al 
meu suflet un drumet se face / Si pe când trupul doarme-ntins 
în pace, / Pe-a tale urme l-a împins, păcatul.” (Sätul de 
lucru...)°. Poezia în genere a lui Eminescu nu e numai o 


3 Vezi Ms. Academiei Române 2277 f.123, apud Ion Scurtu în vol. 
Lumină de lună, Bucureşti, „Minerva”, Institut de Arte Grafice şi Editură, 
1912, p. 6. 

4 Joan Slavici, Amintiri, Editura Virtual, Bucuresti, 2010, p. 15. 

5 Mihai Eminescu, Opere, vol. I, Poezii, editat de Academia Romana 
in colectia Opere fundamentale, Editura Univers Enciclopedic, Bucuresti, 
1999, p. 607. 

descriptie a somnului, ca in versurile arhicunoscute din 
Somnoroase păsărele, somnul înfăţişează pentru Eminescu o 
imitație a Nirvanei, un antidot al durerii: „Las să dorm... să nu 
ştiu lumea ce dureri îmi mai păstrează” (Memento mori), iar 
în Renuntare îşi exprimă, asemenea lui Alfred de Vigny, frica 
de insomnie: „de pe-o zi pe alta o târâi uniform (n.r. viata) / Si 
n-o să pot de somnul pământului s-adorm”(Ca o făclie)”. 
Această insomnie o deplânge Mureşanu în poemul cu acelaşi 
titlu: „Când totul doarme-n zvonul izvorului de pace, / Un 
ochi e treaz în noapte, o inimă nu tace” (Muresanu)*. Soluţia 
metaforică a poemului este tocmai venirea la sfârşit a Regelui 
Somn, care dă lui Mureşan alinarea viselor. Întrebat de Mu- 
reşanu cine este, Regele Somn, răspunde: ,,Eu?... Eu sunt 
fericirea vieţii pământene'”. În chip invidiat, această fericire 
constă pe de o parte în inițierea Nimicului, pe de alta în acele 
vise cu care se sfărâmă voinţa şi viața activă, cauzatoare de 
durere. 

În Povestea magului călător în stele, somnul coboară ca 
un tânăr cu plete blonde şi toarnă fiului de împărat un vin din 
paharul Somniei, tot ce urmează apoi, ca o consecință a 
somnului, fiind de natură mitică. Îngerul cu ochi albaştri dă 
tânărului o viziune haotică, cufundându-l de bună seamă în 
vis, rupându-l din zona telurică. Voievodul este călăuzit de 
Somn în planeta acestuia, adică în lună, fiindcă ea stăpâneşte 
umbra şi visul: „Curând vom ajunge pe steaua senină / Pe care 
în ceruri numesc-o a mea; / De visuri, de umbre, de cântec e 
plină. / Curând vom intra în câmpia ei lină / Şi-n urmä-ti pă- 
mântul rămâne o stea” (Povestea magului călător în stele)". 
În această vreme, magul rămas în urmă, care va fi băut şi el 
din cupa Somniei, e pe cale de a întreprinde la rându-i o 
nebună călătorie în stele. 


ê Mihai Eminescu, op. cit., vol. I, p. 391. 

7 Mihai Eminescu, op. cit., vol. I, p. 662. 

8 Mihai Eminescu, op. cit., vol. II, Proză. Teatru. Literatură popu- 
lara, editat de Academia Romana in colectia Opere fundamentale, Editura 
Univers Enciclopedic, Bucuresti, 1999, p. 794. 

” Mihai Eminescu, op. cit., vol. II, p. 817. 

10 Mihai Eminescu, op. cit., vol. I, p. 453. 

O ipostazä a somnului manifestatä in poezia eminesciana 
este somnul mortuar, pregatit de un cadru fizic adecvat, si 
anume luna, astru prin excelentä romantic, cäci soarele apare 
rareori în lirica eminesciană, lumina lui vie şi puternică 
alungând somnul şi visul. Din contră, luna solicită visarea şi o 
amplifică până la starea de reverie. În poemul Mai am un 
singur dor, poezie a stingerii în amurg („în liniştea serii”), 
somnul mortuar apare sub forma reîntoarcerii conştiinţei pri- 
begite în patria ei cosmică: nu anulare, ci celebrare a lumii, nu 
anihilare a existenţei, ci reintegrare a ei în ordinea superioară, 
odihnitoare şi veşnică a naturii. Cel absolvit de pribegie şi 
patimi va regăsi memoria cosmică, regăsind totodată zâmbetul 
aştrilor, seninul cerului, suava povară a florilor de tei, glasul 
codrilor, al izvoarelor, al mării, sufletul talangei sau (în varian- 
te) cântarea de bucium: „Cum n-oi mai fi pribeag / De-atunci 
înainte, / M-or troieni cu drag / Aduceri aminte. / Luceferi, ce 
răsar / Din umbră de cetini, / Fiindu-mi prieteni, / O să-mi 
zâmbească iar. / Va geme de paterni / Al mării aspru cânt... / 
Ci eu voi fi pământ / În singurătate-mi.” 

Somnolenta este o altă stare de spirit a poetului: „Lumâna- 
rea-1 stinsă-n casă — somnu-i cald, molatic, lin”; ,,Adormi-vom, 
troieni-va / Teiul floarea-i peste noi, / Şi prin somn auzi-vom 
bucium / De la stânele de oi” (Codrule, măria-ta)”!. Somno- 
lenta este trecută de poet asupra altor persoane, ca în Doină 
unde feciorul are parte de un somn greu, mortal: ,,Codrule, 
măria-ta / Lasă-mă sub poala ta, [...] / Să mă culc cu fata-n 
sus / Şi să dorm, dormire-aş dus” (Codrule, măria-ta). În 
acelaşi fel dorm şi fraţii lui Călin-Nebunul, până acolo încât 
pământul se găureşte ca o saltea de greutatea timpurilor lor 
inerte: „Fraţii lui atât dormiră, cât intrase în pământ / De un 
stânjen şi-i umpluse frunza adunată-n vânt” (Călin-Nebu- 
nul)’. 

Scrisoarea I se deschide spre o lume fictivă printr-o 
cădere în somnolentä, poemul filosofic debutând cu un cadru 


1! Mihai Eminescu, Opere, vol. II Proză. Teatru. Literatură, editat de 
Academia Română în colecția Opere fundamentale, Ed. Univers 
Enciclopedic, Bucureşti, 1999, p. 1045. 

12 Mihai Eminescu, op. cit., vol. II, p. 1097. 

nocturn de factură predilect romantica, in care bătaia ceasor- 
nicului marchează trecerea inexorabilă a vremii: „Când cu 
gene ostenite sara suflu-n lumânare, / Doar ceasornicul ur- 
mează lung-a timpului cărare, / Căci perdelele-ntr-o parte când 
le dai, şi în odaie / Luna varsă peste toate voluptoasa ei văpaie, 
/ Ea din noaptea amintirii o vecie-ntreagă scoate / De dureri, 
pe care însă le simţim ca-n vis pe toate”'’. Stingerea lumânării 
şi apariţia lunii pe bolta cerească coincid cu momentul în care 
poetul adoarme în odaia sa, iar starea de veghe este înlocuită 
cu reveria şi cu visul. Poetul afirmă, după asertiunea lui 
Schopenhauer, că însăşi viaţa lui este o iluzie, un vis, din care 
îşi reaminteşte doar nenumăratele dureri pe care le-a încercat. 
Pentru Eminescu, lumea constituie o iluzie, pentru că formele 
vieţii trec mereu în neființă: „Căci e vis al nefiintei universul 
cel himeric...”'*. În poemul Împărat si proletar ideea aceasta 
este reluată în versul final „Că vis al mortii-eterne e viața 
lumii-ntregi”, ce accentuează concepția schopenhaueriană 
conform căreia fericirea este doar un vis, oamenii născându-se 
pentru a fi devorati de tristețe. Aşadar, nimic din ceea ce se 
întâmplă nu contează cu adevărat, căci este doar un vis, o 
întrupare venită din eternitate. 

Intuitia poetică eminesciană reuneşte sub egida cuvântului 
vis categorii pe care gândirea rationalist-analiticä a ultimelor 
secole le desparte. Sigur că Eminescu a cunoscut diferența 
rational-analiticä dintre diferitele stări de vis; aceste diferente 
sunt prezente în textul poetic, cititorul neputând înţelege clar 
dacă este vorba de un vis propriu-zis sau de o reverie. Prima 
dintre aceste stări, cea a reveriei, se caracterizează printr-o 
stare de tensiune dintre simțuri şi dorința interioară: în vreme 
ce simțurile dau ştire despre realități externe în limita vero- 
similului (pădure, apă, pată de lumină), dorinţa este cea care 
zămisleşte irealul, apariţia miraculoasă; aceasta din urmă, însă, 
nu poate fi percepută ca atare decât în visul propriu-zis, atunci 
când simtirea exterioară tace. Reveria este, pentru Eminescu, 
anticamera visului, tensiunea ei caracteristică produce visul 


'3 Mihai Eminescu, op. cit., vol. I, p. 187. 
M Mihai Eminescu, op. cit., vol. I, p. 189. 

care urmeazä. Acest proces, prezent in Strigoii sau in Scri- 
soarea ITI, apare cea mai mare claritate tocmai in Luceafarul. 
Treaza fiind, fata de împărat aşteaptă momentul înserării: „Şi 
dor de-al valurilor Domn / De inim-o apucă”!?. Simturile ei 
exterioare rămân treze, percepția dă seama despre apariția pe 
fragment a unui astru anume; totuşi supusă acelei mixturi 
inefabile de melancolie şi dorință pe care cultura română a 
subliniat-o, numind-o dor, fata deja amestecă datele percep- 
tive cu impresii iluzorii, căci ce altceva sunt acele fantomatice 
„corăbii negre” pe pustietatea imensă a mării şi mai ales acele 
valuri care, contrar experienţei, ,,calatoresc” nu către mal, ci 
„spre dânsul adică spre larg, spre orizont?” Ca în Diana, 
figura exotericului personaj este un produs lăuntric, rezolvare 
a tensiunii psihice specifice reveriei, iar visul nu apare astfel 
compensatoriu. Şi în Scrisoarea III, visul apare sub forma 
unei reverii profunde: „Dară-ochiu-nchis afară, înlăuntru se 
desteapta...’”"° Visul creatorului este luminat difuz de astrul 
nocturn, ale cărui raze se filtrează printre „vârfurile lungi de 
brad”. 

În poemul Luceafărul fata de împărat are o apariţie con- 
stantă, în vreme ce viziunea din oglindă se schimbă: în stare 
de veghe e o stea de pe firmament, o stea cu nume, precis, 
Luceafărul, numele popular al planetei Venus: în stare de vis, 
aceeaşi stea se transformă, din pată entropică, într-o figură de 
tânăr, numit de cea care dialoghează cu dânsul când „înger”, 
cand ,,demon”; în sfârşit, în starea de vis profund acelaşi per- 
sonaj multiform este numit Hyperion. Luceafărul acceptă să se 
întrupeze antropomorfic numai în cuprinsul visului: niciodată 
atunci când fata este trează. Datorită ei şi numai ei Luceafărul 
părăseşte condiţia sa de lucru si devine fiinţă, trece de la starea 
de simplu corp ceresc la condiţia de personaj în lumea fictivă a 
poemului. La rândul ei, această lume fictivă se prezintă ca 
supraetajatä, căci una este ea la nivel realist, atunci când 
personajul feminin este treaz, alta este această lume în visul 
aceleiaşi, vis care se prezintă aidoma unei ficțiuni, deci ca o 


'S Mihai Eminescu, op. cit., vol. I, p. 220. 
16 Mihai Eminescu, op. cit., vol. I, p. 196. 

ficţiune in cadrul aceluiaşi poem. Nu trebuie să se confunde, 
totuşi, visul cu ficțiunea: visul este o proiecție psihică prin 
excelenţă inconștientă, în vreme ce ficțiunea, deşi alimentată 
subteran de puternice forte inconstiente, reprezintă o construcţie 
dirijată voluntar, este rezultat al unei munci, al unei activități 
conştient îndreptate spre un scop precis, realizarea operei de 
artă. Pentru Eminescu, poetul, creatorul prin excelenţă de lumi 
fictive, este totuna cu visătorul, efigia sa mitică putând fi tot 
aşa de bine Orfeu sau vânătorul Endymion; primul realizează 
cântecul poetic ca act, al doilea trăieşte poezia în somn ca 
virtualitate, fata de împărat fiind asemenea celui din urmă. 
Luceafărul se arată de două ori fetei de împărat sub o 
înfăţişare antropomorfă, dar de fapt este doar un mod de a 
spune că „Luceafărul se arată”, ambele imagini sunt creaţii ale 
subiectului visător, neavând acelaşi statut de realitate ca şi 
apariția, mai târzie, a lui Cătălin. Acest aspect de irealitate e 
definit cu claritate de „chipul din castel” atunci când i se 
adresează, în varianta din 1876, poetului Mureşanu: „A tale 
gânduri, visuri, dorinti-s lumea mea, / Sunt umbra a cantari-ti, 
o slabă umbră-abia”. Imaginile antropomorfe ale Luceafărului, 
în oglinda din vis, sunt, desigur, întrupări ale dorințelor mai 
adânci ale fetei, întrupări ale sufletului ei, plămada inconştientă 
a acestui suflet; această plămadă poartă însemnele masculini- 
tatii pentru că subiectul care a generat-o este feminin — în caz 
contrar, dacă cel care visează ar fi fost poetul Mureşanu, 
feciorul de împărat fără de stea, vânătorul Endymion, sau, de 
ce nu, Faust al lui Goethe, plăsmuirea din vis ar fi fost femi- 
nină. Chipul masculin al Luceafărului răsare, sublimat, din 
trunchiul sufletesc al fetei de împărat, întocmai cum „al Evei 
trunchi de fum” (Ion Barbu, Zimbru, în vol. Joc secund, 1930) 
e făurit din coasta întâiului bărbat, întocmai cum, într-o simi- 
lară oglindă, răsare, pentru Faust, imaginea eternului feminin, 
a celei ce va fi recunoscut apoi, succesiv, în Margareta şi 
Elena, aşa cum Dante a plăsmuit o Beatrice cerească, aşa cum 
Don Quijote a făurit-o, din prea plinul sufletului său, pe 
Dulcineea din Toboso. „Eşti visul meu din toate, cel fru- 
mos...” (Psalm VI, Te drămuiesc în zgomot şi-n tăcere) ar fi 
putut să spună, arghezian, personajul feminin al lui Eminescu, 

si le este probabil dat sufletelor melancolice sä resimtä mai 
puternic chinul dulce al unor asemenea pläsmuiri. Eminescu, 
întrucât a fost un melancolic, pare a fi prezent in propriul său 
poem mai ales sub masca acestui personaj feminin. 

În Luceafărul cea pe care convenţional o numim „fată de 
împărat” petrece trei cincimi din timpul narat dormind şi 
visând; nu este deloc o situație nouă în poezia, proza sau tea- 
trul eminescian, inclusiv marile proiecte nefinalizate. Atenţia 
este atrasă de una dintre surorile cele mai apropiate poemului 
Luceafărul, o poezie scrisă în aceeaşi perioadă, dar publicată 
mai târziu cu un an, în februarie 1884, Diana. Enigmatica per- 
soană care rătăceşte, visătoare, în adâncimi de pădure, este, 
fără îndoială, un corespondent masculin al fetei de împărat din 
Luceafărul. Personajul, comparat cu miticul Endymion, cel pe 
care luna, îndrăgostită, l-a adormit pentru totdeauna, rătăceşte 
mai întâi prin codri, aşa cum fata de împărat rătăceşte sub 
largile bolți ale castelului-pestera, rătăceşte „gândind aiurea”; 
apoi ei adorm şi visul lor, fiinţa transcendenta pe care şi-au 
dorit-o, zâna Diana şi Luceafărul ceresc, ia ființă chiar din pata 
de lumină pe care astrul o trimite în oglindă, cea a apei de 
izvor sau cea reală, din perete. Între toate aceste elemente co- 
mune, în special legătura dintre vis şi oglindă aşază Diana în 
vecinătatea intimă a poemului Luceafărul. 

În visul secret al omului, vrea să spună Eminescu, iubirea 
ideală este întotdeauna a bărbatului şi a femeii păşind alături 
fericiți prin gândirea mirifică a universului, ca perechea 
mitică: „Vom visa un vis ferice, / Îngâna-ne-vor c-un cânt / 
Singuratice izvoare, / Blânda batere de vânt” (Dorința). Dra- 
gostea nu este, aşadar, realitate, ci aspirație spre împlinire prin 
iubire. Şi în Sara pe deal apare visul în care indragostitii, 
imbatati de farmec, adorm „surâzând sub înaltul, vechiul sal- 
câm”, rezemati unul de celălalt, se contopesc în natură şi refac, 
prin pereche, unitatea primordială a mitului. 

Dacă pentru Mihai Eminescu somnul e numai o amortire 
a conştiinţei, necesară activizării extreme a inconştientului, 
manifestării libere a forțelor din adânc ale fiinţei, izbucnirii la 


17 Mihai Eminescu, op. cit., vol. I, p. 130. 

suprafata, in forma visului, a partii ei celei mai adevarate, pen- 
tru Lucian Blaga somnul este un mod de participare la viata 
profunda a universului si de sporire a existentei individuale, de 
integrare in viata adâncă a naturii, de salvare de marile neli- 
nişti, de cufundare în marele Tot, întoarcere la viaţa organică. 

Lucian Blaga şi-a intitulat volumul său fundamental de 
versuri Lauda somnului. În poezia şi drama lui Blaga, somnul 
joacă un rol decisiv; somnul este întoarcerea la unitatea orga- 
nică primordială la starea paradisiacă a creației fără conştiinţă, 
stare aproape pre-natală, embrionară, în care viața nu era 
despărțită de conştiinţă, in care nu există libertate, păcat, 
dramă. Somnul este trecerea de graţie cum o numea filosoful 
cunoaşterii paradisiace, „starea dumnezeiască” (Trezire, vol. 
Nebanuitele trepte), a „integrării în viata adâncă a naturii, 
divinizată de poet”'*: „Când suntem treji, suntem în lume. / 
Când dormim, dormim în Dumnezeu” (Zi şi noapte, ciclul 
Corăbii cu cenuşă)”. 

Lauda somnului € elogiul inconştientului colectiv creator. 
Blaga cântă somnul, în care „sângele ca un val se trage”, după 
el, „înapoi în părinți”. Viaţa e văzută sub unghiul atavismului, 
răspunzând peste azi şi ieri unor predestinări tulburi: „Seara 
se-ntâmplă mulcom s-ascult / În mine cum se tot revarsă / 
poveştile sângelui uitat de mult” (Biografie, vol. Lauda som- 
nului)”. Blaga se face ecoul acestor chemäri îndărăt la surse. 
El descrie scufundarea în inconştient, în întunericul fara 
martori. Peisajul care-l înconjoară închipuie acest cadru mitic. 
Toate stau sub semnul nopţii ancestrale, încadrate de latente 
grele, nedezläntuite, dormitânde în lucruri. Potecile se retrag 
în pădure şi-n peşteri, „gornicul nu mai vorbeşte, / buhe sure 
s-aşază ca urne pe brazi” (Somn, vol. Lauda somnului)"; 
„Duhul muschiului umed / umblă prin văgăuni; Cai galbeni îşi 


1$ George Gană, Opera literară a lui Lucian Blaga, Editura Minerva, 
Bucureşti, 1976, p. 246. 

' Lucian Blaga, Opere, vol. I, Editura Minerva, Bucuresti, 1974, p. 
119. 

2 Lucian Blaga, op. cit., vol. I, p. 188. 

21 Lucian Blaga, op. cit., vol. I, p. 190. 

adună sarea vieții din ierburi” (În munţi, vol. Lauda somnu- 
lui)”. 

In lumina sideralä a neinceputului au loc ritualuri magice, 
care ilustreaza fuziunea intima a fapturilor cu natura. Ele- 
mentele dorm, iar viata, stăpânită de tainicele imbolduri ale 
peisajului acesta mitic, originar, nu e inca decat virtualitate: 
„Mocnind sub copaci, Dumnezeu se face mai mic / să aibă loc 
ciupercile roşii / să crească sub spatele lui. / În sângele oilor 
noaptea pădurii e vis lung şi greu. / Pe patru vânturi adânci / 
Pătrunde somnul în fagi bătrâni. / Sub scut de stânci, undeva, / 
Un balaur cu ochii întorşi spre steaua polară. / Visează lapte 
albastru furat din stâni” (În munţi, vol. Lauda somnului)”. 
Visul „lung şi greu” este valorificat pozitiv: aureolele de trăire 
se măresc în jurul făpturii odată cu somnul ei şi cu creşterea 
carnală, biologică. 

Sub semnul somnului, asemenea personajului eminescian 
Dionis, Blaga are impresia reträirii existentelor trecute, în 
oraşul vechi „mari semeni de altă dată, o clipă, s-arată şi pier” 
(Oraş vechi)”. Pe marginea Vistulei, în fata unor ruine, i se 
pare că recunoaşte locuri pe unde cândva a rătăcit: „O, pe sub 
ziduri şi-n scorburi / câte jivinii şi şoapte! / Acum o mie de ani 
/ cronicar eram aici unui noroc schimbăcios, / cronicar român 
fugit spre Miazănoapte.” (În jocul întoarcerii, vol. Lauda som- 
nului)”. Pe de altă parte, somnul sugerează în sistemul poetic 
blagian chiar absenţa totală a cuvântului şi pierderea identităţii 
eului: „Plăcut e somnul în care / Uiti de tine ca de un cuvânt” 
(Cântecul somnului, ciclul Corăbii cu cenuşă)”. 

Aşa cum remarca Marin Mincu, „Somnul în poetica 
blagiană se dovedeşte a fi şi mijlocul fecund de a surprinde 
esentele lumii, o poartă de integrare în spațiul increat înțeles 
ca univers închis. Închiderea în sisteme monadice e percepută 
ca somn universal, neparticipare la existență şi mulțumire 
totală. Totuşi, dialectica poeziei blagiene fiind în esenţă expre- 


2 Lucian Blaga, op. cit., vol. I, p. 200. 
* Lucian Blaga, op. cit., vol. I, p. 200. 
# Lucian Blaga, op. cit., vol. I, p. 202. 
°° Lucian Blaga, op. cit., vol. I, p. 204. 
% Lucian Blaga, op. cit., vol. II, p. 102. 

sionistă, somnul nu este decât o formă de mişcare””. Pentru 
poetul expresionist orice ipostază a materiei îşi conţine 
contrariul său, aşa cum reiese din finalul poeziei Perspectiva, 
din volumul Lauda somnului, unde întâlnim una dintre figurile 
stilistice specifice blagiene, oximoronul: „Mişcarea lor — lauda 
somnului”*. 

Daca viata nu e decât eterna reincarnare, predestinatä de 
la origine, revenire din neființă mereu a unui suflet anonim, 
colectiv, în aparent variate, dar de fapt, aceleaşi tipare, „Joc al 
reîntoarcerii”, cum o numeşte poetul, atunci toate zbaterile 
individului sunt zadarnice, idee care străbate întreaga operă 
eminesciană. Un pesimism amar, chinuitor, însoţeşte aceste 
reflecţii. Blaga se lasă cuprins de o apăsătoare dezolare, ca şi 
în În marea trecere, Somnul lumii, el îi cântă „cu cuvinte 
stinse în gură”, mutându-şi „de pe-un umăr pe altul, steaua”, 
adică soarta, „ca o povară”: „Cu cuvinte stinse în gură / am 
cântat şi mai cânt marea trecere, / somnul lumii, îngerii de 
ceară. / De pe-un umăr pe altul / tăcând îmi trec steaua ca o 
povară” (Biografie, vol. Lauda somnului)”. 

Pentru George Gană, „Poezia somnului se constituie la 
Blaga în imediata apropiere a poeziei liniştii şi tăcerii, care face 
perceptibilă mişcarea vitală şi a eului, acordul lor profund, şi a 
poeziei satului ca spaţiu al veşniciei şi al strămoşilor”. Som- 
nul este, aşadar, salvare de marile nelinişti, de trecere şi de 
singurătate, de care Blaga se lamentează patetic într-un poem 
ce reuneşte în titlu termenii relaţiei în care se aşază poezia 
somnului: Ani, pribegie şi somn, din volumul La curțile doru- 
lui. Poetul se simte aici murind treptat, secătuit de viata: „mi 
se pare că anii aceştia / de osteniri fără zare, / de rătăciri şi 
aureole amare / vor tine până la urmă, / ca un vânt ce 
mă-mbracă / şi-mi zvântă fiinţa”). 


27 Marin Mincu, Prefatd la Lucian Blaga, Poezii, Editura Albatros, 
Bucureşti, 1983. 

% Lucian Blaga, op. cit., vol. I, p. 216. 

? Lucian Blaga, op. cit., vol. I, p. 188. 

30 George Gana, op. cit., p. 247. 

#1 Lucian Blaga, op. cit., vol. I, p. 284. 

Lauda pe care poetul o aduce somnului poate fi a unei 
salväri de marea trecere: „Plăcut e somnul lângă o apa ce 
curge / [...] / Plăcut e somnul în care uiţi de tine ca de-un 
cuvânt” (Cântecul somnului, ciclul Corăbii cu cenuşă)”. Anu- 
larea de sine echivalează însă somnul cu moartea şi poetul 
strigă cu vechea-i spaimă: „Somnul e umbra pe care / viitorul 
nostru mormânt / peste noi o aruncă, peste spaţiul mut”. 
Blaga rămâne prizonierul veghei lui neliniştite şi-şi umple 
sufletul cu formele accesibile ale vieţii universale, ca un lac 
care oglindeşte lumea văzută, cu cerul ei cu tot: „Sufletul mi-i 
treaz într-una. / Vede stelele în tindă. / Se priveşte-n tot ce este 
/ ca-ntr-o magică oglindă. / Grav, lunatic, umblă gândul / pe 
limanuri, lâng-o apă. / Să se-nchidă, ca s-adoarmă, / nici un lac 
n-are pleoapă” (Insomnii, ciclul Ce aude unicornul)*. Poet al 
veghei, şi nu al somnului, Blaga este un spirit ale cărui neli- 
nişti nu-l lasă să se abandoneze stării vegetative, văzută ca 
dătătoare de inconştientă beatitudine, asemenea celei din 
poezia eminesciană, dar nu şi trăită. El e „slugă şi domn al 
vegherilor”, ca în poemul Veghe din volumul Nebdnuitele 
trepte: „Eu singurul, cât de târziu! / Slugă şi domn / al veghe- 
rilor — plec după tine / în largul meu somn”. 

Reprezentativă pentru volumul Lauda somnului, mai mult 
decât Biografie ce instituie instanţa anonimă ca proiecţie gene- 
ralizată a eului, este poezia intitulată chiar Somn. Printr-o 
mişcare retractilă către starea embrionară dată de topografia 
nopții şi a somnului, poetul construieşte o geografie mitolo- 
gică care să vindece drama provocată de lectura semnelor 
lumii văzute ca un text. Retragerea catabasică a „potecilor în 
pădure şi-n peşteri” indică refugiul arhetipal într-un centru 
mitic; vorba este interzisă, orice ființă fiind redusă la studiul 
de făptură emblematică. În întunericul matricial al somnului 
„se liniştesc păsări, sânge, şi aventuri in cari veşnic recazi”*; 
aventura cunoaşterii diferenţiate, dobândite prin scindarea 


?? Lucian Blaga, op. cit., vol. II, p. 102. 
3 Lucian Blaga, op. cit., vol. II, p. 102. 
3 Lucian Blaga, op. cit., vol. IL p. 361. 
% Lucian Blaga, op. cit., vol. I, p. 377. 

constiintei originare, se potoleste si barierele dintre eul indivi- 
dual si cel anonim dispar. Sufletul, care era o entitate separa- 
toare, ca receptacol al eului expresionist dilatat la proportiile 
cosmice, nu se mai prezintă ca o voinţă tiranică, dictatoriala, ci 
se află dispersat în „adieri, / fără azi, / fără ieri”. Orice 
rumoare dată de „veacurile fierbinți” se stinge în spaţiul 
securizant, iar eul reprezentat aici de elementaritatea sa 
pre-embrionară („sângele meu”) comunică direct pe căi etno- 
genetice. Această comunicare nu mai este posibilă sub regimul 
diurn, solar, cum se întâmpla în Poemele luminii, ci trece sub 
regimul nocturn al somnului. Somnul este pragul, limita, 
metoda de explorare poetică, având funcţie purificatoare prin 
semnul ambiguu sub care se figurează ca domeniu al 
existenţei increate, sustrase deci ciclului alterant al fiintarii. 
Salvarea nu e refugiul în vis („Mana neagră a visului / să mă 
slujească ar vrea” — Veghe'5) şi somn, ci însuşirea prin con- 
templare a universului resimțit ca o corolă de minuni: „lată 
amurguri, iată stele. / Pe măsură ce le văd / lucrurile-s ale 
mele. // Lucrurile-s ale mele. / Sunt stăpân al lor şi domn. / 
Pierd o lume când adorm. // Când trec puntile de somn / Îmi 
rămâne numai visul / Şi abisul, şi abisul” (Cântec înainte de-a 
adormi, ciclul Ce aude unicornul)?. Aşadar, lauda somnului 
are la Blaga un caracter speculativ, deoarece rezultă dintr-o 
meditaţie asupra posibilităților noastre de a ne integra 
cosmosului. Poetul a cărui parte este tensiunea spirituală, 
starea de veghe, nu amortirea prielnică reveriei şi pentru care 
contemplatia este privirea trează şi avidä a lumii ce-şi reve- 
lează substanţa (în corola de minuni), face elogiul somnului ca 
formă a vieții vegetative (în sensul propriu al termenului), 
contrară firii lui, însă dorită ca o soluţie salvatoare de nelinişti. 

Mijloc fecund de a surprinde esentele lumii, poartă de 
înțelegere în spaţiul increat înţeles ca univers închis, moda- 
litate de acord cu pulsatia vitală a universului, de comunicare 
cu paradisul pierdut sau de alinare a nostalgiei dureroase a 


37 Lucian Blaga, op. cit., vol. I, p. 190. 

pământului patriei, somnul blagian se diferențiază profund de 
cel eminescian, pentru care somnul formează cadrul psihic 
preferat, deoarece corpul adormit şi nemişcat imită — temporar 
— înţepenirea finală, iar omul visează construind un univers 
oniric, refuzând starea de veghe, amplificându-şi nefericirea, 
făcându-se conştient de vicisitudinile vieţii şi preferând visul 
desfăşurat sub forma „aducerilor aminte”. Spre deosebire de 
Eminescu, visul nu reprezintă la Blaga o cale de salvare, ca de 
altfel nici somnul, singura cale de urmat fiind aceea de con- 
templare a universului resimțit ca o corolă de minuni a lumii. 
Concepţia originală pe care a poetizat-o Lucian Blaga în volu- 
mul Lauda somnului se opune net oamenilor treji cu o singură 
lume, care le e comună, adică Occidentului, având corespon- 
dente în culturile orientale, unde somnul semnifică stare 
creatoare şi extatică, experiență originară, cu circuit închis, în 
care viaţa nu se risipeşte, nu se destramă, nu se proiectează în 
afară, un simbol al perfectei reculegeri, al autonomiei, al 
creaţiei. Blaga cântă somnul, făcând elogiul inconştientului 
colectiv creator, sub semnul somnului reträind existentele 
trecute, asemenea lui Baltazar din Avatarii faraonului Tla. 

Abstract 
(The Sleep and the Dream in Mihai Eminescu’s and Lucian 
Blaga’s Work) 


The alternation of the Watch and the Sleep in our life is the 
most striking expression of our insertion into the cosmic life, as well 
as the rhythmic analogy which is the universal connection. Rooted 
into this material universe by all kinds of telluric influences, we are 
prisoners, but prisoners for whom even the chains are the promise of 
a future liberty and harmony. 

For Mihai Eminescu, the Sleep is preferred because the 
Sleeping and still body imitates the final stiffness, and during this 
process man can build a delirious universe. The Sleep means for the 
poet an imitation of Nirvana, an antidote for the pain, a removal from 
life’s hardships, preferring the Dream as reminders. By sleeping and 
endless dreaming, the poet communicates with the whole universe. 

Blaga sings the Sleep, making the eulogy of the creative 
collective unconsciousness. Under the sleeping category, the poet 
relives the past lives, like Baltazar from Pharaoh Tla’s Avatars. For 
Blaga, the Sleep is the fecund way to the essence of life, an under- 
standing into the created space seen as a closed universe, a way of 
according with the vital pulse of the universe, communicating with 
the lost paradise or a painful nostalgia relief of the mother land. 
Unlike Eminescu, the Dream is not seen as a salvation, nor is the 
Sleep, the only step to follow being the contemplation of the 
universe seen as a corolla of world’s wonders. 


E minescu in lume 


Odiseea lui Eminescu sau cum s-a infiintat 
Centrul de Studii Româneşti „Mihai Eminescu” 
de la Santiago de Chile — primul centru de studii 

româneşti din America de Sud 


Alvaro ALBORNOZ CASTRO 


(alvaroalbornozcastro@gmail.com) 


Multe flori sunt, dar putine 
Rod in lume o sa poarte, 
Toate bat la poarta vietii, 
Dar se scutur multe moarte. 


(Mihai Eminescu, Criticilor mei) 


Träim la inceputul secolului XXI. O lume noua se des- 
chide înaintea ochilor nostri şi toate ţările îşi fac cunoscute 
valorile prin intermediul creațiilor lor culturale. Graţie glo- 
balizării, avem acces la multe dintre creaţiile spirituale ale 
omenirii, mai ales prin intermediul receptării operelor artiştilor 
şi ale intelectualilor unui popor. O ţară este pur şi simplu, spi- 
ritual însă, o ţară există prin creaţiile sale. Numai o mare putere 
de sinteză a gândirii unui popor poate edifica o spiritualitate 
care să îmbogăţească spiritul întregii omeniri. Mulţi creatori ai 
omenirii au îmbogățit sufletele noastre şi, în diferite forme, 
ne-au clădit personalitatea şi ne-au influenţat felul de a privi 
lumea. Suntem fiii creațiilor spirituale ale omenirii. Cu alte 
cuvinte, noi suntem urma aceea neîntreruptă, pe care o lăsăm 
pe pământul în care ne-am născut şi care se răspândește din 
gândirea universală în sufletul omenesc. Aceasta este mândria 
noastră. 

Toate ţările au un mod de a vedea viata şi de a privi 
lumea. Însă este foarte important să ne reamintim în ce măsură 

operele de valoare ne-au format si au determinat vietile noas- 
tre. Câte persoane nu şi-au schimbat viata datorită compo- 
zitiilor muzicale ale marelui Bach? Câte destine au fost 
influențate grație acestei mari puteri creatoare? Acelaşi lucru 
s-a întâmplat în diferite domenii ale artei. Toate artele au 
această tainică putere, o atracție misterioasă, un fel de demon 
dumnezeiesc, care personifică eroismul nostru, ilustrând însu- 
şiri cu totul excepţionale. Arta care are o mare putere de 
sugestie şi care poate reprezenta cât se poate de bine gândirea 
unei tari este poezia. Poezia a adus o mângâiere sufletului nea- 
mului omenesc de fiecare dată când acesta a receptat o nouă 
creație de valoare. Poezia este darul cel mai de preţ al ome- 
nirii. Unul dintre aceste daruri, descoperit cu dragă inimă şi 
într-un mod particular, a fost şi va fi pentru mine şi probabil 
pentru întreaga omenire opera lui Mihai Eminescu. 

Ştim deja cât de importantă a fost prezența marelui 
Eminescu. Ştim deja foarte multe despre personalitatea lui şi, 
de fiecare dată când o nouă cercetare ne deschide ochii asupra 
operei lui, se întâmplă un lucru fascinant care ne umple ini- 
mile de bucurie. 

Cu toate acestea, e de prisos să privim cu mare atenţie în 
jurul nostru. Câte ştie lumea despre operele de valoare? Noi 
ştim prea puţin despre diferiţi autori renumiţi din țările lumii. 
Dar despre Eminescu, ştie lumea de la începutul secolului XXI 
cine a fost Mihai Eminescu? 

Ca răspunsuri la această întrebare nu oferim disertatii 
savante, analize statistice ale unor cercetări academice, care-şi 
au utilitatea lor, fireşte. Ceea ce trebuie să facem este să 
arătăm lumii importanţa creației marelui Eminescu, să arătăm 
perspectiva universală deschisă de opera lui, caracterul atem- 
poral al sensibilităţii sale, adică tot ceea ce-l face mereu actual. 

Un răspuns practic la întrebarea pusă mai sus este infiin- 
tarea primul centru de studii româneşti de la Santiago de 
Chile, care reprezintă şi primul centru de studii româneşti din 
America din Sud, centru purtând numele marelui poet: „Mihai 
Eminescu”. Întrebarea este: cum a ajuns Eminescu în Chile? 
Ce s-a întâmplat în această călătorie spirituală? Cum mi s-a 
dat mie ocazia să creez acest eveniment? Poate că am fost sub 

inspiratia tainicä a marelui poet, poate ca intalnirea cu geniali- 
tatea lui m-a indemnat sa ma lupt pentru a face din ideea unui 
centru de studii romanesti o realitate obiectiva. Desigur, acesta 
e singurul raspuns. 

Ca să vă arăt cum s-au întâmplat faptele, am să vă impar- 
tăşesc cu dragă inimă câteva lucruri care vin din propria mea 
mână şi mai ales din propria mea inimă. O să povestesc despre 
situația mea şi frumoasa limbă română, pe care am cunoscut-o 
şi care mi-a schimbat mult viaţa, încercând să vă transmit cât 
se poate de curat cele mai adevărate şi adânci sentimente fata 
de limba şi cultura română. Pentru a reuşi asta, am să mă înde- 
părtez de limbajul academic, ca să vă scriu în limba română 
cea mai curată, pe care am invatat-o de la maeştrii mei de 
limbă română, maeştri pe care i-am găsit doar în cărțile de 
literatură şi care mi-au vorbit ca de la suflet la suflet. Din acest 
motiv, în primul rând, am să vă povestesc cum am învăţat 
această frumoasă limbă. Fără să ştiu cât de bine sau cât de rău 
am invatat-o, totuşi, cred că româna mea nu e prea bine mes- 
teşugită, iar acest lucru îl simt ca un fier ars prin inimă, căci 
am făcut tot ce mi-a stat în putere, fără să crut nici un efort, 
urmând dorința de a învăţa şi de a stăpâni acest instrument al 
frumuseţii. Pe scurt, am să vă povestesc tot ceea ce mi s-a 
întâmplat până la înfiinţarea Centrului de Studii Româneşti 
„Mihai Eminescu” la Santiago din Chile. Aşadar, voi vorbi 
despre călătoria lui Eminescu în cealaltă parte a lumii. 

Pentru mine a fost foarte greu să învăţ această dulce şi 
frumoasă limbă, limba română, a fost un lucru dificil nevoie 
mare, întrucât am avut parte de multe suişuri şi coborâşuri. Pot 
spune că a fost un drum spiritual pe care am umblat singur, 
într-o ţară unde limba română nu este cunoscută. 

Mă bucur tare mult când îmi aduc aminte cum am cu- 
noscut această limbă care mi-a schimbat viaţa. S-a întâmplat 
asta dintr-o fericită întâmplare. Demult, cu multi ani în urmă, 
am citit o carte oarecare, unde a apărut primul cuvânt pe care 
l-am cunoscut în româneşte. Cuvântul acesta era ,,multumesc”. 
După ce am citit acest cuvânt, mi-am spus: „Vai, Doamne, ce 
cuvânt frumos!”. Apoi, după carte, am ştiut despre ce era 
vorba, iar când mi-am dat seama ca era vorba despre limba 

română şi nu de altceva, nu imi mai încăpea inima în mine de 
fericire şi chiar din acea clipă mi-am dorit să o învăţ. 

În zilele care au urmat, aşa cum se întâmplă în viaţa cea 
adevărată de toate zilele, am căutat peste tot şi n-am găsit 
nicio carte, ca să învăţ limba română. Timpul trecea şi acea 
prea cinstită idee de a învăţa româna a rămas tainică în inima 
mea. Apoi, vorba aceea: „după râs vine plâns”, s-a dus tot pe 
apa sâmbetei. Doar ideea mi-a mai rămas în minte. $i, mă rog, 
aşa cum se întâmplă în viata, îmi treceau zilele ca păcatele de 
iute. Trecură anii, iar nu am mai ştiut nimic de limba română 
şi de nimic de-alde astea, numai răbdări prăjite. 

Apoi, după multi ani, pe vremurile când studiam ca să 
obţin o „Diplomă în Studii Greceşti” la Universitatea din Chile, 
am găsit o carte foarte veche într-o bibliotecă. Si, Doamne, ce 
bucurie mare am avut când mi-am dat seamă că această carte 
era o carte adevărată de „Gramatica limbii române”, scrisă în 
spaniolă, al cărei nume era „Gramática Rumana”. Si cum am 
spus mai înainte, de mult timp îmi doream să învăţ limba 
română. Acest mare eveniment al vieții mele s-a întâmplat la 
opt ani după ce am cunoscut primele mele cuvinte în română. 
Această gramatică a fost scrisă de Aurelio Rauta în 1941 şi era 
singura copie ce mai exista în Chile, căci originalul, din pă- 
cate, nu se mai găsea. Cu ajutorul acestei cărți am descoperit 
primele mele cuvinte în limba română, şi încă îmi aduc aminte 
de aceste vremuri frumoase, în care mă culcam odată cu găi- 
nile repetând cuvintele şi mă sculam toate zilele cu noaptea în 
cap, ca să descopăr o regulă gramaticală nouă sau vreun 
cuvânt necunoscut, care să vrea să-mi intre în cap! 

Si cum dumneavoastră deja puteți vedea, limba aceasta 
mândră am invatat-o de unul singur, fără ajutorul nimănui, 
ceea ce a fost foarte greu pentru mine, fiindcă la Universitatea 
din Chile nu mai erau multi români şi n-am avut cu cine să o 
vorbesc. Totuşi, deja eram îndrăgostit de limba română, fără 
să cunosc multe din cultura şi, bineînţeles, nu prea multe din 
literatura scrisă în această limbă. Cu ajutorul acelei gramatici 
am aflat câte ceva despre marii clasici ai literaturii române şi, 
bineînţeles, am ajuns să-l descopăr pe Eminescu, căci cartea 
conținea o mică antologie de texte literare româneşti şi, 

Doamne!, cand am citit primele poezii ale lui Eminescu si ale 
lui Alecsandri, era atâta bucurie si fericire in sufletul meu, de 
era să-mi iasă inima din piept afară! 

Şi, aşa eram eu, iubite cititor, pe timpul acela! M-am 
îndrăgostit de frumusețea şi melodia limbii, de sensibilitatea şi 
ritmul ei prezente în textele autorilor pe care-i citeam, şi ce 
drag îmi era să-i citesc din acea carte! Îmi petreceam orele 
citind. Uitam de timp, zi de vară până-n seară citeam cartea 
aceea, de-mi ticăie inima după dânsa până în ziua de astăzi. 

Apoi, ca să-mi perfectionez puţinele cunoştinţe pe care le 
aveam, am căutat cu multă staruinta vorbitori de română în 
tara mea, dar în zadar, căci după cum v-am spus mai înainte, 
aici nu mai sunt mulţi români, vorba ceea: „Munte cu munte 
se întâlneşte, dar om cu om... ba!”. Aşadar, eu nu voiam nici 
în ruptul capului să rămân cu brațele încrucişate şi am făcut tot 
ce mi-a stat în putință pentru a studia limba şi literatura 
română. 

După ce am căutat pe toate drumurile şi potecile, am con- 
statat că e în zadar, n-am găsit nici o carte. Am străbătut toate 
librariile şi am cercetat amănunțit bibliotecile din universități 
şi nimic n-am găsit, doar răbdări prăjite am mâncat. Totuşi, 
mai este o vorbă „Pământul rodeşte, unde mâna muncește”, şi 
iată că norocul s-a îndurat şi de mine, căci numai în Biblioteca 
Naţională, „Biblioteca Nacional de Chile”, am găsit cărţile de 
care aveam nevoie. 

Cu timpul, Biblioteca Naţională m-a ajutat foarte mult în 
lucrările şi cercetările mele despre limba şi cultura românească 
şi-i voi fi toată viata recunoscător pentru ajutorul pe care mi 
l-a dat, ajutor fără de care nu aş fi ajuns să fac toate cele pe 
care le-am făcut până astăzi. 

De exemplu, am cules informaţii în universităţile din 
Santiago şi de peste tot în țară despre limba sau cultura ro- 
mână, căci eu o tineam una şi bună: să ştiu şi să culeg tot ce 
îmi era cu putință despre limba română şi să nu las niciun colt 
fără să fie cercetat de mine, să nu las nicio urmă de îndoială. A 
fost un lucru foarte greu. Apoi, i-am întrebat pe profesorii 
eminenti, filologi şi lingvisti despre limba, cultura sau istoria 
României sau Moldovei. În cele din urmă, din păcate, mi-am 

dat seama cä nimeni nu cunoaste nici literatura si nici cultura 
româneascä, cel putin în mediul academic, cultural sau intelec- 
tual. 

Si apoi, trecura zilele ca gândul. Ca urmare a multiplelor 
cercetäri independente, implicand timp de studiu statornic al 
limbii si al culturii românesti, al documentelor si al textelor 
potrivite, şi cu o iubire foarte mare, am căpătat îndemânarea în 
domeniul acesta frumos. $i aşa îmi tineam zilele, învățând 
româna zi şi noapte, lucrând tot timpul, dis-de-dimineatä, îm- 
binând munca spiritului, adică româna şi traducerea, cu munca 
şi responsabilitätile vieţii mele obişnuite. 

Am început o activitate laborioasă de traducere a autorilor 
români în limba spaniolă, ca şi realizarea de articole despre 
cultura română, şi eram fericit şi bucuros, fiindcă toate lucru- 
rile îmi ieseau gârlă din mâini. Până atunci, tradusesem multi 
autori şi mă bucuram foarte mult să-i pot citi pe autorii români 
în original fără nicio problemă. Mai apoi, am vrut să le traduc 
operele în spaniolă. I-am tradus pe Dimitrie Bolintineanu, Ion 
Heliade Rădulescu, Vasile Alecsandri, poeziile lui Bodgan 
Petriceicu-Hasdeu, Alexandru Vlahuță, George Bacovia şi 
poeziile marelui Nicolae Iorga, şi aşa mi-am găsit fericirea 
vieții mele. 

Şi fără să mă abat de la subiect, mai am un profesor şi un 
mare prieten, mai bine zis, tatăl meu spiritual — cum îi spun eu 
— domnul Miguel Castillo Didier, care este un mare filolog, de 
fapt, drept să vă spun, e cel mai mare savant şi traducător de 
neogreacă din lumea hispanică. 

Profesorul meu, domnul Miguel Castillo, a lucrat aproape 
60 de ani de zile pentru limba greacă şi a tradus opera com- 
pletă a lui Constantin Kavafis, iar între multe alte opere, 
Odiseea lui Nikos Kazantzakis cu 33 333 de versuri. A fost 
foarte amabil să-mi ofere ajutorul şi sfaturile sale frumoase 
pentru munca mea pe teritoriul limbii române, pe care el o şi 
stimează foarte-foarte mult. Nu pot să-l las la o parte, pentru 
că el cu bunătatea sa nemărginită m-a sfătuit şi m-a învățat 
lucruri importante despre traducerile de care aveam nevoie. El 
însuşi e un mare traducător din spaniolă, mai ales că a învăţat 
greaca de unul singur în tinereţe, fără să vorbească cu nimeni, 

la fel ca mine. De aceea eu ma simt foarte apropiat de el, iar 
povetele sale sunt litera de evanghelie pentru mine. 

Datorita personalitatii lui pline de bunätate si a influentei 
pe care a avut-o asupra sufletului meu, am dobândit iubirea 
pentru scris, pentru munca traducătorului, calea de impartasire 
din frumusetile lumii, act de generozitate spirituala. Dupa ce 
am vorbit mult cu dansul, mi-a trecut prin cap ideea de a 
traduce opera poeticä completa a marelui Eminescu, un gand 
care, cu începere din aceea zi, va deveni o realitate. 

Îmi aduc aminte de zilele petrecute la casa lui: cum ci- 
team poeziile lui Alecsandri, Pasteluri, pe care eu le-am tradus 
în spaniolă, şi cum îl citeam bucuroşi şi fericiți pe Eminescu 
atât în română, cât şi în spaniolă, în traduceri improvizate de 
mine. În zilele acelea frumoase petrecute în casa profesorului 
meu şi tatălui meu spiritual, mi s-a născut dorinţa înflăcărată 
ca limba şi literatura română să fie cunoscută şi apreciată de 
toţi vorbitorii de spaniolă in lume. 

Apoi, după sfatul cel înțelept al marelui profesor, m-am 
hotărât, în sfârşit, să traduc opera marelui Eminescu. Si aşa am 
făcut. După ce am căutat mult peste tot, am găsit un CD mul- 
timedia cu opera completă „Eminescu 2000” „Software Petar” 
şi nu-mi încăpeam în piele de bucurie! Apoi trecu timpul, ca 
păcatele de iute, şi aşa am tradus în spaniolă, până azi, opera 
poetică completă a marelui Eminescu, în două volume, cuprin- 
zând poeziile tipărite în timpul vieţii, inclusiv manuscrisele 
Elena şi Marta, precum şi poeziile postume. Ambele volume 
traduse sunt în curs de apariţie. 

În timpul în care traduceam poezia şi literatura, tot stu- 
diam si cercetam cărți româneşti vechi, căci sunt o comoară in 
lumea asta. Aşadar, am citit Călătoria lui Zosim şi cele mai 
vechi cărți populare în literatura română: Fiziologul şi Archirie 
şi Anadan, amândouă cărţi cu un studiu filologic, un studiu 
lingvistic, notă asupra ediţiei şi glosar, care m-au ajutat foarte 
mult să înţeleg aceste comori. Aştept să încep şi traducerea lor 
cât mai curând posibil. 

Apoi, după asta, am cunoscut opera marelui lon Creangă 
şi am rămas năuc de bucurie! M-am îndrăgostit de poveştile şi 
povestirile lui frumoase, care mereu îmi sunt vii în minte, 

umplându-mi inima de bucurie! Doamne, cât iubesc poveştile 
acestea! Însă mi-am şi bătut capul foarte mult ca să le înțeleg, 
căci au fost destul de greu de citit la început. lar ca să pot 
înțelege şi să traduc opera lui Creangă, mi-am făcut cel putin 
patru caiete cu expresii, regionalisme, arhaisme şi cuvinte 
necunoscute, cu ajutorul cărora am învăţat să citesc limbajul 
frumos al lui Creangă, graiul moldovenesc. Cu alte cuvinte, 
are dreptate Nicolae Iorga: „munca stăruitoare învinge totul”. 
Si am mai citit cu dragă inimă de multe ori poveştile şi 
povestirile lui Creangă, ca şi Amintiri din copilărie, o comoară 
a literaturii şi, încă mai mult, o comoară a sufletului meu. Până 
la urmă, l-am şi tradus pe Creangă. Am tradus multe poveşti şi 
povestirile lui, am făcut acest lucru cu o nemărginită pasiune, 
chiar dacă trebuie să vă spun că este un scriitor intraductibil. 
Cel putin am încercat să împărtăşesc spiritul lui Creangă în 
limba spaniolă şi, la drept vorbind, acesta este unul dintre 
lucrurile cele mai grele pe care le-am făcut. 

Am mai citit şi am încercat să traduc din scrierile mai 
multor autori români, ca marele Ion Luca Caragiale, din opera 
căruia am şi tradus de fapt O noapte furtunoasă. Am tradus şi 
din operele lui Liviu Rebreanu, lon Slavici, Petre Ispirescu, 
Barbu Ştefănescu Delavrancea, Mihail Sadoveanu, Camil 
Petrescu, Costache Negruzzi şi din multi alții de care nu-mi 
mai amintesc acuma şi de altfel nici nu aş putea să-i pomenesc 
pe toți în acest succint articol. 

După cum poţi vedea, iubite cititor, aşa cum am spus mai 
înainte, limba română a devenit lucrul vieţii mele. Pe timpul 
acela, eram sigur şi ştiam foarte bine ce vroiam: îmi doream 
din toată inima să ajut ca limba, istoria şi literatura română să 
fie cunoscute şi apreciate de toată lumea care vorbeşte limba 
spaniolă. Am şi ştiut, tot pe timpul acela, despre bursele 
Institutului Cultural Român şi mi s-a părut o idee excelentă să 
aplic pentru una dintre aceste burse, lucru pe care l-am şi 
făcut. După o lună de la depunerea dosarului, am fost anunţat 
că mi s-a acordat bursa. Cum puteţi să vă dați seama, nu-mi 
încăpeam în piele de fericire. 

În România, bucuria şi fericirea mea au fost nemărginite, 
căci vorbeam zilnic limba pe care o iubeam. În timpul bursei, 

am cunoscut persoane minunate. Am urmat cursuri si am 
purtat discuţii despre traduceri. Asa l-am cunoscut pe Florin 
Bican, o persoană minunată de la care am învăţat foarte multe, 
personalitatea lui caldă ne-a inspirat tuturor cursanților o mare 
încredere. De asemenea, nu pot să nu vorbesc despre colegii 
mei, de la care am învăţat foarte mult, fiindcă toţi sunt per- 
soane minunate. 

În timpul bursei, un gând foarte puternic nu-mi dădea 
pace: cum să fac cunoscută literatura română în întreg spaţiul 
hispanic din lume? S-a întâmplat ca în timpul acela să fiu invi- 
tat la Botoşani. Am fost în frumosul oraş tot dintr-o fericită 
întâmplare. Una dintre activităţile bursei era să mergem la 
Târgul de Cărţi. Acolo am cunoscut oameni minunati cărora le 
sunt recunoscător până în ziua de astăzi. L-am cunoscut pe 
domnul Ionel Oprişan, cu care am vorbit mult despre Hasdeu 
şi Eminescu. Tot aici l-am cunoscut pe domnul lon Rogojanu, 
care, foarte amabil, mi-a făcut o invitaţie la un simpozion emi- 
nescologic desfăşurat în luna iunie la Botoşani. Fără îndoială, 
evenimentul la care fusesem invitat era foarte important pentru 
mine. Aşa că mi-am pregătit bagajele şi, bineînţeles, cărțile 
mele şi am pornit împreună cu domnul Rogojanu de la Bucu- 
reşti până la pământul lui Eminescu, Botoşani. Nu îmi venea 
să cred, trăiam o emoție puternică care îmi cuprindea firea mea 
putin absentă fata de ceea ce se petrece în jurul meu. Cufundat 
în lumea gândurilor, îmi spuneam mie, Doamne, în sfârşit am 
să cunosc casa lui Eminescu! Puteţi să vă dati seama, iubiți 
cititori, cât de mare a fost emoția mea, un străin care a călătorit 
mii şi mii de kilometri din cealaltă parte a lumii pentru a mă 
apropia de literatura română şi a învăţa tot ce îmi este cu pu- 
tinta în tara lui Eminescu? 

În sfârşit, am ajuns la Botosani. Pentru mine, un pământ 
absolut deosebit de ceea ce cunosteam pana atunci, cäci am 
mai fost in alte orase din Romania. M-am uitat in jurul meu si 
m-a cuprins o emoție puternică. Teii pictau aerul curat al 
Botoşaniului, casele şi clădirile mi se înşirau dulce şi armonios 
înaintea ochilor. În fata mea, stătea tainică şi impunătoare 
Biblioteca Judeţeană din Botoşani, care imi inspira intelep- 
ciunea din vechime a unui suflet de ganditor antic. 

In Botosani, ideea de a duce opera marelui Eminescu in 
toată lumea vorbitoare de limbă spaniolă a devenit şi mai 
clară. Mi se părea că aerul primăvăratic din Botoşani păstrează 
urmele lui Eminescu, îmi pătrunde cu blândete în inimă şi-mi 
inspiră acelaşi unic gând: de a răspândi cultura română şi, 
bineînţeles, opera marelui poet. Cum puteam să fac posibil 
acest lucru? Doar un lucru mi-a venit în cap: trebuie să orga- 
nizez o donație de cărți. 

Apoi, am mai cunoscut o persoană minunată, o perso- 
nalitate deosebită şi specială, care m-a ajutat foarte mult până 
în ziua de astăzi. Pe mine şi pe colegii mei din alte universități 
sosiți la simpozion ne-a primit cu căldura blândă a unei mame. 
Este vorba, desigur, de doamna Cornelia Viziteu, directoarea 
Bibliotecii Judeţene „Mihai Eminescu” din Botoşani. De cum 
am văzut-o prima oară, am fost sigur şi convins că voi primi 
tot ajutorul şi sprijinul ei. Şi aşa s-a şi întâmplat. 

În Botoşani am avut prilejul să merg la Ipoteşti şi am 
rămas uimit! În sfârşit, am reuşit să cunosc casa copilăriei lui 
Eminescu, locul unde el a respirat aerul bucolic al unei 
copilării liniştite, unde moşii îi spuneau poveşti. Aşa cum bine 
zice Călinescu: „Pădurile erau pe aproape, cu o carte şi doi-trei 
covrigi, el dispărea de acasă înfundându-se prin codrii din 
imprejurime Ipotestilor”'. Şi tot atmosfera Ipotestilor a trezit 
în mine o idee pe care o aveam de mult. O idee pe care eu o 
credeam irealizabilă, însă cum spunea marele lorga, care este 
tot din Botoşani, „vecinul” Luceafărului: „nu începe niciodată 
cu nu se poate, ci începe cu să vedem”. 

Am participat la simpozionul din Botoşani şi apoi m-am 
întors la Bucuresti, tot cu ideea de a realiza o donaţie de cărți 
pentru Chile, pentru a înfiinţa prima bibliotecă românească din 
America de Sud. Un gând obsedant care bântuia zi şi noapte. 
La Bucureşti am căutat peste o lună şi jumătate, am bătut la 
toate uşile posibile, am mers peste tot. Din păcate, n-am avut 
nici un răspuns pozitiv. Cât de amar era în sufletul meu! Nu 
îmi crutam puterile pentru a-mi atinge obiectivul şi, totuşi, nu 


' Călinescu, George, Viaţa lui Mihai Eminescu, Biblioteca Scolarului, 
Litera, Chisinau, 1998, p. 52. 

reuseam ceea ce mi-am propus sä fac. Mä sculam foarte 
devreme ca sa scriu scrisori de intentie, apoi mergeam sa vor- 
besc cu vreun institut. Dar in zadar. Lumea intelegea intentiile 
mele, imi dädea binevoitor cate o carte si doar atat. 

Pana la urmä am adunat peste trei sute de cärti, toate 
dăruite de către scriitorii şi persoanele cu care am stat de 
vorbă. Apoi, am luat legătură cu domnul Ionel Oprişan, care 
m-a sfătuit să redactez o scrisoare adresată Ministerului 
Afacerilor Externe cu intenţia donatiei de cărți pentru Chile. 
Aşa am făcut. Am luat scrisoarea şi m-am dus la minister. 
Astfel, a mai trecut o lună şi m-am întors la Botoşani, prin 
bunăvoința doamnei Cornelia Viziteu. Am mai cunoscut şi 
alte persoane minunate şi îmi pare rău că în aceste rânduri nu 
pot să vorbesc despre ele, pentru că ar fi multe de spus, dar 
lungimea textului nu îmi permite. Am mai făcut câte ceva în 
timpul în care aşteptam pretiosul răspuns. Şi, după cum este o 
vorbă: „nu aduce anul ce aduce ceasul!”, într-o bună zi, când 
speranţele mele pentru acea donaţie de cărți erau duse pe apa 
sâmbetei, mi-a sunat telefonul în timpul în care mă aflăm la 
biblioteca din Botoşani. $i ce credeţi dumneavoastră? Bucuria 
mea a fost foarte mare, văzând că mă suna cineva de la mi- 
nister: donația de cărți pentru prima bibliotecă românească din 
America din Sud fusese aprobată! 

În acea zi frumoasă, mi-a venit gândul de a înființa 
Centrul de Studii Româneşti. Din nefericire, am avut parte de 
o ştire foarte tristă pentru mine. Bunica mea, care m-a crescut 
din cea mai fragedă copilărie, a murit. La o zi după ce am 
primit ştirea donatiei de cărți, sfânta mea bunică a adormit 
somnul cel de veci. Să-i fie tärânä uşoară... Nu încape nicio 
îndoială că sufletul bunicii mele, prin toată bunătatea lui, a 
influenţat marea hotărâre a ministerului. Urgent trebuia să 
ajung la Bucureşti, pentru că peste alte trei zile urma să plec la 
Santiago de Chile şi aveam multe lucruri de făcut. 

La Bucureşti, mi-am depozitat în siguranță cărțile, căci 
erau foarte multe şi nu puteam să le iau cu mine pe toate. 
Le-am lăsat unui om de încredere. În aceeași zi am fost invitat 
la un interviu împreună cu domnul Horia Roman-Patapievici 
la Radio France Internationale, pentru a vorbi despre această 

donatie de cärti. Tot acolo am anuntat hotärârea pe care o lua- 
sem: cand o sa ajunga donatia de carte româneascä in Chile, 
voi face tot ceea ce imi este cu putință pentru a înființa primul 
Centru de Studii Româneşti din America de Sud, care să 
poarte titlul poetului nepereche, Mihai Eminescu. 

Apoi am ajuns in tara mea, Chile, unde era iarna. E pacat 
că am găsit acelaşi frig şi in anumite persoane, atunci când 
le-am vorbit despre răspândirea limbii şi culturii române prin 
acea donaţie de carte. Lunile au trecut şi eu mă găseam închis 
şi lucrând, scriind în timp ce mă pregăteam pentru a face pri- 
mele cursuri de limba şi literatura română în Chile. Nu aveam 
niciun fel de ajutor. M-am bucurat doar de sprijinul domnului 
profesor Miguel Castillo Didier, iar pentru mine asta era 
destul. Trebuia, totuşi, să duc la capăt ceea ce făgăduisem. 

Într-o bună zi, în timp ce îmi pregăteam programele pentru 
cursurile mele am primit un mesaj de la Ambasada Română. 
Am fost chemat pentru un interviu cu doamna consul, Camelia 
Jipa. La acel interviu, doamna consul, care a fost şi este foarte 
amabilă cu mine şi mi-a oferit mult sprijin în toate proiectele 
mele, mi-a cerut să-i fiu profesor oficial de limba română şi 
să-i fac cursuri. Am rămas foarte surprins de această inițiativă 
a ambasadei, mai ales că, oricum, mă ocupam singur deja de 
acest lucru. 

După aceea, mi-am reorganizat toate proiectele. Cum 
trebuia să fac publicitate primelor cursuri de limba şi literatura 
română, în timpul nopţii redactam documentele necesare 
pentru Centrul de Studii Româneşti care urma să se înfiinţeze. 
Nici vorbă de vreun ajutor financiar pentru această acţiune! 
Sprijin financiar e greu de găsit la mine în tara, la fel ca în 
toate colțurile lumii. Cu timpul am aflat că în Chile mai erau 
persoane care au legături cu România, însă nu am văzut niciun 
interes din partea lor pentru răspândirea serioasă a limbii şi 
literaturii române. Aceste persoane nu aveau idealurile pe care 
le aveam eu. M-am hotărât atunci să merg tot singur pe acest 
drum, chiar dacă ştiam că o să-mi fie greu. 

Cursurile le-am început pe 11 noiembrie, într-o zi de 
vineri. Pentru ziua aceea mă pregătisem să pun pe masă tot ce 
aveam despre cultura română. Aşadar, în aceeaşi zi, am ales să 

inaugurez cursul cu o expozitie de cärti românesti, pe care am 
organizat-o singur. De asemenea, am montat un spectacol cu 
poeziile marelui Eminescu atât in spaniola cat si in romana. 
Era prima data cand se auzeau poeziile lui Eminescu in limba 
spaniola la un curs de limba romana in Chile si in America de 
Sud. Au fost prezenti membrii ambasadei si profesori eminenti 
din Chile. Spre surprinderea si satisfactia mea, au fost prezenti 
si foarte multi tineri, studenti ai universitätilor din tara. Am 
descoperit peste treizeci de studenți doritori să înveţe fru- 
moasa limbă română. 

Aşa am început cursurile. A fost destul de greu. Am ţinut 
trei cursuri pe săptămână, limba română, istoria României şi 
literatura română, la care se adăuga un curs practic de limba 
română. Trebuia să pregătesc programele şi să traduc zilnic 
multe fragmente din cărți de istorie a României, poeziile şi tot 
ceea ce era pe gustul studenţilor sau avea legătură cu limba 
română. Ştiam că un profesor trebuie să trezească iubirea stu- 
dentilor pentru disciplina pe care o studiază. Si asta m-am 
străduit din suflet să fac. Dintre aceşti studenți, câţiva au arătat 
un entuziasm foarte mare, o pasiune deosebită pentru limba 
română utilizată în diferite sfere ale universului spiritual 
românesc. Unii au îndrăgit folclorul, alţii istoria poporului 
român, istoria dacilor şi procesul de formare a limbii române. 
Alţi studenți s-au îndrăgostit de literatură, fapt atestat şi de 
traducerile din română în spaniolă realizate de studenţi. Un 
student de-al meu l-a tradus pe Bacovia şi pe poetul Traian 
Demetrescu. Poate exista ceva mai frumos pentru un învăţător 
sau un profesor? 

Aşa stând lucrurile, pe data de 15 decembrie, împreună cu 
domnul profesor Miguel Castillo Didier şi cu alti profesori 
eminenti, am îndeplinit ceea ce mi-am propus şi ceea ce am 
promis tuturor românilor: un centru de studii româneşti. Am 
ştiut chiar de atunci că ceea ce se va întâmpla în aceasta zi nu 
era sfârşitul, ci numai începutul unei munci grozave. Eu tot 
singur mă aflam, chiar dacă aveam multă lume în jurul meu, 
eu trebuia să fac tot. Aşadar, pe 15 decembrie, la Santiago de 
Chile, în prezența membrilor fondatori, majoritatea cetăţeni 
chilieni, şi cu onoranta prezență a doamnei consul, Camelia 

Jipa, cu multă trudă şi bucurie, am înființat primul „Centru 
Cultural de Studii Româneşti” în America de Sud, centru de 
studii care poartă numele personalităţii scriitorului care m-a 
îndrumat în această călătorie spirituală: numele lui Mihai 
Eminescu. 


Si în ziua de astăzi fac demersuri susținute pentru răs- 
pândirea limbii şi a literaturii române. Limba română a fost 
acceptată în mod oficial de către o universitate (Universidad 
Catélica Silva Henriquez), care şi-a deschis uşile să primească 
cursurile pe care le făceam în mod independent. Acum aceste 
cursuri vor fi oficializate şi integrate la universitate în pro- 
gramul său obligatoriu. Foarte mulţi studenți vor să înveţe 
română în luna iunie, la şcoala de vară, iar donația de cărţi o sa 
ajungă în câteva luni. Este un lucru frumos să vezi cum 
studenţii fac din ce în ce mai multe traduceri din română în 
spaniolă. Poate că lucrul cel mai important este inaugurarea 
primului curs despre Eminescu în America de Sud, tot în 
aceeaşi universitate (Universidad Catolica Silva Henriquez). 
Acest curs nu ar fi fost posibil fără ajutorul atât de important 
pe care l-am avut din partea doamnei Cornelia Viziteu. Toată 
viata îi voi fi recunoscător, deoarece a fost prima persoana 
care a sprijinit toate aceste inițiative, dânsa fiind şi un membru 
fondator al Centrului de Studii Româneşti „Mihai Eminescu” 
din Santiago de Chile. Nu în ultimul rând, totul a fost posibil 
grație sprijinului constant avut din partea Bibliotecii Judeţene 
din Botoşani, care este, după părerea mea — şi sunt sigur că 
Eminescu ar fi fost de acord cu mine — adevărata casă a lui 
Mihai Eminescu în România. 

Aşa s-a petrecut, iubite cititor, călătoria spirituală a 
marelui Eminescu în Chile, aşa a luat ființă Centrul de Studii 
Româneşti „Mihai Eminescu” la Santiago de Chile... 

În timp ce scriu aceste rânduri, îmi aduc aminte când am 
zburat cu avionul de la Bucureşti până în Frankfurt, din 
Frankfurt până la Madrid şi de la Madrid până la Santiago, tot 
timpul însoțit de opera marelui Eminescu ca un semn sim- 
bolic. Acum, în liniştea cărților şi în faţa mesei mele, se află 
portretul lui Eminescu, aşezat pe masă. Mă priveşte fix şi 

gânditor. Opera lui a fost umbra mea de când am rostit primele 
mele cuvinte in romana. Las pana pe masa si il privesc cu 
afecţiune. Mai stau aşa câteva secunde şi îi spun cu o privire 
destinsă şi sinceră, dintr-o răsuflare, resimtind încă oboseala 
acțiunilor întreprinse: „În sfârşit ai ajuns aici, în cealaltă parte 
a lumii! Lipsesc multe şi încă mai sunt multe de făcut. 
Singură, viata mea nu va fi de ajuns pentru a acoperi tot ceea 
ce mai trebuie făcut pentru a cinsti cultura română aşa cum se 
cuvine, pentru a spune tuturor despre creatorii ei eminenti, 
despre tara care poartă numele de România... Dacă voi apuca 
ziua în care toate acestea vor fi realizate, voi putea cânta ale 
tale versuri...” 


Ce-ti doresc eu tie, dulce Românie, 
Tânără mireasă, mamă cu amor! 
Fiii tăi trăiască numai în fratie 

Ca a nopții stele, ca a zilei zori, 
Vieata în vecie, glorii, bucurie, 
Arme cu tărie, suflet românesc, 
Vis de vitejie, fală şi mândrie, 
Dulce Românie, asta ţi-o doresc! 


Que te deseo yo a ti, dulce Rumania, 

jJoven novia, madre con amor! 

Que tus seres vivan sólo en la hermandad 

Como estrellas de la noche, como el alba de la mañana, 
La vida en la eternidad, glorias, alegrias, 

Armas con fuerza, alma rumana, 

Soberbia y orgullo, sueño de valentia, 

iEsto te deseo, dulce Rumania! 

Resumen 


La lengua y la cultura rumana hasta hace muy poco eran 
practicamente desconocidas en Chile y América del Sur. El presente 
trabajo intentara demostrar desde una vision narrativa e intertextual 
como la obra poética completa del gran Mihai Eminescu ha llegado 
por primera vez a Chile y a América del Sur, trayendo consigo la 
aparicion de las obras mas representativas de la literatura y la cultura 
rumana de la mano de sus mas grandes exponentes. Para lograr esto, 
he intentado alejarme del lenguaje académico exponiendo las ideas 
en el modo mas natural posible, en la lengua rumana mas pura. 
Expondré los eventos y dificultades que se suscitaron desde los 
comienzos hasta la realización de los primeros cursos de lengua, 
historia y literatura rumana en Chile y Latinoamérica. De este modo, 
aspiro a mostrar al lector todos los acontecimientos, avatares y 
sentimientos que han sobrellevado a quien escribe, desde su intima 
relación con la obra del poeta Mihai Eminescu hasta la conquista de 
los hechos que determinarän el conocimiento masivo de la lengua y 
la obra del Lucero en Chile. La cercania del autor con el poeta 
narrara como los acontecimientos se fraguaron configurando poco a 
poco su forma definitiva. Todo por medio de un amor incontestable 
por parte del autor hacia la cultura rumana; desde sus primeras 
palabras en la dulce lengua rumana, relatando su paso por Rumania, 
hasta lograr la trascendente donación de libros para fundar la primera 
biblioteca rumana, junto con el primer centro cultural de estudios 
rumanos en Chile y América del Sur: Centro de Estudios Rumanos 
“Mihai Eminescu” de Santiago de Chile, Centru de Studii Româneşti 
“Mihai Eminescu” de la Santiago de Chile. 


I storie culturala. 
Recenzii, varia 


Cum ne mai raportam la Eminescu? 


Diana POPA 
(diana24popa@gmail.com) 


„De peste o jumătate de veac s-a pus problema unei statui 
Eminescu pe gustul tuturor. Nu s-a putut face. S-a pus pro- 
blema, la Universitate, a unei catedre Eminescu. Nu s-a putut 
face. S-a pus problema unui anuar Eminescu sau a unei reviste, 
care să publice ineditele poetului şi comentarii asupră-i. Nu 
s-a putut face. S-a pus, în sfârşit, problema unei ediţii 
Eminescu complete. S-a început una, dar nu s-a putut încă face 
până la capăt.” 

Aşa îşi începea Constantin Noica pledoaria pentru facsi- 
milarea ,,Caietelor lui Eminescu”. Dar de atunci s-au scurs de- 
cenii. Acum avem statui ale lui Eminescu... pe gustul tuturor, 
dispunem de ediţia completă a textelor eminesciene şi avem, 
în sfârşit, graţie inițiativei unor mari iubitori ai textelor lui 
Eminescu, şi o publicaţie anuală, Studii eminescologice / 
Etudes sur Eminescu / Eminescu Studies / Eminescu Studien, 
care, nu încape îndoială, l-ar fi mulţumit, dacă nu chiar l-ar fi 
încântat, pe Constantin Noica. 

Aflată deja la cel de-al 12-lea volum, publicația anuală a 
Bibliotecii Judeţene „Mihai Eminescu” din Botoşani apare în 
colaborare cu Catedra de Literatură Comparată şi Estetică a 
Universităţii „Alexandru loan Cuza” din Iasi, la Editura 
Clusium. Coordonată de doi profesori universitari ieşeni, 
Viorica S. Constantinescu şi Lucia Cifor, precum şi de direc- 
toarea Bibliotecii Judeţene botoşănene, Cornelia Viziteu, 
actuala ediţie grupează douăzeci şi trei de studii structurate în 
şapte secțiuni: Poetică si stilistică, Literatură comparată, 
Prozodie eminesciană, Publicistică eminesciană, Interferente 
culturale, In memoriam, încheiate cu Note, comentarii. Varia, 

toate avand menirea de a-i introduce pe cititori in ,,miracolul 
eminescian”. 

„Să-l apärati pe Mihai!”, exclamase cu nespusă amără- 
ciune eminentul eminescolog şi comparatist Zoe Dumitrescu- 
Buşulenga în ultimele zile de viață ale domniei sale, văzându-l 
pe Eminescu incoltit şi „tratat ... cu oarecare superioritate şi 
cu oarecare distanță” din nou, după ce ani la rând, pe când ne 
aflam sub ciubota roşie a sovieticilor, îl văzuse receptat ca 
socialist. Pe atunci, mărturisea Zoe Dumitrescu-Buşulenga în 
„Gânduri către tineri: Reflecţii despre tradiție şi model”, era 
nevoie de „acrobaţii”, trebuia să ştii să „driblezi” casă scoţi la 
lumină adevărata valoare a lui Eminescu. Acum, „există un fel 
de indiferenţă faţă de trecut. Iar asta ne taie rădăcinile”, mai 
spunea regretata autoare. Studiul Domnului Florin Tupu, 
„Crez şi cunoaştere la Eminescu în viziunea Zoei Dumitrescu- 
Buşulenga” face o sensibilă dare de seamă asupra celei din 
urmă cărți a autoarei sus-pomenite, Eminescu. O viaţă, carte 
ce parcurge în sens invers drumul, „dinspre vers spre gân- 
durile poetului, spre viaţa şi realitatea palpabilă care l-au 
determinat să gândească într-un fel sau altul, contextualizând 
situaţii şi reverberatii”. Intenția care a stat la baza reeditării 
cărţii a fost aceea de a aduce în discuţie vechea problemă, 
dureroasă şi pentru Noica, a neintelegerii valorii, fie prin 
mitizarea poetului, fie prin demitizarea lui, sau mai degrabă 
prin coborârea lui în abisul obişnuitului, şi într-un caz şi în 
celălalt, prin tăierea dreptului la nemurire. 

Si unde dacă nu tot în aceeaşi indiferență fata de trecut isi 
află originile şi întrebări, din păcate actuale, de soiul: Ce se 
mai poate scrie despre Eminescu? Lucrarea citată în câteva 
rânduri în acest volum, Știm noi cine a fost Eminescu?Fapte, 
enigme, ipoteze a Ilinei Gregori, care a întreprins acest demers 
mânată fiind de dura constatare a cunoaşterii superficiale a 
unor aspecte din biografia intelectuală a poetului de către con- 
temporanii noştri, ar trebui cel putin să ne pună pe gânduri. În 
ce măsură îl cunoaştem cu adevărat? Nu l-am şi judecat 
înainte încă de a face primii paşi în a-l cunoaşte? Nu este cum- 
va în continuare „prost citit”, cum spunea Constantin Noica? 

Este adevărat că studii despre adânca credinţă ortodoxă a 
poetului descumpănesc, tinzând să cadă în ridicol, de unde şi 

necesitatea de bun-simt de a stinge acest patos şi nevoia de a-l 
explica pe Eminescu, de „a-l apăra”. Astfel, studiul Marinelei 
Spiridon Bârsan, „Aspecte mariologice în poezia Răsai asupra 
mea”, poem ce dezvăluie anumite legături cu religia catolică, 
îl reaşază pe poet, acolo unde, de altfel, se şi situează, în 
prelungirea tradiţiei poeziei lui Goethe, Eminescu fiind, ca şi 
poetul german, un mare poet cu o „religiozitate fără religie”. 

Ca pentru a i se statornici locul în linia poeţilor romantici 
si, în egală măsură, a poeţilor Antichității clasice pe care 
Eminescu „îi citea cu nesat”, câteva studii accentuează înclina- 
tia poetului român către mituri vechi, dar vii, ori către motive 
grele de semnificații. 

Bunăoară studiul Emanuelei Ilie, „Eminescu si fabula 
identitară”, asupra motivului dublului în opera eminesciană 
surprinde, mai cu seamă în proza scurtă eminesciană, chesti- 
unea alteritätii interioare, problematica dublului, multiplicarea 
personalităților, ca venind firesc pe fondul unui context 
prielnic: romanticul secol al XIX-lea. 

Niciodată explorată în lumina mitului lui Pygmalion, poe- 
zia „Apari să dai lumină” reînvie mitul de sorginte ovidiană, 
căpătând însă la poetul român noi contururi care îl distanțează 
de poetul latin. În studiul „Apari să dai lumină. Mitul Pygma- 
lion la Ovidiu şi la Eminescu”, profesorul Traian Diaconescu 
pune în cumpănă „versiunea epică a poetului latin şi cea lirică 
a poetului român” pentru a sesiza elementele comune, dar şi 
diferenţele notabile, „la nivelul situaţiei mitice, al personajelor 
şi al limbajului poetic”. Traian Diaconescu, binecunoscut în 
lumea universitară ca reputat clasicist — el însuşi traducător al 
unor fragmente din Homer sau Horaţiu —, surprinde în opera 
lui Eminescu teme şi motive aparţinând culturii ori mitologiei 
greco-latine. 

Motivul romantic al ,,sperantei”, şi el bătrân, cu rădăcini 
adânci în miturile greceşti antice şi în poezia greacă şi latină, 
este valorificat de tânărul Eminescu, care îşi clădise în străi- 
nătate o cultură clasică temeinică. Aceste studii modelatoare, 
întrezărite în nebănuitele apropieri de opera lui Ovidiu — 
afirmă acelaşi Traian Diaconescu în studiul „Speranța. Un 
motiv literar în poezia lui Eminescu” —, au format un poet la 

care se vede „lucrul asupra limbii”, abilitatea de a o cizela la 
nesfârşit, de a crea dintr-un vers o adevărată simfonie, o săr- 
bătoare pentru simţuri, un poet de vocaţie universală, cu totul 
aparte fata de poeţii români ai vremii sale. 

Problematica romantică a geniului este repusă în discuţie 
în studiul „Orbirea Luceafărului şi cenuşa din inima lui 
Eminescu”, aparținând unuia dintre cei mai cunoscuţi 
eminescologi, cercetătoarea Rodica Marian. Intenţia sa a fost 
aceea de a scoate la lumină apropierile, aproape stranii cum 
mărturiseşte autoarea, dintre comentariile lui Noica la ,,notita 
manuscrisă a lui Eminescu privind sensul alegoric al Luceafa- 
rului şi unele scrisori trimise de poet Veronicăi Micle şi aduse 
la lumina tiparului prin publicația corespondenței inedite 
Mihai Eminescu — Veronica Micle de Cristina Zarifopol- 
Illias”. Tulburătoare, răvăşitoare, comentează Rodica Marian, 
a fost demontarea mitului romantic al geniului neînțeles, 
„viziunea romantică asupra lumii: aspiraţia către un ideal de 
neatins”, prin ivirea celor două lucrări, cea a lui Constantin 
Noica, „Luceafărul şi modelul fiinţei”, şi corespondența 
inedită a lui Mihai Eminescu cu Veronica Micle. „Dar ce pla- 
titudine!”, comenta Constantin Noica în lucrarea citată, „dacă 
rămâi la nivelul acestei interpretări, când admiti că reuşita 
supremă a poeziei româneşti — căci aşa este Luceafărul — stă 
pe un asemenea fond de platitudine romantică”. „Soarta 
Luceafărului este soarta geniului, spunea Eminescu; nu poate 
ferici pe nimeni şi nu poate fi fericit.” Însă, contrar viziunii 
veacului al XIX-lea, pentru Eminescu geniul este, potrivit 
comentariului lui Noica, „eul care şi-a găsit sinele. ... Dacă 
geniul seamănă cu Luceafărul, este fiindcă poartă în el 
generalul”. Convingerea intimă a autoarei acestui studiu este 
că „sensul neputinței şi vina orbirii din natura superioară a 
geniului ... sunt înscrise în profunzimea textului” şi dezvăluite 
în scrisori, „în care poetul este cu deosebire foarte scrutător şi 
cinstit cu sine”. 

Despre citire şi cititor, scriitor şi operă, despre cititori 
superficiali şi cititori creatori, sau ideali, vorbeşte Ilie Moisuc, 
în „Eminescu par lui-même. Note pentru o poetică implicită a 
lecturii” — studiu despre lectură şi interpretare, demers her- 

meneutic întreprins în scopul accederii la sensurile operei şi la 
poetică implicită a lecturii. Textul, aşadar şi textul poetului 
român, este cel care „arată cum vrea să fie citit”. Comentând 
despre „cititorul construit de textul eminescian”, Ilie Moisuc 
precizează că acesta „nu se identifică cu niciun cititor care 
apare explicit în alte texte, dar împrumută de la fiecare dintre 
cititorii fictionalizati anumite atitudini receptiv-functionale”. 

Salutăm, în secțiunea dedicată /nterferentelor culturale, şi 
tălmăcirea în limba turcă a o seamă de poezii eminesciene, 
născută din dragostea pe care Ali Narçin mărturiseşte că i-a 
insuflat-o poetul român. O călătorie la Ipotesti, prezența 
nemijlocită a naturii mult iubite şi de „fiul pădurilor” îl aduc pe 
scriitorul Ali Narçin fatä-n faţă cu Eminescu, de care, para- 
doxal, nu auzise până atunci. Învață limba română si dă glas, in 
limba turcă, „dragostei din inima sa pentru stelele din cer, 
pentru pământul, cu codrul frate, cu care poetul se contopeşte, 
pentru marea şi lumea cosmică, pentru Dumnezeu Creatorul”. 

„Viaţa înseamnă creaţie”, îi place să spună lui Horia-Ro- 
man Patapievici într-o carte ce s-a vrut „un eseu asupra 
formării” (Zbor în bătaia săgeții). Această ecuaţie este admi- 
rabil demonstrată în studiul Luciei Cifor, „În Memoriam 
Dumitru Irimia” — elogiu adus celui care a fost cunoscut „prin 
contribuţiile de referință în domeniul gramaticii limbii române 
şi al stilisticii, profesorul universitar care şi-a consacrat ulti- 
mele decenii de viaţă unei activităţi care i-a marcat şi primii 
ani de carieră ştiinţifică şi universitară: cercetarea operei lui 
Mihai Eminescu”. Un om care, prin activitatea-i creatoare şi 
formatoare, a ştiut, cum minunat gândea Andre Gide, „să facă 
din sine o ființă de neînlocuit”. 

Cum ne-ar mai putea stărui în minte întrebarea Ce se mai 
poate scrie despre Eminescu?, cum nu ni se pare ea inadec- 
vată când oameni cu o pregătire profesională uimitoare, pre- 
cum regretatul profesor şi eminescolog ieşean Dumitru Irimia, 
au ştiut să-l citească bine pe Eminescu, mereu într-o cheie 
nouă, lărgind aria interpretării operei sale, şi, cum remarcă 
Lucia Cifor, „şi-au umplut şi împlinit viaţa cu cercetarea 
operei eminesciene”! 


Identitatea romaneasca la granita Imperiului: 
Eminescu si Aron Pumnul — impactul 
cernautean. Viata religioasa, cheia identitatii 
neamului in Bucovina habsburgică” 


Valentin COSEREANU 


(valycosereanu@gmail.com) 


Motto: 
...nu uitaţi că aveţi de îndeplinit trei datorii 
mari şi sfinte, pentru care aveți a răspunde 
înaintea lui Dumnezeu, înaintea oamenilor şi 
a urmaşilor voştri. Aceste trei datorii sunt: 
patria, limba şi biserica. 

(Doxachi Hurmuzachi, Testament) 


Percepute mai întotdeauna ca nedespärtite una de alta, în 
Bucovina s-au adunat, aproape confundându-se, tăria bogăției 
spirituale ortodoxe a poporului, cât şi cea materială a bisericii 
— imensă la vremea aceea. Cu tăria acestei credinţe s-a ținut 
piept fata de năvala mahomedană ! — cum afirmă Eminescu —, 
stând pavăză creştinătăţii între Orient şi Occident: Îndeosebi în 
Transilvania, Bucovina şi Banat, ortodoxia se confunda cu 


” Această lucrare a fost realizată în cadrul proiectului Valorificarea 
identitatilor culturale în procesele globale, cofinantat de Uniunea Europeană şi 
Guvernul României din Fondul Social European, prin Programul Operaţional 
Sectorial Dezvoltarea Resurselor Umane 2007-2013, contractul de finanțare nr. 
POSDRU/89/1.5/S/59758 // This paper is supported by the Sectorial Operational 
Programme Human Resurces Development (SOP HRD), financed from the 
European Social Fund and by the Romanian Government under the contract 
number SOP HRD/89/1.5/S/59758. 


' Mihai Eminescu, Opere, IX, Publicistica (1870-1877), Editura 
Academiei Republicii Socialiste Romania, Bucuresti, 1980, p. 258. 

ideea apartenenţei la aceeaşi comunitate etnică, iar cele două 
noțiuni se suprapuneau: a fi ortodox însemna a fi român. Nu 
întâmplător în aceste provincii lupta pentru biserică devine o 
luptă pentru neam, căci sâmburele acestei chestiuni era de na- 
tură națională”. 

Meritul cel mare a fost, şi pe acest tărâm, cel al Hurmuză- 
cheştilor, uniţi cu Andrei Şaguna. Constatând că în condiţiile 
date, populația nu era deloc pregătită pentru a lupta să se 
realizeze o autonomie politică a tuturor românilor din toate 
provinciile ţării, aceştia au trecut la un plan care să debuteze 
printr-o coeziune religioasă a acestora, coeziune care tintea 
unirea neamului românesc din întregul imperiu austriac, având 
drept cap al ei, o singură Biserică Ortodoxă metropolitană. În 
acelaşi mod şi cu sârguinta aceloraşi protagonişti se va încerca 
acest lucru pe tărâmul unei lupte culturale. Numai că vigilentii 
şi experimentatii „câini de pază” ai imperiului au sesizat de la 
bun început acest plan şi l-au dejucat prin toate mijloacele po- 
sibile şi cu destulă iscusintä practică, având în mâna lor toată 
puterea. 

Frații Hurmuzachi au fost primii bucovineni apărători ai 
Bisericii ortodoxe a neamului, iar lupta aceasta a fost asiduă, 
complicată şi dificilă, în condiţiile date, căci primul lucru pe 
care l-au făcut habsburgii imediat după 1775 a fost acela de a 
lua în stăpânire cele mai mari şi mai bogate mănăstiri: Putna, 
Voroneţ, Suceviţa, Moldoviţa şi Dragomirna. Ele n-au fost 
alese la întâmplare, căci acolo zăceau cele mai reprezentative 
simboluri ale Moldovei: mormântul lui Bogdan, întemeietorul 
acesteia, dar mai ales mormântul lui Ştefan cel Mare, sfântul şi 
apărătorul credinței moldovenilor. În vremea respectivă, 
Episcopia se afla la Rădăuţi, având în subordine tot nordul 
Moldovei şi ținutul Hotin. Cu toată puterea absolută pe care o 
dețineau austriecii, lucrurile, totuşi, nu erau atât de simple nici 
pentru ei, căci trebuiau să rupă din rădăcini legi incetatenite 
ale credinţei ortodoxe şi ale bisericii neamului, legi mai greu 
de dezrădăcinat decât cele civile. Chiar după despărţirea Buco- 


? Petru Rusşindilar, Hurmuzăcheştii în viaţa culturală si politică a 
Bucovinei, Editura Glasul Bucovinei, Iasi, 1995, p. 99. 

vinei de Moldova, Episcopul Dositei Herescu depindea, în 
cele ecleziastice de Mitropolia Moldovei de la laşi si prin ea — 
de Patriarhia din Constantinopole. Cu toate acestea, planu- 
rile austriecilor au putut fi implementate aşa cum se „rezolvă” 
toate sub o dominație străină; mai întâi perfid, apoi de-a 
dreptul samavolnic, în pofida tuturor canoanelor şi legilor ţării 
de origine. Şi habsburgii nu s-au dat în lături de a le pune în 
aplicare. 

Toţi autorii timpului, care au cercetat fenomenul şi s-au 
ocupat de avutiile Bisericii Ortodoxe Române din Tara de Sus 
a Moldovei, recunosc unanim că acestea erau foarte mari. La 
recensământul făcut imediat după anexare, austriecii înşişi 
constată ceea ce se ştia încă înainte de ocupare — motiv pentru 
care s-a şi procedat aşa: La încorporarea Bucovinei, austriecii 
constată că 2/3 din suprafaţa acestei provincii se afla în 
stăpânirea Bisericii ortodoxe. Deci, toată viata economică din 
noua provincie a Imperiului austriac se afla în mâna unei 
instituţii, care pe lângă că avea strânse legături canonice cu 
Mitropolia Moldovei, mai era în acelaşi timp şi singurul 
aşezământ de îndrumare culturală şi naţională pentru locui- 
torii ei. Subjugarea Bisericii ortodoxe române din Bucovina 
intereselor statului austriac catolic nu era posibilă, orişice 
mijloace s-ar fi întrebuințat. Era mai uşor să i se confişte 
bunurile, luându-i astfel puterea economică, pentru ca mai 
târziu, în anul 1783, cu prilejul vizitei împăratului Josef al 
II-lea în Bucovina, să o alăture canoniceste unei mitropolii tot 
ortodoxe, dar străine de neamul românesc, de cea a Carlo- 
vitz-lui“. Prin urmare, formula clasică divide et impera a dat şi 
în acest timp roadele scontate. Numai că pentru a ajunge la 
scopul urmărit, trebuia, întocmai ca pe tabla de şah, făcute 
câteva mişcări preliminare, aşa încât se va proceda în conse- 
cintä. Înainte de toate, împotriva oricărei tradiţii si pe nepusă 
masă, austriecii mută, în 1782, Episcopia de la Rădăuţi la 
Cernăuţi, tocmai pentru a o dezrădăcina şi pentru a o scoate 


3 Tlie Luceac, Familia Hurmuzachi: între ideal şi realizare, Editura 
Alexandru cel Bun, Cernăuţi şi Editura Augusta, Timişoara, 2000, p. 163. 

4 Averile bisericeşti din Bucovina, Editura Mitropoliei Bucovina, 
Cernăuţi, 1939, p. 12. 

din albia tradițională. De aici nu a fost decât un pas ca prin 
masinatiuni de politică statală s-o dezmembreze şi s-o poată 
administra (şi supune) mult mai uşor. 

Mai întâi i-au dat lui Dositei Herescu funcția de Episcop 
exempt al Bucovinei, după care, cu ajutorul exceselor acestui 
prelat dornic de putere şi ahtiat de funcţii înalte si de măriri 
rapide s-a reuşit, în 1783, ca noua episcopie a Bucovinei să fie 
anexată Mitropoliei ortodoxe din Slovenia, mai exact, Mitro- 
poliei din Carlovitz. Actionand cu prudență şi tact, pentru a nu 
stârni revolte, austriecii au ştiut să facă acest lucru apelând la o 
strategie cunoscută deja, aşa încât „mutarea” s-a făcut în două 
etape: una în 1783, cealaltă în 1786. 

Sigur că toate aceste fărădelegi (şi abuzuri) trebuiau ,,in- 
dulcite” cum se cuvine, oferind „prostimii” un contrabalans 
pompos şi cât mai credibil. Prin urmare, în 15 şi 16 iunie 
1784, Iosif al Il-lea, împăratul Austriei, face o vizită în 
Bucovina ocupată, chiar pe marginea Cordunului „sanitar” (un 
soi de inspecţie la fata locului), ajungând până la Suceava, 
unde vizitează biserica fostei Mitropolii şi unde rămâne 
„surprins” că locul moaştelor Sfântului loan cel Mare este gol. 
Vizita pune serioase semne de întrebare, căci ea conţine o inad- 
vertenta de care logica simplă însăşi ar fi jignita; împăratul ar 
fi trebuit să viziteze Cernäutii, pe care îi impusese drept nouă 
capitală a provinciei, nicidecum Suceava, care amintea cu pri- 
sosintä de scaunul vechii Tari şi care reprezenta un memento 
istoric de prim rang în regiune. Dar regia era deja „construită”, 
iar împăratul, reprezentantul suprem al autorității imperiale, 
trebuia s-o pună în practică tocmai pentru a induce în eroare, 
profitând de un popor drept credincios în fata conducătorilor, 
căci aşa fusese obişnuit de veacuri înainte. În intervalul de 
nouă ani de la ocupare, împăratului îi erau bine cunoscute 
psihologiile şi reacțiile comportamentale ale supuşilor din 
imperiu... 

Regia, povestită cursiv de Ion Grămadă în nuvelele sale 
istorice, are substraturi istorice care nu pot fi puse la îndoială: 
Împăratul, care ştia de cererea bucovinenilor şi hotărârea 
Consiliului de război al Curţii din Viena [a se remarca evi- 
denta n.n.], răspunse: «laräs acolo, aducându-se, se vor 

aseza”. Asadar, de aici incolo, in conformitate cu ,,dreapta 
poruncă împărătească”, dar mai ales pentru a scoate fapta in 
evidență, începe toată „butaforia” unui fapt istoric. Insotiti de 
o gardă militară formată din cincisprezece husari călări, husari 
care au însoţit racla până la Liov, la graniță, o mulțime 
nenumărată de popor urma îndărătul butcei cu racla Sfântului 
[...] Lângă pârâul Colacin, care desparte Bucovina de 
Galiţia, au aflat nenumărate corturi întinse pe şes, în cari se 
adăposteau boieri, targoveti, ţărani, călugări si preoţi, ce 
aşteptau împreună cu episcopul Dositei sosirea moaştelor*. 
Vrând să se dea evenimentului amploarea cuvenită, în mo- 
mentul trecerii raclei peste hotar i-a oprit episcopul Dositei, 
zicându-le să aştepte până ce va sosi şi generalul Enzengerg, 
cârmuitorul Bucovinei. (Evenimentul trebuia să aibă impor- 
tanta cuvenită, şi mai ales trebuia să arate că se datorează 
stăpânirii!) Acesta veni îndată, înconjurat de ostaşi călări, şi 
trecând preoţii racla peste hotar, s-au slobozit în semn de 
bucurie şi în cinstea Sfântului ca la 60 de tunuri”, încât nu se 
poate să nu te întrebi dacă un sfânt trăit în ascultare şi 
meditaţie toată viaţa sa era atât de fericit în spirit, zguduit de 
asurzitoarele zgomote... 

Dar lucrurile nu se opresc aici, pentru că toate trebuiau să 
poarte acelaşi fast de operetă ca şi acela al sărbătorii de la 
Cernăuţi; pompa trebuia să fie pe măsură, iar pe lângă firestile 
cântări bisericeşti ce-l insotira se auzeau trambitile gornistilor 
şi duräiturile tobosarilor [...] oastea le ieşiră înainte slobo- 
zind multe tunuri din dealul Cernăuţilor 5. În fierbinteala care 
le lua ochii, probabil că nu-i trecuse nimănui prin cap că poate 
Sfântului, în vacarmul produs, i-ar fi venit să se întoarcă în 
liniştea din tara străină... 

Aşadar, nimic nu se făcea întâmplător: după desfiinţarea 
tuturor lăcaşurilor bisericeşti din Bucovina, exceptându-le pe 
cele cinci, mai importante (Putna, Voroneţ, Suceviţa, Moldo- 


5 Jon Grămadă, Din Bucovina de altădată, schiţe istorice, Editura 
Casei Scoalelor, Bucureşti, 1926, p. 46. 

ê Idem, p. 52. 

7 Ion Grămadă, op. cit., p. 52-53. 

8 Idem, p. 53. 

vita şi Dragomirna), scopul era de a seculariza averile mănăs- 
tiresti ale fostei Episcopii de Rădăuţi — atât ale mănăstirilor 
din Bucovina, căt şi ale celor rămase in Moldova. Ele au tre- 
cut în administraţia statului, punându-se astfel baza Fondului 
Religionar greco-oriental”. Prin urmare, nimic din ceea ce 
promiseseră noii stăpâni la început nu se realiza în prezent, 
încât populaţia era, pe bună dreptate, din ce în ce mai nemul- 
tumitä. Aşa s-a ajuns la situația în care românii nu mai aveau 
dreptul de a-şi alege singuri episcopul, conform datinei stră- 
bune, nu mai aveau dreptul nici să-şi aleagă preoții, iar peste 
toate acestea nu-şi mai puteau administra propriile lor averi, 
unele moştenite, altele dobândite. Scopul tuturor acestora se 
va concretiza, aşa cum era de aşteptat, în reorganizarea diece- 
zei bucovinene. 

Initial, abatele Iosafat împreună cu nunțiul papal din 
Viena unelteau în vederea unei intense propagande greco- 
catolice în noua Bucovină, uneltiri făcute în vederea înlăturării 
episcopului Herescu. Uneltirile acestea n-au avut finalitatea 
dorită, numai din cauza destinelor peronale ale intrigantilor 
sau ale celor vizati să fie noii potentati, destine care 1-au îndru- 
mat pe presupuşii înlocuitori spre alte posturi. Între timp s-a 
descoperit faptul că prin Dositei Herescu, pământeanul tră- 
dător, planurile erau şi mai eficace. Dorinţa acestui vanitos era 
să ajungă cât mai sus, făcând toate diligentele în acest sens, 
fiind peste măsură de zelos cu dorinţele stăpânirii, aşa încât, 
Episcopul primi cu mare emoție hotărârea noii stăpâniri, 
cerând să i se facă instalarea cu tot fastul cuvenit, în prezenţa 
clerului secular şi monahal şi a poporului credincios, pentru 
ca toată lumea să ştie că în cele bisericeşti are să asculte 
numai de el. 

Austriecii folosesc din plin evenimentul, speculând 
prilejul de a folosi un om de-al pământului, care s-a şi dovedit 
mult mai eficace decât unul străin, căci episcopul va trage 
înapoi pentru mult timp mişcarea pro-românească din Buco- 


” Tlie Luceac, op. cit., p. 164. 
10 Jon Nistor, Istoria Bucovinei, ediţie si studiu bio-bibliografic de 
Stelian Neagoe, Editura Humanitas, Bucuresti, 1991, p. 32. 

vina, datorită îndărătniciei, obtuzitatii şi egoismului său 
antinational. Prin urmare, generalul Enzenberg însuşi, la 12 
februarie 1782, la ceremonia organizată cu ocazia învestirii, îi 
dăruieşte noului episcop o cruce de aur în numele împăratului 
(1), punându-i în stăpânire atât mănăstirile, cum şi partea 
duhovnicească a mirului, cu toate a mănăstirilor moşii şi 
altele mişcătoare şi nemiscätoare avutii, însuşi numai de 
poroncele si orânduielile ale arhieriei sale episcopului lor 
Kirio Kir Dosoftei sunt aninati''. Nu putea să lipsească, desi- 
gur, la o astfel de înscăunare, o prea îndulcită osană împăratului 
cel atotputernic, făcută de vicarul episcopal Meletie, încre- 
dintandu-l pe Dositei (dacă mai era nevoie) că Dumnezeu in 
inima împăratului locuieste...'”. 

La vremea respectivă, Episcopia Bucovinei avea o împăr- 
tire strictă în şase protopopiate (decanate): Cernäutii aveau în 
subordine 31 de parohii, Ceremuşul avea 34, Nistru avea 24, 
Berhomet 29, Vicovul 37, iar Suceava 31 de parohii. Toate 
erau conduse de către un protopop, iar aceştia erau numiţi de 
episcop. Egumenii mănăstirilor, deşi erau aleşi de soborul 
monahal, ei trebuiau să fie confirmaţi de episcop, dar, mai 
ales, trebuiau să aibă asentimentul guvernatorului Bucovinei — 
ceea ce deja spune multe. De remarcat faptul — peste care nu 
se poate trece uşor — că limba în care se oficiau slujbele reli- 
gioase era limba română, dar corespondenţa oficială între toate 
acestea şi autorităţile publice se făcea în mod obligatoriu în 
limba germană. 

După trecerea Bucovinei la Mitropolia Carlovätului au 
avut loc unele neînţelegeri grave între cei doi conducători, iar 
autoritarismul mitropolitan se stinse numai în urma unui şir de 
întâmplări care au ţinut mai mult sau mai puţin de hazard, de 
orgoliile şi interesele ,preacucernicilor” din ambele parti, 
după care, Dositei putu desăvârși marea operă de reforme 
impusă de austrieci ”. Înfiinţarea Fondului religionar a fost o 
mană cerească întru susținerea visteriei austriece şi nu s-ar fi 


1! Idem, p. 33. 
2 Apud: Ion Nistor, op. cit., p. 34. 
'3 Idem, p. 36. 

întâmplat aşa dacă Dositei n-ar fi făcut tot jocul austriecilor. 
Atunci când Aron Pumnul scrie despre acest Fond, el spune în 
deplină cunoştinţă de cauză, despre moşiile mănăstireşti ale 
Moldovei de Sus — ca om care a cercetat documente autentice 
în acest sens —, că toată viața noastră religioasă, morală, 
spiretuală, năciunală, sciintiala se susține de 'n acele propri- 
etati'*. Sigur că se urma cu stricteţe, zel excesiv şi cu grabnicä 
aplicabilitate, ca orice idee pornită de la un monarh — în cazul 
nostru losif al II-lea —, politica de reformare a catolicismului şi 
a bisericii în general, politică cunoscută astăzi sub numele 
generic al absolutismului luminat. losefinismul a ridicat statul 
deasupra bisericii, căutând să întroducă o biserică de stat”, 
iar prin crearea Departamentului Publico—Ecleziastic din 
cadrul Cancelariei Boemian-Austriece din Viena, s-a instituit 
supravegherea de către stat a clerului şi a bisericii, în virtutea 
dreptului de «supraema potestas» conferit statului €. 

Aşadar, în noua provincie a imperiului, iosefinismul tre- 
buia aplicat mai abitir decât în celelalte. Prin urmare s-a trecut 
la fapte. După o inventariere drastică, generalul Enzenberg, 
conducătorul militar al provinciei, propune cu autoritatea cu- 
noscută, la 24 februarie 1784, următoarele: 1. Absolut toate 
moşiile mănăstireşti şi episcopale să fie trecute sub adminis- 
trarea statului; 2. Din averile (licite, moştenite sau dobândite) 
să se creeze un Fond religionar din care să poată să se 
întrețină: episcopul, Consistoriul, clerul, bisericile, mănăstirile 
şi şcolile; 3. Să se reducă numărul mănăstirilor la trei, cu cel 
mult 25 de călugări fiecare. 

Toate acestea se făceau sub oblăduirea lui Dositei, încât la 
2 mai 1784, egumenul mănăstirii Suceviţa, Antioh, a prezentat 
administrației un memoriu-protest împotriva desfacerii neca- 


'4 Aron Pumnul, Privire repede preste doaue sute sasezeci şi septe 
de 'n proprietăţile, aşa numite moşiiile mănăstirești din carele s-a format 
maretul Fond religionariu al Bisericii dreptcredincioase a Bucovinei, 
Cernăuţi, 1865, p.6. 

15 Mihai-Ştefan Ceauşu, Bucovina habsburgică de la anexare la 
Congresul de la Viena, losefinism şi postiosefinism (1774-1815), Fundaţia 
Academică „A. D. Xenopol”, laşi, 1998, p. 106. 

16 Idem. 

nonice a Bucovinei de Iasi, dar si a alipirii nefiresti si 
nejustificat la biserica din Carlovat. Se protesta de asemenea 
impotriva faptului ca prin secularizarea averilor mänästiresti 
se aducea atingere însăşi temeliei bisericii. Prin urmare, el 
cerea imperativ ca, în aceste condiţii, să li se îngăduie tuturor 
egumenilor de a emigra în Moldova, cu întregul avut mănăsti- 
resc. Urmarea? Trebuia, desigur, o pedeapsă exemplară, încât 
faptul să nu ia amploare, repetându-se. Prin urmare Antonie de 
la Humor şi Inochetie de la Voroneţ au fost pedepsiţi, fiind 
expulzați peste graniță, ca tapi ispăşitori ai acestei provocări, 
după care, Consiliul Aulic de Război, sub oblăduirea căruia 
funcţiona Bucovina (!), dădu o rezoluţie „îndulcitoare” care 
susținea că averile mănăstireşti sunt de luat în seamă numai în 
administrare, şi în urmă veniturile care se vor inmulti — în- 
multire pe care austriecii o prevedeau şi despre care nu s-au 
înşelat — prin meliorările intenţionate, nu sunt a se vărsa în 
casa statului, ci în casa separată a Fondului religionar, deci 
şi întreaga manipulatie respectivă trebuie să se facă sub 
supravegherea şi conducerea episcopului |!] şi a Consisto- 
riului'’. Prea grabnica indulcire era, desigur, înşelătoare, 
întrucât s-a dovedit un simplu şiretlic, căci nu va schimba cu o 
iota esența problemei. 

Cum răspunsul acesta pentru mulți dintre slujitorii mănăs- 
tirilor era edificator, căci nu era greu de intuit ce va urma [şi 
va urma!], atunci mare parte a fetelor bisericeşti emancipate 
fugiră cu toţii în Moldova, gasindu-si acolo alinare în aceeaşi 
viata monahală. Li s-a dat voie să plece numai individual si, 
mai ales, nu aveau voie să ia cu ei nimic din averea mănăs- 
tirilor. Chiar Paisie Velicicovschi, cunoscutul erudit, fostul 
stareț al mănăstirii Dragomirna, s-a retras încă din 1775, 
împreună cu şcoala sa la mănăstirea Neamţului, unde a reuşit 
să-şi continue activitatea literară în ocrotire şi linişte. 

A urmat, aşa cum era de aşteptat, secularizarea averilor 
mănăstireşti. Enzenberg luă la început domeniile episcopale în 
arendă, dându-i a înţelege chiar trădătorului Dositei că face 
acest gest pentru a-l lăsa să se ocupe doar de cele duhovni- 


17 Apud: Ion Nistor, op. cit., p. 40. 

ceşti, fără a mai purta şi povara administraţiei. Acesta primea 
pentru acest „împovărător serviciu” o rentă anuală de 8.000 de 
florini. Imens, dar folositor statului! Când îşi dădu seama că 
rămâne fără puterea economică, — căci au urmat şi alte ase- 
menea „servicii”, Dositei se trezi, rugându-l pe contele Hadik 
— preşedintele Consiliului aulic de război — să-l înduplece pe 
Erzenberg să-i lase măcar o insulă a domeniului Rădăuţi. Cum 
Episcopul Dositei era destul de bătrân ca să mai prezinte vreun 
pericol, împăratul Franz losif dădu în favoarea acestuia (28 
martie 1783) o rezoluţie imperială favorabilă: Lui Dosoftei 
să-i rămână Radautii cât va trăi el, dar să i se retina 1.000 
florini, din leafa de 8.000 Jlorini'*. Dreptate împărătească fără 
nici un cusur! 

În felul acesta, tăvălugul o lua la vale, iar în rostogolirea 
lui, tot mai mult, statul austriac îşi împlinea dorinţele şi planu- 
rile bine puse la punct încă din 1774. Prin «Regulamentul 
administraţiei bisericeşti — Geistlicher Regulierungsplan — se 
stabili numirea episcopului de către împăratul din Viena, în 
calitatea acestuia de suprem patron al bisericii ortodoxe din 
Bucovina”. Au urmat, în Bucovina, schimbările numelor după 
meseria pe care o purta fiecare locuitor sau după localitate — 
un pas vădit şi hotărâtor spre germanizare. A urmat apoi 
numirea altui episcop, Daniil Vlahovici, când biserica s-a 
sârbizat într-un ritm alert, iar numele bucovinenilor se 
sârbizau asemenea, purtând în coadă tot mai des sufixul -vici. 
În sfârşit, au urmat exodurile masive ale ţărănimii, încât 
statistici credibile vorbesc de cifre foarte mari: numai în 
intervalul noiembrie 1785 până în aprilie 1786, s-au refugiat 
6.937 de suflete, aşa încât, Eminescu scria în noiembrie 1876, 
izbucnind, ca om care cunoştea pe viu situaţia Bucovinei habs- 
burgice, punând în mod voit accentul pe starea deplorabilă în 
care se aflau românii bucovineni: De douăzeci şi şase de ani 
românii bucovineni se plimbă de la Ana la Caiafa, pe la înalte 
Scaune, cum zic ei, pentru a putea exercita un drept garantat 
de Constituţie şi de 26 de ani în zadar”. 


15 Apud: Ion Nistor, op. cit., p. 42. 

19 Jon Nistor, op. cit., p. 43. 

2 Mihai Eminescu, Opere IX, Publicistica (1870-1877), Editura 
Academiei Republicii Socialiste Romania, Bucuresti, 1980, p. 253. 

Dar tavalugul nu se opreste nici in acest punct. La sosirea 
austriecilor in Bucovina, populatia autohtonä era majoritar 
ortodoxă. Mai mult decât atât; chiar si celelalte minorități 
aparțineau aceleiaşi confesiuni, aşa cum era cazul rutenilor şi 
hutanilor ucraineni, ori cum erau ţiganii, indiferent dacă 
aceştia erau nomazi ori sedentari. În aceeaşi situaţie se aflau, 
desigur, şi armenii stabiliți în marea lor majoritate în Suceava. 
Mozaicii erau neinsemnati in 1774, întrucât aceştia constituiau 
doar un procent de 3,5%. Odată cu anexarea Bucovinei, struc- 
tura populaţiei începe să se modifice din ce în ce mai rapid, 
astfel încât se remarcă şi o modificare vădită a structurii con- 
fesionale. Imediat după anexare au sosit în Bucovina, diferiţi 
funcționari militari şi civili, meşteşugari, comercianți, care în 
marea lor majoritate erau de religie catolică. Procesele mi- 
grationiste însemnate şi politica de colonizare au atras în 
Bucovina mii de țărani ruteni, germani, maghiari, slovaci, li- 
poveni, care, evident, nu erau de confesiune ortodoxă. Chiar 
şi aşa, în anul 1816, ortodocşii erau tot majoritari, constituind 
90% din populație. Din 1816 şi până în 1850, populaţia Buco- 
vinei s-a dublat, ajungând de la 200 la 400 de mii, numai că 
ponderea ortodocșilor a scăzut la 81,1%, pondere datorată 
politicii amalgamării de natii în provincia nou creată şi a 
urmăririi asidue a celei de deznaționalizare. 

Toleranta românească, recunoscută până astăzi, a făcut ca 
toate aceste etnii să trăiască în pace, cu menţiunea că această 
toleranţă a fost şi ea speculată de către autoritățile imperiului, 
cu intenția vădită a aceluiaşi scop al deznationalizärii români- 
lor. Ceea ce n-au făcut nici turcii, nici tătarii, au reuşit cu brio 
habsburgii, pentru că, spre deosebire de toate celelalte etnii din 
orice altă provincie a imperiului, unde arhiereii se alegeau, 
Bucovina era singura în care aceştia se numeau. Mai mult, 
pentru hirotonirea la preoție, numirea în parohii, chiar şi 
pentru publicarea epistolelor pastorale, pentru toate trebuiau 
obținute mai întâi aprobările guvernului, aşa încât, izbucnirea 


21 Constantin Ungureanu, Bucovina în perioada stăpânirii austriece 
1774-1918, aspecte etnodemografice şi confesionale, Institutul de Istorie 
al AŞM a Republicii Moldova, Editura CIVITAS, 2003, p. 175. 

publicistului Eminescu este justificată deplin: Ce se va zice 
însă când vom arăta că pe acest pământ românesc, în Buco- 
vina, sub sceptrul austro-ungar sinagoga evreiască are mai 
multă autonomie decăt biserica românului? Căci dacă evreul 
are rabin, şi-l alege singur, dacă are şcoală jidovească, îşi 
caută singur de dânsa. Dar dacă îi trebuie românului preot, îl 
numeşte (mediat) guvernul de la Viena. Şi cu toate acestea 
Bucovina n-a fost luată cu sabia, ci din contra, prin buna 
învoială şi cu condiția ca starea de lucruri în treburile 
bisericeşti şi politice să rămână intactă”. Prin urmare, atunci 
când acelaşi Eminescu spunea că rabinul evreu de la Sadagura 
avea mai multă libertate de spirit şi mai multă autonomie decât 
biserica bucovineană, aceasta reprezenta un fapt al realității 
timpului, nu o hiperbolă. 


Abstract 


Always perceived as inseparable one to another, almost 
confused, in Bukovina gathered the Orthodox spiritual strength of 
people’s wealth and the material strength of the church — huge at that 
time. The strength of this belief was the weapon against the 
Mohammedan conquest, the Christianity shield standing between 
East and West. The great merit on this field was that of Hurmuzachi 
family and of Andrei Saguna. Noting that under that circumstances, 
the population was not prepared to fight for the political autonomy of 
all Romanians from all the provinces of the country, they planned to 
start with a religious cohesion, cohesion that aimed to a Romanian 
nation union throughout the entire Austrian empire, with one head in 
the person of Orthodox metropolitan Church. In the same way and 
with the same diligence of the same players, this plan will be 
directed to a cultural struggle. But vigilant and experienced 
“watchdogs” of the Empire saw that plan from the beginning and 
thwarted it by all their possible means and with all their skill 
practice, having all power in their hands. 


2? Mihai Eminescu, op. cit., p. 254. 


Eminescu si lumea politica romaneasca 
in proverbe 


George ENE 


(liviaiacob@gmail.com) 


„Învățătura păzeşte dreptele căi ale vieţii, dar 
învățătura lipsită de mustrare se rătăceşte”. 
Solomon [1] 


Oricine parcurge, chiar şi pentru prima oară, părți din 
opera lui Eminescu, nu poate să nu remarce profunzimea, 
extensia cugetării sale, farmecul expresiei în care se eterni- 
zează şi trăirile autentice pe care le resimte. 

Nu întâmplător T. Maiorescu îl declară imediat după 
moarte „rege al cugetării româneşti” [2]. Aprecierile sale s-au 
dovedit corecte, fiind confirmate de cercetările ample efectuate 
asupra operei sale de către N. Iorga, D. Murăraşu, G. Căli- 
nescu, I. Creţu, Perpessicius, S. Cioculescu, A. Z. N. Pop, Al. 
Vatamaniuc, P. Cretia, Gh. Bulgär, M. Bucur, Al. Melian ş.a. 

Ca recunoaştere a contribuţiei sale majore la dezvoltarea 
gândirii, limbii şi literaturii române, stau mărturie: mulțimea 
studiilor consacrate poetului şi publicistului (bibliografia la 
ediţia critică întemeiată de Perpessicius [3] consemnează 
41 198 titluri până în 1989), constanta şi numărul impresio- 
nant al cititorilor şi simpatizantilor săi din toate categoriile 
sociale şi de vârstă; desemnarea între primele trei personalități 
reprezentative ale românilor din toate timpurile, cu ocazia unui 
larg sondaj de opinie efectuat în anul 2007. 

Analiza şi evaluarea operei eminesciene din perspectiva 
temei enunțate a avut ca obiectiv principal explicarea atitudinii 
şi strategiei sale de comunicare cu lumea politică românească 

în condiţiile utilizării, îndeosebi în articolele politice, a unui 
număr impresionant de proverbe şi unități asimilabile — zică- 
tori, „asemănări”, „vorbe”, pilde, locuţiuni şi expresii idioma- 
tice, fragmente ori aluzii la proverbe ş.a. 

În cercetarea noastră ne-a preocupat mai putin conținutul 
structural lingvistic al proverbelor. Am avut în vedere în spe- 
cial: motivaţia recurgerii insistente la proverbe, rolul atribuit 
acestora, creativitatea lui Eminescu sub aspectul contextuali- 
zării lor în raport de subiect şi scop, reacţia celor vizati prin 
comunicarea astfel îmbogăţită, dispersia proverbelor în operă. 

Ca metode de lucru am recurs, în principal, la analiza do- 
cumentelor sociale, analiză de conținut, comparativ-statistica, 
şi secundară, cu respectarea cronologiei textelor din ediția 
critică întemeiată de Perpessicius şi din documente relevate 
ulterior [4]. 

În încercarea de depăşire a dificultăților de identificare a 
proverbelor şi constructelor asimilabile, am avut în vedere 
criteriile convenite de specialişti [5], le-am evidenţiat forma şi 
comportarea în context, raportându-ne la modelele oferite de 
culegerile consultate de Eminescu avându-i ca autori pe I. 
Golescu, A. Pann, P. Ispirescu si I. C. Hintescu [6], dar şi de 
pe altii mentionati in bibliografie [7]. Biblia [8] ne-a servit , de 
asemenea, ca sursa de orientare in explicarea unor proverbe si 
constructe echivalente, prezente mai ales in opera sa politica. 

Am acordat atentie speciala formelor noi rezultate din 
adaptarea la context, stilizare si inseriere, relevand inteligenta 
şi capacitatea artistică excepțională a lui Eminescu de resem- 
nificare şi rafinare a limbii. 

Codificarea proverbelor şi constructelor asimilabile în 
contextul utilizării lor, ne-a pus în situaţia de a căuta soluții 
acceptabile de disjungere între sensul lor primar şi cel prag- 
matic, vizat, susținut adesea şi prin procedee stilistice care au 
sporit complexitatea operațiunii. Consemnarea valorilor tema- 
tice, în fiecare caz în parte (deasupra fiecărei unităţi selectate), 
confirmă acest aspect. 

Indexul tematic rezultat din evaluarea finală, precum şi 
comentariile de context, relevă dimensiunea politică reală a 
personalităţii lui Eminescu, aria largă a preocupărilor, contu- 

rand specificul conceptiei sale conservative, gradul si directia 
implicării în vasta activitate de consolidare a statului şi de 
modernizare a României. 

La capătul investigației întreprinse asupra operei, frag- 
mentariului şi corespondenței lui Eminescu, am reţinut peste 
1500 unităţi paremiologice şi constructe afiliabile, unele re- 
petate cu sensuri diferite, la care se pot adăuga altele rămase 
necontextualizate dintre cele 397 existente în liste compacte 
(ms. 2257, ms. 2307, ms. 2262 şi ms. 2275) asupra cărora au 
atras atenţia D. Murăraşu [9] şi Perpessicius [10]. 

Sub aspectul ponderii, constatăm că aproximativ 76% 
dintre unitățile reţinute sunt utilizate în articole politice, circa 
10% în poezie, 6% în teatru, 4% în jurnal, 3% în corespon- 
dentä şi 1% în proză. Marea majoritate a acestora se referă la 
aspecte politice, ori conexe, pe care le identificăm în toate 
componentele operei, în jurnal şi în corespondenţa personală. 

În poezie, tematica este valorificată mai ales în satire şi 
pamflete, amendând scăderile unor oameni politici, precum V. 
A. Urechia, D. Petrino, Pantazi Ghica, Ion Ghica, Bonifaciu 
Florescu, Gh. Danielopulo, C. A. Rosetti, I. C. Brătianu ş.a. 

Cele mai multe proverbe şi constructe asimilabile se re- 
feră la manifestări politicianiste: demagogie, oportunism, 
minciună, dezinformare, manipulare, neasumarea răspunderii, 
derobarea de răspundere, despotism, favorizarea clientelei, 
condiţionare şi şantaj politic, nepotism, abuz de autoritate, 
compromiterea adversarilor, falsificarea alegerilor ş.a. 

Urmează ca pondere cele referitoare la incompetentä, 
prostie, nerealism politic, mconsecventä, inadecvarea progra- 
melor, măsurilor şi numirilor în funcțiile importante, indeferen- 
tism, inactiune socială, rea administrare a treburilor publice ş.a. 

O serie semnificativă de proverbe vizează ilegalităţi şi 
abuzuri ale guvernantilor, între care implicarea în acte de 
corupție, deturnări de fonduri, însuşirea frauduloasă a unor 
bunuri de interes public şi fonduri financiare, încheierea unor 
convenții, contracte, împrumuturi dezavantajoase pentru statul 
român, speculaţii la bursă cu bani publici, afaceri dubioase, 
cumulul exagerat de funcţii, acordarea de pensii viagere neme- 

ritate, folosirea unor pârghii politice, judecătoreşti şi adminis- 
trative pentru dobândirea de avantaje personale şi de grup ş.a. 

Faţă de stările de lucruri negative relevate, Eminescu pro- 
pune măsuri de ordin juridic, administrativ, economic, educa- 
tional, precum: degradarea civică a celor vinovați, interzicerea 
exercitării unor drepturi, închisoarea şi chiar condamnarea la 
moarte şi unele măsuri de siguranță: dezavuarea şi marginali- 
zarea, restrângerea unor drepturi privind accederea în funcții 
publice, confiscarea bunurilor dobândite ilegal, internarea în 
case de sănătate a celor inconstienti de pericolul public pe care 
îl prezentau ş.a. 

Jurnalistul recurge pe fond la avertismente, provocări, 
amenințări, declanşând sau intretinand dezbateri şi polemici 
răsunătoare, cele mai multe cu oameni politici şi jurnalişti im- 
plicati în susţinerea oficioaselor puterii: Românul, Presa, 
Telegraful român ş.a. 

Apelează la proverbe vizând responsabilizarea, ridicu- 
lizarea, dar şi dezavuarea unor politicieni, identificându-i cu 
personaje comice ori istorice devenite proverbiale (Păcală, 
Tândală, Pepelea, Terinte-Barbă Lată, Baba Rada, Tanda, 
Manda, Nastratin Hogea, Moş Cremene, Papură Vodă, boier 
Hâncu, Ana şi Caiafa, Stan şi Bran etc.) ori lipsite de credibili- 
tate (nebunul, prostul satului, läudärosul, mutul, spânul, sur- 
dul, văcarul, înecatul etc.), cu animale, păsări şi gâze cărora, 
prin tradiție, li se atribuie unele calităţi negative (lupul, vulpea, 
tapul, boul, măgarul, catârul, iepurele, şarpele, broasca, peş- 
tele, şoarecele, corbul, cocoşul, musca, tântarul etc.). 

Pentru Eminescu, proverbul reprezintă interes şi ca docu- 
ment istoric, interpretându-l şi utilizându-l ca atare: „Această 
stare de lucruri cvasianarhică precum am zis a ajuns să fie 
considerată de bietul țăran ca o stare normală şi, fatalist cum 
este el, şi-a făcut chiar proverbe cari să reproducă vremurilor 
viitoare icoana vieţii ce duce astăzi” (Timpul, 15 feb. 1880) 
[11]. 

Ori de câte ori are prilejul, invocă si cultivă prin inter- 
mediul proverbelor valori politice, sociale si morale precum 
adevărul, cinstea, dreptatea, buna cuviință, curajul, fermitatea, 

franchetea, omenia, intelepciunea, rabdarea, prudenta, simtul 
istoric, datoria, optimismul, munca, solidaritatea ş.a. 

Consemnarea aproape zilnică a defectelor, comportamen- 
telor incorecte ale multor politicieni şi a inactiunii acestora 
atestă rigoarea şi constanta cu care jurnalistul observă lumea 
politică românească, responsabilitatea pe care şi-o asumă ca 
formator de opinie, intenția şi fermitatea implicării în asanarea 
relelor sociale. Poziționarea sa radicală este rezultatul influen- 
tei criticismului — orientare cu substrat filosofic şi sociologic 
la care aderă, al raportării faptelor, evenimentelor şi fenome- 
nelor la un sistem de referință ideal şi, nu în ultimul rând, o 
reacţie virulentă împotriva exceselor liberalismului, din 
perspectivă conservativă. Eminescu face presă de opoziţie, 
contestând dur, prin intermediul publicaţiei Timpul, orice 
aspect imputabil regimului liberal, aşa cum procedase, între 
1870-1876, oficiosul Românul împotriva guvernării conserva- 
toare. 

Abordarea noastră confirmă faptul că politicienii din 
Moldova — în opoziție sau la guvernare — resimteau, chiar şi la 
douăzeci de ani de la Unire, sentimentul de frustrare cauzat de 
diminuarea puterii, influenţei lor şi mai ales de marginalizarea 
multora de către liderii munteni, după stabilirea centrului 
politic şi administrativ la Bucureşti. La Eminescu faptul se 
materializează prin critici şi atacuri la persoană mai rare şi mai 
puţin dure împotriva celor din Moldova, aceştia făcând 
sporadic obiectul ironiei şi sarcasmului său şi cu totul izolat al 
unor agresiuni jurnalistice sau literare (D. Petrino, V. A. 
Urechia, P. Verussi ş.a.). Comparativ, atitudinea critică fata de 
liderii adverşi din Muntenia este continuă, sistematică, adesea 
radicală, exprimată prin acuze grave ori agravate, formulate 
direct, justitiar, filipic chiar, ori indirect în disputa cu 
oficioasele puterii. Proverbele şi constructele echivalente de 
care se foloseşte ilustrează pe deplin această orientare. 

Evaluarea temporală a recursului la proverbe pune în evi- 
dentä faptul că pentru Eminescu cunoaşterea şi valorificarea 
înțelepciunii populare constituie o permanență a preocupărilor, 
cu intensitate mai mare între 1875-1876, perioada ieşeană, şi 

maximă între 1880-1882, când conduce oficiosul conservator 
Timpul. 

Eminescu conferă proverbelor pe care le utilizează cel 
putin 18 funcţii: normativă, preventivă, sanctionatorie (morali- 
zatoare), de apărare, de învăţare, comparare — identificare, 
solidarizare, constatativă, de confirmare, infirmare, neîncre- 
dere, întărire a celor afirmate, de document istoric, de vehicul 
al comunicării, concluzivă, persuasivă, creativă şi artistică. 
Prin atitudinea adoptată fata de faptele, persoanele şi pro- 
blemele vizate, opţiunea în alegerea proverbelor în raport cu 
intenția urmărită, prin prelucrarea, poziționarea în context, 
tonalitatea imprimată frazei şi prin strategia de comunicare, 
Eminescu conferă, concomitent, un număr mare de funcţii 
aceluiaşi proverb, aspect evident aproape în fiecare caz în 
parte. 

De regulă, valorifică funcţiile normativä, sanctionatorie, 
de întărire şi persuasivă. Funcțiile preventivă şi sanctionatorie 
sunt învestite cu rol de armă politică cu rază largă de acţiune 
în sfera manifestărilor negative ale demnitarilor şi functio- 
narilor din administraţia centrală şi locală. Jurnalistul nu lasă 
la o parte nici un aspect al realității, fie şi virtuale, exaspe- 
rându-i practic pe cei aflați la putere, dar şi pe redactorii 
oficioaselor satelite, prin hărţuire şi antrenare în justificări şi 
riposte interminabile, care, de cele mai multe ori, îi discreditau 
în opinia publică. 

Ca modalități de exercitare a funcţiilor de prevenire şi 
sanctionare, Eminescu utilizează proverbe care exprimă: ave- 
rtizarea, ironia, sarcasmul, satira, ameninţarea, acuza, decredi- 
bilizarea, inclusiv prin calomnie şi invectivă, moralizarea. 
Între atitudinile pe care le exprimă prin intermediul prover- 
belor prevalează ironia şi sarcasmul, Eminescu amintind 
frecvent politicienilor de obraz şi de bici. 

Dintre personalităţile politice, care constituie obiective 
constante de observare pentru jurnalist, cele mai însemnate 
sunt: I. C. Brătianu, C. A. Rosetti, V. Boerescu, E. Carada, E. 
Costinescu, I. Fundescu, Candiano Popescu, P. Grădişteanu, 
D.A. Sturdza, St. Mihălescu, M. Pherekyde, Şt. Fălcoianu, 
prințul Dim. Ghica şi V.A. Urechea ş.a. Nu scapă sägetilor 


298 STUDII EMINESCOLOGICE 


sale nici Carol I, pe care îl supranumeste ironic „Îngăduitorul”, 
reamintindu-i frecvent, prin proverbe, obligaţia de a-şi res- 
pecta prerogativele constituționale, în special pe cele privind 
controlul institutional. Alte ţinte urmărite continuu, mentio- 
nate generic, sunt: „pătârlăgenii”, „serurii”, „caradalele”, 
„perekyzii”, „costineştii”, ,,chiritopolii”, „fundeştii”, repre- 
zentând clientela politică. 

Eminescu apelează intens la culegerile de proverbe ale 
autorilor menţionaţi şi la extrase din caietele sale, afirmând, 
mai în glumă, mai în serios, că şi-a „secat dicționarul” tot sco- 
tând verbe (proverbe — n.n.) şi locuţiuni pentru caracterizarea 
şi moralizarea politicienilor care înşelau aşteptările cetăţenilor. 

În episoadele sale hipercriticiste, se comportă ca ,,varga” 
şi „biciul lui Dumnezeu”. Asemenea Titanului din drama sa 
Andrei Mureşanu „scutură” puternic lumea politică româneas- 
că, o „scoate din tâtâni”, o „vântură cu viscole”, îi „risipește 
stelele”, încearcă să-i „dărâme bolțile”, o blestemă, o amenință 
cu „gânduri rebele”, incită mulțimea la nesupunere, dar o şi 
pătrunde cu lumina făcliilor, fulgerului şi cu „ploi de raze”. 

Ca observator pertinent al faptelor, evenimentelor, feno- 
menelor şi proceselor sociale interne şi externe, Eminescu eva- 
lueazä critic programele de guvernare, competența oamenilor 
politici, calitatea, corectitudinea şi consecventa lor, relevând un 
summum de nereguli — disfuncţii, vulnerabilitäti, abuzuri şi 
infracțiuni — cele mai multe constituindu-se în riscuri şi ame- 
nintäri la securitatea națională a României. Spectrul politic la 
care se referă Eminescu este deosebit de complex, cuprinzând 
personalități şi fapte sociale de mare diversitate şi impact, dar 
şi probleme şi teorii privind, spre exemplu, formele fără fond, 
pătura superpusă, semibarbaria, alianțele militare, diselectia 
socială, compensatia muncii, automorfoza, ş.a., cele mai multe 
abordate din perspectivă critică. Proverbele, la care recurge, 
pentru exprimarea punctului de vedere îi servesc inspirat 
acestei orientări. 

Asistând deseori la dezbateri parlamentare şi la diverse 
evenimente politice, informându-se prompt din mediul de 
relații, în care se aflau importanţi oameni politici şi de cultură 
— miniştri diplomaţi, scriitori, jurnalişti —, precum şi din presa 

internă, externă şi din documente oficiale, Eminescu reali- 
zează o bună cunoaştere a celor investiti cu responsabilități şi 
a aspirantilor din jurul acestora. O dovedesc cu prisosintä arti- 
colele sale politice, însemnările din manuscrise, din jurnal, 
corespondență îndeosebi şi mărturiile celor apropiaţi. 

În evaluările jurnalistice pe care le face, îi pune pe cei mai 
multi politicieni incapabili, versatili ori corupți în situația de 
„a se face de proverb”, de „a ajunge de proverb” — expresii 
populare pe care le foloseşte cu sensul de „a se face de râs”, „a 
ajunge de râs”, „a ajunge de pomină”. 

Exemplificăm faptul cu următoarele proverbe. Cu privire 
la I. C. Brătianu: O mână spală pe alta şi amândouă obrazul 
(jurnalistul îl suspectează de implicare interesată în afacerea 
Stroussberg şi de protejare a subordonatului său S. Mihălescu, 
parlamentar şi director în Ministerul de Interne, judecat pentru 
acte de corupţie), Bate şaua să priceapă ... Brătianu, Unde 
cântă cocoşi multi, întârzie să se facă ziuă (în contextul 
amânării votării bugetului, din considerente politicianiste) ş.a. 
Pentru D. Brătianu: A zburat puiul cu teiul, tocmai când era 
temeiul (pe fondul denuntärii unor amenințări directe ale 
politicianului la adresa lui Carol I). Pentru C. A. Rosetti: 
Unde-i doare pe ei, şi unde-i pipăie d. Rosetti?! (aluzie la 
protejarea acolitilor corupți), De la aschie la trunchi, de la 
poamă la pom; de la turc la pistol; de la tămâie la sfânt (în 
contextul acuzei de republicanism, dar şi cu privire la 
implicarea fiilor săi în mişcarea socialistă din Franţa), Nu vă 
amestecați unde nu vă fierbe oala (atenţionare la adresa sa, 
precum şi a demnitarilor Gr. Serurrie şi R. Pătârlăgeanu, im- 
plicati în modificarea programei de învățământ). 

Cu privire la V. Boerescu: Cu vorba laptele nu se face 
brânză, nici apa de gârlă oțet de trandafiri (acuză de dema- 
gogie); Chelului despre tichie să nu-i spui vreo istorie (în 
contextul unor aluzii la implicare în acţiuni de corupție, 
demagogie şi oportunism politic), Mic la stat, mare la sfat 
(pentru ironizarea faptului că, deşi era şeful unei formaţiuni 
politice de buzunar, Partidul de Centru, îşi atribuia o impor- 
tantä şi un rol pe care nu-l avea, vorbind despre sine în 
articolele pe care nu le semna ca despre „Marele om politic”); 

Coaja mare nu umple nuca seacà (ironizarea grandomaniei si 
demagogiei sale); Dacă-i zici „tunsă”, năzurosul iti spune 
„rasă”, dacă-i zici „fie si rasă”, el iti răspunde „ba nu, 
tunsă” (pentru ridiculizarea predispozitiei polemice a acestuia) 
ş.a. 

La adresa prințului Dimitrie Ghica: După neam merg 
toate (aluzie la favoritism); vino, lupe, de mă mănâncă 
(vulnerabilitate); cui nu-i place să trăiască mereu ca găina la 
moară şi ca popa în zilele mari? (oportunism); unii sunt prie- 
teni ai mesei, alții ai nevoii (avertizare asupra oportunismului 
prințului). P. Grădişteanu: Cum e turcul şi pistolul (identifi- 
care cu sens negativ). I. Fundescu: Tot vodă după vodă, care 
mai de care şi tot Ciocârdel îl chema (il ironizează pe dem- 
nitar pentru că îşi atribuia descendență voievodală bosniacă, 
Eminescu conferindu-i persiflant apartenență la etnia romă); 
Şi-a mâncat biserica (aluzie la infidelitatea politică a aceluiaşi, 
cu trimitere la satira Predicatia țiganilor). 

De multe ori proverbele de care face uz îi servesc pentru 
a-şi exprima radicalismul, justificat drept modalitate de 
corecție a politicienilor şi inaltilor funcționari publici, vinovați 
ori pretabili la manifestări reprobabile: „Nu alegem vorbele 
după cum îndulcesc sau înăspresc lucrul, ci după cum acoperă 
mai exact ideea noastră. Vorba nu e decât o unealtă pentru a 
exprima o gândire, un signal pe care îl dă unul pentru a trezi în 
capul celuilalt identic aceeaşi idee şi când suntem aspri (prea 
dăm gură de lup), nu vorbele, ci adevărul ce-l spunem e aspru. 
De aceea nu prea întrebuintäm eufemismi” [12]. 

Eminescu depăşeşte dificultăţile induse de ambiguitatea 
proverbelor, comparând oameni şi fapte la care se referă, sub 
aspectul semnificației şi normalitätii, cu adevărul „general” 
conținut în formula consacrată. În funcție de rezultat, de 
modul în care îi servesc ideii, le păstrează forma, înţelesul, le 
nuanteazä şi adânceşte ori le modifică total; le aduce în 
actualitate ca probe de înțelepciune comună, ca paragrafe ale 
unui vechi şi nescris cod moral şi juridic, recunoscut de 
europeni ca „jus valachorum”. În acest sens, se poate afirma 
că Eminescu conferă proverbului rolul de sistem de referință 
pentru validarea celor mai diverse aspecte din viaţa socială, 

dovadă sintagmele următoare reţinute din opera sa: bunătate 
proverbială, răutate proverbială, rea-credinta proverbială, 
prostie proverbială, credință proverbiald, loialitate prover- 
bială, gheşeftărie proverbială, nume proverbial, infectiune 
proverbială, ecuaţie proverbială ş.a. 

Le reconsideră astfel atributul de îndreptar, pe care încă il 
aveau „pentru cei nedeprinşi să scrie şi să citească”, reamin- 
tind clasei politice că poporul era suficient de inteligent, încât 
s-o observe şi să-i sanctioneze greşelile. 

Prin folosirea proverbelor, jurnalistul vizează, în mod 
pregnant, apropierea opiniei publice de ideile pe care le sus- 
tine: „Oamenii vin la un semnal dat în limba naţională [...]. 
Acel semnal are proprietatea de a trezi în fiecare individ 
punctul lui central de gravitație, sufletul lui şi de a-l asocia 
mulțimii” [13]. 

Eminescu valorifică de multe ori proverbele din perspec- 
tiva psihologiei etnice, disciplină în curs de cristalizare atunci 
în mediul universitar occidental. Relevă faptul că ele încorpo- 
rau valori mitice şi identitare, calităţi şi defecte ale românilor, 
precum şi o sensibilitate specifică, constituind documente so- 
ciale importante. 

Adaptând logic şi artistic proverbele la contextul socio- 
politic, economic, cultural, religios, militar, la fapte concrete şi 
la biografia oamenilor politici, Eminescu urmăreşte sensibili- 
zarea şi solidarizarea cititorilor săi, scontând pe încrederea lor 
în universalitatea adevărurilor conţinute, confirmate de expe- 
rienta şi înţelepciunea colectivă, dar şi de cea individuală. Are 
totodată în vedere impactul lor moral, marea capacitate de pro- 
pagare in timp, spațiu şi în toate mediile sociale, întemeiată pe 
stereotipii străvechi de gândire şi limbaj [14]: „vorbele trec din 
om în om precum căscatul” [15]. Ca jurnalist, coboară în arena 
politică, articulând deseori proverbe şi porecle în pamflete şi 
abordări filipice pentru sancţionarea şi descurajarea celor pe 
care îi consideră vinovaţi de situaţia critică a României din 
timpul, dar mai ales după războiul de independență. 

Prezentăm, spre edificare, câteva proverbe cu valorile lor 
de context: 

Din coadă de câine, sită de mătase nu se poate (incom- 
petenta oamenilor politici); Numai în gropi nu dau de cuminţi 
(despre incapacitatea guvernantilor); Azi Rada, mâine Neaga, 
Uite popa, nu e popa (lipsă de principii şi caracter), Aşa sunt 
oamenii, când văd cu ochii, parcă dracu le-ar fi soptit la 
ureche (neîncredere, manipulare), Prăvălie cu chirie şi marfă 
pe datorie (lipsă de credibilitate); Cine poartă plosca minciu- 
nilor, n-o duce mult (atentionarea demagogilor şi intriganti- 
lor); Toată lumea să piară, numai Manea să trăiască (egoism, 
interes personal şi de grup); Boul se leagă de coarne, omul de 
limbă (atenţionare privind dependența şi păstrarea secretului); 
Până la împăratul, rabzi încăeratul (nedreptate); Prinde or- 
bul, scoate-i ochii (neasumarea răspunderii), À căuta pentru a 
nu găsi şi a bate pentru a nu se deschide (pretext politic şi 
eşec în plan diplomatic); ,,Poate” şi „se zice” sunt, după 
zicală, cam rude cu minciuna (neîncredere), Vorba ceea: Nu 
crede ceea ce vezi cu ochii, crede ceea ce-ţi zic eu (manipu- 
lare, dezinformare); Şi-a luat ziua bună de la lume, ca de la 
codru verde (lipsă de respect); De unde nu e foc, fum nu iese 
(adevăr, opinie publică), A ajuns mai mult ata decât fata 
(sărăcie), Pe cine nu-l laşi să moară, nu te lasă să trăieşti 
(nerecunostinta); Cine s-a fript suflă şi-n apă rece (prudenţă). 

Energia cu care Eminescu redactează Timpul 1-a impre- 
sionat aproape în aceeaşi măsură pe membrii Junimii, pe 
simpatizantii sai din afara societății politice şi culturale, dar şi 
pe multi adversari politici şi jurnalişti ai oficioaselor satelite 
puterii, în mod deosebit pe mult-blamatul C. A. Rosetti. 

Convins de valoarea şi impactul proverbelor în opinia 
publică, Eminescu acordă o atenţie deosebită adaptării lor, 
inclavându-le în cele mai diferite contexte ca pe adevărate 
perle menite să lumineze, să dea claritate, frumuseţe şi credi- 
bilitate ideilor sale. Le alege în funcţie de calităţile, defectele, 
poziția oamenilor la care se referă, de importanța sau gravi- 
tatea faptelor semnalate, le modifică inspirat (când consideră 
necesar) formula introductivă, modul şi timpul verbului; 
renunță la unele cuvinte sau le substituie cu altele; operează 
deseori transferuri de sens, pe care le susţine ingenios prin 
diverse procedee logice şi artistice. Indiferent de locul atribuit 

în text, de faptul că deschid, intretin, susţin, colorează sau 
închid comunicarea, proverbele sunt astfel prelucrate, încât îşi 
răsfrâng luminile asupra întregului mesaj, potentandu-l. 

Prin utilizarea lor frecventă şi prin înseriere, obţine efecte 
maxime. În mai multe articole cu referire la I. C. Brătianu, C. 
A. Rosetti, V. Boerescu, Dim. Ghica, Şt. Fălcoianu întâlnim 
grupuri de proverbe care îi susțin şi augmentează atitudinea 
critică. Într-un singur articol, la adresa prințului Dimitrie 
Ghica foloseşte 28 de unități paremiologice; într-altul privitor 
la Vasile Boerescu — 14 unități. Astfel, abordările sale teore- 
tice sunt mai repede şi corect înţelese, lectura mai plăcută, 
formulările memorabile şi scopul atins. 

Într-o scrisoare adresată la 18 decembrie 1877 lui I. 
Slavici, secretarul Junimii, I. C. Negruzzi, viitor parlamentar, 
afirmă că articolele lui Eminescu erau citite, comentate şi 
apreciate unanim în mediul junimist ca fiind „scrise şi minunat 
cugetate”. Pe marginea faptului, notează: „Săraca Junime, cât 
de bine rezumă un băiat de talent diversele sale discuții!” [17]. 

Într-adevăr, Eminescu sintetizează în Timpul principii, 
ideii, obiective programatice conservative, a căror enuntare 
este recunoscută atât de junimisti, cât şi de politologi actuali, 
ca „eminesciană în substanța ei” [18]. Prin geniul său artistic 
jurnalistul face din cronica politică o autentică literatură, 
articolele citindu-se şi astăzi, în general, cu interes şi savoare. 

G. Călinescu explică plasticitatea criticii politice emines- 
ciene ca datorându-se faptului că „el coboară până la vorba 
sătească şi la proverb, scoate pilde, face figuri cu siguranță 
uimitoare” [19]; „teoriile sale sunt înşirate pe ata babeste, sunt 
desfăcute în pilduri, prefăcute în teatru monologic, spuse în 
serios şi luate în râs, cu o invenţie verbală, cu o proverbialitate 
neasemuită în care e ceva din Creangă şi din Anton Pann, dar 
subtilizat adus la complexitatea gândirii culte” [20]. 

În studiul introductiv la volumul VI al ediţiei academice 
Eminescu [21], Perpessicius atrage atenţia asupra efectului 
asimilării/popularizării de către jurnalist a paremiologiei în 
lupta politică. Sugerează astfel metoda, gradul de implicare şi 
rezultatul: „ca pentru un lung şi dificil război, Eminescu a 
topit toate metalele, şi ale înțelepciunii populare şi ale propriei 

intelepciuni, şi le-a prefăcut în arme de luptă. În cele din urmă 
Bastilia feudală a fost răpusă”. 

Dublarea ideilor sale abstracte, însoțită de demonstrații 
ample, citate, reflecții, maxime, sentințe, cu expresii ale expe- 
rientei şi înțelepciunii populare, precum proverbele, zicătorile, 
pildele, anecdotele etc., are ca scop şi rezultat maximizarea 
accesibilității textelor, audienței şi puterii sale de convingere. 
Coexistenta celor două moduri de exprimare a înțelepciunii la 
Eminescu, unul abstract, elevat — aforistic —, celălalt comun, 
plastic — paremiologic —, permite, paradoxal, o apropiere în 
planul comunicării a celor două lumi paralele: superpusă şi 
supusă. 

Conştientizând că la sate nu se tezaurizau numai valori 
străvechi, ci se generau continuu altele noi — Eminescu decide, 
şi ca exponent al acestui mediu, să exercite o influență puter- 
nică din această direcție asupra enclavelor citadine aflate, în 
fapt, la periferia românitätii. În teoria sa privind semibarbaria, 
validată de sociologia modernă, tranziţia de la o cultură străve- 
che la modernism, pentru care nu existau condiţii şi beneficiari 
pregătiți, ci numai consumatori privilegiați şi de ocazie, 
trebuia să implice prioritar locuitorii de la sate. Orăşenii care 
se înstrăinaseră, după părerea sa, nu prin cultură, ci mai ales 
prin subcultură, renunțând la modelul de viață întemeiat pe 
tradiţii înainte de a-şi însuşi valorile citadine moderne, tre- 
buiau recuperati. Eminescu se adresează prin intermediul 
articolelor sale politice şi acestora, recurgând la semne şi 
semnificaţii încorporate în proverbe. 

În tentativa de schimbare a mentalitätii politice si a regi- 
mului, jurnalistul îi fulgeră cu proverbul pe multi puternici ai 
zilei. Îi decade din funcţii, drepturi şi din respectul obştii, îi 
coboară între oameni şi lucruri, le amendează manifestările 
nedemne. Îi aseamănă cu personaje din proverbe, asociindu-le 
defectele acestora, ataşându-le supranume şi porecle care de 
care mai pitoreşti şi iritante, pe care le repetă sau, după situ- 
atie, le completează frecvent. 

Transcriem câteva porecle şi supranume cu care sunt, de 
multe ori, agrementate proverbele referitoare la importanţi 
oameni politici ai momentului: 

„Călătorul de la Livadia”, „Hagiul de la Livadia”, „Marele 
mogul”, „Mucenicul loan de la Măgura”, „Ermitul de la Florica”, 
„Vizirul”, „Vişnu Demagogic”, „Agentul Dumnezeirii”, „Dalai- 
Lama”, ,Pantahuza”, ,,Conspiratorul melodramatic’,  „Ilustrul 
augur”, „Bărbosul Firfirică”, „Înalt Prea Sfinţitul”, ,,Autoritarul de la 
Florica” ş.a. — pentru I. C. Brătianu; 

„Pehlivanidis”, „Dumnezelea Ciurarilor”, „Hidoasa pocitură”, 
„Bufniţa”,  „Berlicoco”,  „Demagogul rătăcitor”,  „Smintilă”, 
„Patriotul reversibil”,  „Proorocul reversibil”,  „Fluieră-vânt”, 
„Împuşcă-n Lună”, „Pontifex Maximus”, „Rabinul din strada 
Doamnei”, ,,Anarhistul din strada Doamnei”, „Marele mag”, 
„Starostele lucrativ” ş.a. — pentru C. A. Rosetti; 

„Cato al României”, „Crăcănelul Parlamentului”, „Pitpalac”, 
„Eroul de la Sapte Nuci şi Zece Mese”, „Neprihănitul”, 
„Microcefalul cu capul cât gămălia macului” — P. Grădişteanu; 

„Patru clase primare şi un curs de violoncel”, „Învăţatul şi 
profundul”, „Dolicodactilul”, „Vestita vivandieră”, „Logofătul Coate 
Goale” etc. — E. Costinescu; 

„Pehlivanoglu”, „Gheşeftarul”, „Vulpea vânătoare de diurne şi 
afaceri tăinuite” — E. Carada; 

„Marele om de stat”, „Tocsinul”, ,,Pretuitul domn B”, 
„Privighetoarea de la Presa”, „Capul marelui partid al Centrului” — 
V. Boerescu; 

„Ministrul Desfacerilor din afară”, ,,Carciocarul veninos”, 
„Căţeluşul blond”, „Blonda umbricolă” — E. Stătescu; 

„Cucernicul canonizat”, „Stâlpnicul” — Simeon Mihălescu; 
,Preaotfintia sa” — Gh. Chițu; „Zevzecopol” — D. Giani; „Abisul”, 
„Iordache Vulpescu” — I. Câmpineanu; „Miss Wanda”, „Acrobatul 
hazliu al retoricii advocätesti” — Gh. Danielopulo (Daniileanu); 


„Başbulucbaşa al masalagiilor” — Gr. Serrurie; „Polcovnicul 
sabiuta” — g-ralul Stefan Fălcoianu; „Pandarus” — Stefan Belu 
(Bellio) s.a. 


Din parlament, polemistul Eminescu face ,,Scoala generalä de 
coruptie”, ,,Academia de la Märcuta” (Spital de boli mintale), 
„Academia de la Văcăreşti” (puşcărie), ,,Codrul Parlamentar”, 
„Conventul din Dealul Mitropoliei”, „Lupăria din Deal”, „Cafeneaua 
din Dealul Mitropoliei La Ghioaga Plumbuită”, „produsul reteveelor 
electorale”, „Grădina zoologică model unde toate apetiturile 
organice sunt reprezentate”, „Compania de exploatatie” etc. 

După cum rezultă din documentele vremii, poreclele şi 
supranumele, însoțite uneori de invectivă, de alternarea tonului 

de la persiflare la rechizitoriu, si-au atins efectul scontat. 
Eminescu ştie bine că lumea îşi doreşte circ şi îi aduce in 
arenă oameni politici cu toate defectele fizice, psihice şi mo- 
rale: cocosati, gusati, bâlbâiti cu gura strâmbă, nebuni, fonfi, 
flecari, jucători ca pe funii, mânuitori de retorice suliti, 
ghicitori in stele, viteji la distanță, saltimbanci etc., pe care „îi 
face de proverb”. 

Acuzele de calomnie la adresa jurnalistului, aduse de 
oameni politici influenţi, încercările de corupere şi intimidare 
cu procese politice, apelul repetat la liderii conservatori pentru 
disciplinarea sa se soldează de fiecare dată cu eşec. Sunt mai 
cunoscute în acest sens acţiunile declanşate de liberalii C. A. 
Rosetti, V. Boerescu, St. Fălcoianu, dar şi de conservatori pre- 
cum I. A. Cantacuzino, P. P. Carp, Al. Lahovary, g-ralul Gh. 
Manu s.a. 

Eminescu ramane ferm pe pozitie pana la sfarsitul lui 
iunie 1883, când survin o serie de evenimente care determina 
scoaterea sa din viata politică, în condiţiile cunoscute [22]. 
Scrie imperturbabil, supramotivat, la fel de critic. Oficioasele 
puterii, angajate în stăvilirea lui, nu reuşesc să-i facă fata ata- 
curilor nici măcar după ce i se suspendă conducerea Timpului. 

Ultima confruntare de presă în care Eminescu se foloseşte 
de proverb are loc la 24 iunie 1883, protagonistă fiind publi- 
catia maghiară Pesther Lloyd [23]. Conjunctura este una deli- 
cată: Austro-Ungaria întrerupe relaţiile politico-diplomatice cu 
România sub pretextul unor manifestări iredentiste, comise de 
P. Grădişteanu şi C. A. Rosetti cu ocazia vernisării, la laşi, a 
statuii lui Ştefan cel Mare. Primul adresează suveranului ura- 
rea de a adăuga perlele lipsă din coroană (aluzie la provinciile 
încorporate de imperiile vecine); cel de al doilea i se adresează 
lui Carol I cu formula „Regele românilor”, care da fiori austri- 
ecilor, dar mai ales ungurilor. În context, redactorul publicaţiei 
maghiare s-a lansat în comentarii extrem de critice la adresa 
României, sugerând ca, la nivel diplomatic, Viena să ceară 
satisfacție Bucureştiului. 

Eminescu intervine şi încearcă să pareze abil loviturile; 
combate proverbul in vino veritas, invocat tendentios în arti- 
col, cu argumente filologice, istorice şi juridice, avertizând că 

era transcris şi interpretat greşit. Încearcă astfel să-i disculpe 
pe cei doi politicieni, cu motivația că se aflau sub influența 
alcoolului, nespunând adevărul şi deci neputând fi făcuți 
răspunzători. Atitudinea lui Eminescu reprezintă un model de 
analiză şi valorificare a proverbelor sub aspect socio-politic şi 
lingvistic, dar şi un izvor de drept. 

Articolele semnate de jurnalist după revenirea în presă 
(cinci în anul 1888 şi unul în 1889) nu mai conțin nici un 
proverb sau construct echivalent. În ultimii ani, ziaristul de 
temut de la Timpul nu-şi mai găseşte puterea să glumească, să 
biciuie sau să fulgere. Priveşte de sus şi de departe lumea 
politică românească, reflexiv, neîncrezător şi rece. Transformă 
proverbul în maximă amară, reflectând asupra viitorului in- 
cert, amenințat de mari conflagrații în prag de secol XX: „Cu 
toate că învăţătura şi civilizatiunea se răspândesc aproape în 
toate țările europene şi transatlantice, că descoperiri nouă pe 
terenul industrial sporesc condițiile bunului trai, omenirea e 
mai nemulțumită decât orişicând [...] toate ţările, puternice sau 
slabe, au câte o plagă nevindecată şi cred a afla, dacă nu 
scăparea, cel puţin uşurare, sacrificând miliarde în fiecare an 
militarismului, cu o spaimă ş-o anxietate care creşte din ce în 
ce” (4 dec. 1888) [24]. 

Riscul izbucnirii unui război mondial, asupra căruia 
avertizase încă de la semnarea Tratatului de pace de la Berlin 
(iulie 1878), era tot mai pronunţat. 

Trăznit şi afundat în nemargini de gândire, precum 
călugărul Dan din Sărmanul Dionis, pentru că năzuise să se 
identifice cu esența divină, Eminescu dă ocol domei lui Dum- 
nezeu, la intrarea căreia sta scris, străluminând ca jeratecul 
noaptea, un proverb — enigmă chiar pentru îngeri. Descumpă- 
nit, pare să-şi releve destinul prin cuvintele bătrânului Arbore, 
pârcălabul Sucevei: 


* 


[...] „pentru un suflet stricat si pustiit 
Ruina e proverbul unui om nebunit, 

Sau o problemă tristă si fără înteles, 

Un idol din vremi negre, păgâne — un eres! 

aK 


Astfel stau eu” in lume ... ca litera cea moartä, 

Ca o ruină tristă, fapt impietrit de soartă, 

Dar voi nu intelegeti, coprinsul meu adânc [...] 
oe Ko 


Eu nu-s din lumea voastră, eu nu-s din timpul vost” [25] 


Semnificaţia finală a metaproverbului, aşa cum apare mai 
sus, este o provocare la valorizarea sa existenţială. Indirect, 
Eminescu invită posteritatea la descifrarea sensurilor majore 
ale existenţei şi creaţiei sale de excepţie (“ sublinierea din 
strofa a doua aparţine lui Eminescu — n.n). 

Abstract 


The research mainly aimed at highlighting and explaining an 
incisive and expressive strategy of enriched communication, adopted 
by M. Eminescu as journalist and poet in order to model and to make 
responsible the Romanian political class: massive resort to sayings 
and easily assimilated constructs. The examination of over 1500 
paremiological units with respect to contextualization, modalities of 
insertion, the resulted senses and the reaction of those concerned 
revealed a series of conclusions meant to favour the correct reception 
of the political, social and moral status. The most part of sayings and 
affiliable constructs is used as political arm with preponderant role of 
warning and sanctioning incompetent, corrupted and demagogue 
politicians and administrative officers. 


Un succint bilant al 
„Studiilor eminescologice” 


Diana POPA 
(diana24popa@gmail.com) 


La 19 decembrie 1997, Biblioteca Judeteanä din Botosani 
inaugura Fondul documentar „Mihai Eminescu”, donatia Jon 
C. Rogojanu, deţinând cea mai amplă colecţie de ediții 
Eminescu, volume de exegeză eminesciană, documente româ- 
neşti şi străine. Pentru a pune în valoare aceste achiziții şi a 
realiza un Laborator de Cercetare Eminescologică, biblioteca 
botoşăneană încheia un protocol de colaborare cu Universi- 
tatea „Al. I. Cuza” din Iasi, Catedra de Literatură Comparată şi 
Estetică. Rodul acestei colaborări îl reprezintă revista de 
eminescologie „Studii eminescologice. Etudes sur Eminescu. 
Eminescu Studies. Eminescu Studien”, distinsă de către 
Asociaţia Academică „Titu Maiorescu” şi a cărei prezentare a 
fost solicitată la Centrul Cultural Român de la Berlin, Univer- 
sitatea din Augsburg (Germania) şi Universitatea din Tel-Aviv 
(Israel). Fondată de regretatul profesor universitar loan 
Constantinescu şi cuprinzând lucrările susținute în cadrul Sim- 
pozionului National „Eminescu: Carte — Cultură — Civilizație” 
sub coordonarea Corneliei Viziteu, director al Bibliotecii 
Judeţene „Mihai Eminescu” din Botoşani, şi a prof. univ. dr. 
Viorica Constantinescu, publicația bibliotecii botoşănene 
apare de treisprezece ani la editura Clusium din Cluj-Napoca 
în condiţii grafice excelente şi este actualmente coordonată de 
Cornelia Viziteu, alături de prof. univ. dr. Viorica Constanti- 
nescu şi prof. univ. dr. Lucia Cifor, de la Catedra de Literatură 
Comparată şi Estetică a Universităţii „Al. I. Cuza” din Iasi. 

Poetica şi stilistică, Hermeneutică, teoriile (re)lecturii, 
Studii literare (si culturale) comparate, Istorie literară, Emi- 
nescologia recentă în dezbatere. Recenzii, comentarii, note. 
Acestea sunt titlurile sectiunilor numărului al 13-lea al „Stu- 
diilor eminescologice”, ce grupează texte scrise cu rigoare şi 
minutiozitate ştiinţifică, dar şi cu sensibilitatea şi dedicarea 
unor pasionaţi cercetători ai textelor lui Eminescu. 

Studiul lui Chris Tănăsescu, poet, eseist şi traducător 
ieşean, doctor în filologie, profesor de poezie americana con- 
temporană, de creative writing, de prozodie românească şi de 
arta compoziţiei poetice, deschide seria lucrărilor reunite în 
secțiunea Poetică şi stilistică. Continuare a unui eseu cuprins 
în numărul al 12-lea al revistei, Note despre vizionarismul 
prozodic al lui Eminescu urmăreşte câteva formule prozodice 
„proaspete” într-o seamă de poeme de tinerețe ale lui 
Eminescu. De pildă, autorul remarcă admirativ utilizarea amfi- 
brahului, precum şi „relația specială cu iambul” care fie 
înlocuieşte picioare mai lungi, fie apare, în manieră inedită, în 
versiunile în metru antic. În plus, acolo unde reputatul 
eminescolog Perpessicius ar fi socotit o ,necongruenta între 
accentul metric şi cel tonal”, „stângăcie de tinereţe a poetului”, 
autorul studiului vede „pur şi simplu accent metric diferit de 
cel din limba vorbită”. Jocul inovator al silabelor, al versurilor 
si al strofelor, „arhitectura rimelor”, eufoniile, toate vădesc un 
neostenit „lucru asupra limbii” şi dezvăluie un „inovator vir- 
tuoz”, un poet de talie universală. 

Două dintre studiile cuprinse în acest număr, cel al emi- 
nescologului Traian Diaconescu, care întreprinde o analiză 
asupra unei creații de tinereţe eminesciene, mai rar investigate, 
Antropomorfism, şi studiul comparatistului Puiu Ionita, cunos- 
cut în lumea universitară ieşeană, stau sub semnul ludicului. 

Studiul lui Traian Diaconescu, ,„Antropomorfism ”. Discurs 
parodic şi funcții ludice, din secţiunea Poetică si stilistică, se 
vrea redactat în limba sprintarä a poemului eminescian. 
Socotit de eminescologii G. Călinescu şi D. Murăraşu o alego- 
rie, poemul este, în opinia autorului, o parodie, înscriindu-se, 
alături de Mitologicale şi Prescurtare din Odiseea, în linia 
poemelor ludice ale lui Eminescu. O lume contemporană lui 

Eminescu îmbracă straiele celor ce populează universul gali- 
naceelor. Joc, travesti, ironie, zarvă, demascare, elemente de 
parodie „purtând în ele o plămadă de carnaval” (M. Bahtin, 
Poetica lui Dostoievski), trimiteri la solida cultură a anticilor, 
la înălțătoarea cultură medievală şi, deopotrivă, la cea mo- 
dernă, dar şi referiri la cultura creştină, islamică şi păgână. 
Studiul lui Traian Diaconescu, structurat pe şase nivele, desco- 
peră un Eminescu versatil, pe alocuri cinic şi „crunt misogin”, 
care urmăreşte ,,deconstructia iubirii convenționale, epidermi- 
ce, romantice” şi „demitizarea iluziei literare”. Poetul propune 
schimbarea: „o lume nouă, imaginară”, făurită deasupra celei 
obişnuite, devenind astfel un „demiurg contemporan cu noi”. 

Studiul lui Puiu Ioniță, cuprins în secţiunea Hermene- 
utică, teoriile (re)lecturii, explorează „elementul carnavalesc 
al râsului” care, în secolul lui Eminescu, îmbracă forma 
umorului fin, a ironiei, a „râsului redus” ca să-l cităm din nou 
pe Bahtin. Su(Râsul) lui Eminescu reprezintă o relectură, în 
cheie ludică, a vieții şi operei lui Eminescu. Analiza biografică 
descoperă un Eminescu care râdea adesea în tinereţe, „râs al 
bucuriei şi al plenitudinii”, dar, mai cu seamă, un om „melan- 
colic şi prăpăstios”, întors către sine, „fire introvertită şi spirit 
contemplativ, care prefera toväräsiei stânjenitoare a juni- 
mistilor solitudinea odăii sale”, un spirit care prefera „a râde 
de sine, cu sine şi pentru sine”, anulând râsul persiflator, dar 
făcând din râs obiectul meditatiilor sale. Revelatoare în întoc- 
mirea studiului este corespondența poetului, care, dincolo de 
latura documentară, aducând la lumină trăirile, poate cele mai 
intime ale sale, vădeşte şi o autentică latură estetică. Dimen- 
siunea umoristică a operei eminesciene, învederându-se în 
poeziile ludice, comediile, corespondenţa şi reflectiile asupra 
categoriei estetice a comicului din manuscrise, „îmbracă 
forme diverse”, după cum remarcă autorul, „de la zâmbetul 
inocent la surâsul trist, melancolic, de la ilaritatea dezinvoltă 
la deriziunea sarcastică, de la umorul fin, binevoitor la satira 
necruțătoare, de la autoironia amară la râsul batjocoritor şi 
resentimentar”. 

„Ca să înţelegi poezia, trebuie să te invesmanti în sufletul 
copilului, ca într-o cămaşă fermecată, şi să admiti că intelep- 

ciunea copilului este mai presus decât aceea a bărbatului.” În 
spiritul cuvintelor lui Johan Huizinga (Homo ludens) îşi 
dezvoltă studiul Loredana Opăriuc, Copilărie şi copilărire în 
opera eminesciană, un studiu limpede, senin precum subiectul 
de care se apropie: copilăria ca spațiu idilic, îndepărtat, spaţiu 
al basmelor, utopie, lumi paralele plămădite din inocentä şi 
întru mocentä. Limbajul cristalin al copilăriei, înrudit cu cel al 
naturii, bucuria ei pură, neatinsă, dar şi râsul neaoş, sănătos şi 
curat învăţat de la Creangă — sunt toate surprinse într-o seamă 
de poeme eminesciene cărora autoarea le acordă spațiu larg în 
analiza sa. 

Despre (in)oportunitatea unor lecturi al lui Ovidiu loan 
Sârghie este o demonstraţie riguroasă a ,,inoportunitatii” citirii 
în cheie ,,metafizico-teologica” a poemului Luceafărul. De- 
mersul lui Cristian Bädilitä, realizat fără doar şi poate în 
căutarea unui sens spre „înţelegerea sensurilor”, este găsit total 
inadecvat de autorul studiului de faţă, ba chiar păgubitor, căci 
„a analiza din perspectiva teologiei ortodoxe acest poem în- 
seamnă a face din autor un condamnat al credinţei creştine”. 
lar argumentatia este cu atât mai convingătoare cu cât ea 
aparţine unui licențiat în teologie. Morala autorului: „Mult mai 
mare este câştigul dacă se analizează bogăţia şi profunzimea 
ideilor filozofice sau dacă este privit Luceafărul ca un tratat de 
metafizică, iar nu de teologie”. 

Relectura, cuvânt-cheie al numărului al 13-lea şi al stu- 
diului lui George Popa, Homo poëticus eminescianus, este de 
astă dată socotită ca întregitoare, ca descoperitoare a armoniei 
interne a poemelor eminesciene, a muzicalitatii lor. 

Secţiunea a III-a, dedicată Studiilor literare (si culturale) 
comparate se deschide cu un amplu comentariu, din perspec- 
tiva surselor folclorice şi de sorginte greco-latină „de inspirație 
catalitică”, asupra poemului eminescian Fata-n grădina de 
aur, socotit precursor al Luceafărului. Intenţia autorului, emi- 
nescologul Traian Diaconescu, este de a arunca lumină asupra 
versurilor finale ale acestei creaţii eminesciene, versuri care, 
deşi îndelung discutate, încă stârnesc controverse. 

Analiza simbolurilor magice întreprinsă de Florin Dorcu 
în studiul Varga magică eminesciană, abordarea Elenei Isai 

(Neamul lui Cain în opera eminesciană) din perspectivă 
jungiană a binelui şi răului în opera lui Eminescu, ecourile mi- 
tului biblic al lui Cain şi Abel, povestea invidiei între gemeni 
dezvoltată sub forma temei dublului în opera eminesciană, 
toate întregesc portretul poetului român, căci, nu-i aşa, ci- 
tindu-i opera din diferite unghiuri, îi intuim mai bine chipul 
lăuntric. 

Un studiu inedit şi temerar, Monologul dramatic la 
Eminescu şi Swinburne, întreprins de Roxana Patraş, alătură 
doi poeţi aparent de nealăturat. Ceea ce-i uneşte pe Eminescu 
şi pe Swinburne este neîndoios secolul pe care-l împart, ro- 
manticul veac al XIX-lea. Un studiu atent, migălos dezvăluie 
însă apropieri suficient de elocvente pentru a face obiectul 
unei investigaţii cel puţin interesante. 

Secţiunea dedicată Istoriei literare debutează cu studiul 
lui Antonio Patraş, Un lector infidel al lui Eminescu: Eugen 
Lovinescu, care, în termeni destul de usturători, demontează 
argumentatia critică a lui Lovinescu, interesat îndeobşte de 
personalitatea lui Eminescu, „pe care era încredinţat a o fi 
pătruns ca nimeni altul”, şi care cuteza a pune la zid proza 
eminesciană, „prea puţin valoroasă” în opinia sa, „prea lirică, 
supusă tuturor influențelor romantismului german al epocii ... 
care nu are ce căuta în proză”. 

Leonida Maniu supune atenției în Eminescu văzut de 
Mihail Dragomir un cercetător mai putin cunoscut al lui 
Eminescu, o personalitate marcantă a vieții literare şi culturale 
după Primul război mondial. Demersul lui Mihail Dragomi- 
rescu, discipol al lui Maiorescu, a constat în „a dezlega esența 
eminescianismului”, opunându-se explicării operei poetului 
român „prin biografie, [precum si] nediferentierii stărilor 
sufleteşti încercate de artist de stările sufleteşti trăite de om”. 

Pentru a promova dragostea fata de valorile spirituale, 
culturale şi literare, începând din 2007, în luna august a 
fiecărui an, Fundaţia „Credinţă şi creaţie” a Mănăstirii Putna, 
înființată de un număr de discipoli ai academicianului Zoe 
Dumitrescu-Buşulenga, organizează Colocviul in memoriam 
Zoe Dumitrescu-Buşulenga — Maica Benedicta. Materialele 
colocviului sunt cuprinse în Caietele de la Putna, publicate cu 

binecuvantarea Inalt Prea Sfintitului Pimen, Arhiepiscop al 
Sucevei şi Rădăuților. 

Lucrările celor două zile de colocviu din 2009 bunăoară, 
reunite sub genericul În căutarea absolutului: Eminescu, au 
fost precedate de lansarea cărții Eminescu şi romantismul 
german, a regretatului critic Zoe Dumitrescu-Buşulenga — rod 
al unei munci de mai bine de două decenii, interpretare a ope- 
rei eminesciene raportată la spaţiul romantic german —, şi a 
celui de-al doilea număr al revistei Caietele de la Putna, 
„Epoca noastră. Tensiunea etic-estetic”. Evenimentul din 2009 
a adus la Putna profesori universitari, cercetători, doctoranzi şi 
artişti plastici, comunicările fiind moderate de acad. Dan 
Hăulică, acad. Eugen Simion, acad. Al. Zub şi de profesorii 
universitari lon Pop, Liviu Leonte ş.a. O dare de seamă con- 
sistentă asupra acestei ediţii a Caietelor de la Putna o găsim în 
secțiunea Eminescologia recentă în dezbatere. Recenzii, co- 
mentarii, note. 

În încheierea revistei Studii eminescologice este publicată 
o Bibliografie selectivă, întocmită de doi bibliotecari ieşeni, 
Camelia Stumbea şi Irina Porumbaru, de la Biblioteca Centrală 
Universitară „Mihai Eminescu”. Organizată în două secțiuni, 
respectiv „Opera” poetului român şi „Referinţe critice”, acest 
material, pe care nu greşim dacă îl denumim studiu, pune 
laolaltă lucrările discutate ori amintite în acest număr al revis- 
tei. Odată finalizată lectura acestei reviste, este cu neputinţă să 
nu concluzionăm că ea ar fi stăvilit până şi nemulțumirea lui 
Noica potrivit căreia specialiştii nu izbutesc a-l face pe 
Eminescu „cunoscut altora în întregime, aşa cum a fost”. 


Mihai Eminescu: bibliografie selectiva 
— 2011 — 


Camelia STUMBEA şi Irina PORUMBARU-MELINTE, 


Biblioteca Centrală Universitară „Mihai Eminescu”, Iasi 


A. OPERA 


EMINESCU, Mihai. Mihai Eminescu - 161 de ani de la naștere: 
1850-2011. Ilustrații la poemul ,,Luceafarul” semnate de D. 
Bordenache şi M. Teisanu. Iaşi, TipoMoldova, 2011, [56] p.: il. 
color. 

Ediţie bibliofilă la 161 de ani de la naşterea poetului. Textele sunt reproduse 
după ediţiile: A. Bordenache, „Poezii”, Bucureşti, Cartea Românească, 1944 
şi Mişu Teişanu, „Luceafărul”, Bucureşti, Luceafărul, 1921-1923. Ilustratiile 
fac parte din colecția Dumitru Grumăzescu. Tiraj de 50 de exemplare. 


EMINESCU, Mihai. Poezii. Prefatä de Zoe Dumitrescu-Busulenga. 
Ediţie alcătuită de Nicolae Panaite. Iaşi, Alfa, 2011, 517 p. (Sublimia 
carmina; 1) 


EMINESCU, Mihai. Musatin (1). În: Poezia, An. 16, 2011 vară, nr. 
2 (56), p. 249-250. 


EMINESCU, Mihai. Musatin (ID. În: Poezia, An. 16, 2011 toamnă, 
nr. 3 (57), p. 248-250. 


EMINESCU, Mihai. Musatin (III). În: Poezia, An. 16, 2011 iarnă, 
nr. 4 (58), p. 248-250. 


EMINESCU, Mihai. Unde-n sălcii argintoase. În: Poezia, An. 16, 
2011 primăvară, nr. 1 (55), p. 250. 


EMINESCU, Mihai. Down the Same Old Winding Lane. English 
version: Gabriela Pachia. În: Poezia, An. 16, 2011 toamnă, nr. 3 
(57), p. 70-71. 

EMINESCU, Mihai. From Waves of Time... English version: 
Gabriela Pachia. In: Poezia, An. 16, 2011 toamnä, nr. 3 (57), p. 71. 


EMINESCU, Mihai. Cand amintirile... (1883) / Quand les 
souvenirs... Prezentare si traducere in limba francezä de Constanta 
Niţă. În: Poezia, An. 16, 2011 iarnă, nr. 4 (58), p. 75. 


EMINESCU, Mihai. „Le conte du tilleul”. Traducere de Dolphi 
Trost. În: Observator cultural, An. 12, 2011 mai 26-iun 1, nr. 318 
(576), p. 15. 


EMINESCU, Mihai. Criticilor mei (1883) / A mes critiques. 
Traducere in limba francezä de Constanta Nita. In: Poezia, An. 16, 
2011 vara, nr. 2 (56), p. 91-92. 


EMINESCU, Mihai. Dintre sute de catarge (1880) / Parmi les 
mats qui par milliers. Traducere in limba francezä de Constanta 
Nita. In: Poezia, An. 16, 2011 vara, nr. 2 (56), p. 92-93. 


EMINESCU, Mihai. Dorinţa (1876) / Le désir. Prezentare şi 
traducere în limba franceză de Constanţa Niţă. În: Poezia, An. 16, 
2011 iarnă, nr. 4 (58), p. 74-75. 


EMINESCU, Mihai. Fiind băiet, păduri cutreieram (1878) / 
Quand j’étais gosse, je me perdais souvent... Traducere în limba 
francezä de Constanta Nita. In: Poezia, An. 16, 2011 vara, nr. 2 (56), 
p. 89-90. 


EMINESCU, Mihai. Glossă (1883) / Glose. Prezentare si traducere 
în limba franceză de Constanţa Niţă. În: Poezia, An. 16, 2011 
toamnă, nr. 3 (57), p. 66-68. 


EMINESCU, Mihai. La steaua (1886) / Jusqu’a l'étoile. Traducere 
in limba francezä de Constanta Nita. In: Poezia, An. 16, 2011 vara, 
nr. 2 (56), p. 90-91. 


EMINESCU, Mihai. Luceafarul (1883) / Hyperion. Prima parte 
«A fost odată ca-n poveşti...» (strofele 1-24). Première partie 
«Jadis, il y avait une fois...». Traduceri in limba franceză de 
Constanţa Niţă. În: Poezia, An. 16, 2011 primăvară, nr. 1 (55), p. 88- 
90. 


EMINESCU, Mihai. Luceafărul (1883) / Hyperion. Partea a doua 
«Cobori în jos, Luceafăr blând...» (strofele 25-43). Deuxième 

partie «Descends, doux astre qui luis...». Traducere in limba 
franceza de Constanta Nita. In: Poezia, An. 16, 2011 vara, nr. 2 (56), 
p. 87-89. 


EMINESCU, Mihai. Luceafărul (1883) / Hyperion. Partea a III-a 
(strofele 44-64). Version française par Constanta Nita. In: Poezia, 
An. 16, 2011 toamnä, nr. 3 (57), p. 62-65. 


EMINESCU, Mihai. Luceafarul (1883) / Hyperion. Partea a IV-a 
(strofele 65-98). «Porni Luceafărul ... / Hyperion partit ...». 
Prezentare si traducere in limba francezi de Constanta Nita. In: 
Poezia, An. 16, 2011 iarna, nr. 4 (58), p. 70-74. 


EMINESCU, Mihai. Oda (in metru antic) - (1883) / Ode (dans le 
mètre antique). Traducere in limba franceză de Constanta Nita. In: 
Poezia, An. 16, 2011 vara, nr. 2 (56), p. 92. 


EMINESCU, Mihai. Peste varfuri (1883) / Au-dessus des cimes. 
Traducere in limba francezä de Constanta Nita. In: Poezia, An. 16, 
2011 vara, nr. 2 (56), p. 90. 


EMINESCU, Mihai. Revedere (1879) / Revoir. Traducere in limba 
francezä de Constanta Nita. In: Poezia, An. 16, 2011 vara, nr. 2 (56), 
p. 93-94. 


EMINESCU, Mihai. Rime alegorice / Rimes allégoriques (1875- 
1876). Fragmente / fragments (strofele / strophes 1-5). Version 
française par Constanta Nitä. In: Poezia, An. 16, 2011 toamnä, nr. 3 
(57), p. 65-66. 


EMINESCU, Mihai. Somnoroase päsärele (1883) / Petits oiseaux 
ensommeillés. Traducere în limba franceză de Constanta Nita. In: 
Poezia, An. 16, 2011 vara, nr. 2 (56), p. 94. 


EMINESCU, Mihai. Si daca... (1883) / Si... Prezentare si traducere 
in limba franceză de Constanta Niţă. În: Poezia, An. 16, 2011 iarnă, 
nr. 4 (58), p. 76-77. 


EMINESCU, Mihai. Trecut-au anii... (1883) / Les ans passerent... 
Prezentare şi traducere în limba franceză de Constanţa Niţă. In: 
Poezia, An. 16, 2011 iarnă, nr. 4 (58), p. 75-76. 


EMINESCU, Mihai. Veneţia (1883) / Venise. Prezentare şi 
traducere în limba franceză de Constanţa Niţă. În: Poezia, An. 16, 
2011 iarnă, nr. 4 (58), p. 76. 

EMINESCU, Mihai. Tan Yildizi (Luceafarul). Versiunea in limba 
tätarä: Ghiiner Akmolla. În: Poezia, An. 16, 2011 primävarä, nr. 1 
(55), p. 91-102. 


B.REFERINTE CRITICE 


ABABII, Petru. Fenomenul transcendentei în poezia lui Mihai 
Eminescu. „Unda spumă”: unitatea de transcendentä ca element 
de structură a cunoaşterii de sine în poezie (I). În: Oglinda 
literară, An. 10, 2011 ian., nr. 109, p. 6505. 


ABABII, Petru. Fenomenul transcendentei în poezia lui Mihai 
Eminescu. „Unda spumă”: unitatea de transcendentä ca element 
de structură a cunoaşterii de sine în poezie (II). În: Oglinda 
literară, An. 10, 2011 febr., nr. 110, p. 6605. 


ABABII, Petru. Fenomenul transcendentei în poezia lui Mihai 
Eminescu. „Unda spumă”: unitatea de transcendentä ca element 
de structură a cunoaşterii de sine în poezie (III). În: Oglinda 
literară, An. 10, 2011 mart., nr. 111, p. 6707. 


AGACHE, Catinca. De la Eminescu la Grigore Vieru (I). În: 
Oglinda literară, An. 10, 2011 sept., nr. 117, p. 7177. 


AGACHE, Catinca. De la Eminescu la Grigore Vieru (II). În: 
Oglinda literară, An. 10, 2011 oct., nr. 118, p. 7277. 


AGACHE, Catinca. De la Eminescu la Grigore Vieru (III). În: 
Oglinda literară, An. 10, 2011 nov., nr. 119, p. 7376-7377. 


BACINSCHI, Vadim. Cocostâre străin... (poetul Mihai Eminescu 
la Odessa). Odessa, [s.n.], 2011, 35 p. 


BLĂNARU, Constantin. George Popa - o nouă treaptă a 
eminescologiei. În: Bucovina literară, An. 22, 2011 iun., nr. 6 (244), 
p. 22-23. 

George Popa, „Luceafărul. Treptele spiritului hyperionic”, Sibiu, Editura 
Arhip Art, 2010. 


BLĂNARU, Constantin. Previziunile ştiinţifice eminesciene, într- 
o pertinentă confirmare. În: Bucovina literară, An. 22, 2011 ian.- 
febr., nr. 1-2 (239-240), p. 62-63. 

Virgil Ene, „Previziuni ştiinţifice în opera lui Mihai Eminescu”, Timisoara, 
Editura Brumar, 2010. 

